
TRATAT DE DEZINFORMARE 


De la Calul Troian la Internet 


Traducerea: MIHNEA COLUMBEANU 


Toată arta războiului se bazează pe înşelătorie. 
Sun Ti 


Toată arta politicii este aceea de a face să se creadă. 
Machiavelli 


Omul e clădit astfel încât acțiunile îi fac o impresie mai 
puternică decât adevărul. 
Erasmus 


Spuneți-le ceea ce vor să audă. 
Lenin 


PREFAŢĂ 


Astăzi, graţie dezvoltării fără precedent a mijloacelor de 
informare în masă, a capacităţilor noilor tehnici de comunicare, a 
relativ recentului vector informaţional aflat în plină expansiune - 
Internetul -, informaţia se răspândeşte şi este receptată mai rapid 
ca oricând pe întreaga planetă. Aşteptarea, asimilarea şi utilizarea 
ei curentă au devenit la fel de presante precum satisfacerea 
celorlalte trebuinţe umane - biofiziologice şi psihosociale. 

Dispariţia barierelor tehnice de comunicare a făcut ca 
pământul să fie nu numai un „sat global” (Marshall McLuhan), ci şi 
un „sat electronic” în spaţiul căruia informaţia, în diversele ei 
forme, reală, trunchiată, parţială sau falsificată circulă în mare 
viteză. 

Consumul zilnic de informaţie, cu diferenţele inerente, 
cantitative şi calitative, de la un individ la altul, de la o comunitate 
naţională la alta, reprezintă o obişnuinţă, o necesitate de la sine 
înţeleasă şi a cărei ignorare generează inevitabil frustrare, 
nemulţumire şi chiar nesiguranţă. 

Ziarele, revistele, radioul, televiziunea şi mai nou Internetul 
sunt canale prin care se influenţează, orientează şi dirijează opinia 
publică, interesele şi motivațiile oamenilor, conştiinţele,. chiar 
dincolo de graniţele propriilor voințe şi simţuri. Suntem tot mai 
dependenţi de această reţea globală pentru a fi la curent cu ceea ce 
se întâmplă în lume. Am văzut la televizor, am auzit la radio, am 
citit în ziar sunt afirmaţii care se invocă adesea pentru a argumenta 
un punct de vedere sau a justifica o anume atitudine sau conduită. 
De aceea ne bazăm mult pe credibilitatea şi integritatea mediilor de 


informare. 

Virtuţile extraordinare ale mass-media se constituie, paradoxal, în 
tot atâtea puncte nevralgice, iar dependenţa tot mai mare a omului 
de ceea ce îi oferă mijloacele de informare în masă reprezintă o 
ocazie propice şi pentru manipularea informaţiei. lar prin aceasta 
este posibil să fie schimbate atitudinile, convingerile, trăirile şi 
comportamental oamenilor fără a apela la mijloace violente; o 
realitate de ordinul evidenţei poate căpăta cu totul alte dimensiuni 
faţă de cele care îi sunt proprii; albul se poate transforma pe 
neobservate în negru şi acesta în alb. 

Trăind într-o lume hipermediatică se pune tot mai acut şi 
problema calităţii informaţiei, a acurateţei ei, a concordanţei depline 
dintre conţinutul său şi realitatea pe care o exprimă, o sugerează 
sau o semnifică. Mai mult chiar: a sistemului de norme şi valori, 
concepţii, atitudini, convingeri şi sentimente pe care le poartă cu 
sine, a stărilor de spirit pe care le vor provoca, a aşteptărilor pe care 
le vor trezi. Este vorba aici de ADEVAR, scris cu litere majuscule şi 
rostit răspicat, deoarece fără apărarea şi afirmarea lui, dincolo de 
orice interese individuale sau de grup, de subiectivismul inerent 
judecății şi aprecierii umane, nimic nu se poate clădi frumos şi 
trainic. A face rabat de la această cerinţă, a o ignora, ar însemna în 
fapt să acceptăm cinica formulă a lui V. |. Lenin: A spune adevărul 
este o prejudecată burgheză meschină. 

Intru apărarea adevărului se ridică în fapt şi cartea de faţa a 
lui Vladimir Volkoff care, cu rigoare ştiinţifică, cu o privire lucidă, 
obiectivă, abordează metodic fenomenul dezinformării, istoria lui, 
determinările sociale şi psihologice, impactul său în plan individual 
şi colectiv care merge, nu de puţine ori, până la a crea noi situaţii, 
noi evenimente, deci alte realităţi. 

Semnatarul lucrării porneşte în întregul său demers de la 
convingerea-premisă afirmată foarte categoric precum că: Adevărul 
e un lucru sacru, intangibil, cel mai prețios bun al nostru... care, în 
consecinţă, merită să-/ tratam cu venerație religioasă. 


Vladimir Volkoff, autor a mai multor lucrări de psihosociologie, 
dai şi de inspirate romane şi scenarii, cunoscător în profunzime atât 
al vieţii politice şi sociale a lumii occidentale, cât şi al celei ce până 
mai ieri era încătuşată în imperiul comunist, întreprinde o analiză 
meticuloasă, chiar didactică uneori, pentru a ne explica ce a fost 
dezinformarea pe traiectul istoric al devenirii sale, de la Calul Troian 
la Internet, ce este şi ce va fi ea în planul mânuirii abile a informaţiei 
pentru a atinge un anumit obiectiv. EL defineşte dezinformarea 
drept o tehnică ce permite furnizarea de informații generale eronate 
unor terţi, determinându-i să comită acte colective sau să difuzeze 
judecăți dorite de dezinformatori. Date fiind amploarea şi frecvenţa 
utilizării dezinformării în societatea de astăzi, tot mai tributară 
informaţiei, a efectelor sale pe multiple planuri, a rolului ei în situaţii 
de criză şi de război, în ţări precum SUA, Anglia, Franţa dar şi în alte 
state, sunt şcoli, colegii, institute şi centre de cercetări unde se 
studiază şi se aprofundează cu mijloace ştiinţifice, teoretice şi 


experimentale, problematica  dezinformării ca instrument al 
manipulării indivizilor şi mulțimilor. 

„Radiografia” sa asupra tehnicilor utilizate în operaţiunile de 
dezinformare - practicate astăzi nu doar în timp de război sau crize, 
ci curent şi pe timp de pace - este necesară mai mult ca oricând, 
având în vedere că pe măsură ce informaţia creşte în volum, circulă 
tot mai rapid, încercând să răspundă cât mai adecvat variatelor 
nevoi de cunoaştere şi acţiune ale omului şi colectivităţilor, potenţial 
cresc în aceeaşi proporţie şi pericolele denaturării ei, ajungând până 
la a se utiliza aşa-zisele mesaje clandestine auditive şi vizuale 
menite a fi inoculate direct în subconştientul uman precum şi la 
acţiuni de intoxicare prin care să se afecteze discernământul 
factorilor de decizie. După cum nedifuzând o informaţie, 
transmiţând-o incomplet, tendenţios sau fals ori, saturând publicul 
prin suprainformaţie, care abate atenţia oamenilor de la anumite 
probleme şi le diminuează capacitatea de a diferenţia esenţialul de 
secundar se ajunge în fapt tot la dezinformare. 

La fel de edificatoare, cu extrem de multe concluzii de ordin 
practic nu numai pentru cei care produc informaţia, ci şi pentru cei 
care folosesc zilnic acest “produs special” este şi demonstraţia 
autorului privind cele şapte feluri în care poate fi prezentat un fapt, 
în raport cu scopul care se urmăreşte şi anume: 

e afirmat; 

e negat; 

e trecut sub tăcere; 

e amplificat; 

e diminuat; 

e aprobat; 

e dezaprobat. 

încrezător în valorile occidentale, Vladimir Volkoff ne atrage 
atenţia că şi în democraţiile autentice, în societăţile cu experienţă 
democratică îndelungată există pericolul dezinformării. Democraţia, 
în viziunea sa, opinie pe care o împărtăşim şi noi, presupune ca o 
condiţie sine qua non existenţa libertăţii de mişcare a informaţiei. 
Incercarea de a o opri sau restrânge ar echivala cu însăşi moartea 
democraţiei, transformarea ei, am spune noi, în contrariul ei, adică 
în dictatură. 

Excursul istoric, succint, atent în selecţie şi redat într-un stil 
atractiv se dovedeşte a fi deosebit de instructiv. În lucrare sunt 
înfăţişate situaţii, cazuri, exemple din istoria diferitelor epoci şi 
popoare, până în zilele noastre - cazul conflictelor din Golful Persic 
şi din zona Balcanilor -, dar şi din implozia devastatoare a 
sistemului comunist - prin care se demonstrează elocvent cum au 
fost gândite şi aplicate diverse şi subtile tehnici de dezinformare, 
de la mijloacele clasice ale dezinformării de tipul relaţiei gură- 
ureche, tiparul, radioul, filmul, fotografia, televiziunea, la cel mai 
recent şi cel mai insidios - computerul, sub forma Internetului. 

în numele dreptului fundamental al omului şi al societăţii la 
informaţii  nedeformate, nedenaturate, al faptului că astăzi 


dezinformarea se practică pe o scară îngrijorător de mare fiind 
considerată a cincea dimensiune a oricărei bătălii - alături de 
dimensiunea pământ, mare, aer şi cosmos - sunt explicate pe larg 
modalităţile şi tehnicile de concepere şi aplicare a dezinformării. 

Dezvăluirea  intimităţilor acestui procedeu, am numit 
dezinformarea care este considerată, cu deplină îndreptăţire, drept 
o componentă a războiului informaţional, prezent în realitate nu 
numai în cazul conflictelor militare, ci tot timpul, ajută nu doar pe 
specialişti, ci şi publicul larg, care este ţinta oricărei operaţiuni de 
dezinformare să înţeleagă alchimia acesteia, ingredientele care se 
folosesc şi în ce proporţii şi combinaţii “tehnologice”. Vom vedea că 
procedurile în cauză, fără a fi prea sofisticate, sunt în schimb 
extrem de eficace precum: 

e negarea evenimentului; 

e inversarea faptelor; 

e amestecul între adevăr şi minciună; 

e modificarea motivului; 

e schimbarea circumstanțelor; 

e estomparea; 

e camuflajul; 
interpretarea; 
generalizarea; 

e ilustrarea; 

e împărţirea responsabilităţii sau plasarea ei doar pe seama 
uneia dintre părţi ş.a.m.d. 

Toate aceste “trucuri”, care însă exploatează abil toate 
slăbiciunile umane, vanităţile individului şi prejudecățile sociale, 
sunt însoţite de exemplificări, ceea ce face lectura nu numai 
plăcută, dar şi extrem de instructivă pentru înțelegerea 
mecanismelor de funcţionare a dezinformării şi a efectelor ei 
adesea asemănător bulgărelui de zăpadă sau perversului îndemn: 
calomniază, calomniază că până la urmă tot rămâne ceva! 

Dar specialistul nu se opreşte doar la a ne prezenta cum şi ce 
este în stare să genereze dezinformarea, posibilităţile sale cu 
adevărat dezorientative, dezorganizatoare, inhibitoare şi chiar 
traumatizante, ci formulează strategiile, tacticile şi căile practice de 
contracarare a acestui fenomen nociv şi amoral. 

În respectul autentic al omului, ţinând seama că în orice 
acţiune de dezinformare ţinta principală e omul, el fiind în fapt şi 
“consumatorul” de informaţii, profesorul Volkoff, licenţiat în 
literatură clasică şi doctor în filosofie, ne reţine atenţia şi asupra 
modalităţilor de protecție împotriva muşcăturii veninoase a 
dezinformării recomandându-ne: 

e să nu ne lăsăm sufocaţi de suprainformaţia ambientă; 

e să nu ne formăm opinii decât asupra subiectelor despre care 
putem avea acces la mai multe surse de informare; 

e să practicăm spiritul de contradicţie şi să încercăm să ne 
formăm opinii, în loc să le cumpărăm gata fabricate; 

e să refuzăm sistematic şi categoric autocenzura lor. 


Cu alte cuvinte, pentru a fi imuni la dezinformare, pentru a 
anihila efectele sale persuasive, fiecare dintre noi trebuie să 
privească faptele, evenimentele, situaţiile, indiferent prin ce vectori 
ne sunt aduse la cunoştinţă (atenţie deosebită la televiziune - 
paradisul dezinformării!), cu o anume circumspecţie, făcând efortul 
de a examina atent sursa, conţinutul informaţiei, momentul sau 
contextul în care a fost lansată şi când avem posibilităţi chiar şi o 
confruntare cu realitatea la care face trimitere. Pentru că, aşa cum 
spunea G. B. Shaw un om informat este mai dificil de manipulat 
decât un om neinformat, deci va cădea mai greu victimă 
dezinformării. 

lată tot atâtea motive să salutăm călduros iniţiativa şi efortul 
editurii Antet de a pune la dispoziţia cititorilor români această 
carte. Ea este de certă utilitate pentru a înţelege şi ceea ce s-a 
petrecut în anii regimului comunist în ţara noastră, dar şi ceea ce 
se întâmplă acum în această perioadă de tranziţie - dureroasă, 
confuză încă şi parcă fără de sfârşit - spre societatea democratică şi 
statul de drept pentru care s-au jertfit atâţia oameni în decembrie 
1989. 

Lucrarea se adresează sociologilor, psihologilor, jurnaliştilor, 
tuturor celor care lucrează în sistemul mass-media, cadrelor 
didactice, cercetătorilor şi studenţilor din instituţiile cu profil socio- 
uman, lucrătorilor din serviciile de informaţii, celor din diplomaţie, 
personalului militar din structurile ce asigură apărarea naţională, 
ordinea publică şi siguranţa naţională. Prin problematica ei de mare 
actualitate, cu siguranţă că această carte va fi receptată cu interes 
de către clasa politică românească, de analiştii politici care 
furnizează şi la rândul lor sunt mari consumatori de informaţie, dar 
şi de publicul larg, de orice cetăţean care are dreptul la informaţie 
veridică, tocmai pentru a putea fi liber şi a acţiona în cunoştinţă de 
cauză în folosul său şi al comunităţii de care aparţine. 


Dr. Gheorghe Arădăvoaice 


Capitolul I 
DEZINFORMAREA ŞI EUL 


Mi se întâmplă adesea să ţin conferinţe despre dezinformare. 

Am vorbit în nenumărate cluburi filantropice, precum şi în faţa 
Asociaţiei filosofilor creştini, la Saint-Cyr şi la Saint-Cyr au Mont- 
Dore, pentru jandarmi, marinari, ziarişti, poliţişti, aviatori, oameni 
politici şi chiar la Şcoala superioară de război (pe care nu mai 
trebuie s-o numim astfel, pentru că a fost re-botezată Colegiul 
interarme de apărare, ceea ce este deja un semn complice din ochi 
al dezinformatorului).. 

Or, de cum trecem la etapa răspunsurilor la întrebări, 
întotdeauna se găseşte câte un şmecher - profesor sau colonel - 
care să se ridice şi să-mi spună: 

- Foarte bine, domnule, ne-aţi convins. Dar cine ne dovedeşte 
că nu dezinformaţi şi dumneavoastră? 

Râsete. 

Intrebarea este paradoxala dar legitimă şi, de astă dată, am 
impresia că ar fi mai bine să răspund înainte de a începe. Prin 
urmare, voi povesti chiar de-acum ce anume m-a determinat să mă 
interesez de dezinformare. 


Comandantul Coignet şi 
arma psihologica 


A 

În 1958, eram elev ofiţer la Şcoala Militară de Infanterie din 
Cherchell, iar programul nostru de trageri, curăţire a armamentului, 
marşuri nocturne şi trasee de luptă a fost întrerupt de un 
conferenţiar care ne-a făcut să râdem prezentându-ni-se astfel: 

- Sunt comandantul Coignet, de la Şcoala așa-zisă superioară 
de război. (încă se mai numea astfel.) 

La care, a început să ne vorbească, pentru patru ore, despre 
arma psihologică. 

Eram cam şapte sute şi cred că eu am fost singurul pe care l-a 
interesat  expozeul comandantului. În ziua  „liberării”, acea 
sărbătoare cu care se termină stagiile militare şi în timpul căreia 
totul e permis, şase sau opt dintre camarazii mei au adus pe scenă 
un obiect prelung pe care l-au prezentat ca fiind „arma psihologică” 
şi care nu avea psihologic decât numele. Eu, însă, fusesem fascinat 
de cocktailul compus din violuri la adresa mulțimilor, propagandă, 


psihanaliză, maoism şi tehnici publicitare pe care ni-l propusese 
comandantul. S-ar putea ca toate acestea să fi fost încă incomplet 
digerate, poate că o anume naivitate mă îndemna să consider 
aceste metode aproape infailibile, dar sunt sigur că nu mă înşelam 
presimţind că era „ceva” la mijloc. ŞI, la drept vorbind, trebuie să 
recunoaştem că de astă dată armata franceză nu mai rămăsese în 
urmă într-un război ci, dimpotrivă, era în avangarda unor cercetări 
abia schiţate, dar care aveau să-i ofere pe viitor nişte rezultate de 
răsunet mondial. 

Pentru moment, încă nu ne aflam decât în faza de creare a 
Biroului 5 şi a Corpului de cadre al tineretului algerian, care nu au 
ajuns la rezultatele scontate. 

Corpul de cadre al tineretului algerian pornea de la o idee 
sănătoasă: promovarea în Algeria a elitelor favorabile prezentei 
franceze. Aceasta ţinea simultan de Şantierele tineretului şi de 
conceptul de comisar politic, aventură în care am fost amestecat şi 
eu însumi. Nu pentru multă vreme. Căci, începând din luna iulie a 
anului 1958, acţiunea a fost sabotată la nivel guvernamental şi nu 
mi-a mai rămas decât o beretă cu panglici verzi, culoarea verde 
fiind judicios aleasă, întrucât este preferata musulmanilor. 

Biroul 5, în ceea ce-l priveşte, avea misiunea de a manipula 
opinia algerienilor, dar era slab pregătit pentru aşa ceva, sau mai 
bine zis, opinia armatei era prea puţin pregătită ca să profite. De 
obicei, erau afectaţi paraşutişti care nu mai puteau sări, sau 
rezervişti ale căror opinii politice păreau îndoielnice: echivala cu a 
înscrie acţiunea într-un cerc vicios, din moment ce se împiedica 
obţinerea rezultatelor despre care se credea că n-aveau să apară. 

Mi-I mai amintesc şi acum pe acel locotenent cu beretă roşie 
care venea să aducă discuri cu muzică berberă în satul meu de 
regrupare arabă. Populaţia, deşi binevoitoare faţă de noi, dispărea 
la primele mugete ale megafoanelor. M-am interesat care erau 
motivele acestei atitudini. Oamenii mei mi-au explicat, în 
eufemisme pudice, că acea muzică instrumentală surescita femeile 
într-un asemenea hal, încât nu-şi mai puteau (ace treburile. Am 
transmis mesajul, dar fără succes. 

- N-au decât să asculte, mi-a răspuns locotenentul. Asta le 
deschide spiritul. 

Începând din acel moment, am considerat că nu astfel trebuia 
să se mânuiască arma psihologică, dar în mintea mea şi-a făcut loc 
ideea că trebuia să fie posibilă manipularea spiritelor. In aceeaşi 
perioadă, am inventat cuvântul psihocratie care, în calitatea sa de 
neologism, nu spune mai puţin decât ceea ce urmăreşte să spună. 


Roger Mucchielli şi 
subversiunea 


Anii au trecut şi, spre 1972, interesându-mă de lumea 


învăţământului, am descoperit admirabila broşură a lui Mucchielli, 
Subversiunea. 


Reluând noţiunea de „război al schimbului”, dragă lui Pierre 
Nord, Mucchielli, picior-negru*, fost comunist, fost ofiţer din D.B. 2, 
care şi-a pierdut un braţ în luptă, demonstrează că „concepţia 
clasică făcea din subversiune şi din războiul psihologic o maşină de 
război în perioadele de ostilitate şi se oprea la sfârşitul acestora”. In 
schimb, „războiul modern este în primul rând psihologic”, iar 
beligeranţii la curent cu ultimele noutăţi urmăresc să creeze în 
tabăra adversă o „revoluţie voluntaristă”: „Condiţiile socio- 
economice ale revoluţiei (...) nu devin [forţe] motrice ale revoluţiei 
decât dacă există o stare de spirit revoluţionară, o voinţă de luptă. 
Această «stare de spirit» este cea care face revoluţia, în afara 
cazului că intervine resemnarea, din cauza fricii sau a respectului. 
Prin urmare, se poate şi trebuie să se «lucreze» la nivel psihologic, 
să se învingă frica şi respectul, să se creeze agresivitatea unora şi 
complicitatea altora.” * în orig. pied-noir= (arg.) francez din Algeria 
(n. trad.). 


Observaţi că această doctrină, exploatată din abundență de 
către comunişti timp de trei sferturi de secol, este în curs de a fi 
reluată de islamişti, din nou, cu anumite conivenţe occidentale. 

„importantă nu este realitatea vieții”, consemnează 
Mucchielli, „ci ceea ce cred oamenii”, iar „Găsirea cuvintelor care 
au efect e mai importantă decât analizarea datelor obiective”. 

Acțiunea subversivă urmăreşte trei scopuri: 

- să demoralizeze națiunea vizată şi să dezintegreze 
grupările care o constituie; 

- să discrediteze autoritatea, precum şi pe apărătorii, 
funcționarii şi notabilităţile sale; 

- să neutralizeze masele pentru a împiedica orice intervenţie 
spontană generală în favoarea ordinii stabilite, în momentul ales 
pentru cucerirea non-violentă a puterii de către o mică minoritate. 

Această neutralizare implică „să se impună tăcerea 
majorităţii, o tăcere care exprimă apatia, nu oprobiul la adresa 
elementelor turbulente”. „Nu este vorba în nici un caz de o 
«mobilizare a maselor populare» (...) ci, dimpotrivă, de imobilizarea 
acestora. Voluntarismul revoluţionar nu are nimic de-a face cu o 
rebeliune generală, iar «recursul la popor» nu este decât o formulă 
verbală de propagandă, valabilă atunci când poporul este ţinut la 
distantă.” 

Demontând acţiunea agenţilor subversivi în cazul când 
aceştia rămân exteriori grupului vizat ca şi celui în care se 
integrează, Mucchielli arată că „nu e posibilă nici o manipulare fără 
cunoaşterea perfectă (intelectuală, psihologică şi empatică) a 
grupului care trebuie subminat şi a membrilor săi. Aceasta, 
bineînţeles împreună cu priceperea şi stăpânirea tehnicilor de 
manipulare, permite să se asigure credibilitatea a ceea ce se 


doreşte să se dea de crezut”. 

Pe scurt, şi într-un mod de-a dreptul genial, Mucchielli 
devenise conştient de o transformare radicală în arta războiului. 

Dacă, de la începuturile timpurilor, arma psihologică nu a fost 
decât un accesoriu războinic folosit doar rareori şi cel mai adesea 
lăsat în magazie, secolul XX a cunoscut apariţia unui război 
esențialmente psihologic, în care operaţiunile militare au devenit 
doar accesorii la care se recurge parcimonios ca la nişte anexe ale 
acţiunii principale. Astfel au fost, de exemplu, războaiele de 
decolonizare, precum şi războaiele de gherilă care i-au adus pe 
comunişti la putere în numeroase lari, printre care şi China. Numesc 
acest fenomen „paradoxul lui Mucchielli”. 

Nu numai că Mucchielli mi-a deschis ochii asupra revoluţiei 
ruse care, într-un fel, îmi dăduse naştere, şi asupra a ceea ce se 
întâmpla în jurul meu (pe-atunci, mă aflam în Statele Unite, sfâşiate 
în două de Războiul din Vietnam şi de exploatarea sa politică), dar 
îmi şi propunea, fără s-o ştie, un subiect de roman care m-a urmărit 
câtva timp: l-aş fi putut intitula Aventurile unui psihocrat şi aş fi 
povestit în paginile lui cum eroul şi-a vândut sufletul dracului pentru 
a stăpâni sufletele altora. 

Dacă am renunţat să-l scriu, am făcut-o din două motive, unul 
bun, celălalt rău. Pe de o parte, am descoperit că nu posedam 
suficiente date asupra tehnicilor de manipulare pentru a-mi 
îmbogăţi povestea într-un mod satisfăcător - şi, asupra acestui 
punct, nu mă înşelam. Pe de altă parte, îmi repugna să descriu 
medii sociale pe care nu le cunoşteam, cum ar fi, de exemplu, acela 
al presei, de unde mi se părea că proveneau cele mai grave 
manipulări: nu observam, ca un orb ce eram, că se întâmplau 
lucruri mult mai rele în cercurile într-al căror mijloc trăiam - şi 
anume, mediul universitar american. 

O ocazie pierdută, aşadar, însă pe care aveam s-o regăsesc 
mai târziu. 


Alexandre de Marenches şi 
dezinformarea 


Succesul unui roman al meu intitulat Reîntoarcerea, publicat 
în 1979 şi a cărui acţiune se desfăşura în lumea informaţiilor, a 
făcut ca directorul Serviciului de documentare externă şi 
contraspionaj, alias S.D.E.C.E., sau „Sdeke”, cum îl numesc cu 
afecţiune unii, să mă cheme pentru a sta de vorbă. 

Alexandre de Marenches, descoperitor al lui Sun Ti, era 
convins, între altele, de două lucruri foarte simple: în primul rând, 
că inamicul (adică, în acea perioadă, U.R.S.S.) purta un război 
psihologic cu noi, iar în al doilea rând, că unul dintre cele mai utile 
mijloace de apărare ar fi constat în a dezvălui pentru Montajul, sub 
titlul Dezinformarea, armă de război, volum care a văzut lumina 

tiparului în 1986, alăturându-i pe Sun ŢI, Lenin, Ceahotin, Delmer, 
Nord, Bittman, Mucchielli, Claude Polin, Heller, Barron, Legris, 
Koestler, Borchgrave, Zinoviev şi Tyson. Desigur, anumite 
documente confidenţiale nu putuseră fi reproduse, dar am avut 
satisfacția de a afla pas cu pas că antologia mea era folosită atât de 
serviciile de informaţii, cât şi de şcolile de ziaristică. Însuşi cuvântul 
dezinformare, necunoscut cu câţiva ani mai devreme, era citat 
toată ziua de mass-media şi se aglomerase în vocabularul omului de 
pe stradă. Imi atinsesem scopul şi m-am putut întoarce pentru 
câţiva ani la ceea ce militarii ar fi numit „dragile mele studii”, adică 
viaţa de romancier. 

Apoi, spre 1993, cererile de conferinţe s-au reluat din plin: 
municipalități, organizaţii de tineret, şcoli militare. 

Nimic surprinzător în toate acestea. Avuseseră loc trei 
evenimente care schimbau complet datele dezinformării, iar cei 
care se preocupă de aceste chestiuni observaseră: 

- căderea comunismului priva Occidentul de ţapul ispăşi tor 
căruia i se putuseră atribui odinioară toate operaţiunile de 
dezinformare, sau cel puţin toate reuşitele acestora; 

- tehnicile de dezinformare erau de-acum cunoscute, scăpau 
de sub controlul statelor şi erau din ce în ce mai practicate de 
organisme private; 

- imaginea, atotputernica imagine, triumfase definitiv asupra 
cuvântului, în domeniul comunicaţiilor şi al informaţiilor, 
deschizându-le dezinformatorilor perspective noi şi aparent 
nelimitate. 

Această revoluţie în dezinformare o observaseră cercurile 
interesate. Ea mi-a trezit dorinţa de a preciza anumite idei, de a 
recapitula anumite fapte, de a proiecta anumite ipoteze. 

Astfel a luat fiinţă această mică lucrare, care nu se pretinde a 
fi exhaustivă din nici un punct de vedere, însă ar putea să le 
provoace altor exegeţi dorinţa de a merge mai departe cu propriile 
lor investigaţii. 

Capitolul II 
CE ANUME NU E DEZINFORMAREA 


Avertisment asupra 
informaţiei 


Un fapt nu este o informaţie. 

Un fapt nu devine informaţie decât atunci când un informator 
informează un informat. „Plouă” nu este o informaţie atâta timp 
cât, de exemplu, nu v-am telefonat pentru a vă informa că plouă. 

Militarii au motive întemeiate să facă deosebirea între 
informație, care este culeasă în stare brută, şi informații, care sunt 
trecute printr-o selecţie cu minimum trei factori: evaluarea sursei, 
evaluarea informaţiei, coroborarea informaţiei 

Această triplă selecţie le conferă informaţiilor militare 
simulacru de obiectivitate: ofiţerul de la Biroul 2 m-a când v-am 
anunţat că ploua; încă nu i-am dat nici o indicaţi falsă; de altfel, e 
luna octombrie, deci este firesc să plouă; în plus, vecinul meu 
declară şi el că plouă. Ofiţerul de la Biroul 2 a conchis, pe bună 
dreptate, că există ipoteze temeinice pentru a se putea miza pe 
realitatea ploii. 

Însă, chiar presupunând că nu obţin nici un avantaj din a vă 
transmite elemente false asupra condiţiilor atmosferici orice 
informaţie presupune prezenţa a trei variabile în care nu se poate 
avea absolută încredere: 

- informatorul. Poate că sunt un pesimist înnăscut, care 
tinde să descopere că plouă atunci când burniţează, sau mi se pare 
că e probabil să plouă şi nu m-am deranjat să mă uit pe fereastră? 
Poate că nu văd foarte bine şi am confundat stropii de la un furtun 
cu ploaia trimisă de bunul Dumnezeu? Poate am găsit că era mai 
simplu să vă spun „plouă”, fiindcă mă gândeam că „va ploua”, sau 
constatasem că „a plouat”? 

- mijlocul de comunicare. Dacă v-am telefonat, s-ar ca 
aparatul să fi hârâit, şi dumneavoastră să fi auzit prost: 
am spus pulovăr sau ouă, nu „plouă”. Dacă v-am scris, am o 
caligrafie atât de detestabilă încât s-ar putea ca dumneavoastră să 
fi citit „plouă” în loc de plasă, plană, plină, prună sau chiar glumă ori 
haină. 

- informatul. Poate că sunteţi atât de optimist, încât veţi 
exclama: „Mereu exagerează; sunt sigur că se va face frumos”. 
Sau, dimpotrivă, vă veţi nelinişti pentru mine şi-mi veţi trimite o 
umbrelă, un impermeabil, o canadiană, când eu crezusem doar că 
ploua fiindcă eram trist? 

Am putea continua astfel la nesfârşit Ruşii relatează povestea 
acelui tată analfabet al cărui fiu plecase în armată. Fitil îi trimite o 

scrisoare: „Dragă tată, o duc destul de bine, sper că e bine şi la voi, 
trimite-mi rogu-te o rublă”. Tatăl îi cere unui trecător grăbit şi prost 
dispus să-i citească scrisoarea, iar omul vorbeşte atât de răguşit, 
încât tatălui i se pare că aude: „Tată, mă distrez bine, nu mă doare 
pe mine de voi, trimite-mi repede băutură”. „Ba n-am să-i trimit 
nimic”, răspunde tatăl, „dacă-mi scrie pe tonul ăsta”. Trece o lună. 
Soseşte încă o scrisoare. Tatăl îi cere ajutorul altui trecător, dar 
greşeşte hârtia şi i-o dă tot pe cea veche. Trecătorul tocmai aflase 
că primise o decorație şi că soţia lui născuse gemeni. Citeşte 
entuziasmat epistola, astfel încât tatăl înţelege: „Dragă tăticule, 
mor după tine, mi-e dor de voi, toată ziua mă rog s-o duceţi bine, 
dacă nu te superi, te rog să-mi trimiţi o copeică, două”. „Aha!” face 
tatăl. „Aşa, vezi. A învăţat să se poarte. Am să-i trimit două ruble cu 
poşta următoare.” 

Se mai cunoaşte, în India, povestea acelui maharadjah din 
ţara orbilor care nu ştia ce este un elefant. A trimis sase orbi în 
junglă, cu poruncă să-i descrie animalul. Orbii au pipăit un elefant şi 
s-au întors cu descrieri contradictorii. „Elefantul”, a spus unul, „e 
lung şi mlădios ca un şarpe”. „Nu-i adevărat”, a protestat altul, „e 
lat şi moale ca o foaie de cort”. „Ba greşeşti”, a făcut al treilea, „e 
ascuţit şi lucios ca un dinte uriaş”. „Vă bateţi joc de noi”, s-a supărat 
al patrulea, „e gros şi aspru ca un trunchi de copac”. „Ba e uriaş ca 
un munte”, l-a contrazis al cincilea. „E subţire şi răsucit ca un 
colăcel de frânghie”, a încheiat ultimul, care nu-i apucase decât 
coada. Toate acestea ilustrează trei idei importante: 


- informaţia nu conţine niciodată adevărul sută la sută. Pe 
lot parcursul se strecoară erori, chiar dacă nici un membru al 
lanţului informativ, de la informator la informat, nu are intenţii 
rele; 

- orice s-ar crede, nu numai că în materie de informare 
nu există obiectivitate, dar orice pretenţie de obiectivitate trebuie 
să fie tratată cu suspiciune. Este preferabil să-i ascultăm 
pe de o parte pe guelfi, iar pe de altă parte pe ghibelini, decât 
să trimitem la faţa locului un observator aşa-zis imparţial, care 
va simpatiza de la bun început cu unii sau va fi plătit mai bine 
de ceilalţi; 

- este firesc ca fiecare martor să aibă propria sa impresie 
asupra evenimentului la care a asistat. Dacă impresiile se 
potrivesc prea bine unele cu altele, e ceva suspect la mijloc. 
Din partea mea, contradicţiile dintre cei patru Evanghelist! 
sunt cele care mă fac să cred în veridicitatea lor, iar Biserica 
are perfectă dreptate să ne prezinte versiuni parţial divergente 
despre ceea ce estimează ea că ar fi adevărul. 

Obiectivitatea nu poate exista - cu atât mai mult - decât în 
informaţia de ordin ştiinţific, unde aceeaşi experienţă realizată de 
mai mulți experimentatori conduce întotdeauna la aceleaşi 
rezultate. lpotezele savanților sunt obiective în măsura în care se 
confirmă prin fapte, iar faptele lor sunt indiscutabile în sensul că 
oricare observator s-ar putea substitui cu cel care a cules datele 

perceptibile ce le alcătuiesc, date perceptibile constituite în general 
prin coincidenţa dintre un metru şi ceea ce măsoară acesta 
(admițând o marjă de eroare). 

În tot ceea ce are legătură cu opinia publică, ne aflăm în mod 
clar departe de o asemenea rigoare, iar diversele criterii de 
obiectivitate pe care ni le propun mijloacele de informare „A zis-o 
cutare, care e un om cinstit”, „Vedeţi cu proprii ochi imaginea 
televizata”, „Este părerea majorităţii” - nu sunt destinate să ne 
asigure. 


Noțiunea de dezinformare 


Se observă că informaţia este în sine o marfă denaturata. Nu 
va lipsi tentaţia de a o denatura şi mai mult. Ca să nu mai vorbim 
de vanitatea sau de interesele care ne fac, mai mult sau mai puţin 
conştient, să modificăm adevărul în mii de împrejurări din viaţa 
noastră particulară. Să fim conştienţi însă că, pentru oricine are 
ocazia de a manipula opinia publică, este foarte ispititoare 
alunecarea de la adevărul aproximativ la minciuna sfruntată, 
trecând prin toate stadiile intermediare. Se prezintă mai multe 
cazuri: 

- dorinţa de a obţine o anumită atitudine din partea opiniei 
publice, pentru a îndeplini o anumită acţiune; 

- dorința de a vinde un produs, când un proverb rus spune: 
„fără înşelăciune, nimic nu se vinde”; 

- dorința de a convinge publicul cu privire la superioritatea 
unei anumite cauze, a unui anumit partid, a unui anumit candidat: 
în cazul de faţă, nu mai contează că e o cauză justă, că partidul este 
respectabil, sau candidatul e cel mai bun; se folosesc toate 
mijloacele pentru a li se asigura succesul şi, astfel, 
uneori se ajunge la a pune minciuna în slujba adevărului, dacă este 
o minciună la care publicul e mai receptiv, ceea ce furnizează o 
scuză comodă pentru conştiinţele scrupuloase. În această ultimă 
situaţie, se întâmplă adesea să se accentueze intenţionat 
contrastele, de exemplu, pentru ca albul să pară 
curat ca zăpada, negrul e prezentat ca diavolul în persoană. 

Sub aceste auspicii, intrăm în domeniul unei dezinformări care nu 
mai este spontană, ci deliberată. Se impun aici câteva remarci 
preliminare. 


x k xk 


Să observăm că termenul a apărut pentru prima oara in limba 
rusă (dezinformatiâ), după al Doilea Război Mondial, cu rolul de a 
desemna practicile exclusiv capitaliste care urmăreau aservirea 
maselor populare. E semnificativ faptul că, în acest caz, sovieticii 
atribuind aceste practici unor adversari care încă nu le 
descoperiseră, cuvântul însuşi slujeşte deja cauza. 

Apoi, termenul a trecut în limba engleză (disinformatioii). 

Chambers Twentieth Century Dictionary, publicat la Londra, în 
1972, îl defineşte imparţial ca: deliberate leakage oftnis-leading 
Information („scurgere deliberată de informaţii care induc în 
eroare”). 


În Franţa a apărut în anul 1974, încărcat de semnificaţii 
politice intens orientate: ignorance oii le public est tenu d'un 
probleme d'extreme gravite (cf la folie nucleaire). Cela signifie 
cgalement ne pas sufBsament eclairer Yopinion sur des gques-tions 
importantes (ignoranţa în care e ţinut publicul cu privire la o 
problemă extrem de gravă, de ex. nebunia nucleară. Mai înseamnă 
de asemenea o insuficienţă de lămurire a opiniei publice asupra 
unor chestiuni importante - Grand, Pamard, Riveran, Les 
NouveauxMots dans le vent, Larousse). Graţie cuvântului 
desinformation, s-a lansat deja o anumită dezinformare. Cuvântul 
serveşte cauza, la fel ca în Uniunea Sovietică. 

Următoarea reeditare a dicționarului Grand Robert a conţinut 
definiţia de mai jos, mai potrivită: utilisation des techniques de 
l'information, notamment de Yinformation de masse, pourinduire en 
erreur, cacherou travestir les faits („utilizare a tehnicilor de 
informare, în special de informare în masă, pentru a induce în 
eroare, a ascunde sau a traversti faptele”). 

Pe scurt, la ora actuală, cuvântul „dezinformare” a devenit 
absolut banal şi face obiectul unui anumit număr de definiţii 
diverse, dar convergente. 

Imi amintesc un prânz din 1982 în cursul căruia, dacă nu 
greşesc, regretatul profesor Pierre Debray-Ritzen, domnul Jean 
Ferre şi cu mine, am elaborat, de la un fel de mâncare la altul, 
punct cu punct, următoarea definiţie: 

„Tehnică permiţând furnizarea de informaţii generale eronate 
unor terţi, determinându-i să comită acte colective sau să difuzeze 
judecăţi dorite de dezinformatori.” 

Continui să consider corectă definiţia, dar voi propune puţin 
mai încolo o alta, care mi se pare că acoperă mai complet aspectele 
esenţiale ale acestei tehnici ce reprezintă de asemenea şi o 
filosofie. 


x k xk 


Se remarcă faptul că termenul desinformation este inexact 
compus. 

Prefixul de, de-, des-, des- indică, în limba franceză, 
„înlăturarea, separarea, privarea” (Robert), nu înşelătoria. Se 
„dezbracă”, „dezorganizează”, „degresează”, adică se elimină 
îmbrăcămintea, organizarea, grăsimea. Or, a „dezinforma” nu 
înseamnă „a lipsi de informaţii”, ci „a furniza informaţii falsificate”. 
Ar fi fost mai potrivit să se vorbească despre mesinformation, ca în 
«mesalliance» („mezalianţă**), «mesestime» („insultă”), 
«mesintelligence» („inteligenţă nefastă”), sau de aysinformation, ca 

în «dyslexie” Cdislexie”) sau «dyspepsie» („dispepsie”). Din păcate, 
cuvântul desinformation a intrat în limbă şi degeaba am încerca să-l 
mai schimbăm. 


x k xk 


De asemenea, se observă că noțiunea de dezinformare se 
pretează la o anumită formă de paranoia. Mai ales în perioada când 
KG.B.-ul era principalul corifeu în materie, era uşor să se remarce 
peste tot dezinformatori, la fel cum unii văd oriunde evrei, 
francmasoni sau iezuiţi - pardon, am rămas în urmă: membri ai 
organizaţiei religioase Opus Dei. Concepte ca „Urechile duşmane 
vă ascultă” sau „Ochiul Moscovei vă priveşte” duc cu toată uşurinţa 
la deranjamente psihologice. Ce-ar fi dacă ne-am imagina că 
inamicul nu se mulţumeşte doar să vadă şi să audă, ci şi şuşoteşte 
şi îmbrobodeşte. 

Ne impunem să nu cădem în această cursă. Comentariile pe 
care le-am făcut asupra caracterului aleatoriu al informaţiei, chiar 
şi al celei mai bine intenţionate, ar trebui să ne fie de ajutor. Nu 
trebuie ca, mai ales, cunoaşterea dezinformării să devină o 
dezinformare de gradul doi. 


XX xk 


În sfârşit, să remarcăm că „dezinformarea” se poate înţelege 
într-un sens foarte larg sau foarte restrâns. Unii merg până la ao 
echivala cu „minciuna” sau cu „orice informaţie falsă”. Alţii o 
limitează mai strict. În măsura în care ideea de „influențare a 
opiniei” îi este inerentă, ea se apropie de trei tehnici de care vom 
încerca să o diferenţiem, pentru a defini domeniul care îi e specific. 


Propaganda 


Cuvântul propagandă apare pentru prima oară în 1689. 
Provine din expresia latină congregatio de propaganda fidey 
„congregaţie de propagare a credinţei”. 

Termenul presupune, evident, transmiterea unei informaţii 
către un public, informaţie care trebuie să fie salutară pentru 
acesta şi care nu e percepută de informator ca mincinoasă, ci, 
dimpotrivă, ca expresie a singurului adevăr existent. 

Totuşi, sensul termenului s-a alterat rapid. Incepând din 1972, 
este definit ca „acţiunea exercitată asupra opiniei pentru a o 
determina să aibă anumite idei politice şi sociale, a dori şi a susţine 
o politică, un guvern, un reprezentant”. În secolul XX, dicţionarul 
Grand Robert îi asociază expresii peiorative: „spălare de creier”, 
„cacealmale”, „minciuni”, citând declaraţia expeditivă: „Asta-i 
propagandă!” care înseamnă, evident: „Nu-i adevărat”. Cât de 
departe suntem de evanghelizarea pe care o desemnase cuvântul 
iniţial! 

Motivul este acela că, între timp, a apărut noţiunea de 
informaţie răspândită cu intenţia de a manipula opinia publică, ceea 
ce trezeşte bănuieli în orice minte lucidă. 

Aceste bănuieli nu sunt neapărat justificate. Un candidat care 
proclamă fără reţinere, de la tribuna sa: „Votaţi-mă pe mine, eu 
sunt omul care vă trebuie”, nu este neapărat un mincinos. S-ar 
putea chiar să fie într-adevăr „omul care ne trebuie”. O doctrină în 
care credem şi pe care ne străduim s-o propagăm nu e falsă prin 
definiţie. Faptul că anumite propagande sunt mincinoase nu 
înseamnă că toate ar fi astfel. 

Şi chiar atunci când mint, ceea ce se întâmplă adesea, 
principala deosebire dintre ele şi dezinformare este aceea că 
propagandele se prezintă cu faţa descoperită. Propaganda poate fi 
roşie sau brună, pacifistă sau războinică, rasistă sau antirasistă, 
poate lăuda umanitatea unui Hitler sau mărinimia unui Lenin, poate 
spune ceea ce vrea să spună, nu are „intenţii ascunse”. Chiar şi 
când foloseşte ca mijloace neadevărurile, o face în slujba unui scop 
asupra căruia nu are nimic de ascuns. 

Acest lucru este valabil pentru propagandele de opoziţie, dar şi 
pentru diversele propagande guvernamentale. A predica adorarea 
Fiihrerului nu înseamnă altceva decât a predica adorarea Fiihrerului, 
iar în acest scop nu există alt mijloc decât acela de a predica 
adorarea Fiihrerului. Atunci când, în pline campanii de epurare şi 
foamete, Stalin declara, fără ruşine dacă nu şi fără umor: „Viata a 
devenit mai fericită, viata a devenit mai veselă”, el voia să dea de 
crezut, sau să simuleze credinţa că tirania bolşevicilor aducea 
fericirea. 

O trăsătură majoră a propagandei este aceea că simulează 
încercarea de a ne convinge inteligenţa, dar în realitate, când îşi 
atinge eficacitatea maximă, se adresează celor mai iraționale 
facultăţi ale noastre. „[intiţi viscerele”, spunea Hitler. Drapelele, 
făcliile, defilările, saluturile distinctive şi scandările ritmice Sieg! 
Heil! Siegl Heil! ale nazismului aveau scopul de a priva individul de 
spiritul său critic şi a-l aduce nu de la doctrină la comportament, ci 
de la comportament la doctrină. 

Ceea ce se aplică propagandelor pozitive se aplică şi 
propagandei negative, căci propaganda are în comun cu 
calvinismul faptul că se bazează pe noţiunea predestinării duble, 
nu a celei simple: conform lui Calvin, anumiţi oameni sunt 
predestinaţi mântuirii, iar alţii, damnării; conform propagandiştilor, 
dacă o cauză sau un om sunt eminamente pozitive, celelalte 
trebuie să fie eminamente negative, iar idolatria binelui presupus 
se multiplică prin respingerea răului postulat Acest lucru este 
analizat foarte clar de către George Orwell, în 1984. Cele „două 
minute de ură” impuse zilnic cetăţenilor Oceaniei constă în a 
recupera instinctele agresive ale poporului care îl va iubi cu atât 
mai mult pe Big Brother, cu cât îl va detesta mai tare pe Emmanuel 
Goldstein. 

Orwell făcea aluzie la propaganda lui Stalin îndreptată contra 

lui Troţky, dar procedeul este acelaşi şi atunci când Convenţionalii 
reclamă exterminarea Vendeenilor, când sans-eulottes-n latră 
„Aristocraţii, la felinar!”, când Voltaire propovăduieşte „Să strivim 
infamia”, când Gambetta proclamă „Clericalismul, iată duşmanul”, 
când Lenin cheamă la nimicirea „burjuilor” sau când naziştii îi aţâţă 
pe „arieni” contra jidanilor”. 

Or, în toate aceste situaţii, proiectul e patentat, mărturisit, 
proclamat Se „anunţă culoarea”. În concluzie: propaganda, chiar 
înşelătoare, nu este dezinformare. 


Publicitatea 


La fel ca propaganda, publicitatea (mai demult, i se spunea 
„reclama”; acum se vorbeşte despre publicitate etc.) transmite 
către un public pe cât de numeros posibil un mesaj a cărui realitate 
sau falsitate nu constituie interesul esenţial şi al cărui scop nu este 
acela de a informa, ci de a influenţa. 

Reputația publicităţii o egalează pe aceea a propagandei. 
Dicţionarul Grand Robert o defineşte ca: „faptul de a exercita o 
acţiune psihologică asupra publicului, în scopuri comerciale” şi 
citează în acest sens termenii: «battage, bourrage (de crane), Uun- 
tam» („tapaj, pisălogeală, tam-tam”). 

„Cea mai eficace publicitate este aceea americană, care 
mizează pe reflexele condiţionate”, a scris Malraux. Aceasta 
înseamnă să recunoaştem că publicitatea, la fel ca propaganda, se 
adresează mai mult subconştientului decât conştiinţei. „Perşii spală 
mai alb” poate trece uneori drept un argument, deşi nici agenţia de 
publicitate care a inventat sloganul şi nici, probabil, fabricanţii 
detergentului Perşii, ba poate, după toate probabilitățile, nici chiar 
cumpărătorii acestui detergent nu aed cu adevărat că produsul va 
albi complet rufele, iar formula nu reţine atenţia decât pentru că e 
vizualizată şi uşor inexactă (ar fi trebuit să se spună „spală mai 
curat”, dar n-ar li avut impact). În schimb, un afiş reprezentând o 
maşină şi o femeie îmbrăcată sumar, una lângă alta, nu emite nici 
cea mai mică pretenţie de argumentare, din moment ce fata nu e 
de vânzare pe lângă maşină. Ea nu e prezentă decât pentru a excita 
concupiscenţa cumpărătorului masculin sau  exhibiţionismul 
cumpărătoarei feminine şi pentru a ne determina să confundăm 
apetenţa pe care ne-o inspiră spontan femeia cu cea pe care o vom 
resimţi, prin ricoşeu, pentru maşină. 

Publicitatea modernă merge şi mai departe cu exploatarea 
iraţionalului. 

Practic, se poate concepe că spectacolul simultan cu maşina şi 
femeia face ca în spiritul viitorului cumpărător să se nască o idee 
vagă, ca aceasta: „Dacă aş avea maşina asta, toate femeile 
frumoase ar alerga după mine”. De asemenea, unele sloganuri a 
căror formă eliptică le face toată frumuseţea -'de (templu, „Surâdeţi 
Gibbs” - mai păstrează o minimă semnificaţie - „pasta de dinţi Gibbs 
îmi va crea un surâs mai strălucitor” - dar nu există practic nimic 

raţional în formule care conţin cuvinte imaginare: „Cu Carrefour, 
pozitivez”, sau, şi mai mult, „E Morgan după mine”. 

Acest accent pus intenţionat pe irațional apropie publicitatea 
de propagandă, cu precizarea că nu este la fel de „calvinistă”: 
întotdeauna, publicitatea nu face decât elogiul unui produs; abia 
dacă îndrăzneşte să folosească unele aluzii negative la produsele 
concurente, pentru că în realitate nu are decât un singur scop: 
vânzarea, iar în acest domeniu, spre deosebire de cel politic, 
atragerea unei atenţii chiar şi ostile asupra rivalilor ar putea 
provoca o catastrofă comercială. 

In rest, de câtva timp şi mai ales sub influenţa americană, 
specializarea comercială a publicităţii tinde să dispară. Un candidat 
la preşedinţia republicii poate fi lansat „ca o pastă de dinţi”. Se 
combină dinainte costumele, dicţiunea, gesticulaţia, fără a mai 
vorbi de afişe şi sloganuri, în funcţie de presupusele preferinţe ale 
publicului. Propaganda, cel puţin, simula intenţia de a convinge; 
publicitatea nu caută decât să seducă. Intre timp, oricât de 
dezinformatoare ar fi atunci când ne face să credem că un anume 
candidat va fi cel mai bun preşedinte posibil pentru că poartă 
cravate pe gustul nostru, ea merge şi drept la ţintă, la fel ca 
propaganda: „Cumpăraţi X” sau „Votaţi Y”, cu toate rafinamentele 
care s-ar dori introduse, nu au altă semnificaţie decât „Votaţi Y” 
sau „Cumpăraţi X”. In concluzie: publicitatea, chiar şi mincinoasă, 
nu este dezinformare. 


intoxicarea 


Intoxicarea (nu demult, unora li se părea foarte şmecher să-i 
spună «rintoxe») este cunoscută din dicţionarul Robert mai ales cu 
sensul de „otrăvire”, dar ţine şi de domeniul neologismelor: 
„Acţiune insidioasă asupra spiritelor, tinzând să acrediteze anumite 
opinii, să demoralizeze, să deruteze.” „Insidioasă”, „tinzând să”, 
„anumite”... Minimum ce se poate spune e că această definiţie nu 
sclipeşte prin limpezime. Avem impresia că autorul ei nu ştie prea 
bine despre ce vorbeşte. 

Dacă nu ne înşelăm, neologismul semantic „intoxicare” este 
de origine militară. In excelenta lucrare consacrată acestui subiect, 
colonelul Andre Brouillard, alias Pierre Nord, maestru în materie, 
constata (în 1971) că „termenul de «intoxicare» face furori în zilele 
noastre. Sa strecurat peste tot; nu numai în rapoartele militare şi în 
procesele verbale, ci şi în depeşele diplomatice şi în manifestele 
politice. L-am găsit chiar şi într-un roman de dragoste: infamul 
seducător o intoxica pe femeie.” 

Pentru a clarifica ideile şi a readuce lucrurile la proporții 
corecte, Brouillard precizează: „Nu ar fi greu să deturnăm cuvântul 
«intoxicare» de la sensul său propriu-zis, pentru a-l transforma într- 
un sinonim al vicleşugului de război, al subterfugiului diplomatic, al 
mistificării, diversiunii, trădării, minciunii şi altor «trucuri». Îl vom 

aplica utilizării acestor procedee necinstite, dar rezervându-l 
planurilor superioare: 

- altacticii generale, adică al folosirii combinate a armelor de 
către militarii de pe teren, în luptă; 

- alstrategiei, al desfăşurării generale a războiului; 

- şi al politicii interne şi în special externe.” 

lată o definiţie foarte clară. Intoxicarea vizează adversarul. 
Constă în a-i furniza informaţii eronate, care îl vor face să ia decizii 
dezavantajoase pentru el şi favorabile pentru noi. 

În actul patru din Cyrano de Bergerac, în timpul asediului de la 
Arras, comandantul taberei, Contele de Guiche, îi face semne cu 
eşarfa unui „om ce fuge”, şi explică: „Fugaru-i spaniol. Un fals 
spion. Ne-aduce servicii mari. E-un sol prin care orice ştire ce-aş 
vrea, o pot transmite la inamic... Şi modul acesta îmi permite să 
intervin în multe decizii ce-ar lua.” Cyrano răspunde, indignat: 

„E-un ticălos!” Dar de Guiche nu se jenează: „E foarte comod.” 

Nici nu s-ar putea defini mai clar intoxicarea. 

Pierre Nord mai prezintă multe alte exemple despre acest 
procedeu necinstit”, dar eficient. Cel mai concludent mi se pare 
următorul. 

Suntem în 1943, iar Aliaţii, care au debarcat deja în Africa de 
Nord, pregătesc invazia Siciliei. Trebuie să-i facă pe germani să 
creadă că acţiunea se va îndrepta spre Sardinia şi Pelopones şi să le 
creeze această impresie destul de repede pentru a avea timp să 
degajeze Sicilia înainte de jumătatea 
lunii iulie. 

Un moment, Aliaţii au cochetat cu ideea de a-şi înştiinţa 
adversarii că aveau să atace într-adevăr Sicilia, sperând ca 
aceştia să ia informaţiile drept materiale de intoxicare: ar fi fost o 
intoxicare la pătrat Dar au renunţat la această stratagemă, 
considerată prea puţin realistă: dimpotrivă, le-au furnizat 
germanilor asigurarea că debarcarea urma să aibă loc în Sardinia 
şi Grecia, dar într-un mod deosebit de subtil. 

Cadavrul unui englez, preluat dintr-o morgă, botezat Martin şi 
avansat la gradul de comandant de puşcaşi marini, a fost 
abandonat pe mare, în largul portului Huelva. De ce Huelva? Pentru 
că acolo opera un agent german conştiincios, iar curenţii marini din 
partea locului erau favorabili. „Legenda” lui Martin a fost pusă la 
punct până în cele mai mici detalii: avea la el scrisorile unui tată 
ursuz, ale unei logodnice fandosite, bilete la teatru, note de plată 
de la bar. În treacăt fie zis, am cunoscut-o bine pe franţuzoaica a 
cărei misiune fusese aceea de a ţine în buzunare şi a freca 
sistematic toate aceste hârtii, pentru a le crea patina pe care era 
firesc s-o aibă. Martin a fost îmbrăcat de Gieves, croitorul Marinei 
Regale, şi a trebuit să i se dezgheţe picioarele la un radiator 
electric, pentru a fi încălţat cu pantofii. Credeţi cumva că ofiţerul de 
legătura Martin purta asupra lui planurile secrete ale invaziei? Nici 
pomeneală. Numai scrisori ale unor comandanţi superiori către alţi 
comandanţi superiori, ceea ce nu avea de ce să surprindă, din 

moment ce fusese detaşat temporar pe lângă ei ca expert în 

debarcări. Comandanții superiori discutau nimicuri, pe un ton 

familiar, nu făceau decât aluzii vagi la planul de operaţiuni pe care 

toţi îl cunoşteau pe de rost, îşi împărtăşeau grijile, glumeau pe 

seama americanilor... „Printre rândurile acestor «broderii», un 

german perspicace trebuie să întrezărească drama greacă şi sardă. 
Ceea ce s-a şi întâmplat. 

Hitler, avertizat, a ordonat să se instaleze câmpuri de mine şi 
baterii de coastă în Pelopones, a trimis în mare grabă a XI-a 
Panzerdivision, a fortificat Sardinia şi Corsica şi a retras din idlia a 
XI-a flotilă de torpiloare pentru a o expedia în Marea Egee. La data 
de 10 iulie, Aliaţii au debarcat în Sicilia fără să tragă nici un foc de 
armă. 

Bravo pentru intoxicare, dar putem vorbi, în acest context, i i * 
spre dezinformare ? 

În sensul larg al cuvântului, da, fără îndoială, dar dacă 
dezinformare n-ar însemna altceva decât intoxicare, de ce ne-am 
mai complica folosind un sinonim? 

Pentru mine, diferenţa dintre intoxicare şi dezinformare constă 
în faptul că prima vizează un stat-major, un grup restrâns de 
factori de decizie, eventual un comandant suprem, câtă vreme 
dezinformarea se adresează opiniei publice. E de la sine înţeles că 
intoxicarea nu e rezervată domeniului militar: un partid politic, o 
bancă, un fabricant, poate profita de pe urma intoxicării 
concurenţilor, dar scopul va fi întotdeauna acela de determina una 
sau mai multe persoane, nu o colectivitate, să comită greşeli. 

În concluzie: intoxicarea, înşelătoare prin definiţie, nu este una 

şi aceeaşi cu dezinformarea. 


Prin urmare, ce e 
dezinformarea? 


Sunt de părere că dezinformarea presupune trei elemente: 

- o manipulare a opiniei publice, altfel ar fi intoxicare; 

- mijloace deturnate, altfel ar fi propagandă; 

- scopuri politice, interne sau externe, altfel ar fi publicitate. 

Propun, deci, următoarea definiţie, care ne va servi drept reper 
pe tot parcursul acestui studiu. Vom vedea că elemente care o 
compun ne vor permite să ne restrângem şi, în continuare, să ne 
aprofundam domeniul de cercetare. 

Dezinformarea este o manipulare a opiniei publice, în scopuri 
politice, folosind informații tratate cu mijloace deturnate. 

Capitolul III 


DE LA GURĂ LA URECHE 


De când au oamenii gură să vorbească şi urechi ca să audă, 
altfel spus, de când schimbă între ei mesaje, au înţeles că e posibil 
să profite de pe urma ambiguităţii proprii chiar şi celor mai 
inocente informaţii; că, întrucât proporţia conţinutului de adevăr nu 
e nici fixă, nici garantată, nimic nu e mai uşor decât să adauge 
aproximării involuntare înşelăciunea deliberată. 

Însuşi simbolul operaţiunii de dezinformare concepută şi 
realizată ca atare este totodată şi cea mai veche asemenea 
acţiune pe care o cunoaştem, şi anume: 


Calul Troian 


Nu ne interesează, în cazul de faţă, să ştim dacă Troia a 
existat - conform ultimelor descoperiri, da, deşi în epoca 
scientismului încă mai existau destule îndoieli - nici dacă aheii din 
secolul al XII-lea înainte de lisus Christos s-au luptat pentru frumoşii 
ochi ai Elenei sau, cum este la modă să se afirme acum, din motive 
economice (această hachiţă a istoricilor contemporani), nici dacă au 
introdus într-adevăr în cetatea asediată un comando ascuns în 
burta unui cal de lemn. Ceea ce ne interesează aici este însuşi 
sindromul Calului Troian, cu condiţia de a nu fi fost un berbec ceva 
mai perfecţionat, cum susţine Pausanias. Să-l credem mai curând 
pe Virgiliu, sursa noastră cea mai completă. 

După zece ani de asediu, grecii încă nu reuşiseră să ocupe 
Troia prin forţă. Sau hotărât să recurgă la ceea ce nu este, în primă 
instanţa, decât un şiretlic de război: au simulat îmbarcarea şi s-au 
ascuns într-un mic golf din apropierea cetăţii. La plecare, au lăsat în 
urma lor un cal gigantic de lemn, „mare cât un munte, cu coastele 
făcute din brazi împletiţi”. Fără nici cea mai mică explicaţie. 

Această absenţă a explicaţiilor e foarte importanta, căci 
troienii care, încântați să vadă că asediul încetase, au venit să 
viziteze tabăra grecilor, s-au pierdut în supoziţii, împărțindu-se, 
evident, în două tabere: partizanii şi adversarii prăzii de război, 
adică ai suportului dezinformării. Thymetes recomandă să fie 
introdus în oraş, până în mijlocul citadelei; Laocoon, dimpotrivă, se 
„teme de greci, chiar şi atunci când aduc daruri”: arunca, din 
răsputeri, „o lance enormă în coasta animalului şi peste burta sa cu 
scânduri bombate. Lancea se împlânta vibrând: astfel lovită, burta 
răsună, iar din adâncurile sale goale se aude un geamăt” Enea, care 
istoriseşte întâmplarea, remarcă: „Fără orbirea noastră, el 
[Laocoon] ne-ar fi împins să înfigem fierul în acel ascunziş al 

grecilor.” 

Este o observaţie foarte importantă. În realitate, întotdeauna 
există mijloace de apărare împotriva dezinformării. Dar, cel mai 
adesea, se preferă să se cadă pradă orbirii, ceea ce, în termeni 
tehnici, echivalează cu consimţirea țintei. Să reținem această 
noţiune. 

Deci, troienii ezită. 

Soseşte Sinon, agentul de influenţă. Fie-ne îngăduit aici un joc 
de cuvinte care nu e un simplu calambur: în franceză, Sinon este un 
nume predestinat. Toţi agenţii de influenţă s-ar putea numi 
monsieur Sinon (în fr. sinon = dacă nu):,Ascultaţi ce vă spun eu - 
dacă nu...” Este formula pe care agenţii de influenţă o repetă 
continuu, explicit sau implicit. 

Sinon explică originea calului. Grecii, care se făcuseră vinovaţi 
în faţa protectoarei lor, zeiţa Pallas Atena, au construit calul pentru 
a-i aduce zeiţei o ofrandă de ispăşire. Calchas, oracolul, a cerut ca 
lemnăria „să se înalțe până la cer, pentru a nu putea să intre pe 
poartă, nici să fie introdusă între zidu-rile Troiei”, mod în care - iar 
aici  părăsim vicleşugul de război, pentru a intra în plină 
dezinformare - ofranda ar fi putut „să readucă poporul troian sub 
protecţia vechiului său cult”. Reţineţi: grecii nu vor cu nici un preţ 
să ajungă calul lor în Troia! lar Sinon insistă: „Dacă mâinile voastre 
profanează această ofrandă adusă lui Pallas, va fi o uriaşă 
nenorocire pentru împărăţia lui Priam [...]. Dar dacă îl duceţi, cu 
propriile voastre mâini, în oraşul vostru...” - atunci, vrea el să spună, 
vă vor fi îngăduite toate speranţele. Montajul e cât se poate de abil. 

In acel moment, fie că zeii conspiră pierderea Troiei, fie că 
hazardul e de partea grecilor - ceea ce, de asemenea, este o idee 
importantă căci, la fel ca în cazul gazelor de luptă, nu e posibilă nici 
o acţiune de dezinformare fără un vânt istoric care să sufle în 
direcţia potrivită - vin nişte şerpi care îi sufocă pe Laocoon şi copiii 
lui, ceea ce este interpretat imediat ca o pedeapsă pentru 
sacrilegiul pe care l-a săvârşit aruncându-şi lancea asupra calului 
consacrat lui Pallas Atena. Să zicem că e o manifestare a fatalităţii, 
care suflă adesea în pânzele dezinformatorilor competenţi. 

Opinia publică, aflată în plină ezitare, basculează complet în 
tabăra optimiştilor şi cere să fie adus calul, nu numai în oraş şi în 
cetate, ci chiar în templul lui Pallas, căci - iar aici se află nodul 
întregii operaţiuni de dezinformare - şi troienii o adoră pe Pallas şi i- 
au înălţat un templu. 

La care troienii îşi sparg singuri zidurile cetăţii! Da, ei înşişi, 
nu-i aşa că e jalnic? „Toţi se apucă de treabă. Sub picioarele 
colosului sunt puse roţi alunecoase. Se întind frânghii de cânepă. 
Maşina fatală trece de zidurile noastre, cu burta plină de oameni şi 
arme.” Şi - ceea ce este esenţial - „în jur, tineri băieţi şi fete cântă 
imnuri sacre, bucuroşi să atingă odgonul” ...care le va grăbi pieirea. 

Se vede bine că nu Lenin i-a inventat pe „idioţii folositori”, 
acei simpatizanți naivi ai idealurilor comuniste, care l-au ajutat să 
răspândească revoluţia în lume. De altfel, fenomenul care constă în 

a aplauda, în a favoriza propria distrugere, se întâlneşte frecvent. 
Aşa-numitul sindrom Stockholm, care pecetluieşte complicitatea 
ostaticilor cu persecutorii lor, în noaptea de 4 august, harakiri ai 
nobilimii franceze, entuziasm al burgheziei ruse pentru revoluţia din 
februarie, participă la această atitudine de leming care constă, 
pentru o colectivitate, în a se precipita într-un neant crezut salvator. 

Urmarea este previzibilă. Imediat ce populaţia este „cufundată 
în vin şi somn”, grecii ies din burta calului, gâtuiesc santinelele şi 
deschid porţile oraşului în calea întregii armate, revenită în secret. 
Jaful începe. 

Din punct de vedere al dezinformării, această istorie este de-a 
dreptul exemplară. Se regăsesc aproape toate elementele tehnicilor 
cu care ne vom familiariza pe parcursul paginilor vor urma. 

Calul de lemn este un suport al dezinformării. 

Tema este protecţia lui Pallas, pusă la dispoziţia troienilor. 

Transmisiunea e asigurată de agentul de influenţă Sinon, care 
acreditează tema. 

Tinerii cântăreţi de ambele sexe (uneori, tinerii sunt mai 
creduli decât bătrânii) asigură cutiile de rezonanţă indispensabile 
acţiunii. 

Rezultat consimțământul populației este obţinut şi se 
transformă într-o adevărată psihoză - Enea vorbeşte el însuşi de 
„nebunie” şi „orbire”. incepând din acest moment, intră în joc 
autodezinformarea, printr-un fenomen care nu se poate să nu fie 
asociat cu vampirismul. La fel cum, conform legendei, orice om 
căruia i-a supt un vampir sângele devine el însuşi vampir, 
dezinformatul devine dezinformator, uneori din candoare, dar 
adesea cu un entuziasm morbid, debordant, ca în propagandă şi 
publicitate, pentru irațional. 

lată două exemple ale aberaţiilor de acest gen. 

In timpul proceselor staliniste, un acuzat a mărturisit că 
ascunsese un cui într-un ou, ceea ce a ajutat la convingerea opiniei 
publice că acel om era un monstru. 

In anii cincizeci, un podgorean burgund care producea vinuri 
de soi ales îi asigura pe toţi cei ce binevoiau să-l asculte că, după 
victoria comunismului, vinurile sale aveau să devină şi mai bune. 

Astfel, împotriva sfatului lui Laocoon şi al înţelepţilor cetăţii, 
troienii contaminaţi de dezinformarea care, iniţial, fusese numai 
opera lui Sinon, si-au contaminat concetăţenii şi s-au repezit cu toţii 
spre propria lor osândă. 

Profunda semnificaţie a Calului Troian nu le-a scăpat celor care 
au reflectat asupra manipulării opiniei publice. Saint-Marc Girardin 
scrie: „Astfel înainta Revoluţia, era Calul Troian intrând în oraş, în 
aclamaţiile poporului.” In acelaşi spirit, Hans Huyn a intitulat „Calul 
Troian” o lucrare consacrată ingenioasei idei de mai jos: conform lui, 
„casa comună socialistă” predicată de elitele comuniste în timpul 
Perestroikăi ar fi trebuit să fie un mijloc de penetrare şi învingere a 
Occidentului. 

Sun [i 


Calul Troian poate fi considerat un mit al dezinformării. 
Generalul chinez Sun Tî a existat în realitate, chiar dacă istoricii nu 
ştiu când anume: în secolul al VI-lea, sau în al IV-lea înainte de 
Christos? Cartea sa, Arta războiului, a exercitat o influenţă 
considerabilă asupra tuturor strategilor chinezi şi japonezi, inclusiv 
a lui Mao Tse-tung, şi a fost studiată în toate şcolile militare ale 
blocului comunist, atât cele moscovite cât şi cele din Beijing. Trei 
sferturi din această lucrare nu ne interesează în cazul de faţă, 
fiind consacrate unor considerente de ordin strict militar, dar 
sfertul rămas ne preocupă în cel mai înalt grad, întrucât ilustrează 
gândirea esenţială a generalului, surprinzătoare, la drept vorbind, 
sub condeiul unui războinic: „Arta supremă a războiului constă în 
a învinge duşmanul fără luptă”. 

Or, cum să-l învingi fără luptă? lipsindu-l fie de mijloacele, 
fie de dorinţa de a lupta. Şi cum să-l lipseşti de această dorinţă? 
Prin dezinformare. 

Ambiţiile seniorului ideal al războiului sunt, conform lui Sun 
Tî, nemărginite: „Trebuie să aveţi scopul de a cuceri intact tot 

ceea ce se găseşte sub soare”. Obsesia lui este protejarea 
bogățiilor adversarului: „în război, cea mai bună politică este 
aceea de a ocupa statul intact: ruinarea lui este o politică 
inferioară”. Din acest motiv, „cei care sunt experţi în arta 
războiului supun armata inamică fără luptă. Ocupă oraşele fără a 
le asalta şi răstoarnă un stat fără operaţiuni prelungite”. Pe scurt, 
chiar înainte ca seniorul ideal al războiului „să-şi însângereze 
spada, ţara inamică a capitulat”. 

Ne aflăm departe de grecii care, înainte de a recurge la 
elegantissima stratagemă a Calului Troian, nu cunoscuseră decât 
lancea şi spada. Pentru Sun Tî, „toată arta războiului se întemeiază 
pe înşelătorie”, iar „rafinamentul suprem este acela de a ataca 
planurile inamicului”. Astfel, preocupat continuu de spionajul şi 
contraspionajul defensiv, Sun ŢI distinge cinci genuri de agenţi 
secreţi, formând laolaltă „reţeaua divină” a suveranului. A cincea 
categorie, numită „lichidabilă”, este specializată în intoxicare, o 
intoxicare cel puţin la fel de rafinată ca aceea mânuită de Aliați cu 
vreo două mii cinci sute de ani mai târziu. Judecaţi şi 
dumneavoastră. 

„Şeful de stat-major a grațiat într-o zi un condamnat, l-a 
deghizat în călugăr, l-a pus să înghită un cocoloş de ceară şi l-a 
trimis la tanguţi. Sosind, falsul călugăr a fost închis. Le-a vorbit celor 
câre-l prinseseră despre cocoloşul de ceară, pe care la eliminat 
curând, în scaun. Desfăcând ceara, tanguţii au citit scrisoarea 
adresată de şeful statului-major comandantului lor de planificare 
strategică. Căpetenia tanguţilor, în culmea furiei, l-a executat pe 
planificator, ca şi pe călugărul spion.” 

Ne-am putea crede în plină operaţiune Tuhacevsky, în legătură 
cu care s-au emis două explicaţii, aparent la fel de verosimile: fie 

Hitler l-a făcut pe Stalin să creadă că Tuhacevsky îl trăda în 
favoarea lui Hitler, fapt în urma căruia Stalin şi-a decimat propriul 
stat-major, fie Stalin, cu scopul de a-şi decima statul-major, i-a dat 
de înţeles lui Hitler că Tuhacevksy avea să trădeze, astfel încât 
Hitler l-a capturat, dându-i ocazia de a face ceea ce dorea. 

Dar, în cazul tanguţilor, ne aflăm încă în plină intoxicare. Or, 
din cartea lui Sun ŢI s-au tras învăţăminte care nu au nimic propriu- 
zis militar, prefigurând dezinformarea sub cea i nai modernă formă 
a sa. 


XX xk 


Discreditaţi tot ceea ce merge bine în partea adversă 


Ştim la ce manevre de demoralizare de acest gen ne-au supus, 
rând pe rând, serviciile naziste şi comuniste - unele, atacându-ne 
s evreii, celelalte, patronii - şi cât de nocivă e în prezent influenţa 
americană pentru unele naţiuni ca Franţa, care ajung să fie cuprinse 
de dezgust la adresa propriei lor civilizaţii. 

S-ar putea susţine că, în acest caz anume, nu există nici o 
acţiune concertată din partea americanilor. Vom vedea mai departe 
că acest lucru nu e sigur, dar prea puţin contează: oportunistul Sun 
Ţi ştie bine că discreditarea valorilor tradiţionale distruge 
identitatea unui popor, chiar şi fără intenţii rele din partea unui terţ. 
Biserica creştină n-ar fi învins niciodată păgânismul dacă nu-l 
discredita, în diverse moduri, iar actuala dezcreştinare n-ar fi ceea 
ce este dacă Biserica, în măsura în care şi ea este o instituţie 
omenească, nu s-ar fi discreditat la rândul ei, în mai multe moduri. 


x k xk 


Implicati-i pe reprezentantii claselor conducătoare ale ţării 
adverse să întreprindă acţiuni ilegale. Subminează-le 
reputația şi, la momentul potrivit, supuneti-i disprețului 
concetățenilor lor! 


O privire aruncată asupra politicii franceze contemporane ne- 
ar putea face să credem că acționează un inamic necunoscut, căci 
există nenumărate „acțiuni ilegale” la care se dedau 
„reprezentanții claselor conducătoare”. Din păcate, se pare că 
liderii noştri sunt capabili să se ocupe singuri, fără nici un Sun Ti 
care să-i ispitească. Dar e sigur că un inamic potenţial ar putea să- 
şi pună mari speranţe în „dispreţul” pe care-l merită şi-l obţin 
escrocii noştri de la putere. 


x k xk 

Răspândiţi discordia şi 


gâlcevile între cetăţenii 
tarii adverse! 


„Dezbină şi stăpâneşte” este un dicton arhicunoscut. Anumite 
ţări, printre care şi a noastră, au fost întotdeauna prada facţiunilor, 
iar refuzul de a practica fairplay jocul democratic (în care fiecare ar 
trebui să prefere binele comun faţă de interesul individual) 
accentuează şi mai mult tendinţa spre schisme şi frondă a 
francezilor. Comuniştii, în special, au ştiut foarte bine să profite de 
pe urma acestei racile, pentru a-i instiga pe francezi unii împotriva 
altora. Ne putem gândi la muncitorii fabricilor de armament care 
sabotau grenadele destinate combatanţilor din Indochina, sau la 
hamalii care, în timpul războiului din Algeria, puneau în pericol 
vieţile militarilor şi ale civililor francezi. 


Întărâtaţii pe tineri contra 
bătrânilor! 


Ridiculizaţi tradiţiile 
adversarului! 


Conflictele dintre generaţii sunt fireşti, dar ele pot fi atenuate 
sau accentuate. O dramatizare intensă a avut loc în luna mai a 
anului 1968, şi cunoaştem atât complicităţile externe care au 
amplificat evenimentele, cât şi slăbirea spirituală, intelectuală, 
politică, civică, economică, materială, care a rezultat de aici pentru 
Franţa. Or, era vorba într-adevăr de instigarea unei generaţii 
împotriva alteia şi de distrugerea temeliei tradiţiilor care, înainte, le 
uniseră la un loc. 

În Algeria, armata franceză crease o mişcare de tineret care 
contura imaginea unei Algerii indisolubil legată de Franţa, ca o idee 
mai seducătoare pentru generaţiile în ascensiune decât o 
independenţă obligatoriu regresivă, care urma să amalgameze 
Algeria printre ţările subdezvoltate din Lumea a Treia. In joc exista o 
carte interesantă pe care se putea miza, în stilul lui Sun Tî. Am 
precizat, în capitolul întâi, că sistemul de cadre al tineretului 
algerian fusese sabotat la cel mai înalt nivel. 

Se crease un altul, care ar fi putut avea cele mai fericite 

consecinţe. Generaţiile nu sunt singurele pe care le străbat 
conflictele. Sexele furnizează şi ele opoziții care pot fi exploatate. 
Musulmanii algerieni primeau cu satisfacţie măsurile de emancipare 
luate în favoarea lor şi, dacă ar fi fost urmărită această politică, 
Occidentul ar fi dispus la ora actuală, în plin Maghreb, de un cap de 
pod format din femei impermeabile faţă de islam. E o temă de 
meditaţie. 


XX xk 


Sun i nu se opreşte aici. El mai recomandă, pe deasupra, 
folosirea cântecelor şi a muzicilor lascive, folosirea prostituatelor, 
cadourile „din jad şi mătase”, adică arta de a încuraja la adversar 
un hedonism care la început moleşeşte şi, în perspectivă, 
paralizează. 

Observăm că, în cazul său, nu e vorba de modificarea 
informaţiei ca atare, ci de manipularea adversarului prin influenţe 
care până la urmă îl lipsesc de orice posibilitate, de orice veleitate 
de rezistenţă. Aceasta acţiune nu poate fi exercitata decât prin 
comunicarea ideilor, a modelor, stilurilor, atitudinilor, motiv din care 
credem că ea tine în mod clar de resortul dezinformării, astfel încât 
specialiştii au perfectă dreptate s-o denumească, tehnic, 
„influenţă”. 

O ilustrare tipică: sloganul defetist, de o sonoritate genială, 
în germană ca şi în engleză: Besser rot als tot, Better red than 
dead. G,Mai bine roşu decât mort”.) Este adevărat că în franceză 
sună mai puţin sugestiv, lipsindu-i rima: Plutot rouge que mort. 
Astfel, sloganul devine mai inapt să afecteze sensibilitatea 
iraţională a auditoriului şi mai puţin propice memorării instinctive. 
Totuşi, el poarta acelaşi mesaj pacifist, deci de inspiraţie sun-ţi- 
iană. Marele chinez scria: „O armată victorioasă învinge înainte 
de a porni lupta; o armată sortită înfrângerii se luptă fără nici o 
speranţă de a învinge.” 

In rest, Sun i, ca un adevărat profet al dezinformării, a 
înţeles perfect că nu de dezinformator depinde să-şi creeze, de la 
cap la coadă, o situaţie favorabilă. Cu siguranţă, Sparta n-ar fi 
preferat să se înroşească decât să moară, cum n-ar fi făcut-o nici 
Franţa secolului al XVII-lea sau cea a Revoluţiei. Dezinformatorul 
trebuie „să ia trenul din mers” şi să-l deturneze în folosul său, 
trebuie să exploateze conflictele deja existente şi să le 
învenineze, trebuie să dezvolte în mod monstruos tendinţe deja 
prezente, ceea ce presupune să-şi fi făcut bine temele şi să-şi fi 
învăţat lecţiile: în terminologia economică, să fi efectuat un studiu 
aprofundat al pieţei. 

Imaginea pe care o foloseşte Sun Ţi pentru a spune acest 
lucru e seducătoare: „Astfel, trebuie să se profite de pe urma 
situaţiei, la fel ca atunci când trimiţi de-a rostogolul un bulgăre 
pe o pantă abruptă. Forţa iniţială e minimă, iar rezultatele, 

enorme.” 

Totuşi, după cum vom vedea mai departe, în capitolul „Un caz 
de şcoală”, de la Sun Tî încoace s-au înregistrat progrese. Metodele 
de dezinformare actuale nu mai necesită o exploatare atât de 
scrupuloasă a pantelor naturale. Cu alte cuvinte, „revoluţia 
voluntarista” a lui Mucchielli poate, la ora actuală, să fie 
teleghidată. 


Eschin 


Exemplele de agitatori plătiţi care-şi desfăşoară activităţile în 
folosul unei cauze sau al unui sef de stat sunt nenumărate. Să ne 
referim la unul, pentru a fixa ideile: Eschin. 

Filip al Il-lea al Macedoniei, care a trăit în secolul al V-lea 
înainte de lisus Christos, nu auzise niciodată, cu siguranţă, 
vorbindu-se despre Sun Tî, dar era pătruns de o filosofie 
asemănătoare. „Nici un oraş în care poate ajunge un catâr încărcat 
cu aur,” spunea el, „nu este de necucerit.” Nu se referea numai la 
cunoaşterea venalităţii oamenilor; era vorba de o înţelegere a 
importanţei opiniei publice şi a necesităţii de a o manipula. Întreaga 
carieră a lui Filip, cu alternativele sale de pace şi război care 
urmăreau toate acelaşi scop, şi recunoaşterea lui finală ca arbitru 
politic al ligii elenice, ar putea fi considerată o ilustrare a doctrinei 
sun-ţi-iene. 

In primul rând, Filip şi-a atins scopurile, după bătălia de la 
Cheronea, prin manipularea concertată a opiniei. Agentul său la 
Atena a fost Eschin, rivalul şi duşmanul personal al lui Demostene. 
Victor Martin şi Guy de Bude spun următoarele: „Calitățile sale 
oratorice trebuia să-i asigure o puternică influenţă asupra unui 
public popular ca acela din Atena şi se înţelege de ce regele 
Macedoniei şi-a folosit toate mijloacele pentru a face din acest glas 
inimitabil instrumentul politicii lui. S-ar putea să se fi folosit, ca să 
reuşească, de argumentele răsunătoare în care credea Demostene, 
sau să-l fi cucerit pe Eschin cu ajutorul vanităţii (...); în orice caz, 
rezultatul a fost acelaşi: Eschin a servit interesele Macedoniei, iar 
discursul său nu ne permite în nici un caz să afirmăm că această 
atitudine i-ar fi fost inspirată de concepţii politice personale şi 
coerente. Dar, graţie talentelor sale oratorice, a devenit purtătorul 
de cuvânt al unei părţi considerabile.” 

Pe scurt, în cazul lui Eschin avem cutia ideală de rezonanţă. 
Vom analiza această funcţie într-un capitol ulterior. 


Tentațiile Bisericii 

Ne putem imagina că, pentru un ateu, tot imensul efort . ii 
propovăduiţii săvârşite de diferitele religii care s-au succedat pe 
Pământ poate fi asimilat unei acţiuni de dezinformare. 

să ne recapitulăm criteriile: opinie publică, scopuri politice, 
mijloace deturnate. 

Misionarul se adresează opiniei publice, lucru de necontestat, 

iar Sfântul Pavel, declarându-le atenienilor că venise să predice 
despre „zeul necunoscut” căruia aceştia îi consacraseră deja un 
templu poate fi numit, pe bună dreptate, un manipulator de opinie. 
Dar, se va obiecta, scopurile prozelitismului nu sunt politice. 
Rămâne de văzut. Cele ale lui Pavel nu erau, desigur, dar oare 
acestea sunt întotdeauna absente din preocupările misionarului şi 
ale reprezentanţilor săi? lar în ceea ce priveşte mijloacele 
deturnate... Ştim că păgânii, de exemplu, recurgeau la subterfugii 
cum ar fi ascunderea unui preot în statuia unui zeu, pentru a-l pune 
să proclame profeţii cu glas puternic şi inteligibil. De asemenea, au 
mai existat şi preoţii care interpretau cuvintele incoerente ale 
Pythiei de pe trepiedul său, iar natura umană nu ar fi cea care este, 
dacă interpreţii ar fi rezistat întotdeauna tentaţiei de a le orienta 
într-un sens favorabil sentimentelor sau intereselor lor. Plasându-ne 
în postura ateului care nu crede nici în imaculata concepţiune, nici 
în reînvierea lui Christos, am putea spune chiar că propagarea 
credinţei creştine trădează o mistificare la scară planetară, şi că 
muzica de cor, orgile, clopotele, toaca, tămâia, repetarea 
tânguitoare a litaniilor, însuşi simbolul crucii, ţin de condiţionarea 
sistematică; pavloviană, a reflexelor credinciosului. 

Fără îndoială că aşa este, dar predicatorul nu se deghizează 
pentru a avea efect asupra opiniei, ba chiar dimpotrivă. Refuzându- 
şi navigația sub pavilion fals, propovăduitorul acţionează sub 
uniforma ornamentelor sacerdotale şi, deci, nu poate fi asemănat 
cu un franctiror. Chiar şi când foloseşte vicleşugurile iezuite, nu-şi 
ascunde scopul esenţial, care este ad majorem Dei gloriam. 
Bătrânul preot de ţară al lui Una-muno care, convins de utilitatea 
creştinismului pentru popor, îl propovăduieşte cu devotament deşi 
el şi-a pierdut credinţa, nu e un dezinformator. Îi lipseşte masca. 

Totuşi, există două cazuri aparte de examinat. 

Mai întâi, când Biserica creştină era în plină expansiune, ea si- 
a anexat tot felul de manifestări politeiste, găsind că era mai util să 
le boteze decât să le combată: solstiţii, echinocţii, izvoare, munţi 
celebraţi de către păgâni din vremuri imemoriale, au fost 
consacrate brusc unor personaje mai edificatoare: ne putem 
imagina întâlnirea dintre nimfa deposedată şi sfântul căruia îi este 
dedicată de-acum fosta ei fântână... Da, se poate spune că s-a 
profitat de împrejurări şi s-au exploatat reflexe deja formate, ceea 
ce nu e lipsit de legătură cu tehnicile dezinformării. 

Apoi, în relaţiile dintre ele, diversele Biserici apărute din 
schisme şi erezii au recurs uneori la calomnie şi, cel mai adesea, la 
o tăcere care urmărea să le dea credincioşilor convingerea că nu 
există nici o altă cale decât aceea în lumea căreia s-au născut ei. Ce 
ştim, sigur, despre cathari sau nestorieni? Unii ruteni n-au devenit 
uniaţi întrucât credeau că Papa se convertise la ortodoxism? Cum se 
face că doi elenisti, doi filosofi creştini, contemporani unul cu 
celălalt, locuind în acelaşi oraş, consacrându-se unor cercetări 
paralele, ca Simone Weil şi Serghei Bulgakov, nu s-au întâlnit 
niciodată şi nici măcar nu şi-au cunoscut unul altuia gândirea? Şi 

aici, în această tendinţă de a face să avorteze ipotezele, în acest 
plan pervers de a „fura cheia cunoaşterii”, care nu este monopolul 
fariseilor, putem recunoaşte o înrudire îndepărtată cu 
dezinformarea. 

Dar, una peste alta, nu prea putem asimila operaţiunile de 
propagandă sau de reţinere a informaţiilor religioase cu 
dezinformarea propriu-zisă: scopul e mult prea vizibil. 

În schimb, dacă bisericile nu sunt surse de dezinformare, ele îi 
furnizează totuşi, uneori, ocazia şi terenul. Sistemul de infiltrare al 
Bisericii creştine a fost întotdeauna unul dintre obiectivele 
comuniste. 

Dincolo de Cortina de fier, conform mărturiei patriarhului 
Alexei al II-lea însuşi, se pare că secretul anumitor spovedanii a fost 
încălcat în solda regimului. Este mai mult decât probabil ca unii 
agenţi comunişti să se fi hirotonisit preoţi: am relatat destinul unuia 
dintre ei în romanul meu Le T7retre (Calambur intraductibil, între 
pretre, „preot”, şi traitre, „trădător” - n. tr.). Şi mai nocivă a fost, la 
ordinul lui Lenin, crearea aşa-zisei Biserici Vii, care urmărea să 
submineze Biserica ortodoxă rusă: totuşi, Providența a vrut ca 
„porţile iadului să nu o învingă”, iar „Biserica Vie” s-a împrăştiat ca 
un fum urât mirositor. Se poate spune că în Occident, printr-un 
paradox, acţiunea subversivă a dat mai multe roade. Consiliul 
ecumenic al Bisericii a fost infiltrat din abundentă. Oameni de bună- 
credintă, induşi în eroare, le-au imprimat diverselor Biserici 
naţionale o orientare politică deloc conformă cu vocaţia proprie 
Bisericii romano-catolice şi nici cu voinţa papilor. Numeroşi preoţi şi 
pastori s-au lăsat deturnaţi de la principala misiune a creştinismului, 
luând partea împărăţiilor din această lume, şi aproape întotdeauna 
într-un sens direct sau indirect favorabil comunismului. 


Un pacifism care nu a condamnat niciodată atrocitățile 
comuniste, ci numai ofensele americane; o atitudine socială 
urmărind să absolve pe oricine era dezavantajat şi să culpabilizeze 
pe oricine se bucura de o oarecare bunăstare; un simţ absolut 
marxist al luptei de clasă; poziţii adoptate fără discernământ cu 
privire la energia nucleară şi economie; transformări ale amvonului 
în tribună politică; o delăsare stupefiantă în materie de morală; o 
incapacitate flagrantă de a menţine disciplina în rândurile clericilor; 
preluarea de către unii a unei erezii aberante, numită „teologia 
eliberării”, care îl reprezenta pe Christos, în America de Sud, pe 
cruce, cu automatul în bandulieră; însumarea tuturor acestor 
trăsături lasă prea puţine îndoieli cu privire la manipulările cărora 
le-au fost supuse Bisericile. 

Mărturisim că, în comentariile de mai sus, am anticipat unele 
etape din scurta noastră istorie a dezinformării. În Biserici nu a 
funcţionat numai relaţia gură-ureche; o anumită presă, după cum 
vom vedea, a făcut de asemenea ravagii. In orice caz, acţiunea de la 
gură la ureche era limitată. Scrisul şi mai ales tiparul aveau să 
multiplice posibilităţile dezinformării în toate domeniile. 

Capitolul IV 
E ADEVĂRAT, FIINDCĂ AM CITIT 


Întrucât inventarea scrisului, imemorială de altminteri, nu a 
modificat prea mult condiţiile comunicării de la gură la ureche, se 
poate spune că trei fenomene principale trebuia să ajute trecerea 
dezinformării de la o copilărie incoerentă la o tinereţe luminată: 

- inventarea tiparniţei de către Gutenberg, în anul 1434, 
dând posibilitatea de reproducere nelimitată a dezinformării. 
Această invenţie a antrenat după sine: 

- lansarea primului periodic (la Koln, în anul 1470), urmat 
rapid de o multitudine de alte periodice, de unde a apărut 
posibilitatea de a modifica dezinformarea de la o zi la alta. Această 
lansare a avut ca rezultat: 

- importanţa crescândă, începând din secolul al XVIII-lea, a 
ceea ce se numeşte opinia publică în viaţa politică a Occidentului, 
urmată de ocazii înmulţite la nesfârşit pentru dezinformare. 

Practic, cartea şi ziarul, intrând în toate căminele unde cel 
puţin o persoană ştia să citească, aveau să priveze rapid puterea 
regală de monopolul deciziei, iar puterea ecleziastică, de 
monopolul cunoaşterii. 

Astfel a luat fiinţă cercul vicios contemporan şi democratic: cu 
cât contează mai mult opinia publică, cu atât ea cere mai multe 
informaţii; cu cât primeşte mai multe informaţii, cu atât contează 
mai mult Or, aceste informaţii sunt obligatoriu viciate de doza de 
dezinformare amestecată în ele. 

Se observă clar că, timp de cel puţin două secole, autoritatea 
exercitată de cuvântul tipărit asupra unui public de bună-credinţă, 
care nu era întotdeauna foarte avizat, a rămas necontestată. 
Concepţia „este adevărat, fiindcă am citit” a ajuns să treacă drept 
o dovadă de veridicitate pentru mulţi oameni. 

La fel de adevărat e că, în secolul al XIX-lea, existenţa 
polemicilor dintre partide opozante a uşurat întrucâtva această 
sufocare de către hârtia ziarului, această otrăvire cu cerneală de 
tipar, iar practica permanentă a duelului i-a făcut pe gazetari să 
devină cât de cât mai prudenţi în întrebuinţarea calomniei şi a 
defăimării/Astăzi, întrucât responsabilitatea fizică a ziaristului nu 
mai este angajată şi toate ziarele, fie că se declară de dreapta sau 
de stânga, spun cam acelaşi lucru, cu un vocabular abia diferit de la 
un caz la altul, situaţia e şi mai neliniştitoare decât în trecut. 

Marea Enciclopedie 


Fără a face aici istoria completă a influenţei cuvântului tipărit 
asupra opiniei, să amintim câteva exemple. 

Putem cita fie şi numai acţiunea marii Encyclopedie din 
Franţa, care nu a fost absolut inocentă. Fără îndoială, aşa-zişii 
„filosofi” nu doreau decât să-şi propage pretinsele „lumini” dar 
acestea erau lumini numai după părerea lor şi, în cel mai insidios 
mod, au început să distrugă prejudecățile politice şi religioase ale 
epocii, pentru a scorni altele, care nu întotdeauna erau mai 
adevărate. 

A fost oare aceasta o dezinformare? 

S-ar putea obiecta că țelul Enciclopediei se etala în ochii 
tuturor. Dar dorinţa de a influenţa opinia era cât se poate de 
prezentă, atât spre scopuri politice, cât şi prin mijloace deturnate, 
din moment ce obiectivul mărturisit nu era altul decât acela de a 
lumina publicul cu privire la arte şi meserii. 

Diderot a scris, fără false pudori: „Caracterul pe care trebuie 
să-l aibă un bun dicţionar constă în a schimba modul comun de a 
gândi”, lecţie care avea să fie aplicată de mulţi dintre succesorii lui, 
după cum vom vedea în curând, iar Louis Blanc a înţeles perfect 
ideea:  „Cenzurată prin edictele Papei, atacată de deciziile 
consiliului, expusă furiei Parlamentului, Enciclopedia a rămas în 
picioare. Un nou Cal Troian intrase între zidurile cetăţii asediate. 
Vechea societate îl văzuse din capul locului cum, fără sfidare, se 
infiltra în mijlocul ei; şi, curând, conduşi de Ulise, filosofii au ieşit 
înarmaţi, pentru a devasta llionul”. Enciclopedia, Cal Troian al 
Revoluţiei Franceze - o idee văzută cu ochi deloc răi. 


Voltaire, manipulatorul 


Un caz particular de presiune pe care cuvântul scris avea s-o 
exercite asupra opiniei constă în valul mareic de pamflete, 
fascicule, broşuri diverse, care s-a revărsat asupra Franţei în 
secolul al XVIII-lea, provenind din Provinciile-Unite. Bastion al unui 
protestantism avansat, Provinciile-Unite, care nu se întreceau cu 
simpatia la adresa monarhiei franceze, le-au permis scriitorilor 
contrariaţi de cenzura regală să se exprime liber asupra tuturor 
subiectelor pe care le aveau la suflet, iar opusculele lor, trecând 
clandestin frontiera, făceau deliciul unui public contestatar în mod 
firesc. Unul dintre utilizatorii acestei filiere a fost Voltaire. 

Se ştie că, spre sfârşitul vieţii, Voltaire şi-a descoperit vocaţia 
de corector al greşelilor şi şi-a consacrat mari eforturi reabilitării 
sau achitării multor personaje pe care le considera acuzate sau 
condamnate pe nedrept 

Remy Bijaoui, autorul cărţii Voltaire, avocatul, afirmă pe 
bună-dreptate că Voltaire considera această activitate un „război 
contra fanatismului şi a superstiţiei” şi nu se poate nega faptul că 

afacerea i-a dat ocazia de a-şi infiltra ideile în societate, „işi 
pregăteşte campania ca un adevărat strateg, definind sarcini 
prioritar, repartizând roluri tuturor agenţilor executivi, dându-le 
ordine unora, sugerându-le manevre utile altora, coordonând 
acţiunile, fără a neglija nici un detaliu.” îşi hăituieşte, bineînţeles, 
prietenii, amantele, judecătorii, avocaţii, prinții străini pe care îi 
cunoaşte, pe rege însuşi - „Să urnim mereu cerul şi pământul, 
acesta e refrenul meu” - dar, în realitate (şi tocmai prin asta ne 
interesează), ţinta sa este opinia publică. 

O declară limpede, în legătură cu un memoriu pe care prietenii 
săi n-au vrut să-l înainteze decât judecătorilor: „Mi se pare că 
trebuie să păstrăm pentru noi înşine ovaţiile publice.” Ştie bine că, 
atunci când moda va ajunge la Calas, la Sirven, la La Barre, 
judecătorii vor fi obligaţi să se supună, altfel riscând să treacă drept 
nişte reacţionari obscurantişti. La drept vorbind, câte”cazuri se 
cunosc în care magistratura nu a cedat presiunilor populare? 
Aproape zero, ceea ce înseamnă că Pilat din Pont nu e singur în 
situaţia lui. 

Voltaire  înmulţeşte memoriile, diatribele, faptele: Piese 
originale despre moartea Sirilor Calas şi judecata pronunțată la 
Toulouse, Cerere către Rege şi Sfatul său, Scrisoare a Domnului de 
Voi... către Domnul Dam..., Comentariu despre Delicte şi Pedepse, 
Disprețul lui Atras, Relaţii despre moartea cavalerului de La Barre, 
Cerere de grațiere a servilor din Saint-Claude, Strigătul sângelui 
nevinovat şi zeci de alte scrieri, până la Fragmente despre India, 
pentru că, nu-i aşa, „întotdeauna trebuie să trezeşti curiozitatea cu 
ceva nou”, ca să nu fii nevoit a înşira la nesfârşit subiectul 
nefericitului Lally-Tollendal. 

Uneori, Voltaire semnează aceste pledoarii cu propriul său 
nume, alteori îi dă cuvântul însuşi cavalerului de La Barre, sau unui 
„tânăr avocat din Besanţon” care rămâne anonim, sau unui „Domn 
Cassen; avocat în Sfatul regelui”, care nu există. Adevărul faptelor 
contează prea puţin pentru autor, cu condiţia să îl încânte cauza. 
Trişează cu vârsta, cu atitudinile religioase, cu situaţia pecuniară a 
personajelor pe care le apără, dacă prin aceasta le poate face să 
pară mai simpatice. 

În schimb, ţine o socoteală scrupuloasă a sensibilităţii 
publicului. Cutare memoriu e „pentru Franţa” şi a fost copt „la bain- 
marie”. Altul, cu „carnea mai crudă”, e destinat ţărilor străine. După 
ce l-a modificat de la cap la coadă pe un al treilea, se nelinişteşte 
să afle „dacă se va permite intrarea în Paris a unei noi ediţii 
conforme cu ceea ce s-a tipărit deja şi foarte circumspectă în ceea 
ce se va adăuga”, circumspecţie şi conformitate de pură faţadă, 
bineînţeles. Ceea ce îl interesează e „frământarea conştiinţelor, 
pregătirea opiniei”. „Când estimează că spiritele sunt pregătite”, se 
angajează pe „calea legală”. Căruţa înaintea boilor? Există 
rezultatele care dovedesc că nu-şi greşise strategia. Jurnalul 
enciclopedic îi reproduce memoriile in extenso. In afacerea 
Montbailli, efectul intervenţiei voltairiene a fost imediat: „Consiliul 

de Stat, compus din toţi miniştrii de Stat şi consilieri în sutană ai 
Bisericii, prezidat de cancelar, a admis în unanimitate petiția în 
revizuire. Două zile mai târziu, regele a casat hotărârea.” 

De fapt, tribunalele epocii nu erau complet oarbe faţă de 
influenţa pe care o putea exercita Voltaire: cu corpul cavalerului de 
La Barre recunoscut vinovat de sacrilegiu, s-a dat foc... Dicționarului 
filosofic. 

Câteva cuvinte despre noţiunea de transmiţător - pe care am 
văzut-o deja apărând în cazul Calului Troian - aplicata acţiunii 
voltairiene. 

A căuta emoţionarea opiniei publice astfel încât să se obţină o 
anumită acţiune din partea factorilor de decizie, înseamnă deja a 
folosi un transmiţător, configurat în acest caz de către opinie însăşi. 
Dar această opinie nu putea fi atinsă decât prin alţi transmiţători. 
Principii europeni, care dădeau fondurile, simpatizanţii care alertau 
saloanele, pseudonimele, oamenii de paie, sfatul regelui şi, uneori, 
regele însuşi, erau transmiţători ai acţiunii întreprinse de Voltaire 
pentru protejaţii săi. 

Poate va trebui să mergem şi mai departe. 

De unde îi venise lui Voltaire această pasiune bruscă pentru 
protejarea celor oprimaţi? îşi descoperise cumva, amintin-du-şi de 
vechile vremuri, o „inimă sensibilă” în stilul lui Rousseau? Sau, 
poate, protejaţii lui înşişi nu erau decât transmiţători în războiul 
personal pe care îl purta de mult timp contra unei 
Weltmschauungbazata pe sacru, pe care el o găsea, bineînţeles, 
„gotică” şi „fanatică”? „Acest edificiu imens pe care, cu mâinile 
[sale] mari, îl săpa lent”, avea să se prăbuşească la unsprezece ani 
după moartea lui, luând cu sine pentru totdeauna „plăcerea de a 
trăi”, de care era atât de ataşată „mondenitatea”. Din fericire 
pentru el, nu a apucat să guste din roadele propriei sale victorii. 


Colonizarea spaniola 


Alt exemplu de dezinformare. 

Un american, Philip W. Powell, a povestit în cartea sa Tree - >( 
Hate („Copacul urii”) istoria a ceea ce numeşte el „legenda neagră”, 
cea a colonizării Americii de Sud de către spanioli, colonizare care, 
faţă de publicul anglo-saxon, trece drepta fi o st deosebit de 
sângeroasă. 

Or, chiar dacă nimeni nu se îndoiește că a făcut să curgă mult 
sânge, ca toate colonizările, se pare totuşi că spaniolii nu i-au 
hăituit niciodată pe indigeni ca la vânătoarea cu câini, cum u făcut 
englezii în Australia, nici nu au practicat genocidul indienilor, ca 
americanii din America de Nord - unde se poate spune chiar că 
genocidul a continuat în plan cultural, din moment ce au rămas cam 
un milion de locuitori autohtoni care trăiesc în rezervaţii, cu o rată 
de sinucideri de două ori mai mare decât media naţională şi o 
speranţă de viaţă de patruzeci şi şase de ani, faţă de şaptezeci. 
Spaniolii, dimpotrivă, o dată încheiată cucerirea, au practicat o 

integrare progresivă a raselor în toate ţările Americii de Sud care 
depindeau de ei. Atunci, de unde provine proasta reputaţie a 
latinilor catolici? Din necesitatea de a-i dezvinovăţi pe anglo-saxonii 
protestanți care, prin influenţa Statelor Unite, dispuneau de mijloace 
universitare superioare. Fără a ni-i imagina pe puritanii cu pălării 
ascuţite manipulând agenţii de influenţa pentru a deturna atenţia 
dinspre propriile lor nelegiuiri, trebuie să recunoaştem că întreaga 
comunitate intelectuală a lumii s-a asociat mult timp contra 
pac/recilor din Castilia, uitând că nici pastorii evanghelişti nu 
fuseseră nişte îngeri. 


Satele lui Potemkin 


Exemplul satelor lui Potemkin este interesant din mai multe 
puncte de vedere. 

Multe cărţi de istorie, altminteri respectabile, ne asigură că în 
1787, când Ecaterina cea Mare a călătorit în Crimeea pentru a vizita 
noile teritorii ruseşti cucerite de la Imperiul Otoman, favoritul ei, 
prinţul Potemkin, a ordonat ca pe traseul împărătesei să se dispună 
decoruri de teatru care erau deplasate pe măsură ce se deplasa şi 
ea, pentru a o face să creadă că ţara ar fi fost mai populată decât în 
realitate. Prin urmare, ar fi avut loc o manevră cel puţin de 
intoxicare - dacă nu de dezinformare, din moment ce nu urma să fie 
înşelaţi decât suverana şi invitaţii ei. 

În realitate, „satele lui Potemkin” nu au existat niciodată, sau 
mai bine zis era vorba de sate adevărate, care fuseseră zugrăvite 
proaspăt pentru acea ocazie. Prinţul de ligne, martor ocular care a 
însoţit-o pe împărăteasă, denunţă şi veştejeşte deja această 
legendă, a cărei sursă e cunoscută. Un ziarist monden german, 
numit GA.W. von Helbig, un soi de diplomat de cancan care se 
învârtea pe la curtea din Sankt Petersburg, ofensat că nu fusese 
invitat şi el în voiajul din Crimeea, s-a hotărât să-l ridiculizeze prin 
toate mijloacele şi a publicat fabula satelor din carton într-o revistă 
din Hamburg numită Minerva, sub titlul Potemkin în Taurida (1797- 
1800). Grotes-ca fabulaţie le-a plăcut tuturor şi, în ciuda 
dezminţirilor lansate de prinţul de ligne, a fost publicată iarăşi în 
germană (1804), în olandeză (1806), în franceză (1808), de două ori 
în engleză (1812 şi 1813) şi chiar în rusă (1811). De atunci, s-a 
impus expresia de „sat al lui Potemkin” (sau „potemkiniadă”), cu 
sensul de „faţadă mincinoasă, mistificare, escrocherie”. Este o mare 
artă, aceea de a înşela atribuind victimei o înşelătorie. Oriunde s-ar 
afla acum, Herr von Helbig mai râde încă, cel puţin dacă nu s-a 
pocăit tardiv pentru ipocrizia sa. 

Dezinformarea 
revoluţionară 


Revoluţia franceză a dat naştere mai multor manevre de 
manipulare a opiniei publice. Revoluţionarii erau pe deplin 
conştienţi de importanta ei: îi consacraseră chiar şi o sărbătoare, 
una dintre zilele numite sanculottides. Fenomenul merită să fie 
analizat în Raportul pentru Convenţia națională in şedinţa din 3 a 
lunii a doua din al doilea an al Republicii franceze, Fabre d'Eglantine 
a scris următoarele, în legătură cu calendarul revoluţionar pe care 
urma să-l propună membrilor convenției: 

„Regenerarea poporului francez, instaurarea republicii, au 
antrenat cu necesitate reforma erei vulgare. Un îndelungat obicei al 
calendarului gregorian a umplut memoria poporului cu un număr 
considerabil de imagini pe care acesta le-a venerat mult timp şi 
care astăzi încă mai constituie sursa erorilor sale religioase; prin 
urmare, este necesar ca acestor viziuni ale ignoranței să li se 
substituie realităţile raţiunii, iar prestigiului sacerdotal, adevărul 
naturii. Astfel, începând de la întâi de Germinai, se va zugrăvi fără 
efort în imaginaţie, prin terminația cuvântului, faptul că începe 
primăvara, prin construcţia cuvântului şi imaginea pe care o 
prezintă cuvântul, că germenii se dezvoltă. 

Ne rămâne să vă vorbim despre zilele numite înainte epa- 
gomene. Ne-am gândit că aceste cinci zile aveau nevoie de o 
denumire colectivă. Ni s-a părut posibil, şi mai cu seamă drept, să 
se consacre printr-un cuvânt nou expresia de sans-culotte, care 
reprezintă etimologia lor. Din perioada de glorie a Antichității, galii, 
strămoşii noştri, îşi făcuseră cinste cu această' denumire. Istoria ne 
învaţă că o parte din Galia, numită mai apoi Lyonnaise (patria 
lyonezilor) se numea Galia cu nădragi, Gallia braccata,; în 
consecinţă, restul galilor, până pe malurile Rinului, formau Galia fără 
nădragi; prin urmare, părinţii noştri au fost încă de-atunci sans- 
culottes. Indiferent care este originea acestei denumiri antice sau 
moderne, ilustrată de libertate, ea trebuie să ne fie scumpă, ceea ce 
este de ajuns pentru a o consacra solemn. Prin urmare, vom numi 
cele cinci zile la un loc „sanculottidele”. Quintidi, a cincea şi ultima 
dintre sanculottide, se va numi Sărbătoarea Opiniei. 

Aici se înalţă un tribunal de soi nou, în acelaşi timp vesel şi 
cumplit (...). În ziua unică şi solemnă de Sărbătoare a Opiniei, legea 
deschide gura tuturor cetăţenilor asupra moralei, personalului şi 
acţiunilor funcţionarilor publici; legea deschide cariera imaginaţiei 
glumeţe şi vesele a francezilor. Cântecele, aluziile, caricaturile, 
sarea ironiei, sarcasmele nebunatice vor fi în ziua aceea leafa 
aceluia dintre aleşii poporului care îl va fi înşelat sau se va fi făcut 
disprețuit ori detestat de acesta. Animozitatea particulară, 
răzbunările private, nu sunt deloc de temut; opinia însăşi îi va face 
dreptate  temerarului detractor al unui magistrat stimabil. 

Tribunalele pot fi corupte, dar opinia, nu. Cea mai cumplită şi cea 
mai profundă dintre armele franceze contra francezilor este 
ridicolul; cel mai politic tribunal e acela al opiniei. Această 
sărbătoare a opiniei este numai ea pavăza cea mai eficace contra 
abuzurilor şi a uzurpărilor de tot felul.” 

Şi, o sută de ani mai târziu, gravul domn Thiers 
supralicitează: „Opiniei îi revine rolul de a face dreptate, opiniei 
însăşi şi tuturor magistraţilor nu le rămâne decât să se apere prin 
virtuțile lor contra adevărurilor şi a calomniilor din această zi.” 

Este o naivitate delicioasă, cu condiţia să nu fie ipocrizie. 

Ei nu că asta-i bună, „tribunalele pot fi corupte, opinia nu”! 

Dar, dragă domnule Fabre d'Eglantine, dacă nu căutaţi să 
„corupeţi” opinia cu cupoane, nu v-aţi străduit s-o manipulaţi cu 
ideile dumneavoastră, care nu valorau nici ele mai mult? Oare cu 
inocenţă aţi eliminat din calendar numele sfinţilor pentru a le înlocui 
cu nume care vă erau mai simpatice, cum ar fi «Copaie, Teasc, 
Poloboc, Gâscă, Cartof, Tărtăcuță, Păpădie au Noaduroasă, Ciupercă, 
Zorea şi Lăcrimioară»? Ne putem imagina cu câtă spontaneitate 
aveau să-şi dea întâlnire agricultorii din Basse Bretagne, ca să vă 
facă plăcere, la „Ciupercă viitor”, sau sa ceară trei gologani cu 
împrumut până „în zece, când cade Lăcrămioara”! lar Barere nu v-a 
divulgat planul, când a declarat: „suprimarea numelor mistice din 
calendarul gregorian le va pricinui mai mult rău preoţilor decât 
confiscarea averilor lor”, înainte de a adăuga pe faţă: „sfinţii sunt ii 
Urnii emigranţi ai Revoluţiei”? 

In acelaşi spirit de manipularea opiniei, noul regim a încercat 

să modifice şi toponimia. 

Cuvintele  „oraş”,  „burg”,  „sfânt”,  „castel”, „rege”, 
„conte”, .cruce” au fost interzise. Asttfel, Bucy-le-Roi a devenit 
Bucy-a-Republique, iar Argenton-le-Château, Argenton-le-Peuple. /d 
Fontaine nu se mai născuse la Château-Thierry, ci la Kgalite-sur- 
Marne. Saint-Tropez a fost rebotezat Heraclee, iar Monaco, Fort 
d'Hercule, Rocroy a devenit Roc-Libre, iar lrelibre nu era altceva 
decât localitatea Grenoble rebotezată. ! Pentru Saint-Do, care nu 
are nimic acvatic, s-a găsit o soluţie şi mai bună: i s-a dat numele 
de Ceint-d'eau. S-au înverşunat chiar şi împotriva numelor care nu 
aveau nimic tipic aristocratic sau religios: Toulon ezita dacă să se 
numească Ville-Plate sau Port-la-Montagne; prin efectul unui fericit 
joc de cuvinte, Montmartre s-a transformat în Mont-Marat; Vaureal a 
devenit, cu umilinţă, Lieux. 

A ieşit o asemenea confuzie încât, la 10 messidor anul II, 
Comitetul Salvării Publice a emis următoarea doleanţă: „întrucât 
numeroase comune şi-au schimbat numele şi nu se găsesc, cu 
aceste noi denumiri, în dicționarele geografice şi nici pe hărţi, iar 
alte comune poartă nume asemănătoare, Comitetul se întâmplă 
uneori să nu ştie nici de unde i se scrie, nici unde să răspundă, drept 
pentru care rezulta obstrucţii regretabile în guvernare. Pentru a face 
să înceteze aceste inconveniente, Comitetul invită toate 
administraţiile, societăţile populare, funcţionarii publici şi, în 

general, toţi cetăţenii care îi vor scrie, să adauge pe lângă numele 
actual al comunei şi pe acela pe care-l purtase înainte.” 

După cum se vede, dezinformarea riscă uneori să-şi 
depăşească propriile obiective. 

Dincolo de latura anecdotică, rămân următoarele. 

Revoluţia, care triumfase graţie agitaţiei întreţinute de 
cafenele, cluburi, societăţile de gândire şi o aristocrație ocupată-foc 
să-şi taie singură creanga de sub picioare, adică graţie unei opinii 
publice prelucrată savant, a avut inteligenţa de a trage concluziile 
care se impuneau: această opinie care o adusese la putere nu 
trebuia lăsată în nici un caz să fie dezarmată, ci trebuia să fie 
hrănită cotidian cu sentimente de ură şi angoasă şi să fie convinsă, 
în pofida sângelui care curgea prin rigolele Parisului, că avea 
dreptate, că avusese întotdeauna dreptate. De unde şi cultul zeiţei 
Raţiune - ce contează că rolul era jucat de o divă de operă - şi, de 
asemenea, căutarea neobosită (şi niciodată zadarnică) a ţapilor 
ispăşitori buni de înfierat, pentru a-i ghilotina ca să fie înfieraţi şi 
mai bine. 


Genocidul din Vendâe 


Ar trebui să se realizeze un studiu asupra metodelor de 
stăpânire a opiniei în timpul Revoluţiei. 

Monarhia, în cel mai rău caz, nu urmărea decât să interzică 

anumite moduri de a gândi - o atitudine de un autoritarism 
deplorabil, recunoaştem. Revoluţia, din partea ei, s-a străduit să 
impună anumite moduri de a gândi: ale sale, ceea ce reprezintă o 
atitudine totalitară. Numai ea singură deţinea adevărul: prin 
urmare, avea toate drepturile. In acest sens, trebuie să-i aducem 
omagiul de a fi practicat o coerenţă absolută. Din moment ce 
stăpânea monopolul adevărului, datora, îşi datora şi era datoare 
Franţei să-i impună acest adevăr, scop în care urma să ia toate 
măsurile necesare, printre altele şi aceea de a truca istoria, ceea ce 
se observă deosebit de clar în tratamentul aplicat populaţiei din 
departamentul Vendee. 
Acest trucaj avea să se constate abia peste două secole, în 
preajma Bicentenarului din 1989, mai ales graţie lucrărilor lui Pierre 
Chaunu, ale lui Xavier Martin, Reynald Secher şi Jean de Viguerie, 
care s-au străduit să denunte, fiecare în felul lui, „genocidul franco- 
francez” din timpul insurecției vendee-ne, care a costat Franţa 
peste o jumătate de milion de morţi şi pe care, timp de două sute 
de ani, istoricii au reuşit să-l escamoteze. 

Nu intră în preocupările subiectului nostru să determinăm 
motivul pentru care Revoluţia franceză a simţit nevoia de a anihila 
populaţia vendeeană. „Nu vom lăsa nici un corp eterogen în 
republică”, a scris Garnier de Saintes. „Striviţi complet această 
oribilă Vendee”, ordona Comitetul Salvării Publice. „Vendee nu 
trebuie să fie altceva decât un cimitir uriaş”, declara Turreau. 

„Trebuie ca provincia Vendee să fie anihilată, pentru că a îndrăznit 
să se îndoiască de binefacerile libertăţii”, proclamau reprezentanţii 
în misiune. „N-am luat nici un prizonier. Soldaţii libertăţii erau prea 
indignaţi de această hoardă de sclavi care au îndrăznit să-i 
deranjeze de la cină”, raporta generalul Mieskowski, în timp ce 
Babeuf chema pe faţă la „populicid”. Ceea ce ne interesează aici 
este modalitatea pe care a găsit-o Revoluţia pentru a justifica a 
priori şi a posteriori această exterminare, căci e o modalitate care 
face să apară două elemente importante ale tehnicilor de 
dezinformare: tema şi logomachia, asupra cărora vom reveni mai 
încolo. 

Tema campaniei contra vendeenilor este simplă, la fel ca 
toate temele adecvate ale dezinformării, simplă şi scutită totodată 
de orice veridicitate şi logică, lucru foarte important, căci o temă 
veridică sau logica prilejuieşte contestări, ceea ce trebuie evitat în 
primul rând. In cazul vendeean, tema e următoarea: „Vendeenii nu 
sunt oameni la fel ca toţi ceilalţi.” 

Logomachia, la care La Harpe făcea deja aluzie numind-o 
plimba inversă”, permite exprimarea acestei teme în public. lată 
câteva dintre amabilităţile proferate sau scrise de administratorii şi 
militarii revoluționari la adresa vendeenilor: „ţărani feroci, banditi, 
fanatici, sceleraţi, tigri însetaţi de sângele francezilor, hoardă de 
sclavi, bandă scelerată, armată mizerabilă de tâlhari, drojdie feroce 
şi fără minte, barbari, rasă rebelă, rasă de hoţi, rasă abominabilă, 
monştri, monştri fanatizaţi de sânge şi carnagiu”. 

La drept vorbind, „scelerat” nu este decât o injurie, dar 
folosirea cuvântului „ţărani” e deja mult mai gravă într-o perioadă 
când Voltaire îi numea pe agricultori „neciopliţi care trăiesc în 
colibe cu femelele lor şi câteva animale”, sau Buf fon îi găsea pe 
„oamenii de la ţară (...) mai urâţi decât cei de la oraş”, iar La 
Bruyere îi descria ca „animale sălbatice, masculi şi femele, 
răspândiţi prin ţară, negri, livizi şi complet arşi de soare”. Cuvântul 
„fanatici” trimite la gândirea aceluiaşi Voltaire: „Astăzi, prin 
fanatism se înţelege o credinţă religioasă sumbră şi crudă.” Epitetul 
„tâlhari” e aplicat de Barere unor „oameni nedemni să se 
numească francezi”. Intrăm în esenţa subiectului cu cuvântul 
„barbari”, care înseamnă că vendeenii nu fac parte din naţiune 
(Saint-Just urma să spună despre Ludovic al XVI-lea: „a combătut 
poporul, e un barbar, un străin”). Termenul de „monştri” îi azvârle 
pe vendeeni în afara speciei umane. „Tigri” îi asimilează explicit 
animalelor. lar „rasă”, acest termen care revine atât de des, 
confirmă că nu sunt, la un nivel colectiv, congenital, asemenea 
nouă, celorlalţi. 

Conţinutul rasist al acestei logomachii ne poate surprinde, 
dar adevărul este că sensibilitatea noastră e diferită de aceea a 
secolului al XVIII-lea, oricât de luminat se pretindea acesta. 

Jean de Viguerie aminteşte pe bună dreptate că Buf fon îi 
califica pe laponi drept un „popor abject şi vrednic de dispreţ (...) ai 
cărui indivizi nu sunt altceva decât nişte avortoni, cu toţii”, că 

Rousseau găsea „organizarea creierului mai puţin perfectă” la 
„negri”, că Voltaire le reproşa „însăşi măsura inteligenţei lor [care 
introduce] între ei şi celelalte genuri de oameni dife-renţe 
prodigioase”, iar blândul abate Prevost nota, în legătură cu o revoltă 
a sclavilor negri: „O turmă de mizerabili care nu au decât înfăţişarea 
de oameni nu ar merita să i se dea mai multă atenţie decât 
deranjului broaştelor şi al muşte-lor, dacă forţa şi ura lor, mai 
redutabile decât le sunt spiritul şi raţiunea, nu ne-ar obliga să luăm 
mai multe măsuri de prevedere pentru a ne apăra”. 

Pe scurt, în Secolul Luminilor, era perfect posibil ca un rrup 
de oameni să fie exclus din restul omenirii şi, odată exclus, nimic 
nu împiedica exterminarea acestuia. Instructivă concluzie. 

Se observă că retorica revoluţionară nu le reproşează 
vendeenilor opiniile regaliste sau credinţa catolică - ci rasa. ( eea 
ce va permite să fie anihilaţi, fără a face deosebirea între 
partizanii vechiului regim şi aceia ai celui nou: „Comitetul a luat 
măsuri care tind să extermine această rasă rebelă a ven- 
fleenilor”, spune Barere. lar la data de 15 brumar anul IlI (5 
noiembrie 1793), declară cu satisfacţie „că departamentul care .i 
purtat prea mult timp înfricoşătorul şi perfidul nume de Vendee 
nu mai este în acest moment decât un maldăr de cenuşă şi un 
pustiu întins”. Aceasta, cu conştiinţa absolut împăcată. De 
asemenea, locuitorii din Angers, eliberat de marea ar-i nată 
catolică şi regală, „au ars tămâia patriei pentru a purifica zidurile 
de pângărirea regaliştilor”. Cu aceasta, satanizarea vendeenilor 
ca atare era consumată definitiv. Asupra acestui termen vom 
mai reveni. 

E interesant de consemnat, în treacăt, această aluzie la 
numele departamentului Vendee (care, după cum se ştie, a fost 
înlocuit temporar cu Venge = Răzbunat): importanţa acordată 
unui nume propriu calificat în mod bizar drept înfricoşător şi 
perGd arată foarte clar că ne aflăm în plin război al cuvintelor. 

Timp de două secole, dezinformarea asupra genocidului 
vendeean a fost întreţinută de învăţământul Republicii, nu atât prin 
calomnie cât prin subinformare. În şcolile primare ale Republicii a Il- 
a şi cele secundare din Republica a IV-a, unde mi-am făcut şi eu 
studiile, abia dacă se menţiona acest mic incident care risca să 
prejudicieze buna reputaţie a Revoluţiei pentru Drepturile Omului. 
Intreaga atenţie a profesorului şi a elevului erau dirijate sistematic 
fie spre pericolul pe care îl reprezentau coaliţiile străine pentru 
cuceririle Revoluţiei, fie spre instaurarea eminamente simpatică a 
sistemului metric. 


Malet şi Isaac 


În acest sens, mi-a venit ideea de a lua din nou manualul de 
istorie scris de Malet şi Isaac, care mă iritase deja în trecere când 
aveam vârsta studierii lui. Am constatat că iritarea mea de 
adolescent nu fusese nejustificată. Manualele pot fi excelente 

relee ale dezinformării; în continuare, vom întâlni şi alte exemple. 
Deocamdată, să observăm cum este descrisă execuţia lui Ludovic 
al XVI-lea. 

Autorii noştri vorbesc despre „procesul” şi „moartea” regelui, 
termeni destul de neutri, care servesc la a descrie un proces 
pseudojuridic în care Convenţia a fost atât judecător cât şi parte în 
litigiu şi care a permis să se taie în public capul unui tată de familie 
în vârstă de treizeci şi nouă de ani. Acest „proces” şi această 
„moarte” au fost cauzate de „descoperirea într-un dulap de fief a 
unor documente care dovedeau „cârdăşia între Curte şi suveranii 
străini”. Ceea ce e interesant aici este, pe de o parte, cuvântul 
„Curte” - nu se spune că regele era complice cu suveranii străini, ci 
se dă de înţeles, ceea ce echivalează cu a-i vota moartea - şi, pe de 
altă parte, caracterele italice ale „au/apului de fier”. S-ar crede că 
documentele ar fi fost mai puţin compromiţătoare, dacă Ludovic al 
XVI-lea . le ţinea într-un dulap de lemn. Orice are efect asupra 
imaginaţiei cititorului e de folos. Un dulap de fier, ia gândiţi-vă! Era 
cum nu se poate mai drept ca un guvern atât de tiranic încât 
folosea dulapurile de fier să piară pe eşafod. Nu m-ar mira ca aici să 
se fi dorit o reamintire a dulapurilor în care Ludovic al XI-lea îşi 
închidea duşmanii, se pare, astfel încât să nu poată face nici o 
mişcare. 

Montagnarzii nu rămân nici ei necriticaţi de Malet şi Isaac, din 
punct de vedere cripto-marxist, după cum era şi de aşteptat: „nu 
doreau să existe presiuni din partea poporului asupra Adunării”, le 
„repugna intervenţia Statului în viaţa economică”, pe scurt, „erau 
nişte burghezi”. Totuşi, printre ei se găseau şi „apărători sinceri ai 
claselor sărace, ca Robespierre şi Saint-Just”. 

Pericolul pe care îl reprezentau pentru Franţa coaliţiile 
provocate de Convenţie este, evident, scos în evidenţă. El va 
permite, la nevoie, să se scuze atrocitățile comise în Vendee. De 
altfel, modul în care sunt povestite evenimentele din Vendee merită 
să fie examinat mai îndeaproape. 

„Convenţia a ordonat o recrutare de trei sute de mii de 
voluntari. Aceasta măsură a fost semnalul răscoalei din Vendee: 
vendeenii, încă dinainte foarte ostili Constituţiei civile a clerului şi 
măsurilor luate contra preoţilor refractari, au refuzat să se 
înroleze.” (Atunci, de ce se mai vorbeşte despre „voluntari”?) 

„Intre 10 şi 15 martie 1793, s-au răsculat sub conducerea 
unui paznic de vânătoare, Stofflet, şi a unui vizitiu, Cathelineau.” 
(Nici o vorbă despre prinţul de Talmont.) 

„Lupta dintre vendeeni, sau «albi», şi revoluționari, sau 
«albaştri», a dobândit încă de la început un caracter de o cruzime 
atroce.” (Dar nu se menţionează nici că Albaştrii erau aceia care 
invadaseră departamentul Vendee, nici că Albii nu au ucis niciodată 
altceva decât soldaţi inamici, în timp ce Albaştrii exterminau 
populaţiile civile.) „Absența trupelor regulate, aflate atunci la 
frontiere, şi mediocritatea comandanților republicani, au facilitat 
înaintarea insurecției. Vendeenii au cucerit localităţile Cholet şi 

Saumur, amenințând oraşul Nantes (iunie, 1793).” (Nimic despre 
calităţile militare ale vendeenilor, care sunt consideraţi „răsculaţi”, 
când putem considera la fel de bine că şi Convenţia s-a „răsculat” 
contra puterii regale, considerată legitimă de mii de ani.) 

Titlurile paragrafelor sunt la fel de instructive: „Primele măsuri 
ale salvării publice”, „Revoluţia în pericol”: se captează simpatia 
cititorului. Acum, acesta va fi făcut să se teamă de tot ce poate fi 
mai rău, în acelaşi timp vendeenii fiind discreditaţi ca nişte aliaţi ai 
străinătăţii: „Toate frontierele erau forţate: englezii... austriecii... 
prusacii... In interior, răscoala vendeeană avansa: unii nobili, 
Charette, La Rochejacquelein, îi preluaseră conducerea şi o 
transformau într-o mare revoltă regalistă şi catolică. Regaliştii 
acționau şi în alte părţi: au ridicat la luptă oraşul Lyon, apoi Marsilia, 
şi în curând aveau să predea portul Toulon flotei engleze.” 
(Exploatarea patriotismului prezumtiv al cititorului.) 

„La Paris, Marat a fost asasinat de o tânără regalistă, Char- 
lotte Corday.” (Fals: Charlotte Corday era republicană.) 


„În Adunare,  contrarevoluţionarii sădeau suspiciuni, îi 
împingeau pe deputaţi să ia măsuri extreme, pentru a deveni 
nepopulari.” (Pe scurt, contrarevoluţionarii sunt cei vinovaţi de 
Teroare. Ce frumos.) 

Fragmentul se termină printr-o interogaţie demnă* de un 
roman de aventuri: „Aveau să reuşească montagnarzii să salveze 
Franţa şi Revoluţia?” 

Continuarea, în numărul viitor. 

lar restul, mai vedem noi. 


Istoria Rusiei 


Va trebui să se scrie într-o bună zi istoria dezinformării 
sistematice căreia Rusia i-a fost şi, într-o anumită măsură, încă îi 
mai este victimă, fără a pune la socoteală şi mitul satelor lui 
Potemkin. 

Primele inexactităţi săvârşite de francezi în legătură cu 
istoria rusă i-au aparţinut lui Voltaire, în lucrarea consacrată lui 
Petru cel Mare, dar ignoranţa şi reaua voinţă au început să se 
alieze, dezlănţuite, din primii ani ai secolului al XIX-lea: prinţul de 
Ligne se plângea deja de acest lucru. 

În rândul întâi al dezinformatorilor, îi găsim pe Marchizul de 
Custine, care nu-i iertase Rusiei faptul de a fi fost rugat să 
părăsească ţara din cauza moravurilor lui mai speciale, şi pe 
Alexandre Dumas, care pretindea că băuse vodkă dintr-un 
samovar, la umbra unei cliuvce stufoase, ceea ce le-a dat ruşilor 
prilejul să dea un sens nou cuvântului K/iuvka: „Baliverne îndrugate 
de străini despre Rusia”. 

Dar nici ruşii nu sunt curaţi ca lacrima: de la contesa de 
Segur, născută Rostopcin, care a creat personajul bufon al 
generalului Durakin, al cărui nume derivează de la durak, „naiv”, 

până la Alexandre Herzen care, ambuscat în Occident, a făcut toate 
eforturile să denigreze Rusia în general şi ţarismul în special, 
trecând pe la Turgheniev care, trăind pe picior mare în Franţa pe 
seama iobagilor săi, nu se sfiia să critice iobăgia. 

Este oare cazul să vedem în această complicitate a ruşilor cu 
prejudecățile alimentate de alţii împotriva lor un simţ al dreptăţii 
extrem? Sau un anumit masochism? 

Intrebarea nu este lipsită de interes din punctul de vedere 
care ne interesează. Am pus deja accentul pe consimţământul fără 
de care dezinformarea nu e posibilă, dar era vorba de 
consimţământul publicului, nu al victimei. În cazul ruşilor, este 
vorba de consimţământul victimei. Ei reprezintă atât obiectul, cât şi 
subiectul operaţiunii. Autodezinformaţi şi autodezinformatori pe 
propria lor socoteală. A fi victima unei dezinformări e una; a te 
complace în ea, cu o plăcere morbidă, e cu totul altceva. 

In anii douăzeci, elevii francezi învățau pe de rost că „Rusia 
este o câmpie întinsă, bogată în grâu, locuită de un popor barbar”, 
sic, dar ruşii emigraţi, când li se cerea să arate cum mâncau ei 
lumânări, cum li se dusese vestea, răspundeau că le păstrează 
„pentru desert”, iar marele pianist de reputaţie internaţională 
Uninsky, excedat de suficiența francezilor care-l luau drept un 
sălbatic cumsecade, a ajuns să simuleze că nu mai văzuse un pian 
în viaţa lui, înainte de a începe să „improvizeze” ca un mare 
maestru ce era. 

Lăsând la o parte posibila responsabilitate a anumitor ruşi, ni i 
s-ar putea atribui genul de toxicitate care înconjoară Rusia, mai ales 
în spiritul intelectualilor occidentali?  Distanţei  ecografice, 
diferenţelor religioase, împărţirii Poloniei, incendierii Moscovei, 
ranchiunei tenace a rentierilor francezi care nu i-au iertat niciodată 
imperiului țarist celebrul „împrumut rusesc”? Nimic din toate 
acestea nu pare să explice mulţumii voinţa lor încăpăţânată de a fi 
maltrataţi. 

De câte ori a trebuit să explic că Alexandru al II-lea a fost cel 
ce a suprimat iobăgia în Rusia, dintr-o trăsătură de condei, in anul 
1861, încă înainte ca sclavia să fi dispărut în Statele Unite cu preţul 
unui război civil, numit şi Războiul de Secesiune, care a costat 
aproape şapte sute de mii de morţi! De câte ori n-a trebuit să 
reamintesc că nu Nicolae al lIl-lea ci, dimpotrivă, bolşevicii au 
semnat pacea separată de la Brestitovsk, abandonându-i pe Aliați în 
plină frământare, pe când Nicolae al II-lea riscase şi-şi pierduse 
tronul, pentru a le rămâne fidel! Ce satisfacţie morbidă am văzut pe 
feţele multor occidentali de fiecare dată când asupra Rusiei se 
abătea încă o nenorocire! Şi pe ce ton superior îi auzeam vorbind pe 
toţi cei ce se refereau la şeful statului rus, care totuşi si-a eliberat 
poporul de tirania comunistă cu ajutorul primei revoluţii ne- 
sângeroase a tuturor timpurilor! 

Toate acestea ar trebui să fie elucidate odată pentru 
totdeauna: căci se vede bine de ce Bisericile rivale au interes să-şi 
atace reciproc popularitatea, de ce comuniştii şi complicii lor 

considerau că era avantajos să desconsidere regimul imperial, dar 
există ceva straniu în această unanimitate a animozităţii, în acest 
refuz încăpățânat de a se informa despre o mare ţară. E o temă de 
meditaţie. Am putea include şi o analiză a obişnuitelor scorneli 
despre sufletul slav, farmecul slav, fatalismul slav şi butada nu prea 
inteligentă a lui Churchill despre o Rusie-ghicitoare ascunsă într-un 
plic învăluit în mister. Aceasta e o rea-voinţă flagrantă a 
Occidentului, pe care ar fi interesant s-o demontăm piesă cu piesă. 


Depeşa din Ems 


Un alt exemplu despre aptitudinile dezinformatoare ale 
cuvântului scris: celebra depeşă din Ems. 

Situaţia este destul de tulbure. Să încercăm s-o clarificăm. 

Suntem în anul 1870. Tronul Spaniei e vacant. Spania i-l 
propune lui Leopold de Hohenzollern, văr al regelui Wilhelm | al 
Prusiei. Leopold este de acord, Bismarck e entuziasmat, Wilhelm nu 
are nici el nimic împotrivă. Franţa se agită şi protestează. 
Ambasadorul Benedetti îl caută pe Wilhelm la Ems, unde se afla la 
băi, între două chioşcuri de fanfară. Franţa doreşte să obţină o 
declaraţie a regelui, dezavuând candidatura şi angajându-l pe 
Leopold să se retragă. Wilhelm e împăciuitor: răspunde că este o 
problemă de familie şi, dacă Leopold îşi retrage candidatura, îşi va 
da şi el asentimentul. 

Afacerea s-ar fi putut opri aici. 

Dar Franţa insistă, într-un mod destul de grosolan. Ducele de 
Gramont, Ministrul Afacerilor Externe al lui Napoleon al II-lea, îl 
trimite pe Benedetti pentru a-i cere regelui să-l sfătuiască pe 
Leopold să renunţe la tronul Spaniei. Wilhelm consideră că s-a mers 
prea departe. Totuşi, întrucât ştie deja că prinţul Carol-Anton, tatăl 
lui Leopold, acceptă să retragă candidatura fiului său, promite să 
dea un răspuns în douăzeci şi patru de ore. 

Incă o dată, afacerea ar fi putut să se suspende. 

Or, Gramont nu e satisfăcut nici de data asta. Benedetti, 
intâlnindu-se cu regele într-un parc, în sunetele vesele ale 
orchestrei de la cazinou, îi cere acum să aprobe renunţarea în 
scris şi să se angajeze că niciodată nu va mai susţine candidatura 
unui Hohenzollern la tronul Spaniei. 

Aceasta este într-adevăr o exagerare. La umbra ulmilor clin 
Ems, regele îi răspunde ambasadorului: „Spuneţi-i clar împăratului 
că îmi consider verii oameni de onoare. Dacă au retras o 
candidatură pe care o acceptaseră, n-au făcut-o în nici nu caz cu 
gândul ascuns ca mai târziu s-o ia de la început (...). V-am dat 
cuvântul meu şi nu mai am nimic de adăugat. Per-l11 iteţkni să mă 
îndepărtez.” 

După care, îi ordonă aghiotantului său Abeken să-l pună la 
curent pe cancelarul Bismarck, care, la rândul său, se afla la băi, în 
Karlsbad. 

lată textul depeşei din Ems, semnată de Abeken: 


Maiestatea Sa mi-a scris: „Contele Benedetti m-a oprit în timpul 

unei plimbări, cerându-mi, cu o insistenţă deplasată, să-l autorizez 

să telegrafieze numaidecât ca pe viitor mă angaja să nu-mi mai 

dau niciodată acordul, în cazul că membrii familiei Hohenzollern ar 
reveni asupra candidaturii lor. În cele din urmă, I-am concediat cu 

severitate, căci nu se poate şi nici nu are dreptul să ceară 

asemenea angajamente pentru totdeauna (...).” Maiestatea Sa (...) 

a hotărât să nu-l mai primească pe ambasadorul Franței, ci să-i 

transmită prin intermediul aghiotantului său că Maiestatea Sa a 

primit între timp de la prinț confirmarea acestei ştiri anunțată deja 

de la Paris lui Benedetti şi nu mai are nimic să-i comunice. 

Maiestatea Sa îi cere Excelenței Voastre să judece dacă această 

nouă intervenție a lui Benedetti şi refuzul său ar trebui să fie 

comunicate imediat, atât ambasadorilor noştri, cât şi presei. 

Este data de 13 iulie. Bismarck primeşte scrisoarea, în timp ce se 
află la dejun, cu doi militari gata de luptă - generalii Moltke şi Roon, 
care fac nişte mutre uite-atat de lungi: situaţia pare să se calmeze, 
nu vor mai avea ocazia să-şi practice meseria. Dar, din fericire 
pentru ei, pornind de la depeşa amănunţită a lui Abeken, cancelarul 
redactează următorul text lapidar: 


Vestea retragerii prințului moştenitor de Hohenzollern a fost 
comunicată oficial guvernului regal spaniol de către guvernul 
francez. (De ce se amestecă guvernul francez?) /ntre timp, 
ambasadorul francez i-a adresat regelui, la Ems, cererea de a-i 
aproba să telegrafieze la Paris că regele se angajează să nu mai 
permită niciodată şi cu nici un chip reluarea candidaturii. (Evident, 
această cerere e jignitoare.) La aceasta, M.S. regele a refuzat să-l 
mai primească pe ambasador şi i-a transmis prin aghiotantul său 
de serviciu că nu mai are nimic să-i comunice. (Aici intervine o 
ruptură, din moment ce se dă senzaţia că ambasadorul a fost 
alungat în special formula „aghiotant de serviciu”, când în original 
se spunea doar „aghiotant” reprezintă o mică inspiraţie de geniu, 
care accentuează afrontul.) 

Fără îndoială, actualii noştri şefi de stat sunt obişnuiţi să 
deguste alte afronturi, dar în secolul al XIX-lea, de îndată ce 
depeşa a fost remisă, sub această nouă formă, ambasadorilor 
străini şi presei, Franţa nu a mai avut de ales: a fost obligată să 
declare război, ceea ce a şi făcut, la data de 19 iulie 1870, cu 
rezultatele care se cunosc. 

Pe cine intoxicase, dezinformase, manipulase Bismarck? 

Pe toată lumea. 

Guvernul francez, pe care l-a constrâns să intre în război; pe 
propriul său rege, obligându-l de asemenea; şi populaţia germană, 
mai ales cea din sudul ţării, în rândurile căreia perspectiva unui 
război nu dezlănţuia entuziasmul, dar care n-avea de gând să se 
lase insultată în persoana regelui său, chiar dacă acesta era de 
origine nordică. 

Frumoasă operaţiune de dezinformare. Suport: incidentul 
neînsemnat relativ la succesiunea Spaniei, care a dat naştere 
manipulării depeşei. Transmiţători (magnific aleşi în tabăra 
adversă): Ducele de Gramont şi consilierii lui Napoleon al III-lea. 


Protocoalele înţelepţilor 
Sionului 


Unul dintre procedeele de dezinformare constă în a-i atribui 
adversarului afirmaţii pe care acesta nu le-a făcut. 

Un altul constă în a-i atribui lucruri pe care nu le-a spus, dar 
care se pot extrage din declaraţiile lui cu ajutorul decupajelor, al 
aproximărilor, al  retuşurilor: este ceea ce se numeşte 
amalgamare. 

Un al treilea, pe cât de pervers, pe atâta de naiv, are scopul de 
a-i atribui ceea ce s-ar putea crede că ar fi spus dacă era sincer. 

În 1905, Şerghei Nilus a publicat la Moscova, sub titlul 
Protocoalele înțelepților Sionului, un text prezentat ca şi cum ar fi 
constituit concluziile secrete ale Primului Congres Sionist de la Bale. 
Autenticitatea acestuia este mai mult decât îndoielnică, atât de mult 
îi pune autorul pe sionişti să spună ceea ce vede el că ar fi spus în 
mod firesc. Este oare acest autor Nilus însuşi, sau „protocoalele” 
sunt rodul unei colaborări între mai mite personaje neliniştite de 
progresul sionismului? Fără K loială, n-o vom şti niciodată. Dar 
răsunetul acestui fals tradus în germană cu începere din 1919, în 
poloneză, engleză şi franceză din 1920, a fost imens şi l-a inspirat, 
printre alţii, pe Adolf Hitler. 

În esenţă, constă în a le atribui unor „înţelepţi” ipotetici 
ambiția de a domni asupra întregii lumi, scop în care urmăresc: 

- să aţâţe popoarele la discordie; 

- să-i extermine pe nobili şi pe marii proprietari de pământuri; 

- să provoace tulburări printre muncitori; 

- să urmărească o acţiune de dezagregare prin intermediului 
presei; 

- să răspândească în rândurile opiniei publice confuzia; 

- să depraveze tineretul; 

- să submineze justiţia; 

- să lupte contra religiei. 

Se observă în ce măsură se apropie aceste porunci, reale sau 
imaginare, de doctrina lui Sun Tî, şi nu a fost nevoie de mai mult 
pentru ca evreii să fie bănuiţi de a fi vinovaţi de aceste 
practici. 


Autenticitatea documentului a fost intens discutată. Sursele 
sale par să se revendice din Dia/og în Infern între Machiavelli şi 
Montesquieu, scris de Maurice Joly în 1864. Publicarea, 
autentificata imperfect în mai multe țari, pare să dateze din 1901, 

în Rusia. Tribunalele din Berna au declarat documentul un fals, în 
1935; în 1937, au revenit asupra deciziei. 

Dar, la drept vorbind, trecând peste cercetarea unor falsuri 
autentice sau a unor originale false, ceea ce ne interesează aici 
este faptul că un text probabil apocrif, a putut avea efecte cu 
consecinţe incalculabile, că nişte oameni de bună-credinţă s-au 
putut lăsa influenţaţi şi că în acea epocă se putea duce la 
îndeplinire o operaţiune de dezinformare reuşită doar cu un 
minimum de verosimilitate. 

Este indiscutabil că o anumită acţiune subversivă, întreprinsă 
în decursul secolului al XIX-lea, a folosit, între alţi afiliaţi, şi anumiţi 
evrei: e vorba de revoluţia rusă. lar aici ajungem la unul dintre cele 
mai eficiente resorturi ale dezinformării: generalizarea. Nişte sionişti 
au putut întreprinde acţiuni subversive: imediat, se va trage 
concluzia că evreii reprezintă un element subversiv. Această 
tendinţă pe care o avem de a simplifica lucrurile va fi exploatata din 
abundentă în continuare, permiţând înzestrarea tuturor partizanilor 
Vietnamului sau ai Vietminhului, a tuturor afiliaţilor F.L.N. sau OA.S., 
a tuturor etnicilor Tutsi sau a tuturor etnicilor Hutu, a tuturor 
azerilor sau a tuturor armenilor, a tuturor sârbilor bosniaci sau a 
tuturor bosniacilor musulmani, cu toate virtuțile sau cu toate viciile. 

Publicarea Protocoalelor înțelepților Sionului a cauzat un efect 

de bumerang, care nu este nici el lipsit de interes, din moment ce 
unii au acuzat Ohrana, poliţia politică a monarhiei ruse, de a fi 
cauţionat această publicare. Pentru moment, o asemenea 
aserţiune pare lipsită de temei: un fals contra altui fals; 
documentul a emanat mai degrabă din cercurile antisemite 
private care ar fi încercat să forţeze mâna guvernului tarist pentru 
a provoca măsuri care, din fericire, nu s-au pus în aplicare 
niciodată. Intre altele, se pot reciti pe această temă scrierile lui 
Babei şi se poate revedea Crucișătorul Potemkin de Eisenstein, 
care demonstrează că regimul țarist, contrar unui zvon larg 
răspândit, se împotrivea pogromurilor antisemite. 


Vagonul plumbuit 


Una dintre cele mai mari operaţiuni de dezinformare - sau, 
mai bine zis, de influenţă - a fost desfăşurată de germani in 1917. 

Când monarhia rusă a fost înlocuită, în luna februarie a acelui 
an, de un guvern provizoriu inept dar hotărât să continue războiul 
alături de Aliați, statul-major german a decis să-l trimită în Rusia pe 
Lenin, care în ceea ce-l priveşte era hotărât să facă pace cu 
Germania. Urmarea se cunoaşte: Lenin traversează Europa într-un 
„vagon plumbuit” (care, de altfel, se pare că numai plumbuit nu 
era), ajunge în Rusia, declanşează lovitura de stat din 7 noiembrie, 
cufundă ţara în teroare, foamete şi, curând, război civil, distruge 
disciplina militară şi fi trimite pe Tfoţky să negocieze tratatul de la 
Brest-Litovsk, care e semnat în ziua de 3 martie 1918 şi prin care 

Rusia încetează să mai fie parte beligerantă. Pierde, este adevărat, 
Polonia, Ţările Baltice, Finlanda, Ucraina, Basarabia, o parte din 
Bielorusia şi locurile strategice din Caucaz, dar lui Lenin puţin ti 
pasă. După aceea, degeaba va declara el „ruşinos” acest tratat şi-l 
va anula, în data, de 13 noiembrie, căci operaţiunea, din punctul de 
vedere al germanilor, reuşise: Rusia fusese scoasă din luptă, cu 
ajutorul unui agent de influenţă de prima calitate. 

Bineînţeles, Lenin, ştiindu-le numai pe ale lui şi fiind finanţat 
de germani, nu lucra pentru ei, ci pentru el însuşi şi pentru partidul 
său: rezultatul rămâne neschimbat şi se poate spune că există o 
supremă eleganţă în a întrebuința un agent de influenţă cu propriul 
său acord, pentru o cauză care nu îi aparţine. 

De altfel, la fel de valabil e şi contrariul: folosit de germani, 
Lenin îi făcea să acţioneze pentru el şi, cu distanţarea pe care ne- 
o oferă istoria, putem spune că Lenin avea dreptate, iar statul- 
major german a dat dovadă de o miopie tragică. Diviziile ruse au 
fost înlocuite rapid cu divizii americane, deznodământul războiului 
nu s-a modificat, monarhia prusacă s-a prăbuşit şi astfel s-a 
deschis era totalitarismelor, cu toate consecinţele cunoscute. 
Desigur, nu acestea erau rezultatele pe care contaseră generalii 
germani. 


Propaganda de razboi 


să menţionăm, pentru a se reţine - şi pentru a le deosebi de 
dezinformarea propriu-zisă - propagandele de război ale tuturor 
ţărilor, pe parcursul acestor doua conflicte mondiale. 

Nu prezintă mult interes pentru specialişti, în pofida 
minciunilor grosolane la care au recurs, pentru că niciodată nu şi-au 
dat osteneala de a se masca serios. Era firesc ca britanicii şi 
francezii să tipărească aberaţii că germanii spintecau sugari, era la 
fel de firesc ca germanii antisemiţi să publice nelegiuirile evreului 
Suss. Singurul aspect care poate fi demn de reţinut al acestor 
propagande constă într-o modificare a filosofiei războiului în 
sensibilitatea Occidentului. 

Timp de secole, motivul de război considerat ca fiind cel mai 
onorabil fusese cucerirea, altfel spus, pofta de a jefui vecinii şi a le 
acapara teritoriile. Pe plan moral, nimeni nu găsea nimic de 
comentat, nici măcar în epoca ebraică sau creştină, chiar dacă 
aceste victorii antrenau exterminarea unor popoare întregi, cum ar 
putea depune mărturie filistinii sau indienii, dacă încă ar mai exista 
într-un număr suficient de mare. 

Începând din Evul Mediu, unele masacre au fost justificate de 
o anume motivaţie morală: fidelitatea faţă de suveran. Nimeni nu se 
preocupa de cauzele războiului: oamenii îşi „slujeau regele”, lucru 
considerat glorios şi, de asemenea, o datorie, pentru nobili în orice 
caz. In epoca Renaşterii, războaiele religioase au fost deosebit de 

feroce şi considerate ca fiind cu atât mai meritorii: îţi înjunghiai 
fratele creştin ca să-l înveţi cum să trăiască. Sub Revoluţia 
Franceză, s-au declanşat războaie ofensive pentru a elibera 
celelalte popoare de tirania suveranilor lor, de care oamenii erau, în 
ansamblu, destul de mulţumiţi. În secolul al XIX-lea, sensibilitatea s- 
a modificat: meseria militară rămânea cea mai nobilă, cea mai 
admirată, dar vocaţia ei consta în apărarea propriei patrii, nu în 
cucerirea patriei altora (cu o excepţie confortabilă în cazul 
colonizării, chipurile destinată să răspândească lumina şi progresul 
printre nişte popoare fericite în înapoierea lor). 

În Primul Război Mondial apare o nouă schimbare, bogata în 

consecinţe. 

Războiul în sine se relevă acum ca un rău şi nu se mai 
justifică decât dacă adversarul este prezentat ca un răufăcător, 
Idee complet nouă şi contra căreia s-ar fi raliat Moise, Sofocle, 
Socrate, Alexandru, Caesar, Shakespeare, Moliere, Corneille, 
Goethe şi, practic, toate marile spirite occidentale (fără a-i mai 
pune la socoteală şi pe chinezi), dintre care nici unul nu a 
condamnat războiul ca atare. 

Ar trebui să distingem aici o influenţă a moralei puritane şi de 
tip cowboy, white hats („pălării albe**), contra b/âck hats („pălării 
negre**), ca în westernuri? Sau mai degrabă ar fi cazul să 
considerăm că tipul de război medieval, considerat ca un sport de 
către cei care îl practicau, nu depăşea pragul de toleranţă a 
populațiilor, câtă vreme recrutarea de tip revoluţionar şi 
napoleonian, impusă unor popoare în esenţă paşnice, n-a putut fi 
susţinută de acestea pe termen lung decât cu sprijinul unor 
motivații satisfăcătoare din punct de vedere moral? Se cuvine să 
recunoaştem doar că, ponderea opiniei publice devenind 
determinantă în desfăşurarea acţiunilor politice, această opinie 
trebuia doar să fie convinsă, iar morala furniza teme 
propagandistice uşor de dezvoltat? Ori vom spune, mult mai 
simplu, că ipocrizia omenească progresează din generaţie în 
generaţie? 

Nu vom spune absolut nimic, fiindcă ar însemna să ne 
abatem de la subiect 

Totuşi, să remarcăm în treacăt că informarea şi 

dezinformarea, imediat ce începe să li se facă simțită importanţa, 
caută să creeze un maniheism fundamental în care cei buni sunt 
complet buni, iar cei răi, iremediabil de răi. Informarea nu poate 
exista fără deformare - şi, întotdeauna, în sensul unei simplificări 
moralizatoare. 

Din păcate. 

Capitolul V 


ZILELE RADIOULUI 


Inventarea radioului nu a adus cu sine noi procedee de 
dezinformare, dar a servit mult în perioada marcata de 
ascensiunea national-socialismului şi de al Doilea Război Mondialf 
de fapt, radioul - sau telefonul fără fir, cum i se spunea pe atunci - 
reuneşte avantajele relaţiei gură-ureche cu cele ale tiparului. 

Această epocă a fost dominată de două personaje care, de 
altfel, au sfârşit prin a purta un adevărat duel, prin intercalarea 
dezinformării. 


Goebbels 


Goebbels, mare tribun al viului grai şi abil utilizator al 
radioului, nu a fost un dezinformator în sensul exact al cuvântului, 
ci un propagandist care folosea minciuna într-un mod atât de 
constant şi de cinic, încât ne permitem să ni-l însuşim aici. 

„Micul doctor”, căruia i se atribuie expresia „O minciună 
repetată de o mie de ori rămâne minciună, o minciună repetată de 
un milion de ori devine adevăr”, a mai spus: „Propaganda nu are 
nimic în comun cu adevărul” şi pretindea că putea „să se joace cu 
sufletul poporului la fel cum se cântă la pian”. Programul său 
consta în „a dezlănţui pasiuni vulcanice, a provoca explozii de 
furie, a pune în mişcare masele omeneşti, a organiza ura şi 
disperarea cu un calcul rece”, iar pentru a-şi defini doctrina, nu-şi 
menaja cuvintele: „Propaganda bună este aceea care duce la 
succes, iar propaganda” rea e aceea care-şi ratează scopul, oricât 
ar fi de inteligentă, căci propaganda nu are misiunea de a fi 
inteligentă, ci de a asigura succesul (...). Prin urmare, nimeni nu 
poate spune: propaganda dumneavoastră este prea brutală, prea 
vulgară (...). Dacă cineva zice «Propaganda dumneavoastră nu are 
ţinută morală», e inutil să mai discut serios cu el.” Este foarte 
posibil ca Goebbels însuşi să nu fi crezut în nici una dintre ideile 
naţional-socialiste pe care le profesa. Puțin conta pentru el 
conţinutul teoriei pe care le-o transmitea maselor, nu-l interesa 
decât adeziunea acestora: „Esenţa propagandei constă în a 
câştiga fiinţele pentru o idee, într-un mod atât de intim, de viu, 
încât să sfârşească prin a i se dărui complet şi a nu mai putea să 
renunţe la ea”. 

Lui Goebbels nu-i lipsea nici simţul umorului: a ajuns să 
determine un subprefect de poliţie să-şi dea demisia, după ce, în 
toate discursurile sale, îi atribuise prenumele ridicol de „Isidor”,* iar 
când s-a hotărât să împiedice premiera filmului Nimic nou pe 

Frontul de Vest, în loc de a organiza o manifestaţie politică, s-a 
mulţumit să introducă în sală şoareci şi năpârci. De altfel, îşi semna 
de bună-voie textele cu formula „Goebbels, căpetenia bandiţilor”, 
pentru că un adversar politic îl insultase cu aceste cuvinte. 

Bineînţeles, Ministrul Reichului pentru luminarea poporului şi 
propagandă - acesta fiind titlul său când naziştii au preluat puterea - 
nu se mulțumea numai să ţină discursuri, radiodifuzate sau nu. 
Defilările, drapelele, făcliile şi tobele, salutul hitlerist, strigătele de 
Sieg-Heil scandate sonor, toată mizanscena de la Niirnberg, îi 
servea să „dezrădăcineze” individul (în sensul weilian al termenului) 
şi să facă din el un automat care nu se mai putea lipsi de partid şi 
devenea capabil ca, în numele lui, să săvârşească toate actele de 
eroism şi toate atrocitățile. 

La apogeul nazismului, Goebbels dispunea de trei sute de 
ofiţeri şi cinci sute de angajaţi care munceau douăzeci şi patru de 
ore pe zi la manipularea informaţiei, iar în timpul războiului a creat 
„companii de propagandă” în care corespondenţii de război îşi 
satisfăceau stagii de opt zile. 

Nu trebuie să uităm că, deşi a inventat şi si-a asumat „războiul 
total”, Goebbels fusese ostil războiului în sine, considerând, în 
maniera lui Sun Ţi, că spada nu trebuie să fie scoasă din teacă decât 
în ultimă instanţă: nu obținuse el rezultate miraculoase, fără a se 
trage nici un foc de armă, cu reocuparea Renaniei, restabilirea 
serviciului militar, revenirea bazinului Sarre, Anschlussul cu Austria, 
anexarea teritoriului Sudetilor şi Memelului, stabilirea unui 
protectorat în Cehoslovacia? 

Dacă-l asculta, Hitler ar fi putut obţine coridorul din Dantzig pe cale 
paşnică, rezolvând la fel şi problema coloniilor. Dar zeii au vrut 
altfel. 

Când a sosit Gatterdămmerung-ul din final, propaganda lui 
Goebbels a atins niveluri fantastice. A mers până la a pune să se 
întocmească manuscrise false ale lui Nostradamus, scrise pe 
pergament şi legate cu piele din secolul al XVT-lea, în care ilustrul 
mag prezicea victoria „oştirilor ce poartă cruce cu capete 
încârligate”. A susţinut până la capăt că aveau să obţină această 
victorie cu ajutorul unei „arme miraculoase” şi, pentru a încheia, a 
resuscitat mitul oamenilor-lupi, atribuindu-le acest apelativ băieţilor 
tineri care aveau să acţioneze în spatele liniilor inamice. 


Sefton Delmer 


în timpul celui de-al Doilea Război Mondial, britanicii au adus 
intoxicarea la un înalt grad de perfecţionare, creând un birou 
intitulat Doublecross („Cruce dublă”; înşelătorie, păcăleală) cu 
specialitatea de a camufla escadrile de false avioane şi regimente 
de false tancuri, pentru a înşela inamicul asupra locurilor de 
debarcare. Dar au făcut mult mai mult decât atât: cu Sefton Delmer 
şi al său „radio negru”, englezii au practicat cu succes 
dezinformarea propriu-zisă. 

Delmer era conştient că „nişte ştiri atent alese, prezentate 
abil, formează cea mai subversivă propagandă”. Avea grijă să nu 
recurgă la minciună decât cu vigilenţă şi parcimonie: „Nu trebuie să 
minţim decât deliberat, niciodată din întâmplare sau neglijenţă”. Şi 
îşi rezuma tehnica astfel: „Cea mai simplă şi mai eficace operaţiune 
«neagră>»“ (cum numea el acţiunile de dezinformare) „este aceea 
de a scuipa în supa cuiva, strigând «Heil Hitler>».” 

Delmer emitea în limbile germană sau italiană şi, departe de a 
face propagandă antinazistă vulgară, transmitea, de exemplu, 
dându-se drept un post de radio al armatei germane care difuza 
muzică şi buletine de ştiri „destinate camarazilor noştri din 
Wehrmacht”. Evident, informaţiile difuzate nu erau de na-tură să-i 
încurajeze pe respectivii camarazi. De pildă, nelinişteau combatanții 
cu privire la soarta soțiilor lor-care ar fi rămas la discreţia 
comandanților nazişti, dacă soldaţii mureau pe câmpul de onoare. 
Alteori, Delmer se prezenta ca un post de radio republican fascist şi 
transmitea ştiri menite să-i perturbe pe italieni: afirma că lira avea 
să fie devalorizată şi că se declanşase goana după bani; cu altă 
ocazie, Aliaţii au promis o „zonă de graţie” din nordul Italiei pe care 
aveau să se abţină de a o bombarda şi, nu peste mult, Mussolini a 
început să-i acuze pe italienii fără conştiinţă care-şi abandonau 
munca pentru a alerga să se refugieze acolo - la care, Delmer a 
difuzat din abundentă declaraţia lui Mussolini. 

Întrucât Goebbels declarase că avea să le distribuie provizii 
muncitorilor din uzine, postul de radio al lui Delmer a anunţat că 
aceste alimente urmau să conţină Pervitin, pentru a le mări 
productivitatea. Când copiii familiilor bombardate la Hamburg erau 
evacuaţi spre est, Delmer a lansat zvonul că în lagărele unde aveau 
să fie primiţi făceau ravagii epidemiile, sub forma următorului 
anunţ: „Doctorul Conţi, ministrul Sănătăţii Reichului, îi felicită pe 
medicii-ofiţeri din lagărele de copii (...) pentru devotamentul 
exemplar cu care au tratat epidemia de difterie care s-a declarat 
printre copiii din grija lor. Ministrul îşi exprimă speranţa de a-i vedea 
triumfând asupra tragicei penurii de medicamente, putând reduce 
astfel rata mortalităţii la o medie de şaizeci de morţi pe 
săptămână.” 

Delmer a transmis muzică interpretată de Marlene Dietrich 
(care era antinazistă) la postul său de radio pretins nazist, precum 
şi insulte la adresa Papei, din partea unor aşa-zişi fascişti. Efectul de 
bumerang a fost atât de puternic încât, după război, Delmer a fost 
nevoit să publice o carte pentru a dezminţi anumite neadevăruri 
care emanau de la el şi cărora li se acordase prea multă încredere. 
Unele nu fuseseră răspândite de „radioul negru”, ci prin alte 
procedee de dezinformare, şi mai vicioase. 

Astfel, Delmer a aruncat din avioane porumbei voiajori morţi, 
având legate de picioare chestionare ale Aliaților, chipurile 
completate de unii germani influenţi care ar fi avut de gând să 
trădeze, „astfel încât Gestapo-ul a primit ordin să-i aresteze pe 
câţiva dintre cei mai importanţi membri ai partidului nazist”. 

A aranjat ca nişte polonezi, asasinând un german, să lase 
urme care indicau că acesta fusese omorât de o mişcare germană 
de rezistenţă. 

A făcut ca în Germania să ajungă o broşură referitoare la 
„problema creşterii numărului de dezertori”, care îi „invita pe 
ofiţeri să-şi mărească vigilenţa”. 

Cu ajutorul organizaţiilor norvegiene de rezistenţă, a aplicat 
la Oslo afişe care reprezentau un soldat german greu de 
recunoscut, despre care se afirma că era căutat pentru un omor. 
Textul preciza că omul era periculos, deghizat în căpitan Luft- 
waffe sau în Sonderftihrer al partidului nazist şi că trebuia să fie 
predat, „viu sau mort”, poliţiei militare. „în Norvegia”, afirmă el, 
„am avut rezultate excelente, graţie acestui procedeu”. 

A pus la punct o etichetă cu instrucţiuni asupra modalităţii de 
a sabota submarinele. Aceste etichete au fost lipite de luptătorii 
norvegieni din Rezistență pe submarinele germane. „Scopul 
operaţiunii nu era atât acela de a incita echipajele submarinelor 
să-şi saboteze propriile nave [...) cât de a nelinişti serviciile 
germane de informaţii.” 

A redactat un manual de instrucţiuni medicale pentru 
obţinerea concediilor. Scopul urmărit era dublu: să-i încurajeze pe 
simulanţi şi să-i incite pe medicii germani spre a găsi chiulangii 
chiar şi acolo unde nu era cazul. Germanii au găsit acest manual 
atât de abil, încât l-au tradus pentru a-l răspândi în armatele 
aliate. Efect bumerang. 

A publicat o revistă de astrologie intitulată Zenit, care 
conţinea horoscoape negative pentru principalii conducători ai 
Reichului şi previziuni lipsite de optimism pentru operaţiunile ce 
implicau submarine. Unele numere, antedatate, anunțau 
înfrângerile de la El-Alamein şi Stalingrad. 

Cu ajutorul complicilor polonezi, a făcut să apară în presa 
germană articole aparent patriotice, în care fuseseră strecurate 
expresii pesimiste. De exemplu, unul dintre acestea celebra a 
cincizecea aniversare a Amiralului Doenitz în cei mai respectuoşi 
termeni. Totuşi, textul preciza că, „din cauza unei pierderi de circa 
treizeci de submarine pe lună, amiralul [şi-a] pierdut o parte din 
energia şi prospeţimea sa tinerească.” 

Nu e de mirare că între Delmer şi Goebbels s-a declanşat un 
adevărat duel. Este vorba de bonurile germane de raţionalizare a 
alimentelor. Delmer tipărise bonuri false, cu care RAF. inunda 
Germania, paraşutându-le. Germanii au observat stratagema, 
evident, şi au publicat o circulară în care semnalau cele câteva 
diferenţe dintre cupoanele autentice şi cele false. „Dar aceste 
deosebiri erau atât de subtile, încât nu se puteau remarca decât cu 
instrumente speciale şi, bineînţeles, comercianții nu distingeau 
nimic.” Tipografii germani au schimbat modelul bonurilor. Britanicii 
le-au copiat la perfecţie. Atunci, pentru a dovedi că falsurile engleze 
erau stângace şi uşor de detectat, „putându-i băga în închisoare pe 
cei care le foloseau”, Goebbels a pus să se imprime falsuri ale 

falsurilor, „într-un mod atât de grosolan, încât contrafacerea 
devenea vizibilă imediat”. 

În toate aceste trucuri, se remarcă folosirea strălucită a 
transmiţătorilor în materie de dezinformare. Delmer îi viza atât pe 
chiulangiii medicali, cât pe medici înşişi, nu atât submarinele, cât 
serviciile de informaţii, îl făcea pe Mussolini să lucreze pentru el şi 
nu ezita să folosească însuşi Gestapo-ul sau poliţia militară 
germană, pentru a-şi realiza carambolajele. 

De mare artă. 

Capitolul VI 


DEZINFORMAREA SE ORGANIZEAZĂ 


Invenţia lui Marconi adăugându-se celei a lui Gutenberg, care 
la rândul ei se adăugase relaţiei gură-ureche, dezinformarea a atins 
vârsta majoratului într-un moment care coincidea aproape perfect 
cu apogeul comunismului - la scurt timp după încheierea celui de-al 
Doilea Război Mondial. Coincidenţa nu este întâmplătoare, doctrina 
aşa-zisă marxist-leninistă fiind în sine o metodă de dezinformare, 
din moment ce nu valorează nimic fără agitația politică. In acest 
caz, trebuie să ne reamintim clar paradoxul lui Mucchielli: nu 
agitația politică a fost pusă în slujba unei teorii de economie 
politică ci, dimpotrivă, o teoria de economie politică a fost folosită 
pentru a face o revoluţie. 

O mărturisire în trecere. Neştiinţa mea despre Extremul 
Orient mă determină să-mi recunosc impasul cu privire la 
dezinformarea comunistă din China. Înţeleg clar că Mao Tse-tung, 
cititor al lui Sun Ti, i-a folosit cu succes învăţăturile: formule cum ar 
fi „cele O Sută de Flori”, „Marele Salt înainte” şi, mai ales, 
„Revoluţia Culturală” (1966-1969) sunt destinate, evident, să 
manipuleze opinia naţională şi internaţională. De altfel, când ne 
gândim la succesul în cercurile intelectuale franceze a ceea ce s-a 
numit „maoism” şi consta, mai ales, în a purta cămăşi cu guler 
„Mao”, nu putem decât să ne înclinăm în faţa genialităţii autorului 
Cărticelei roşii. Dar subiectul este prea vast şi totodată prea 
specific pentru a putea face aici mai mult decât să-l semnalăm. 

Trebuie să fim conştienţi de faptul că partidul social-democrat 
rus, care avea să preia ulterior numele de partid comunist (b) - cu 
(b) de la „bolşevic” - se dezvoltase pe parcursul anilor în două 
tradiţii esenţiale: clandestinitatea şi propaganda. Manipularea 
opiniei publice în mod clandestin era pentru el o a doua natură şi nu 
trebuie să ne mirăm dacă a reuşit în cel mai glorios mod. 


Lenin şi dezinformarea 


Lenin a practicat mult şi propaganda, şi dezinformarea, între 
altele, sub forma unor sloganuri mai mult sau mai puţin imitate 
după Marii înaintaşi şi epigonii acestora: „Bolşevismul este puterea 
sovietelor plus electrificare”, „Război palatelor, pace bordeielor”, 
„la cu forţa ceea ce ţi s-a luat cu forţa” şi alte expresii la fel de 
primare l-au ajutat să-şi instaureze puterea în Rusia, dar aici nu 
era vorba decât de o propagandă internă, în care nu a dat tot ce 
avea mai bun în el. 

Mai cu seamă, Lenin a fost genial în modul de a trata 
Occidentul capitalist căruia îi visa pieirea. Această atitudine se 
poate rezuma în patru formule esenţiale: 

-  „Spuneţi-le ceea ce vor să audă” este însăşi deviza oricărui 
soi de dezinformare; 


„Le vom vinde frânghia cu care să se spânzure” 
demonstrează importanţa pe care o acorda, pe bună dreptate, 
maturității politice a inamicilor săi şi avantajelor pe care le putea 
obţine de pe urma ei; 

-  „Idioţii utili” era denumirea sa favorită pentru cei care 
au fost numiţi, mai măgulitor, „tovarăşii de drum”; 

„Lada de gunoi a Istoriei”, pe care le-o rezerva cu 
amabilitate inamicilor şi rivalilor săi, reaminteşte că denigrarea 
adversarului este unul dintre procedeele favorite ale lui Sun TL 

Nu ne putem abţine să cităm aici extrase ample din 
memorandumul adresat de Lenin în 1921 lui Cicerin, comisarul său 
de afaceri externe: 

„În urma observaţiilor directe pe care le-am putut realiza 
personal în timpul anilor de emigrare, trebuie să mărturisesc că 
aşa-numitele cercuri cultivate din Europa de Vest şi America sunt 
incapabile să înţeleagă atât situaţia actuală, cât şi raportul real de 
forţe. Aceste cercuri trebuie să fie considerate surdo-mute (...). 

Ţinând seama de marele decalaj de timp necesitat de 
dezvoltarea revoluţiei socialiste mondiale, trebuie să se recurgă la 
manevre speciale care pot accelera victoria noastră asupra ţărilor 
capitaliste. 

a) Să se anunţe, pentru a-i linişti pe surdo-muţi, despărţirea 
fictivă a guvernului şi a organelor noastre guvernamentale de partid 
şi de Politburo, şi mai ales, de Komintern. Acesta din urmă trebuie 
să fie calificat ca o grupare politică independentă, tolerată pe 
teritoriul Uniunii Sovietice. Surdo-muţii ne vor crede. 

b) Să ne exprimăm dorinţa de a stabili imediat relaţii 
diplomatice cu ţările capitaliste, pe baza unei totale neingerinţe în 
afacerile lor interne. Surdo-muţii ne vor crede şi de această dată. 
Vor fi chiar încântați şi ne vor deschide larg porţile; prin aceste porţi, 
vor intra rapid emisarii Kominternului şi ai serviciilor de informaţii 
ale ţării noastre, sub camuflajul reprezentanţilor diplomatici, 
culturali şi comerciali... Capitaliştii din lumea întreagă şi guvernele 
lor vor închide ochii asupra genurilor de activităţi despre care am 
vorbit, iar aceşti surdo-muţi vor deveni orbi de-a binelea. Ne vor 
trimite credite, care ne vor ajuta să susţinem partidele comuniste 
din ţările lor. Ne vor furniza materialele şi tehnologiile care ne 
lipsesc şi ne vor reconstitui industria militară de care avem nevoie 
pentru a lansa apoi atacuri victorioase asupra furnizorilor noştri. Cu 
alte cuvinte, vor acţiona spre a-şi pregăti propria sinucidere.” 

Lucrările lui Thierry Wolton ne demonstrează cu ce succes s-a 
realizat programul profetic al lui Lenin, autorul unor maxime 
paralele, în plan geografic şi ideologic, cu cele ale lui Goebbels (pe 
care le-au precedat în timp). Să nu uităm că inefabilul tovarăş 

Lenin este cel care a scris, cu litere de-o şchioapă: „A spune 
adevărul este o prejudecată burgheză meschină”. 


Pravda 


Apropo de „adevăr”, nu fără umor, desigur, Lenin a botezat 
astfel ziarul partidului comunist, fondat în 1912. 

La drept vorbind, pravda nu este decât unul dintre cele două 
cuvinte ruseşti care înseamnă „adevăr”, celălalt fiind /stina. Istina e 
adevărul, considerat contrar minciunii; pravda e adevărul cu sens 
de dreptate. Prima culegere de legi ruse, promulgate de laroslav 
cel înţelept în secolul al XI-lea, se numea „pravda rusă”. Prin 
urmare, ziarul oficial de partid pretindea atât că spunea adevărul, 
cât şi că fundamenta dreptatea. 

Observatorii occidentali, mai exact cei noncomunişti, au fost 
indignaţi să vadă că un ziar care se numea Adevărul apăra, la 
interval de numai câteva zile, teze opuse, îşi schimba punctul de 
vedere ca pe o cămaşă şi modifica istoria după bunul său plac. Unii 
au găsit că era chiar spiritual să-l ia în râs. Aceasta însemna o 
înţelegere greşită a modului în care vedeau lucrurile Lenin şi 
succesorii săi. 

Pentru Lenin, singurul adevăr era absenţa oricărui adevăr. lar 
singura justiţie era voinţa partidului. 

Din moment ce oamenii se ataşează cu naivitate de aceste 
cuvinte găunoase, ca „adevărul” şi „dreptatea”, le vom folosi pentru 
a le face plăcere, dar în realitate rolul perfect adecvat al ziarului a 
constat în a decreta adevărul şi dreptatea „zilei” care, spre 
deosebire de „specialităţile zilei” din restaurante, numai rareori sunt 
aceleaşi cu cele de ieri sau de mâine. Empirismul dezorganizatori lui 
Lenin constă în a adapta la necesitatea cotidiană principii 
prezentate ca imuabile, de unde şi fluiditatea constanta a 
comunismului, care i-a lăsat atât de perplecşi pe adversarii 
acestuia. Comunismul presupune la fel de uşor colectivizarea 
pământurilor, cât şi necolectivizarea lor, revoluţia mondială ca şi 
revoluțiile locale, internaţionalismul ca şi naționalismul exacerbat şi, 
întrucât trebuie totuşi ca militantul de bază să se orienteze, acesta 
are nevoie de o gazetă care să-i precizeze zilnic unde se află. 

Astfel se explică, în paranteză fie zis, tirajele enorme ale 
ziarelor Pravda (unsprezece milioane şi Komsomolskaia Pravda 
(Pravda tineretului comunist, cu douăzeci şi două de milioane) , cel 
puţin în perioada de glorie a comunismului. După căderea 
regimului, Pravda, interzisă o vreme, a căzut la un tiraj de o sută 
cincizeci de mii de exemplare, iar Komsomolskaia Pravda, devenită 
de altfel foarte puţin comunistă, la un milion trei sute4e mii de 
exemplare. 

Am făcut aceste precizări pentru a demonstra în ce măsură 

stătea dezinformarea în însăşi natura comunismului, sau mai 
degrabă - din nou paradoxul lui Mucchielli - în ce măsură 

comunismul nu era, una peste alta, decât o formă de dezinformare 
deosebit de nocivă. Nu poate fi o întâmplare că cei trei conducători 
principali ai primei generaţii au preferat să trăiască sub nume 
false. Lenin, Troţky şi Stalin nu sunt chipuri, ci măşti - măştile lui 
Ulianov, Bronstein şi Djugaşvili. Mai este cazul să reamintim, în 
acest sens, cuvintele lui Soljenittn? Acesta afirma următoarele: ar fi 
de ajuns ca ruşii să înceteze a mai minţi şi comunismul se va 
prăbuşi dintr-o dată. 


Stalin şi dezinformarea 


În cazul lui Stalin, dezinformarea dobândeşte dimensiuni de-a 
dreptul metafizice. 

Nu numai că Stalin şi-a traficat propria biografie - până la 
data naşterii sale, care e falsă, şi identitatea tatălui, care nu se 
cunoaşte sigur - dar găsea o voluptate malignă în a încurca iţele, 
uneori chiar fără nici un motiv. A minţit în legătură cu datele 
şederilor sale în exil: De ce? înţelegem mai uşor ca şi-a ascuns 
probabila apartenenţă la Ohrana (poliţia politică ţaristă) - dar nu e 
sigur dacă în acest sens l-a minţit şi pe Lenin, care putea găsi 
avantajos să aibă la dispoziţie un agent dublu. Astfel, se pare că 
Stalin a ajuns să denunțe poliţiei ţarului comunişti la ordinul lui 
Lenin însuşi. Evident, a bulversat istoria revoluţiei: era preocupat 
să-şi acorde un rol eroic, astfel încât a mers până la a inventa 
comitete inexistente cărora afirma că le fusese şef - şi toţi istoricii 
sovietici şi-au potrivit pasul, cu respect, după al lui. 

lar insolenţa nu se opreşte aici: după ce l-a exilat pe Troţky şi 
a pus să fie asasinat, nu i-a fost de-ajuns că i-a pus capăt vieții, ci a 
dorit să-l facă şi să nici nu fi existat vreodată. Numele lui Troţky a 
dispărut din istorie, chipul său a fost şters din celebra fotografie 
unde era văzut alături de Lenin care ţinea un discurs agitatoric 
mulţimii şi, în Marea enciclopedie sovietică, paginile care îi 
fuseseră înainte consacrate acum au fost lipite laolaltă: unii oameni 
le puteau dezlipi, dar în acest fel se ştergea cerneala, iar textul 
devenea lizibil. Am încercat şi eu. Publicul sovietic folosea 
exemplare mutilate astfel şi nu părea să se mire: era adevărul „de 
moment”. 


Aceeaşi insolenţă - cel puţin dacă nu e vorba de o mare 
naivitate - se regăseşte şi în faimoasa declaraţie a lui Stalin: „Viaţa 
a devenit mai fericita, viaţa a devenit mai veselă”, făcuta în timp ce 
prizonierii din gulag se numărau cu milioanele, iar ţăranii 
dezchiaburizaţi ajunseseră în situaţia de a muri de foame sau de pe 
urma actelor de canibalism. 

Un alt exemplu de dezinformare metafizică: notoriile procese. 
Nu e nici locul şi nici momentul de a face istoria lor, sau de a schiţa 
un epilog pentru a afla ce motive (tortura, drogurile, teama pentru 
ai lor, speranţa graţierii, credinţa în partid, vanitatea de a accepta 
moartea în loc de a le fi impusă) i-au determinat pe acuzaţi să 

mărturisească tot felul de crime imaginare, uneori chiar străduindu- 
se să le prezinte şi mai verosimil decât figurau în actul de acuzare, 
dar trebuie să remarcăm că dezinformarea a ajuns aici să fie 
împinsă la culme, aş spune chiar la un anumit nivel de nebunie, din 
moment ce sprijinitorii înşelătoriei erau atât complici de bună-voie, 
cât şi victime ale acesteia. 

Încă un exemplu de manipulare stalinistă. Acest fost 
seminarist care vânase creştinismul cu o ură la fel de feroce ca 
aceea a lui Lenin, când invazia germană l-a obligat să-i ofere 
poporului rus motive pentru a lupta, nu a ezitat să redeschidă 
bisericile şi un seminar, să instaleze un nou patriarh şi, în propriile 
sale discursuri, să înlocuiască virilul apelativ „tovarăşi” cu un 
onctuos „fraţi şi surori”. 

Astfel, Dumnezeu însuşi a devenit transmiţătorul lui Stalin în 
noua operaţiune de manipulare. Se poate ajunge mai departe de 
atât? 


Tovarâşii de dram 


» 


De când s-a prăbuşit comunismul, s-a pierdut socoteala 
cărţilor scrise de foşti „tovarăşi de drum” care rareori se bat în piept 
făcând „mea culpa”, ci îşi explică laborios greşelile, încă legitime şi 
de înţeles în ochii lor, indiferent la ce consecinţe au putut duce. 

Nu adoptăm aici nici un punct de vedere politic, nici unul 
moral, ci privim problema sub aspect tehnic. Dezinformarea nu 
este o magie; dezinformatorul nu e niciodată singurul responsabil; 
dezinformatul nu se lasă nicicând înşelat fără a consimţi în mai 
mică sau mai mare măsură, iar această con-simţire este cea pe 
care tovarăşii de drum ne vor ajuta s-o conturăm. 

După articolele apărute în L'//ustration la începutul anilor 
douăzeci, Occidentul ar fi putut să ştie, dacă dorea, că atrocitățile 
comuniste din Rusia depăşeau, în cantitate şi oroare, tot ceea ce se 
întâmplase pe lume de la începutul istoriei. (Ştiu că această 
afirmaţie va surprinde, dar desfid pe cineva să-mi citeze alte cazuri 
mai îngrozitoare, atât cantitativ cât şi calitativ.) Mărturiile 
emigranților abundau deja; nu peste mult, au urmat şi cele ale 
transfugilor. Andre Gide nu a minţit descriind ceea ce văzuse. A 
venit apoi procesul Kravcenko, au avut loc evenimentele din 
Polonia, Germania, Ungaria, Congresul al XX-lea al partidului 
comunist, unde Hruşciov a denunţat el însuşi excesele stalinismului. 
Dar tovarăşii de drum nu au tras nici o concluzie din toate acestea, 
numai o condamnare vagă a lui Stalin şi a „cultului personalităţii”, 
pentru a absolvi şi a glorifica şi mai mult comunismul ca atare. 

Această orbire sistematică, lungă de peste o jumătate de secol 
- şi care, pentru unii, încă mai durează - trebuie să aibă motivele ei. 
Interesul material a trebuit să joace un rol important: e de la sine 
înţeles că scriitorii care acceptau lucrativele preţuri oferite de Lenin 
şi Stalin, sau nu erau decât traduşi în U.R.S.S., ţară unde tirajele de 

o sută de mii de exemplare erau considerate modeste, nu puteau să 
nu cânte imnuri de slavă regimului. Şi la fel de uşor se înţelege că 
membrii partidelor comuniste străine erau obligaţi, sub pedeapsa cu 
excluderea, să vegheze nu atât la reputaţia patriei mume, cât la a 
partidului tătâne. Dar, în pofida tuturor argumentelor, faptul că atât 
de mulţi intelectuali au împins aşa de departe bunăvoința şi reaua- 
credinţă depăşeşte orice rațiune. Totuşi, să încercăm să ne 
lămurim. 

Desigur, revoluţia rusă deşteptase o uriaşă speranţă utopică şi 
când, pentru a relua cuvintele lui Michel Heller, „utopia” a fost 
adusă „la putere”, majoritatea celor care crezuseră în ea nu au avut 
curajul de a constata că împlinirea utopiei cufunda omenirea într-o 
nenorocire cum niciodată nu mai cunoscuse. Nu am nici un dram de 
compasiune pentru această laşitate intelectuală: când omul s-a 
înşelat, când a cauţionat, prin adeziunea lui, erori şi crime, nu există 
decât un singur remediu: confesiunea publică, din moment ce 
publicul e cel care a fost influenţat pe căi necurate. Or, puţini 
tovarăşi de drum au dat dovadă de o asemenea loialitate, mai ales 
atâta timp cât dividendele sovietice au continuat să curgă. Dar 
tocmai în această magmă a motivelor mai uşor sau mai greu de 
mărturisit, deşi unele au fost etalate cu emfază, trebuie să căutăm 
secretul consimţământului fără de care dezinformarea ar fi fost 
imposibilă. Puţină credulitate, puţină cupiditate, puţin conformism, 
puţin snobism şi gata treaba! 


Realismul socialist 


Stalin a făcut dezinformarea să intre în domeniul ştiinţei 
trecute şi prezente. lablocikin inventase becul electric. ljJsenko 
garanta ereditatea caracteristicilor dobândite, dincolo de cercul 
polar se cultivau pătlăgele cubice şi, pentru georgieni cel puţin 
(Stalin fiind unul dintre ei), durata de viaţă părea nelimitată. Era şi 
cazul, din moment ce trebuia să se cucerească lumea, iar aşa ceva 
nu se face cât ai bate din palme. Un domeniu în care, cu multă 
inteligenţă, Stalin şi-a dus mult mai departe teoria „inginerilor de 
suflete”, a fost literatura. 

Contrar majorităţii şefilor de stat moderni care au învăţat în 
diverse şcoli primatul economic ce este în curs de a ne distruge 
civilizaţia, fostul seminarist Stalin înţelesese perfect că „omul nu 
trăieşte numai cu pâine” şi că necesităţile spirituale, intelectuale, 
filosofice, artistice şi ludice fl guvernează în egală măsură cu pâinea 
şi vodka de zi cu zi. Îi plăcea să se înconjoare de creatori: Gorki, 
Şolohov, Şostakovici. L-a protejat întrucâtva pe Mihail Bulgakov. A 
încurajat muzica, atunci când povestea ziua de muncă a unui 
stahanovist, pictura, când zugrăvea propriile lui portrete, şi mai ales 
literatura care, departe de a se consacra artei pentru artă, propăşea 
dictatura proletariatului. 

Realismul socialist este o doctrină literară al cărei principal 
criteriu e cât se poate de simplu: tot ceea ce ajută revoluţia să 

avanseze, e bun; tot ce o încetineşte, e rău. 

De aici decurge o întreagă serie de precepte care presupun 
să existe: 

- un „erou”, personaj agreabil şi neapărat comunist; 

- O „cauză” pe care o serveşte eroul, fie cercetarea pentru un 
nou produs chimic, fie simpla exploatare a pământului desţelenit; 

- 0 „eroină” care îi va sta alături în toate eforturile; 

- duşmani de clasă, care pot fi aristocrați, chiaburi sau agenţi 
străini - la alegere; 

- un deznodământ fericit, care să promită un „viitor luminos”. 

Se observă prin ce se deosebeşte realismul socialist de 
realismul pur şi simplu, ca şi de arta pentru arta: este, de fapt, 
apoteoza romanului cu teză, se poate spune chiar a romanului care 
construieşte, cu condiția ca doctrina propagată să fie 
revoluţionară. Fadeev scria: „Realismul socialist nu este o simplă 
copie a realităţii, ci conţine un nemaivăzut potenţial de imaginaţie, 
după părerea mea, presupune forme mai sintetice decât cele pe 
care le întrebuinţăm”, iar Radek a spus: „Realismul socialist nu 
semnifică numai cunoaşterea realităţii aşa cum e ea, ci a realităţii 
în mişcare”. 

Exista o întreagă estetică, pe care Kulik, preşedintele Uniunii 
Scriitorilor Ucraineni, a exprimat-o în următorii termeni: „Dacă un 
scriitor reflectă fidel realitatea în operele lui, atunci el este în 
esenţă un realist, iar metoda sa e realismul. Dacă e vorba de un 
scriitor care susține programul regimului sovietic, aceasta 
înseamnă că e un scriitor revoluţionar şi că metoda lui este 
revoluţionară. Dacă acest scriitor se străduieşte să participe la 
construirea socialismului, să creeze o literatură socialistă, atunci 
metoda lui va fi socialistă. lată de ce, tovarăşi, metoda care ar 
trebui să ne călăuzească pe toţi nu se poate numi altfel decât 
realism revoluţionar socialist”. Toate acesta erau destinate să 
răspundă aşteptărilor publicului, care trebuia să fie manipulat 
învăţându-l să-şi dorească ceea ce se voia să i se ofere: artistul era 
dator să satisfacă „aspiraţia maselor care îi cer artistului 
sinceritatea şi adevărul unei descrieri realiste socialist- 
revolutionare a Revoluției proletare” (Literaturnaia Gazeta). 

De aici a derivat o scolastică întreagă, cu codurile şi alegoriile 
sale, cu pedagogia, militantismul, congresele şi ipocrizia ei, asupra 
căreia ne dă o idee Stejarul şi vițelul de Soljeniţin. Se poate observa 
până la ce grad de didacticism fosilizant ajunsese această 
scolastică, cu ajutorul unui eşantion de expresii culese de la 
teoreticienii ei. 

Şi mai întâi, a contrario: „Realismul socialist nu este, nu cere, 
nu ştie, nu poate să adopte, nu are cum să accepte, nu se 
mulţumeşte cu...” 

Ce anume respinge atât de energic realismul socialist? 

„Punctul de vedere,al lui Zola, care îşi propunea să descrie 
realitatea aşa cum e, principiul lui Zola, conform căruia imaginaţia 
nu mai are nici un rol, simpla fotografiere a mişcării, descrierea pur 

şi simplu a ceea ce există, lirismul antirealist, individualismul, 
oglinda ţinută în faţa omenirii, înfrumusețarea realităţii.” 

În schimb, „plasează în centrul preocupărilor sale, cere, 
datorează, proiectează, colaborează activ la, revendică 
reprezentarea, arată, propune, implică, exprimă, pune problema...” 

Şi ce caută el cu atâta osârdie? 

„Edificarea socialismului, lupta proletariatului, omul nou, toate 
relaţiile şi medierile complexe ale procesului istoric, punctul de 
vedere al victoriei proletare, tendinţele de dezvoltare reală, luptele 
din viitor,.eroismul, împlinirea viitorului, realitatea în mişcare, o 
alegere a punctului de vedere, uniunea dintre reprezentarea 
veridică şi transformarea ideologică a indivizilor, educarea 
muncitorilor în sensul socialismului.” 

În ce scop toate acestea? Pentru „a participa la mişcare, la 
lupta pentru o nouă renaştere a omenirii”. 

Numărul lucrărilor literare pe care unii scriitori, nu întotdeauna 
lipsiţi de talent, le-au stors pornind de la acest şablon, fără a mai 
pune la socoteală imitaţiile cinematografice care au urmat, 
depăşeşte orice imaginaţie. Reţeta nu pare să fi produs nici măcar 
o singură mare operă, iar ruşii pe care îi întâlnim acum ne 
mărturisesc că preferau să-l citească în infernul bibliotecilor, 
clandestin, pe emigrantul Bunin, decât această pseudo-literatură 
industrială etalată pe toate tarabele. La fel de adevărat este că 
această acţiune de dezinformare prin literatură rămâne una dintre 
cele mai elegante care au fost încercate vreodată: nu era vorba 
numai de a manipula opinia publică a unei ţări date, la un moment 
dat, asupra unui subiect dat, ceea ce rămâne la un nivel 
rudimentar, ci de a urmări posteritatea şi absolutul, de a pregăti o 
dezinformare pe scară istorică şi mondială. 

Cu alte cuvinte, nu-şi făceau deloc complex. 

Slavă Domnului că n-au reuşit. 


Limba de lemn 


La Harpe vorbea despre „limba inversată”. Franţoise Thom a 
făcut o analiză pertinentă a „limbii de lemn” din comunism. 

Se poate spune că limba de lemn este capodopera 
dezinformării, din moment ce e imposibil să fie folosită fără ca 
vorbitorul să devină, prin efectul vampirismului despre care 
vorbeam mai sus, dezinformat şi dezinformator în acelaşi timp: „La 
fel cum Biserica Vie creată de bolşevici serveşte la anihilarea 
religiei, falsele alegeri folosesc la dezamorsarea veleităţilor 
democratice, falsa legalitate la împiedicarea naşterii unui drept 
autentic, limba falsă blochează comunicarea şi îngheaţă formarea 
unei societăţi civile care ar pune în pericol puterea comunistă, 
atrage gândirea pe linii moarte, anchilozează dezvoltarea unui 
subiect în interiorul lui homo sovieticus. Printre toţi zombii puşi în 
mişcare de ideologie, limba zombi prezintă cel mai mare pericol”, 

scrie Franţoise Thom. 

lar comunismul, efectiv, nu s-a mulţumit cu a pretinde să se 
acţioneze aşa cum trebuia şi să se gândească aşa cum trebuia: a 
dorit să se şi vorbească aşa cum trebuia, ştiind bine ca gândirea 
este neputincioasă fără cuvânt şi că un anumit vocabular 
condamnă nu numai la minciună exprimată, ci şi la raţio-nare 
deformată. 

e limba de lemn suprimă, atât cât se poate, propoziţiile 
subordonate  circumstanţiale,  înlocuindu-le cu substantive 
precedate de o prepoziţie: „Prin decizia şi clarificarea situaţiilor 
politice anterioare” (Barbusse), „Prin dezvoltarea unei largi 
activităţi în rândurile maselor” (L'Humanite). Preferă perechile verb- 
substantiv în locul verbelor corespondente: „a-şi găsi expresia, a-şi 
găsi reflectarea, a lua decizia, a acorda ajutorul”, în loc de „a se 
exprima, a se reflecta, a decide, a ajuta”. Face să dispară 
pronumele „eu”, în favoarea lui „noi”, care este mai uşor de opus 
prenumelui „ei”. Acest punct e cu atât mai interesant, căci cititorul, 
sau ascultătorul, nu îndrăzneşte să se asimileze „eului”, câtă vreme 
în „noi” este înglobat, prin respingerea „lor” (a celorlalţi). 

Limba de lemn preferă întorsăturile de frază pasive şi 
impersonale: „A înregistrat un bun avans constructiv, relaţia 
reciprocă s-a strâns, s-au exprimat urări, s-a acordat o atenţie 
deosebit de mare”: chipul omenesc se şterge din ce în ce mai mult. 

Gradele de comparaţie permit să se sublinieze aspectul 
nedesăvârşit al lumii: „Politica puterii monopolurilor nu poate da 
naştere decât unor contradicții mai profunde, mai întinse, acest 
aspect al analizei doctrinei marxist-lenininste ocupă un loc mereu 
mai important, legătura dintre progresul economiei şi progresul 
social-politic şi spiritual devine tot mai strânsă”, citează Franfoise 
Thom. De asemenea, se preferă să se vorbească despre coacere şi 
descompunere, despre germeni, despre tinere mlădiţe, seminţe, 
teren, despre deja şi despre nu încă, despre etape, paliere, stadii, 
salturi gigantice, înflorire, accelerare, consolidare, înmulţire, 
dezvoltare, întărire, aprofundare, creştere, zbor, îmbogăţire, lărgire, 
depăşire şi desfăşurare. 

Se foloseşte tot arsenalul mijloacelor lingvistice care servesc 
la semnificarea obligaţiei: a trebui, a fi dator, a avea de, a.fi invitat 
să, cu necesitate, negreşit, obligatoriu, fatal. 

„Imageria războinică se întinde până la domeniile cele mai 
bucolice prin tradiţie, fie că e vorba de mulgerea vacilor sau de 
culesul cartofilor; nu se mai aude vorbindu-se decât despre fronturi, 
lupte, atacuri, rezistenţă, luări cu asalt (...). De altfel, această 
predilecție se găseşte (...) şi în vocabularul limbii naziste, unde 
cuvintele Kampf, kămpferisch, marschieren reveneau fără încetare.” 

Funcţia adjectivului de lemn constă în a înscrie substantivul de 
lemn într-o obedientă dezinformatoare strictă: „forte progresiste, 
abundență  colhoznică, legalitate revoluționară”.  Epitetele 
decolorate servesc la marcarea numelor cu un semn pozitiv sau 
negativ, astfel încât înălțat, larg, apropiat, devin sinonime 

simpatice, câta vreme jos, strâmt, îndepărtat sunt percepute ca tot 
atâtea sinonime antipatice. 

Verbele servesc mult la a descrie participarea comunismului 
la mersul Istoriei; „a ajuta, a juca un rol, a orienta, a facilita, a crea 
condiţii pentru, a frâna, a perfecționa, a accelera, a stimula, a 
dezvolta, a întări, a apăra, a dirija energia maselor”. 

Oricât de abstractă este limba de lemn, ea recurge uneori la 
metafore stereotipe: „Comuniştii sunt carnea cărnii, sângele 
sângelui clasei muncitoare. Lenin este întruchiparea ideală a 
revoluționarului. Structura economică trebuie să  încarneze 
idealurile noii societăţi.” 

Totuşi, limba rusă e sărăcită în mod sistematic. Dicţionarul 
fundamental al lui Dahl conţine douăzeci şi două de mii de cuvinte; 
scriitorii sovietici foloseau o mie cinci sute. 

Stilul de lemn recurge energic la alegorie, la personificare, la 
metonimie, dar acestea nu sunt niciodată inocente. Dacă se 
doreşte să se desemneze Uniunea Sovietică, se spune: „Partidul şi 
guvernul”; când e vorba de Statele Unite, se spune „Wall Street” 
sau „Pentagonul”. Metalepsia permite să se presupună ca fiind 
demonstrat un lucru care nu este, ca în Justeţea tezelor leniniste”, 
pe care nimeni nu ar îndrăzni s-o aducă în discuţie. 

Limba de lemn este în primul rând maniheistă: formă şi 
conţinut, abstract şi concret, obiectiv şi subiectiv, tot şi parte, 
natură şi aparenţă - toate se opun fără nuanţe, ca nişte „fălci ale 
ideologiei”, cum inspirat se exprimă Frangoise Thom, iar aceste 
categorii de gata permit să se gândească fără a se mai asuma 
niciodată riscul originalității. 

Limba de lemn îşi însuşeşte mărturisirea lui Goebbels: „Nu 
vorbim pentru a spune ceva, ci pentru a obţine un anumit efect” 
Avantajul limbii de lemn este acela de a fi codificată. „Anumite 
sunete, ca «revizionist», «duşman al poporului», dau semnalul de 
atac; altele, ca «eroare», «lipsă de vigilenţă», servesc drept 
avertisment sau ameninţare; aceleaşi pot marca supunerea.” 


Franţoise Thom consemnează că „funcţia limbii de lemn este 
dublă”: 


- pedeo parte, ea amplifică puterea ideologică. De exemplu, 
declarând: „Trebuie să se dea dovadă de o vigilenţă sporită”, se 
indică faptul că se crede în ficţiunea cu duşmanii infiltraţi, se 
semnalează propria delăsare şi se indică intenţia „de a propaga 
această înfierare asupra altora” - ceea ce, trebuie să recunoaştem, 
e foarte economic din punct de vedere lingvistic; 

- pedealtă parte, limba de lemn permite să se participe 
momentan la putere şi să se demonstreze vrednicia de a participa şi 
mai mult, în măsura „în care se mânuieşte ireproşabil limba de 
lemn, adică în măsura în care se proclamă propria fidelitate faţă de 
ideologie”. 

Întrucât în cercurile conducătoare nu este admisă nici o altă 
limbă în afara limbii de lemn, iar limba de lemn nu autorizează nici o 
divergență individuală, oricine face jocul limbii de lemn este silit să-l 

joace şi pe cel al ideologiei de guvernare şi, în consecinţă, al 
oamenilor de la putere. 

Ar fi interesant în acest sens să se studieze amănunţit modul 
în care domnul Elţfri, crescut în serai şi mare utilizator al limbii de 
lemn, nu şi-a depăşit condiţia decât cu mare efort, la mult timp 
după ce abandonase ideologia comunistă. La drept vorbind, n-a, 
făcut-o decât în amintiri sau în conversațiile particulare: în public, 
nu ştie să se exprime decât cu ghiulele lingvistice legate de 
picioare. 

„Discursul de lemn”, continuă Franţoise Thom, „este un 
discurs cu sens unic; nu admite replică. Singurul răspuns posibil 
pentru un discurs de lemn este un alt discurs de lemn; omul poate, 
în caz de nevoie, să se apere în limba de lemn (...) dar nu poate în 
nici un caz să se exprime.” 

limba de lemn, eliminând conceptul de „eu”, urmăreşte sa 
elimine omul ca subiect Interzice memoria: „Vai celui care vădeşte 
variaţii şi contraziceri ale liniei [partidului]; pentru a trăi în linişte, 
trebuie să ştie să uite.” 

Limba de lemn reprezintă cazul extrem de logomachie (pe 
care o vom examina în Capitolul XII, cel dedicat accesoriilor verbale 
ale dezinformării). Limba de lemn este logomachia devenită ea 
însăşi limbă. 

E absolut remarcabilă analiza unei limbi de lemn imaginare, 
Newspeak (Noua limbă), realizată de George Orwell în memorabilul 
său roman 1984: 


Ne amintim că, în Oceania, domneşte tiranul Big Brother, 
bazându-se pe o doctrină totalitară, Ingsoc („socialism englez”). 
Newspeak-lil, pe care partidul de la putere îl impune tot mai strict 
populaţiei, face ca „o gândire eretică, adică o gândire divergentă 
faţă de principiile  Ingsocului, să devină literalmente de 
neconceput, cel puţin în măsura în care gândirea depinde de 
cuvinte”, imediat ce O/dspeak, limba actuală, va fi uitată. Acest 
rezultat se obţine „parţialmente prin inventarea de cuvinte noi, dar 
mai ales prin eliminarea cuvintelor indezirabile, spoliind cuvintele 
rămase de orice semnificaţie hetero-doxă şi, pe cât posibil, de 
orice semnificaţie secundară, oricare ar fi aceea.” De altfel, „fără a 
vorbi despre suprimarea cuvintelor categoric eretice, reducerea 
vocabularului era considerată un scop în sine şi nu se lăsa să 
supravieţuiască nici un cuvânt care putea fi economisit.” „Fiecare 
reducere reprezenta un câştig, din moment ce, cu cât se avea mai 
puţin de ales, cu atât se reducea tentaţia de a gândi.” 

Nu mai există excepţii gramaticale: toate se conjugă şi se 
declină la fel. (Ne-am crede în Franţa, când ne ameninţă câte o 

nouă reformă ortografică.) Vocabularul este specializat, astfel 
încât nici un tehnician să nu poată înţelege un altul. Se încurajează 
crearea cuvintelor pornind de la silabe trunchiate, al căror sens e 
uitat (în stilul Gestapo, de la Geheime Staats Polizei, sau 
Komintern, de la Kommunisticeskii Internațional). „Se intenţiona 
ca discursul, şi mai ales discursul referitor la un subiect lipsit de 

neutralitate ideologică, să devină pe cât posibil independent de 
conştiinţă. Pentru necesităţile vieţii cotidiene, era fără îndoială 
necesar - sau uneori necesar - să se reflecteze înainte de a vorbi, 
dar un membru de partid care urma să pronunţe o judecată 
politică sau etică trebuia să poată arunca opiniile pozitive cu 
acelaşi automatism cu care o mitralieră îşi scuipă gloanţele.” 

Marii autori, Shakespeare, Milton, Dickens, sunt în curs de a fi 
traduşi în Wewspeak, iar când traducerile se vor termina, 
originalele vor fi distruse. O idee de geniu. Vedem aici unul dintre 
principalele obiective ale dezinformării, şi anume, acela de a se 
substitui informaţiei veritabile: din acest motiv, sursele de 
informare care se prezintă ca „obiective” sau „moderate” sunt 
cele mai periculoase, căci avem tendinţa de a nu recurge decât la 
ele. 


Totuşi, limba de lemn nu reprezintă monopolul comuniştilor şi 
al semenilor lor. 

Toţi specialiştii au limba lor, de neînțeles pentru alţii şi faţă de 
care simt o afecţiune deosebită, în care se simt instalaţi comod: 
oamenii legii, medicii, preoţii, filosofii, militarii francezi cu 
nenumăratele lor însemne compuse din iniţiale, sau cei ruşi, cu 
cuvintele lor făcute din cioturi de cuvinte: komdiv, de la 
„comandant de divizie”. Diferenţa este aceea că respectivele 
jargoane specializate înseamnă ceva, cel puţin pentru iniţiaţi, şi 
deci nu sunt dezinformatoare nici pentru cei care le înţeleg, nici 
pentru cei care nu le înţeleg. 

Dimpotrivă, limba de lemn nu înseamnă nimic. Pentru cei 
care-i înţeleg sensul codificat, ea semnalizează; pentru cei care 
încearcă s-o descifreze ad literam, mistifică. „E clar”, scrie Orwell, 
„că unele persoane capabile să folosească asemenea expresii au 
uitat că vorbele au o semnificaţie.” Şi astfel, vrând să spună un 
lucru pentru unii şi altul pentru alţii, limba de lemn reprezintă o 
mare reuşită a dezinformării. Cine spunea că Franşois Mitterrand nu 
a devenit niciodată socialist, dar a învăţat să vorbească asemenea 
unui socialist? 

Koestler nu se înşelase, evident, asupra importanţei limbii de 
lemn. In Timpuri eroice, autorul parodiază trucajul marxist al 
vocabularului, dând câteva definiţii după gustul zilei. Astfel, 
„democraţia” trebuie să fie definită ca „expresia unanimă a voinţei 
unanime a poporului unanim”; „libertatea”, ca „dreptul de a vota 
pentru lista unanimă a poporului unanim”; „adevărul”, ca „libera 
relaţie dialectică între cuvinte şi fapte”; „cucerirea Bastiliei” ca „act 
de banditism anarho-fascist”; iar „istorie”, ca „trecutul elastic şi 
fluid, determinat de necesitatea prezentului”. 


Limba de lemn ecleziastică 


Clerul, mai ales dacă e la curent cu ultimele noutăţi, are şi el 
limba sa de lemn, iar istoricul protestant Franşois Bluche şi 
abatele catolic Philippe Sulmont, cu un umor întristat, au inventat 

un joc inspirat din literatura ecleziastică progresistă 
contemporană. Ne propun o sută şaizeci de mii de exemple de 

Capitolul VII 


PERIOADA CLASICĂ 


Dezinformarea şi serviciile 
speciale 


Secolele precedente nu au cunoscut concepţia noastră 
organică asupra „serviciilor speciale”, pe care omul de pe stradă le 
numeşte, într-un mod mai potrivit poate, „servicii secrete”, şi care 
răspund unei nevoi a epocii noastre. 

Desigur, spionajul s-a practicat dintotdeauna, întotdeauna au 
existat acţiuni clandestine ai căror adevăraţi autori negau orice 
responsabilitate, iar noţiunea de agent dublu nu datează de ieri, de 
azi. În Franţa, Richelieu avea reţelele părintelui Joseph, iar Ludovic 
al XV-lea a creat Secretul Regelui, dar acestea erau mai degrabă 
mijloace de a practica o diplomaţie paralelă, decât servicii speciale. 
Ohrana ţaristă ştia să penetreze perfect organizaţiile teroriste şi nu 
avea mijloacele necesare pentru a se debarasa de ele! Austriecii se 
ocupau în primul rând de deschiderea clandestină a scrisorilor 
particulare, în vestitul lor „cabinet negru”. lar în ceea ce-i priveşte 
pe americani, ei şi-au suprimat în 1929 biroul de decriptare, pentru 
că Secretarul de Stat Stimson considera că „un gentleman nu 
citeşte corespondenţa altora”. 

Majoritatea naţiunilor moderne nu au adoptat decât pe 
parcursul secolului XX doctrina RAP: Renseignement, Action, 
Protection - Informaţii, Acţiune, Protecţie. 

Renseignement este un termen pudic pentru a desemna 
spionajul. Action, un termen modest cu sensul de ingerinţă 
violentă dar discretă în afacerile altora. Protection, o sintagmă 
delicată pentru a denota activitatea secretă prin excelenţă: 
contraspionajul ofensiv. Contraspionajul ofensiv nu are nimic de-a 
face cu apărarea prietenilor secreţi, care este o acţiune a poliţiei şi 
ţine de resortul securităţii (în Eranţa:, al D.S.T. -Direction de la 
Surveillance du Territoire - Direcţia de Supraveghere a Teritoriului; 
în Statele Unite, al FB.I. - Federal Bureau of Investigation - Biroul 
Federal de Investigaţii. Contraspionajul ofensiv constă în a 
penetra, a „infiltra”, cum se spune în jargon franco-englez (sau, 
mai bine zis, franco-american), serviciile speciale adverse. 

Or, filosofia dezinformării se înrudeşte foarte strâns cu filosofia 
contraspionajului ofensiv, din moment ce urmăresc acelaşi scop: să 
pătrundă în gândirea adversarului, să reuşească să gândească în 
locul lui - fie în locul serviciilor sale speciale (contraspionaj ofensiv 
propriu-zis), fie în locul opiniei sale publice (dezinformare). Astfel, se 
pot vedea romane science-fiction care povestesc invazii ale planetei 
de către larve care se grefează pe creierul oamenilor şi reuşesc să 
gândească în locul lor, deci să le determine acţiunile: acesta e 
sensul profund al acţiunii de contraspionaj, ca şi al acţiunii de 

dezinformare. 
Departamentul A din KG.B. 


Prin urmare, nu trebuie să ne mirăm că, în U.R.S.S., 
dezinformarea a fost încredinţată serviciului special care era braţul 
înarmat al partidului comunist Acest serviciu a purtat, succesiv, 
denumirile de Ceka, G.P.U., O.G.PU., G.U.G.B./N.KV.D., N.KG.B,, 
M.G.B., iar din 13 martie 1954 s-a numit K.G.B., Ko-mitet 
Gosudarstvennoi Beznopasnosti, - Comitetul pentru Securitatea 
Statului. 

K.G.B.-ul era constituit în esenţă din trei servicii, numite 
„direcţii principale”: prima se ocupa de afacerile externe, a doua de 
securitatea internă, iar a treia păzea frontierele. Pri: ma direcţie 
principală conţinea un anumit număr de „departamente”, dintre 
care cel care se ocupa cu „măsurile active” -akt/vnye meropriatiya - 
a nu se confunda cu „treburile umede”, mokryede!/a. 

„Treburile umede”, cele pe care serviciile franceze le numesc 
actions homo (adică, pentru a nu încăpea nici o confuzie, 
asasinatele la ordin), depindeau de departamentul 13 al primei 
direcţii principale care, în anii şaizeci, a devenit Departamentul V, 
moştenitor al O.O., Osobyy Otdel, „Departamentul Particular”, şi al 
faimoasei Smerş, combinaţie a grandilocventelor cuvinte Smert 
spionam, „Moarte spionilor!”. În schimb, „măsurile active”, în 
aparenţa mai inocente, mai puţin sângeroase în orice caz, erau 
măsuri de dezinformare şi, tot în cadrul primei direcţii generale, 
ţineau de Departamentul D, care în 1968 a devenit Departamentul 
A, denumire sub care e mai cunoscut. 

Structura ierarhică era aşadar următoarea: KG.B.-ul conţinea 
prima direcţie principală (afacerile exterioare), care includea 
Departamentul A (măsuri active de dezinformare). Acest 
departament îşi avea sediul în Casa Albastră, fostul hotel al 
conților  Rostopcin, amănunt căruia nu-i lipseşte savoarea, 
guvernatorul Moscovei fiind deja manipulatorul avizat care a dat 
foc capitalei în 1812, sub nasul lui Napoleon, iar fiica sa, alias 
contesa de Segur, făcând multe pentru a acredita în Franţa - după 
cum am văzut - o imagine absurd de ridicolă a Rusiei. 

Multă vreme, s-a crezut că Departamentul A era dirijat de un 
consistoriu de specialişti care ştiau atâtea secrete încât le era 
interzis să părăsească Uniunea Sovietică şi chiar să apară în public, 
fiind porecliţi șapki nevidimki, „şepcile invizibilităţii”, după acele 
tichii care se găsesc frecvent în basmele ruseşti şi au acelaşi rol cu 
inelul lui Gyges. Evident, cei ce au misiunea de a elabora 
minciunile cunosc adevărul mai bine ca oricine, în măsura în care 
acest adevăr există - altfel spus, linia politică pentru anii viitori, 
astfel încât autorităţile au tot interesul să-i păzească strict. In 
romanul pe care l-am consacrat acestei probleme, Montajul am 
tradus expresia șapki nevidimki prin „pălăriile-ascunzători”, dar se 
pare că am exagerat invizibilitatea şefilor departamentului: li se 
mai întâmplă să se deplaseze în străinătate, după cum se va vedea 

mai jos. 


Generalul Agayants 


Primul şef al departamentului dezinformării a fost generalul 
Ivan Agayants, armean de origine, un domn distins, grizo-nat, 
eficient şi auster, a cărui biografie va trebui să fie scrisă într-o 
bună zi şi din care, sub numele de Mohammed Moham-medovitch 
Abdoulrakhmanov, am făcut unul dintre personajele principale ale 
Montajului. 

Agayants a fost „rezident” (adică, şef de post) al KG.B.-ului în 
Iran, pare să fi prezidat destinul asociaţiei Franţa-U.RS.S., a 
inspectat cu regularitate serviciile de dezinformare ale țărilor- 
sateliți, a vizitat Suedia în 1962, iar în 1965, Pakistanul şi 
Indonezia, unde a dirijat o importantă campanie de dezinformare. 
S-a neliniştit de puterea crescândă a Chinei. A conceput 
operaţiunea Svastika, pe care o vom relata în continuare. Vorbea o 
limbă rusă a vechiului regim şi era un mare admirator al picturii şia 
al literaturii ruse tradiţionale: îi plăcea realismul lor funciar. In 
schimb, pictorii suprarealişti nu erau pe gustul lui şi, în 1965, a fost 
alarmat de evoluţia Cehoslovaciei, unde se puteau vedea deja 
spectacole de cabaret cu fete îmbrăcate sumar. Agayants se 
temea ca această influenţă occidentală să nu marcheze începutul 
sfârşitului comunismului. 

Agayants a avut câţiva adjuncţi: Kondraşev, care s-a deplasat 
la Bonn pentru a organiza o campanie de defăimare la.adre-sa 
conducătorilor Germaniei de Vest; liudin, alias Modin, care a 
petrecut zece luni în New Delhi, unde a pregătit falsuri destinate să 
influenţeze alegerile din 1967 în India; Ciuciukin, care avea 
camuflajul de prim-secretar la New York. Şi, bineînţeles, a .delegat 
multe misiuni departamentelor omoloage din ţările-sateliţi, mai ales 
la Departamentul D al S.T.B. cehoslovace, Statni Bespecnost, 
Securitatea Statului. 

Personalul folosit de Departamentul A era cuprins între zece şi 
cincisprezece mii de persoane. Fondurile distribuite atingeau 
douăzeci şi cinci de mii de dolari pe an. Beneficiarii făceau parte din 
nouăzeci şi opt de organizaţii, repartizate în optzeci de ţări. 


Metoda 


În majoritatea cazurilor, metoda Departamentului A era cam 
aceeaşi: 

- culegerea de elemente permiţând acreditarea unei anumite 
dezinformări: de exemplu, prelevarea de semnături ale diplomaților 
americani de pe felicitările de Anul Nou, pentru a autentifica 
suportul operaţiunii; 

- recrutarea unui transmiţător sau a mai multora; 

- alegerea unei teme de dezinformare; 
acţiunea, cu ajutorul unei serii de cutii de rezonanţă, 
unele manipulate direct, contra plată sau sub diverse presiuni, 
altele repetând din credulitate informaţiile false puse în circulaţie; 
- psihoza dorita, finalizata prin dezinformare. 


Operaţiuni pacifiste 


Aplicând principiile lui Sun ŢI, K.G.B.-ul a încurajat tot timpul 
pacifismul adversarului” deşi propaganda oficială din U.R.S.S. era 
adesea belicoasă. În anii cincizeci, sloganul „să luptăm pentru 
pace” era însoţit, pe afişele occidentale, de porumbelul lui Picasso; 
în U.R.S.S., îl ilustra un soldat înarmat cu un pistol-mitralieră. 

Apelul de la Stockholm, lansat în ziua de 18 martie 1950, 
care avea să primească două sute şaptezeci şi trei de milioane de 
semnături, avea scopul de a crea, în opinia publică mondială, o 
mişcare ostilă la adresa bombei atomice, pentru că Statele Unite o 
aveau, iar Uniunea Sovietică încă mai lucra la construcţia ei - din 
răsputeri, ce-i drept. 

De asemenea, influenţa KG.B.-ului nu a fost străină de 
majoritatea manifestaţiilor antinucleare, iar Departamentul A este 
cel care a orchestrat campania pacifistă din 1979, încercând să 
împiedice desfăşurarea rachetelor de croazieră şi Pershing 2 de 
către NAT.O. şi vis bellum, para pacem (la adversar). 


Operaţiunea von Auen 
(1956) 


Doctorul Lodgman von Auen era purtătorul de cuvânt al 
organizaţiei germanilor din Sudeți, Die Sudetendeutsche 
Landsmannschaft 

Serviciile cehoslovace, pe care le deranja, le-au trimis unor 
personalități antigermane scrisori purtând semnătura lui; în aceste 
scrisori, doctorul Lodgman von Auen le mulțumea pentru sprijinul 
acordat cauzei Sudeţilor. Destinatarii, furioşi, au răspuns cu insulte 
sau, în cel mai bun caz, cerând explicaţii. Pentru a complica şi mai 
mult lucrurile/cardinalul Spellman, personaj de marcă al 
catolicismului american, a expediat o scrisoare de susținere 
(fictivă, bineînțeles). Bietul doctor von Auen n-a găsit altă soluție 
decât s-o transmită presei. Nu peste mult, serviciile cehoslovace 
au demonstrat că scrisoarea cardinalului era falsă. 

Pentru toată lumea, a reieşit clar că farsorii erau doctorul von 

Auen şi ceilalţi conducători ai mişcării din Sudeti. 

Operaţiunea Svastika 
(1957-1960) 


Dacă Statele Unite erau „inamicul numărul 1” al Uniunii 
Sovietice, Germania de Vest era cu siguranţă inamicul numărul 2, şi 
putem înţelege că ruşii, care fuseseră nevoiţi sa lupte cu Germania 
de două ori într-un sfert de secol, s-au străduit să încetinească la 
maximum posibil reînvierea inamicului ereditar. 

Operaţiunea Svastika nu a fost la început decât o „treabă 
umedă”, deşi cam complexă: era vorba de asasinarea lui Andre- 
Marie Tremeaud, prefectul Rinului de Jos, nu atât pentru a-l face să 
dispară, cât ca să acuze de dispariţia lui mişcările neo-naziste şi, în 
special, „Liga Combatantă pentru Independenţa Germaniei”. 
Afacerea a deraiat. Coletul care conţinea trabuce-capcană nu a fost 
deschis de domnul Tremeaud, ci de soţia lui, care cu acel prilej şi-a 
pierdut viaţa: în fond, pentru K.G.B. prea puţin conta; se obținuse 
dovada existenţei unei mişcări neo-naziste capabile de orice. Toate 
acestea se întâmplau în anul 1957. 

În 1958, în Germania s-a stârnit o mare agitaţie, pentru că un 
profesor de liceu făcuse declaraţii antisemite, fuseseră profanate 
morminte ale evreilor, iar unele familii de evrei primiseră scrisori de 
ameninţare. Totul ar fi rămas fără urmări, dacă generalul Agayants 
n-ar fi preluat personal ideea. Constatând emoția pe care o provoca 
în lume exprimarea sentimentelor antisemite, Agayants a decis să 
exploateze această formă de sensibilitate aparte. Observă, aici 
aptitudinea unui mare dezinformator de „a lua trenul din mers”. 

Mai întâi cu titlu de încercare sau de studiu al pieţei, Agayants 
a pus să se profaneze un cimitir evreiesc, la o sută de kilometri 
distanţă de Moscova: pietrele funerare au fost răsturnate, iar pe 
pereţi s-au înscris cruci gamate şi sloganuri antisemite. Reacţiile 
sătenilor au fost împărţite: unii s-au enervat văzând emblemele 
inamicului în ţara lor, dar antisemitismul latent al celorlalţi s-a 
deşteptat. Lui Agayants nu-i mai rămânea decât să-şi lanseze 
operaţiunea în Germania. 

Mai întâi, au fost redactate ameninţări antisemite în rusă, 
fiind apoi traduse în germană, de către un anume Rupert Sigl (care, 
mai târziu, avea să fugă în Apus, mărturisind maşinaţia). Doi tineri 
din Germania de Est, comunişti bineînţeles şi lucrând pentru 
Departamentul A, au fost trimişi în Vest, unde au aderat la un 
partid neo-nazist. Unul dintre ei a comis greşeala de a păstra, 
ascunsă sub reverul pardesiului, o insignă a partidului comunist, 
dar în acea perioadă nimeni nu i-a dat mare atenţie. În noaptea de 
Crăciun a anului 1959, aceşti tineri au desenat zvastici pe zidurile 
sinagogei din Koln, adăugând inscripţia: „Germania cere 
expulzarea evreilor”. 

In nopţile următoare, au apărut desene şi sloganuri 
asemănătoare în peste douăzeci de oraşe din Germania de Vest în 

timpul weekendului din 31 decembrie, au avut loc manifestări de 
acelaşi gen la Londra, Oslo, Viena, Paris, Parma, Glas-gow, 
Copenhaga, Stockholm, Milano, Anvers şi New York. În 3 ianuarie 
1960, a venit rândul Australiei, cu mâzgălituri răzbunătoare la 
Melbourne, Manchester, Athenes şi Perth. La data de 6 ianuarie, 
oraşele Bogota, Buenos Aires, Milano şi Viena au cunoscut acelaşi 
soi de manifesări. Au apărut grafitti-uri naziste până şi pe zidurile 
reşedinţei de vară a regelui Danemarcei. S-a folosit şi telefonul: un 
membru evreu al Camerei Comunelor a primit ameninţări cu 
moartea şi a trebuit să i se asigure o gardă de corp. Ameninţările 
proveneau de la un membru anonim al unui misterios* „partid 
nazist britanic”. 

Reacţia din lumea întreagă a fost violentă. Diplomaţii vest- 
germani au început să fie boicotaţi, s-au concediat salariaţi vest- 
germani, produsele vest-germane au fost retrase de pe piaţă. Poetul 
american Cari Sandburg a cerut pedeapsa cu moartea pentru 
oricine desena crucea gramată. Ziarul New York Herald Tribune a 
titrat: „Oraşul Bonn nu poate elimina otrava nazistă”. Pravda nu s-a 
lăsat mai prejos, evident:, Aceste scandaloase provocări naziste şi 
apariţii ale crucii gamate sunt destinate să încurajeze Războiul Rece 
şi să instige popoarele unele contra altora”, declara un articol, 
adăugând toate comentariile comuniste obişnuite. 

Între Crăciunul anului 1959 şi jumătatea lunii februarie din 
1960, când neo-nazismul şi-a încetat activităţile la fel de brusc pe 
cât le începuse, în Germania de Vest s-au înregistrat opt sute 
treizeci şi trei de manifestai! antisemite. Primii doi responsabili au 
fost arestaţi: au exprimat sentimentele naziste care se aşteptau 
din partea lor. În total, au fost reţinuţi şi interogaţi două sute 
treizeci şi patru de vinovaţi, iar poliţia germană a publicat 
următoarea statistică, nu lipsită de interes sociologic: 

- 24% sentimente naziste subconştiente 

- 8% extremişti de dreapta sau de stânga 

- 48% beţivi sau vagabonzi 

- 15% copii 

- 5% instabili mintal. 

Nu vom şti niciodată, desigur, în care categorie se ascundeau 
agenţii KG.B. care declanşaseră epidemia, sau dacă, aşa cum e mai 
verosimil, majoritatea dintre ei nu s-au lăsat capturați. 

În această elegantă operaţiune, cea mai interesantă este din 
nou folosirea tehnicii transmiţătorilor. 

Ţinta e alianţa nord-atlantică. 


Transmiţătorul 1: manifestări antisemite compuse integral de 
KG.B. 

Transmiţătorul 2: manifestări antisemite spontane, izbucnite 
ca imitații ale primelor. 

Transmiţătorul 3: presa mondială, americană în special, 
sensibilă în mod firesc faţă de riscurile renaşterii nazismului în 
Germania. 

Transmiţătorul 4: opinia publică. 

Rezultat: Alianţa nord-atlantică a fost slăbită. 


Operaţiunea Tanzania 
(1964) 


La data de 10 noiembrie 1964, domnul Kambona, ministru al 
afacerilor externe al Tanzaniei şi secretar general al Uniunii Africane 
Tanzaniene, a dezvăluit un plan occidental de răsturnare a 
guvernului tanzanian. Ziarele locale Dar es-Sa/aam şi Naționalist au 
reprodus această declaraţie, iar Naţionalista publicat o dovadă a 
conspirației, sub forma a trei documente. 

Primul document era o scrisoare a ambasadei americane din 
Leopoldville, care încuraja Portugalia să bombardeze poziţiile 
chineze strategice din Tanzania. A doua, scrisoarea unui ofiţer 
congolez adresata ambasadei americane, conţinea dovezi ale 
preparativelor americane destinate să răstoarne guvernul 
Tanzaniei. A treia, presupusă a proveni de la ambasada 
americană, prezenta oraşul Dar es-Salaam ca pe un loc de stocare 
a materialelor militare destinate scopurilor subversive. 

Documentele incriminate au fost puse la dispoziţia 
americanilor, care au atestat că erau nişte falsuri. Dar falsurile au 
fost subtilizate de agenţii cehoslovaci şi transmise domnului 
Kambona, care s-a grăbit să le autentifice. Concluzia presei a fost 
următoarea: „Republica Unită [a Tanzaniei] a reunit suficiente 
dovezi pentru a confirma existenţa unui complot urzit de anumite 
puteri europene spre a răsturna guvernul tanzanian şi a reprima 
mişcările naţionaliste de eliberare cu baza în Republica Unită.” 

Organizaţia solidarităţii popoarelor afro-asiatice a căzut în 
capcană. Ziarele A/-Akhbar, Al-lumhurriyah, Vigilance Africa, 
Evening News din Acera au denunţat conspirația americană contra 
Tanzaniei. Naționalist a considerat că scrisorile publicate nu erau 
decât „partea vizibilă a aisbergului” şi că acest complot reprezenta 
o prelungire a activităţilor N.A.T.O. În Africa. Vigilance Africa a 
anunţat că „neocolonialismul, mai ales cel de origine anglo- 
americană, foloseşte noi tehnici pentru a întrerupe progresul care 
tinde spre crearea unei uniuni continentale şi pentru a asigura 
continuarea exploatării economice a bogățiilor Africii”, trăgând 
concluzia: „Departamentul de Stat, Pentagonul şi mai ales C.I.A. 
Intreprind continuu activităţi subversive în Africa.” 

Ceea ce, în sine, nu era obligatoriu eronat, dar nu fusese 
dezvăluit decât prin acţiunea mincinoasă cu bună ştiinţă a serviciilor 
cehoslovace, autoarele falsurilor care declanşaseră acest scandal. 

John Malecela, reprezentantul tanzanian la Naţiunile Unite, a 
acuzat Statele Unite de conspirație pentru răsturnarea guvernului. 
Ben Bella, preşedintele algerian, a condamnat intrigile imperialiste 
din Congo. Ambasadorul său în Tanzania a confirmat: „Acest 

complot nu este decât una dintre verigile unui lanţ de intrigi mult 
mai vaste, urmărind destabilizarea Africii”. Presa din Ghana, din 
India şi din Egipt a protestat de asemenea. Ipoteza unui fals nu 
era nici măcar pomenită. Operaţiunea de dezinformare reuşise din 
plin, de vreme ce provocase o psihoză colectivă. 

Şi, de altfel, aceasta nu era decât prima etapă. 

O scrisoare falsă, atribuită ambasadorului Statelor Unite la 
Leopoldville şi adresată domnului Moise Tchombe, preşedintele din 
Katanga, garanta dorinţa americanilor de „a lua măsuri contra 

ţărilor vecine care se găsesc sub influenţa comunistă”. Era vorba de 
organizarea, recrutarea şi crearea unor unităţi speciale, de fonduri 
destinate acestui scop, de echipamente necesare, cadre tehnice şi 
sinistre „măsuri contra regimurilor vecine”. Pe scurt, tot tacâmul. 

Periodicele VEssor, Spark, Evening News, Advance s-au 
dezlănţuit împotriva Statelor Unite: „Nici U.RS.S. şi nici o altă ţară 
socialistă nu a combătut vreodată unitatea statului Congo (...)e 

Activităţile ruşilor în Congo au fost întotdeauna strict umanitare.” 
Agenţia France Presse a anunţat că ministrul algerian al afacerilor 
externe, Abdelaziz Bouteflika, declarase că deţinea o scrisoare a 
ambasadorului Statelor Unite care îi promitea domnului Tchombe 
sprijinul american. Alger republicați a publicat pornind de aici un 
articol intitulat: „Washington-ul, complice al unui complot contra 
statului Congo”. 

La reuniunea O.UA - Organizaţia Unităţii Africane, de la 
Nairobi, delegaţia din Congo-Brazzaville a acuzat Statele Unite că 
erau „responsabile pentru toate dificultăţile cărora Africa trebuie să 
le facă faţă”, acuzaţie reluată imediat de agenţia de presă din 
Ghana. 

Două săptămâni mai târziu, preşedintele Ghanei, domnul 
Nkrumah, a anunţat urbi et orbi că guvernul său avea „dovada 
indiscutabilă că era în curs de desfăşurare o operaţiune pentru a 
răsturna guvernul progresist de la Brazzaville, precum şi alte 
guverne africane socialiste”. 

Dezinformatorul cehoslovac Ladislav Bittman, care era 
implicat în mai multe dintre aceste intrigi, a scris: „Faptul că au 
fost acceptate nişte falsuri, în ciuda greşelilor lingvistice, logice şi 
administrative, demonstrează clar hotărârea tinerelor guverne 
africane de stânga de a nu lua în considerare decât ceea ce 
mergea în sensul convingerilor lor politice. În ceea ce priveşte 
blocul sovietic, nu numai că acesta a ieşit basma curată din toată 
aventura, dar pe deasupra a mai cules şi laurii învingătorului, 
trecând drept partenerul ideologic şi prietenul privilegiat al tinerei 
Africi.” 

Cititorul are de-acum suficientă experienţă în domeniu pentru 

a demonta singur mecanismul cutiilor de rezonanţă şi al releelor. 

Operaţiunea Neptun (1964) 


La sfârşitul celui de-al Doilea Război Mondial, naziştii 
ascunseseră valori şi documente în diverse teritorii, printre care şi 
în Boemia. Unele dintre aceste ascunzători au fost găsite de 
sovietici sau de cehi; altele au rămas nedescoperite. 

Un anumit Giinther Aschenbach, prizonier al armatei franceze, 
a dezvăluit existenţa unor arhive ascunse în regiunea Stechovice şi 
protejate cu ajutorul minelor. Ascunzătoarea era subterană, ascunsă 
şi camuflată cu copaci plantați deasupra, începând din 1945, 
ambasada Franţei a semnalat faptul Ministerului Afacerilor Externe 
al Republicii Cehoslovace. Cehoslovacia nu a întreprins nici o 
acţiune în acest sens. 

Atunci, americanii le-au propus francezilor să caute împreună 
ascunzătoarea, ceea ce s-a făcut în 1946. O expediţie comună a 
penetrat pe teritoriul cehoslovac şi, după ce minele au fost 
dezamorsate, s-au găsit peste treizeci de lăzi, fiind trimise în 
Germania de Est. Cehoslovacii au protestat şi au luat ostatici mai 
mulţi americani. Statele Unite şi-au prezentat scuzele şi au predat 
lăzile, dar se pare că nu cu tot ceea ce conţineau. Cehoslovacii au 
bănuit că documentele fuseseră fotografiate de americani şi că nu li 
se predase lista cu numele cehoslovacilor care colaboraseră cu 
ocupanţii germani, ce trebuia să se găsească în arhive. Era conform 
cu uzanţele războiului: dintre aceşti colaboratori, americanii aveau 
să recruteze cu siguranţă agenţi, iar cehoslovacii nu doreau să fie 
compromişi. 

În ciuda tuturor eforturilor Cehoslovaciei, pe teritoriul său nu s- 

a mai găsit nici o altă ascunzătoare. Între timp, în 1959, austriecii 
au descoperit pe fundul Lacului Toplitz mai multe milioane de lire 
sterline false, în bancnote tipărite de germani pentru a perturba 
economia engleză şi aruncate în apă imediat ce înfrângerea 
devenise sigură. Descoperirea acestei comori naziste a costat 
viaţa unui tânăr scufundător vest-german. 

Opinia publică mondială cunoştea toate aceste evenimente. 

In luna mai a anului 1964, serviciile speciale cehoslovace, 
supervizate de un „consilier tehnic” sovietic, au aruncat patru lăzi 
gudronate mari în apele Lacului Negru din Boemia. Se presupunea 
că aceste lăzi conţineau celebra listă a colaboraţioniştilor cehi 
dispărută la Stechovice. Obiectivul urmărit era triplu: să se 
îngreuneze  prescrierea crimelor de război naziste, prevăzută 
pentru 1965; să se reînvie amintirile neplăcute şi să se declanșeze 
o campanie anti-germană în Europa de Vest; să se stânjenească 
activităţile serviciilor occidentale de informaţii din Cehoslovacia. 
Lacul Negru fusese ales pentru că se află pe itinerariul care uneşte 
Berlinul cu fortăreaţa alpină a lui Hitler, iar accesul era asigurat pe 
o şosea uşor practicabilă. 

Informaţiile conţinute în lăzi fuseseră măsluite cu grijă de 
Departamentul D,  pornindu-se de la arhivele cehoslovace 

necunoscute publicului. Întrucât Cehoslovacia nu deţinea destule 
documente naziste, sovieticii i-au furnizat un sortiment întreg. A 
trebuit să se excludă toate acelea care erau deja adnotate de ruşi, 
în alfabetul chirilic. 

Stratagema era următoarea. 

Televiziunea cehoslovacă trebuia să turneze un film sub apele 
Lacului Negru şi avea să descopere întâmplător lăzile, care ulterior 
urmau să fie pescuite de scufundători ai Ministerului de Interne şi 
transportate la Praga, unde conţinutul lor avea să fie adus la 
cunoştinţa publicului. 

Era foarte important ca lăzile să nu fie aruncate prea departe 
de margine, pentru a putea fi regăsite cu uşurinţă, dar într-un loc 
unde să nu se scufunde în mâl. Se reperase un asemenea loc. 
Lăzile au fost abandonate la o adâncime de circa şase metri şi 
acoperite cu un strat subţire de mâzgă pentru a da impresia că se 
aflau acolo de mai multă vreme. 

Echipa de televiziune a sosit în luna iunie şi, întâmplător, a 
început prin a descoperi nişte explozivi cât se poate de reali, care 
au făcut senzaţie imediat, pregătind terenul psihologic. Apoi, lăzile 
au fost găsite la rândul lor. Maiorul Klika, participant la 
scufundarea lor, a interzis să fie atinse, sub pretextul că puteau 
conţine explozivi. Şi a început bâlciul! 

La data de 4 iulie, agenţia de presă cehoslovacă a publicat 

un comunicat al Ministerului de Interne, pregătit, evident, prin 
grija Departamentului D. A fost interzis accesul publicului la lac, 
iar lăzile au fost recuperate. În 16 iulie, un nou comunicat a 
anunţat că lăzile conţineau cutii metalice sigilate, în interiorul 
cărora se  găsiseră hârtii naziste care fuseseră predate 
experţilor. Lacul Negru a fost redeschis pentru public în ziua de 
18 iulie. 

Ministrul Strugal a ţinut o conferinţa de presă. Ziariştilor li 
s-a predat un document de specialitate despre deschiderea 
lăzilor, plin cu izotopi de cobalt şi diverse deflectoscopii, pentru 
a părea cât mai ştiinţific. Strugal s-a folosit de documente 
pentru a-i ataca pe criminalii de război aflaţi încă în libertate şi a 
le denunța complicitatea cu serviciile occidentale de informaţii. 
Intre altele, s-a referit la jurnalul prinţesei de Hohenlohe, fiica lui 
Max de Hohenlohe, acuzat de a fi fost nazist „Cred că publicarea 
acestui jurnal în Occident va avea de ce să neliniştească 
anumite personaje importante...” a precizat ministrul, pe un ton 
ameninţător. In legătură cu fiecare document, a folosit cam 
acelaşi limbaj. Presa cehoslovacă mai întâi, apoi şi presa 
mondială, s-au repezit asupra afacerii. In lumea întreagă, dar 
mai ales în Germania, mulţi foşti nazişti care reuşiseră să se 
facă uitaţi au început să tremure. 

Operaţiunea Neptun fusese dusă cu bine la îndeplinire, şi 
avea să ricoşeze. Austria a cerut copii după o parte din 
documente şi le-a publicat. Încântaţi* sovieticii le-au trimis 
cehoslovacilor încă un document: cancelarul austriac Kurt von 

Schuschnigg îi făgăduia fidelitate absolută Fiihrerului, celui de-al 
treilea Reich şi poporului german. Această declaraţie purta data 
de 11 iunie 1938, când von Schuschnigg era captiv la germani. 
Trebuia să servească pentru a discredita Oster-reichische 
Volkspartei, care urma să se prezinte la alegerile din luna martie 
a anului 1966. Din nefericire pentru dezinformatori, acest proiect 
nu a reuşit, pentru că cehoslovacii au întârziat cu publicarea 
documentului. Acesta nu a fost dat publicităţii decât în 1968, iar 
Schuschnigg a afirmat că textul declaraţiei sale nu era conform 
cu originalul. 

Cehoslovacii au luat atunci legătura cu o organizaţie 
consacrată urmăririi criminalilor de război în Germania, die Nazi- 
verfolgten. Rezultatul: o promisiune de colaborare între Bonn, 
Praga şi Varşpvia. Bonn-ul şi-a exprimat dorinţa ca acestei acţiuni 
să i se alăture şi alte ţări şi a amânat prescrierea crimelor de 
război până la data de 31 decembrie 1969. Erau vizaţi treisprezece 
mii de suspecți. Un rezultat în plus. 

Anumite documente se refereau la represiunea împotriva 
Rezistenței franceze. Evident, acestea îi pasionau pe francezi. 
Presa italiană se interesa de fasciştii italieni menţionaţi în 
documente, dornică să afle dacă nu cumva anumiţi agenţi nazişti 
lucrau acum pentru serviciile de informaţii vest-germane. Noi şi noi 
rezultate. 

În urma operaţiunii Weptun, s-au putut relansa şi alte 
documente, care încă nu-şi făcuseră efectul, deşi erau cunoscute. 
Sa realizat un film despre scufundările în Lacul Negru, care a fost 
deosebit de remarcat la festivalul de la Leipzig. Un membru al 
agenţiei cehoslovace de presă, fără a-i trece prin minte că era 
vorba de o operaţiune de dezinformare, a fost numit să 
supervizeze tot ceea ce avea legătură cu Lacul Negru. Anumite 
documente le-au fost vândute editorilor germani, austrieci sau 
italieni. Astfel, aceşti editori, alături de presă, au devenit absolut 
involuntar transmiţători ai operaţiunii. Unele documente referitoare 
la masacrarea populațiilor evreieşti au fost remise organizaţiilor 
iudaice, care le-au folosit cu mult succes. Comisia pentru urmărirea 
crimelor de război, pe care o furase somnul, şi-a reluat activităţile. 

Fără a folosi un singur agent, fără a-şi asuma cel mai mic risc 
şi cu cheltuieli minime, Departamentul D reuşise o operaţiune în 
cascadă, cu consecinţe nemăsurate pe lângă eforturile depuse. 


Operaţiunea Transferul 
(1965) 


Operaţiunea Transferul a fost, în realitate, mai degrabă o 
operaţiune de intoxicare decât de dezinformare, dar este atât de 
elegantă încât nu-mi pot refuza plăcerea de a o povesti. 

Înainte de al Doilea Război Mondial, în Cehoslovacia locuiau 

peste trei milioane de germani. Cu acordul tacit al Occidentului 

(care nu se indignează pentru deportările de populaţii şi purificările 
etnice decât atunci când nu participă şi el), aceste trei milioane de 
germani au fost deportaţi, după al Doilea Război Mondial, în 
Germania de Vest şi de Est. Mai rămâneau în Cehoslovacia cam o 
sută şaptezeci de mii de germani, care nu erau trataţi în cel mai 
fericit mod, lucru de înţeles, şi care nu cereau decât să plece, ceea 
ce iarăşi este de înţeles: şaptezeci de mii depuseseră cereri. 

Locotenent-colonelului Mihal din S.T.B. (Statni Bespecnost, 
serviciul cehoslovac de informaţii) i-a venit ideea de a recruta sute 
de germani ca agenţi, sau mai bine-zis ca pseudoagenţi. Desigur, 
aveau să accepte jucărea acestui rol pentru a putea părăsi 
Cehoslovacia, şi la fel de sigur, imediat ce treceau frontiera, urmau 
să se confeseze serviciilor vest-germane de informaţii, provocându- 
le astfel o indigestie de agenţi adverşi: aceste servicii aveau să 
înţeleagă rapid că erau victimele unui montaj dar, întrucât nu se 
excludea posibilitatea şi chiar probabilitatea ca, în fluxul de falşi 
agenţi, să existe şi câţiva autentici care treceau drept falşi, obligaţia 
de a-i interoga, a-i examina, contrazice, confrunta şi sonda rămânea 
valabilă. Era o ocupaţie de durată pentru Bundesnachrichtendienst 
(Serviciul Federal de Informaţii) şi Bundesamt fiir Verfassungs- 
schutz (Biroul Federal de Apărare a Constituţiei), deturnându-le de 
la activităţi mai profitabile. 

Împotriva serviciilor germane se întorcea tocmai propria lor 
vigilenţă şi competenţă. O ştiau, şi totuşi erau constrânse să facă 
jocul. 

Superb. 


Operaţiunea E.M. (1966) 


Senatorul turc Haydar Tunckanat intrase în posesia unor 
documente care dovedeau că Statele Unite complotau pentru a 
face să dispară ofiţeri turci liberali şi să fortifice Partidul Dreptăţii, 
aflat la putere. Aceste documente conţineau şi o scrisoare 
redactată de un spion infiltrat în partid şi adresată unui anumit 
E.M., precum şi o scrisoare a aceluiaşi E.M. 

adresată ataşatului militar american, colonelul Donald D. Dickson. 

Ziarele turce au denunţat ingerinţa americană, fără să ezite 
decât asupra identităţii lui E.M.: acesta putea fi Edwin Martin, 
consilier al ambasadei, sau căpitanul de navă E.M. Morgan. Ce 
importanţă avea? Era american, iar în Turcia s-a declanşat o 
explozie de sentimente anti-americane. Scrisorile, se pare, erau 
false şi emanau de la Departamentul A al K.G.B.-ului. 

Senatorul Haydar Tunckanat servise drept transmiţător pentru 

a influenţa opinia publică turcă. 

Operaţiunea razboiul 
biologic (1968) 


De când inventează mijloace din ce în ce mai perfecţionate de 
a se război, oamenii au tendinţa de a declara că unele dintre 
acestea - în general, cele proprii - sunt fafrplay, câtă vreme cele ale 
adversarului nu sunt - mai ales, desigur, dacă permit să se ucidă 
mai multă lume, cu cheltuieli mai mici. Acest gen de repulsie, care 
s-ar putea să nu fie întru totul ipocrită, s-a aplicat „arcurilor lungi” 
de la Azincourt, prafului de puşcă, gloanţelor dum-dum, armelor 
automate, minelor, bombei atomice, iar acum continuă să se aplice 
armelor chimice şi bacteriologice. A acuza adversarul că foloseşte 
una dintre aceste arme înseamnă a trezi deja suspiciunea că o face, 
iar incriminarea echivalează cu parţiala lui „destabilizare”. 

În 1968, ziarul Free Press Journal din Bombay (primul 
transmiţător) a publicat o scrisoare pe coală cu antet, trimisă 
redactorului şef de către un anume Gordon Goldstein, de la Biroul 
american de cercetări navale. Domnul Goldstein afirma că 
americanii nu stocau cu nici un fel de intenţii rele arme 
bacteriologice în Vietnam şi Thailanda. Dar stocaseră sau nu? Nu 
contează. Ceea ce contează e că domnul Goldstein nu scrisese 
niciodată acea epistolă, ci trimisese cuiva pe o coală cu antet, în 
urmă cu un an, o invitaţie la un simpozion ştiinţific internaţional. 

Peste câteva zile, ziarul Times din Londra (al doilea 
transmiţător) a reprodus scrisoarea publicată la Bombay. 

Al treilea transmiţător: Radio-Moscova, care atâta aştepta, a 
preluat subiectul şi a citat scrisoarea ca dovadă a vinovâăţiei 
americane pentru o epidemie de boli contagioase în Vietnam. 

Al patrulea transmiţător: săptămânalul indian B/itz a titrat: 

„Război biologic şi nuclear - Statele Unite mărturisesc”. 

Faptul că Statele Unite nu mărturisiseră nici un moment aşa 
ceva nu avea importanţă: lumea întreagă le bănuia că pregăteau 
un „război murdar” (de parcă ar exista şi războaie curate) . 


Operaţiunea Soljenitţin 
(1981) 


Ar fi necesar un volum întreg pentru a relata campania 
întreprinsă de KG.B. contra lui Alexandr Soljeniţin, mai ales cu 
ajutorul primei sale soţii. Dar ceea ce seamănă mult cu o operaţiune 
de dezinformare este publicarea, în 1981, a două volume intitulate 
în jurul lui Soljenițin, sub semnătura unui anume A. Flegon. Cele 
două tomuri, prezentate destul de agreabil şi, de altfel, foarte 
scumpe, au fost publicate în limba rusă, la Londra, de un editor a 
cărui identitate socială este Flegon Press, 30 Baker Street, London 

W. 1. Nu am avut curiozitatea de a verifica dacă strada lui Sherlock 
Holmes adăposteşte într-adevăr această editură, de care din alte 
surse n-am auzit, deşi propune un catalog surprinzător - Biblia, Arta 
erotică rusă, Prostituatele noastre în Occident - dar cartea nu e 
lipsită de un anumit interes. 

Se găsesc în paginile ei, de-a valma, o polemică împotriva lui 
Soljeniţin, invective contra lui Soljeniţin, caricaturi ale lui Soljeniţin 
(ca ofiţer țarist, ca prostituată, ca lisus Christos, în ţinută sumară şi 
obscenă), plus o harababură de critici la adresa vechiului regim, 
fotografii trucate, satire pe seama Bisericii, ilustraţii cu scene de 
tortură, diatribe contra CIA. şi contra editorului de la Ymca Press, 
anecdote pornografice, versuri porcoase atribuite (poate pe bună 
dreptate) unor mari poeţi ruşi şi o mare cantitate de istorioare 
evreieşti. Teza recunoscută de domnul Flegon este că Soljeniţin ar fi 
antisemit, dar întrucât domnul Flegon, nu Soljeniţin, înşiră cu 
dărnicie toate aceste poveşti, ne aflăm în plină confuzie. , 

Nu m-aş hazarda să atribui defăimarea în jurul lui Soljeniţin 
Departamentului A, care în general era mai subtil. Să remarcăm 
numai că serviciile K.G.B.-ului au făcut tot ce le stătea în putinţă 
pentru a-l discredita pe Soljeniţin, iar domnul Flegon a acţionat în 
acelaşi sens. 


Operaţiunea Boeing (1983) 


Avionul Boeing coreean doborât de U.R.S.S. la data de 1 
septembrie 1983 a dat naştere unei campanii de dezinformare, care 
nu mai era ofensivă ci, în mod excepţional, defensivă. Pentru a nu 
se compromite, trebuia să se găsească o scuză a acestei fapte care, 
pare-se, nu fusese decât o regretabilă eroare. Campania nu a 
convins pe toată lumea, dar a obţinut două rezultate marcante: 
primul-ministru al Greciei, domnul Papandreu, a declarat în 3 
octombrie că avionul coreean „executa o misiune de spionaj pentru 
CIA. şi violase spaţiul aerian sovietic pentru a spiona anumite 
obiective”; din partea sa, revista britanică Defense Attache a 
publicat un articol care demonstra activităţile de spionaj ale Boeing- 
ului. Dându-şi seama că fusese dezinformată, a dezminţit ulterior 
afirmaţiile, dar răul se produsese. 


Operaţiunea SIDA (1983- 
1985) 


Operaţiunea consta în a se da de crezut, mai ales în ţările din 
Lumea a Treia, că virusul HIV e produsul unui laborator american de 
război biologic. Evident, obiectivul era încurajarea sentimentelor 
antiamericane, dar şi, se pare, deturnarea atenţiei mondiale dinspre 
atentatul la viaţa Papei, unde multora li se părea că depistau urme 

ale K.G.B.-ului. 

Informaţia a fost lansată iniţial în India (tot prin transmiţător), 
apoi reluată de Literatuțrnaia Gazeta şi Pravda, unde o însoțea o 
caricatură: reprezenta un medic predându-i unui general o eprubetă 
cu virusul HIV, în schimbul unui teanc de dolari; în jurul lor se 
vedeau picioare desculţe, presupuse ca aparţinându-le celor morţi 
de SIDA; nu se înţelege foarte bine de ce fiecare virus avea 
surprinzătoarea formă a unei cruci gamate. 

În 1987, sovieticii au recunoscut că era vorba de o operaţiune 
de dezinformare, dar mărturisirile lor sunt departe de a fi convins pe 
toată lumea, mai ales în Africa şi Asia. Poate că, de altfel nici n-o 
doreau... 


Operaţiunea KKK (1984) 


Sportivii din anumite ţări africane au primit ameninţări 
semnate de Ku Klux Han, cu scopul de a-i descuraja să participe la 
Jocurile Olimpice. Presupunem că şi aceasta era o operaţiune a 
KG.B.-ului, întrucât Ku Klux Klanul nu se amestecă niciodată în 
relaţiile internaţionale. 


Afacerea Pathe 


Afacerea Pathe, pe care am lăsat-o pour la bonne bouche, 
deşi e puţin anterioară celor precedente, este singura pe care o 
cunoaştem de la un capăt la altul, pentru că Pierre-Charles Pathe 
este singurul agent de influenţă care a fost vreodată prins asupra 
faptului, arestat, judecat, condamnat şi... grațiat. 

Simpatizând de mult timp cu Uniunea Sovietică, domnul Pathe 
descria teroarea stalinistă ca pe „durerile facerii” paradisului 
terestru şi se căsătorise cu o rusoaică. Nu deţinea secrete de Stat, 
dar cunoştea multă lume şi fusese recrutat de KG.B. pentru a lucra 
ca informator „de ambianţă” - adică, stabilea „profilul” persoanelor 
importante pe care le întâlnea şi pe care KG.B.-ul intenţiona să le 
recruteze. Nu peste mult, KG.B.-ul şi-a dat seama că, în calitate de 
informator, domnul Pathe nu valora mare lucru, dar putea fi util ca 
agent de influenţă, aşa că l-a luat în primire Departamentul A 

Domnul Pathe a creat un buletin intitulat C.I.S.E.P. (Centrul 
de Informaţii Ştiinţifice, Economice şi Politice) şi, sub pseudonimul 
de Charles Mo/and, a scris articole în France-Observateur, 
Liberation, UEvenement, Le Nouvel Observa-teur, Realite, Option, 
La Revue des Cadres C.G.T., Vie Ouvri-ere. A finanţat o scrisoare 
confidențială de informaţii, intitulată, Synthesis, a KG.B.-ului. 
Synthesis număra cam cinci sute de abonaţi: patruzeci şi unu de 
ziarişti, două sute nouăzeci şi nouă de deputaţi, o suta treizeci şi 
nouă de senatori, paisprezece ambasadori şi şapte persoane 
particulare. Spre deosebire de celelalte publicaţii la care colabora, 
domnul Pathe nu lăuda pe faţă Uniunea Sovietică, dar denunța 

sistematic amenințările chineze şi americane. 

Manipulat mai întâi de Kondraciov, adjunctul lui Agayants, 
domnul Pathe a trecut apoi în mâinile ofiţerilor KG.B. Gremia-kin, 
Borisov şi Kuznetov Domnul Pathe, care avea o adevărată avere 
personală, nu s-a codit să încaseze şi micile bacşişuri ale KG.B.- 
ului - în total, o sută de mii de franci în douăzeci de 


ani, se pare, sumă în care se recunoaşte uşor laba KG.B.-ului: plăţi 
mici pentru a nu răsfăţa agentul, plăţi suficiente pentru a-l 
compromite. Banii îi erau predaţi lui Pathe cash, în plic sau în 
interiorul câte unui ziar schimbat discret cu un altul, pe parcursul 
unor întâlniri clandestine prin cafenele de la periferie. 

Arestat de D.S.T. În 1979, cu prilejul unui contact cu ofiţerul 
său de legătură, asupra lui au fost găsite exemplare din Synthesis, 
proiecte de articole pe care le supunea aprobării KG.B.-ului şi lista 
de abonaţi. 

Evident, ofiţerul de legătură a fost expulzat, iar procesul lui 
Pathe, având loc în luna mai a anului 1980, a fost exemplar din mai 
multe puncte de vedere. 

Acuzaţia tindea să demonstreze că Pathe nu fusese un spion 
propriu-zis, ci un „scrib al KG.B.-ului” şi că, într-un conflict atât de 
profund ca acela dintre U.R.S.S. şi lumea liberă, faptul de a-i 
transmite informaţii reale inamicului putea fi mai puţin grav, în 
ultimă instanţă, decât furnizarea de informaţii false liderilor de 
opinie din Franţa. Curtea pentru Siguranţa Statului a dat curs 
acuzării, cel puţin până la un anumit punct: relaţiile informative cu o 
ţară străină fuseseră dovedite, iar legea autoriza o pedeapsă de 
douăzeci de ani. Pathe a primit cinci. 

În presa scrisă, s-a manifestat o mişcare de protest general. 
Ziariştii stau indignat, pentru că domnul Pathe (în vârstă de 
şaptezeci de ani), era prea bătrân ca să mai fie condamnat s-ar fi 
scandalizat oricum, şi dacă era prea tânăr, prea bolnav, prea sărac, 
prea simpatic sau prea marginal. 

Fie presa nu înţelegea, sincer, în ce sens un agent de influenţă 
e mai periculos decât un spion, fie se simţea vizată de această 
condamnare. 

„Tot ceea ce i se reproşează, e că a fost «agent de influenţă», 
o marionetă care practica intoxicarea la cel mai înalt nivel, în contul 
Uniunii Sovietice...” a scris Le Figaro, recunoscând că era „agentul 
perfect al noii politici practicată de K.G.B., care constă în a răspândi 
«dezinformarea».” 

Le Monde l-a prezentat ca pe „un rusofil convins” (ceea ce era 

o mare ipocrizie: „sovietic retribuit” ar fi fost mai exact), 
înduioşându-se pentru cei „douăzeci de ani de eforturi pentru a 
face să existe şi să supravieţuiască nişte buletine confidenţiale”, 
dar uitând că unul dintre acestea, cel puţin, fusese subvenţionat 
de un serviciu extern străin. Când ministerul a declarat public că 
nu era vorba de „crearea unui nou mac-carthysm, o nouă 
vânătoare de vrăjitoare”, Le Monde a scris, sentenţios şi suspicios: 
„Această asigurare nu face nici două parale.” 

Peste câteva zile, în 30 mai 1980, Le Monde a mers şi mai 
departe cu spiritul subversiv: „Când sancţiunea depăşeşte orice 
măsură, e atinsă libertatea însăşi... Legea care a fost aplicată 
condamnă cu precizie orice relaţie informativă cu o putere străină, 
atunci când e «de natură să dăuneze situaţiei militare sau 
diplomatice a Franţei sau intereselor ei esenţiale». Cine a dăunat, în 
cazul de faţă, intereselor esenţiale ale Fran-ţei? Domnul Pierre 
Pathe, bunul analist (sic) redus de-acum la tăcere? Sau cei care vor 
să-i închidă gura?” Sa ajuns la limita absurdului. „Bunul analist 
redus de-acum la tăcere” acţiona contra plată în beneficiul unei 
puteri străine care nu-şi ascundea intenţia de a răspândi în lumea 
întreagă dictatura proletariatului, în rest, pe parcursul procesului se 
dovedise din abundență că intervenţiile domnului Pathe urmăreau 
să perturbe relaţiile Franţei cu aliaţii ei si, în consecinţă, „să 
dăuneze situaţiei [ei] diplomatice”. 

În acelaşi număr, ştiind bine că trebuia să pună punctul pe i, 

Le Monde a reprodus opinia U.N.S.J. (Uniunea Naţională a 
Sindicatelor Jurnaliştilor) care estima că domnul Pathe nu fusese 
condamnat „în calitate de spion, ci ca agent de influenţă şi 
«dezinformare»“. (Observaţi indispensabilele ghilimele, aceşti 
ghimpi de care Le Monae nu poate să se lipsească.) în continuare, 
uniunea sindicală protesta contra unei decizii care îi permitea unei 
jurisdicții de excepţie să hotărască, „în arbitrarul cel mai total, ce 
este şi ce nu este activitate informativă”, şi anume, „să închidă un 
om în numele raţiunii de stat, numai pentru natura convingerilor 
lui”. lată-ne din nou în plină aberaţie: de când este „o jurisdicție 
de excepţie” o curte oficială a statului, cu sediu permanent, de 
când reprezintă ea „arbitrarul cel mai total”? lar când un om e 
închis nu „numai pentru natura convingerilor lui”, ci pentru că a 
jucat, pe băni sunători şi strălucitori, rolul unui „agent de influenţă 
şi dezinformare”, cum se poate interpreta revolta U.N.SJ.? 

Protestele presei au avut un prim efect imediat. În 27 martie 
1981, Le Monde a publicat o petiție semnată de şaizeci şi nouă de 
ziarişti „şi alte personalităţi” .care, în sfârşit, îşi dădeau arama pe 
faţa: „Domnul Pathe,” scriau ei, „nu a fost judecat pentru a fi 
transmis sovieticilor documente confidenţiale, ci pentru conţinutul 
scrierilor lui, care ar fi făcut din el un agent de influenta şi 
dezinformare! Care ziarist, care scriitor, atunci când îşi prezintă 
publicului analizele sau cugetările, nu este, de bună-voie sau 
involuntar, un agent de influenţă?” Sic, sic, sic. Sofismul e amuzant, 
dar şi revelator. Cei şaizeci şi nouă de gazetari „şi alte personalităţi” 
se simt cu musca pe căciulă, se tem să nu fie luaţi drept „agenţi de 
influenţă”. Dar de ce? îşi însemnau ei cumva în agende cruciuliţe 
misterioase şi se duceau să-şi avanseze regulat proiectele de 
articole agenţilor de legătură din K.G.B., prin fundul micilor cafenele 
din Aron-dismentul XX sau din Courbevoie? Sau simțeau într-un mod 
confuz că, repetând te miri ce, mereu în acelaşi sens, deveniseră 
realmente agenţi de influenţă... „de bună-voie sau involuntar”? 

Un al doilea efect s-a manifestat puţin mai târziu. La data de 4 

iulie 1981, Le Figaro anunţa graţierea unui agent de influenţă, în 
acelaşi timp cu eliberarea unui militant corsican deţinut pentru un 
atentat cu exploziv şi aceea a unui militant gua-dalupean suspectat 
că participase la mai multe atentate şi la sechestrarea unei ziariste. 
Mi-e uşor să mi-i imaginez pe ofiţerii din Departamentul A 
izbucnind într-un râs feroce, în birourile lor din Casa Albastră. 


Superioritatea sovietică în materie de dezinformare 


După cum vom vedea în capitolul următor, alte ţări au 
încercat şi ele operaţiuni de dezinformare dar, în perioada clasică, 
situată între sfârşitul celui de-al Doilea Război Mondial şi 
destrămarea Uniunii Sovietice, suprefnaţia rusă în acest domeniu a 
rămas incontestabilă. 

Aceasta se justifică, pe de o parte, prin avantajele pe care le 
avusese din pornire U.R.S.S., iar pe de altă parte, prin handicapurile 
Occidentului democratic. 

In plan istoric, după cum am văzut, partidul comunist avea 
atât experienţa clandestinităţii, cât şi pe aceea a manipulării 
opiniei. 

Pe plan filosofic, oportunismul comunist permitea ca adevărul 
să fie adaptat cu mare uşurinţă după gusturile de moment 

Să insistăm asupra acestui punct. Lenin avea o viziune 
aristocratică asupra societăţii. Jos era poporul; mai sus partidul. Dar 
partidul însuşi era descompus în subalterni, făcuţi pentru a crede şi 
a se supune, putând fi sacrificați după bunul plac, şi superiori, croiţi 
pentru a comanda, deci pentru a spune adevărul absolut al 
momentului. De unde şi posibilitatea de a lansa teme de 
dezinformare perfect concertate, pe care nimeni n-ar fi venit să le 
conteste. 

Comunismul dispunea de un criteriu fundamental care îl 
împiedica să se dezinformeze pe el însuşi: ceea ce-i folosea 
comunismului era bun, frumos şi adevărat; ceea ce-l prejudicia, era 
rău, urât şi fals. 

Comunismul nu avea decât un singur obiectiv, vizibil clar 
pentru oricine nu încerca să se orbească singur: dictatura 
proletariatului în lumea întreagă. In aceasta se găseau două 
avantaje considerabile: 

- unul se baza pe unitatea şi pe concertarea tuturor acţiunilor 
întreprinse în slujba unui singur plan; 

- celălalt, pe însăşi lipsa lui de măsură: nu se pot 
„dezinforma” câteva persoane: nu se dezinformează decât masele. 
Cu cât e mai extins câmpul dezinformării, cu atât focul se aprinde 
mai uşor. Cu cât e mai generalizată psihoza obţinută, cu atât e mai 
profundă. Cu cât e mai lungă pârghia, cu atât este mai puternică. 

Să mai adăugăm că, în dezinformare, continuitatea intenţiei 
reprezintă nu numai un avantaj determinant, ci aproape o condiţie 
sine qua non pentru că o dezinformare bine concepută nu se poate 
exercita decât pe o durată relativ lungă. Or, direcţia partidului 
comunist a putut adesea să tragă linie şi chiar să facă stânga- 

mprejur în repetate rânduri, fără a deranja cu nimic continuitatea 
de intenţie, pentru că planul de bază nu constatase niciodată în 
altceva decât în triumful mondial al comunismului, care se putea 
împlini, după cum nu vom obosi niciodată s-o repetăm, atât prin 
alianţa cu Hitier, cât şi prin războiul contra lui Hitier, atât prin 
colectivizarea pământurilor cât şi printr-un simulacru de economie 
liberală, atât prin revoluţia într-o singură ţară, cât şi printr-o 
răzmeriţă a proletarilor de pe tot globul. 

Această continuitate subiacentă şi invariabilă a fost servită 
prin menţinerea aceloraşi şefi la putere, pe parcursul unor perioade 
prelungite. 

De la Revoluţia din octombrie 1917 până la prăbuşirea 
sistemului comunist în 1991, Uniunea Sovietică a fost condusă de 
Lenin, Stalin, Malenkov, Hruşciov, Brejnev, Andropov, Cernenko, 
Gorbaciov, opt oameni timp de şaptezeci şi patru de ani, ceea ce 
revine la aproape zece ani pentru fiecare personaj, opt oameni a 
căror intenţie principală rămânea aceeaşi, neabătută, în acea 
perioadă, câţi preşedinţi de Consiliu şi prim-miniştri avusese Franţa? 
Cincizeci. Sub doi ani de persoană. Câţi preşedinţi avuseseră Statele 
Unite? Doisprezece. 

Ceea ce reprezintă, în medie, următorii ani de exerciţiu al 
puterii: 


Uniunea Sovietică: 9,21 
Statele Unite: 6,25 
Franţa: 1,28 


Din 1953 şi până în 1991, CIA a avut paisprezece directori, sau 
directori interimari; din 1954 până îa 1991, K.G.B.-ul a avut opt şi, 
dacă îi numărăm predecesorii, Ceka, G.P.U., O.G.RU, 
CU.G.B./N.KV.D., N.KG.B., M.G.B., vedem că din 1917 până în 1991, 
„organele ruseşti” au fost comandate de şaisprezece oameni. Din 
1944, data creării lor, şi până în 1991, serviciile speciale franceze 
(S.D.E.C.E., apoi D.G.S.E.), au avut treisprezece directori. 

Ceea ce în medie înseamnă, ca ani de exerciţiu la comandă: 


Uniunea Sovietică: 4,62 
Statele Unite: 2,71 
Franţa: 3,61 


Să adăugăm la aceasta că toţi secretarii generali ai RC.ULS,, 
deci toţi prim-miniştrii Uniunii Sovietice, erau prin definiţie 
comunişti şi că, bineînţeles, toţi şefii serviciilor lor speciale şi toţi 
membrii acestor servicii erau şi ei comunişti. In Statele Unite, 
pentru perioada avută în vedere, numărăm cinci preşedinţi 
democrați şi şapte republicani. Evident, aceştia îi alegeau pe 
directorii C.I.A conform propriei lor linii politice, câtă vreme agenţii 
rămâneau liberi să voteze cu Partidul Mare şi Vechi al Elefantului 
sau cu cel al Măgarului, după cum îi tăia capul. 

În Franţa, cei aproximativ cincizeci de premieri şi preşedinţi ai 
Consiliului care s-au succedat aparţineau celor mai diverse partide 
şi nu le plăcea deloc să-şi încredinţeze serviciile speciale unor 
oameni cu care nu se puteau înţelege. In ceea ce-i priveşte pe 

agenţi, printre aceştia au existat dintotdeauna catolici şi 
francmasoni, regalişti şi socialişti, şi nu ne-am mira să aflăm că s-au 
infiltrat şi câţiva comunişti. 

Să zicem deci că, din punct de vedere ofensiv, U.RS.S. era 
bine plasată pentru a dezinforma lumea într-un mod coerent. 

Pe plan defensiv, era o citadelă de necucerit, din moment ce 
statul comunist dispunea de toate mijloacele de informare în masă. 
Abia dacă erau ascultate câteva posturi de radio, ca Radio Europa 
Liberă sau Vocea Americii, de către o infimă minoritate a publicului 
sovietic. Sateliții, faxurile şi modemurile aveau să schimbe această 
stare de fapt, dar mult mai târziu. 

In ceea ce priveşte Occidentul, şi el era cât se poate de prost 
plasat. Pe plan ofensiv, nu avea nici intenţie, nici metodă, nici 
mijloace, nici un proiect politic vast; la nivel defensiv, era la fel de 
vulnerabil, de altfel inconştient de pericolele dezinformării care-l 
pândeau, pentru că nu cunoştea nici termenul, nici fenomenul. 

Un oraş deschis, contra unei citadele invincibile. 

Capitolul VIII 
TENTATIVE OCCIDENTALE 


În timp ce dezinformarea sovietică îşi făcea de cap în lume, 
serviciile speciale ale Occidentului se mulţumeau să practice R.A.P.- 
ul tradiţional: Informaţii, Acţiune, Protecţie. Totuşi, nevoite să 
studieze tehnicile KG.B.-ului, a început să li se trezească dorinţa de 
a-şi imita dascălii. Din motivele pe care le-am enunțat la sfârşitul 
capitolului precedent, acesta va fi mai scurt. Serviciile occidentale 
nu aveau nici o şansă contra celor sovietice. 

Să dezvăluim, totuşi, câteva tentative de uz intern sau extern. 


Afacerea Oldfield 


Conform anumitor surse, Sir Maurice Oldfield, fostul sef al MI6 
(Military Intelligence 6- spionajul britanic) şi coordonatorul 
activităților informaționale din Irlanda de Nord, a fost nevoit să se 
pensioneze sub presiunea MI5 {Military Intelligence 5 - 
contraspionajul britanic), care răspândise zvonuri despre presupusa 
lui homosexualitate. 

Se cunoaşte bine rivalitatea care a opus întotdeauna MI6 - 
orientat spre operaţiunile exterioare - şi MI5 - mai preocupat de 
securitatea internă, dar e cam greu de înţeles cum ar putea da 
naştere un război al serviciilor unei adevărate campanii de 
dezinformare a opiniei publice - cu atât mai mult cu cât acuzaţia 
Gustificată sau nu) la adresa lui Sir Maurice nu avea nici o şansă să 
întâlnească un public la fel de receptiv ca în epoca lui Oscar Wilde. 


Documentele Gestapoului 


În memoriile sale, Alexandre de Marenches povesteşte că, 
făcând într-o zi turul anexelor S.D.E.C.E., a găsit, într-o cazemată, 
nişte baloturi enorme care conţineau hârtii. 

- Ce-i aici? 

- Arhivele Gestapoului şi ale Abwehrului, rechiziţionate 

la Eliberare, domnule director general. 

- Câte documente sunt? 

- Zece tone, domnule director general. 

S-a evaluat că, folosind o echipă de doi ofiţeri, mai mulţi 

subofiţeri şi câţiva secretari bilingvi care cunoşteau acel gen de 


89 


arhivistică, inventarierea ar fi durat cam doi ani, costând foarte 
scump. „Prin urmare, am pus să se efectueze câteva sondaje, la 
voia întâmplării”, relatează  Marenches. „Rezultatul a fost 
dezagreabil, dacă nu chiar penibil. Sau găsit personalităţi bine 
văzute care fuseseră, sau susțineau că fuseseră luptători în 
Rezistență sau buni patrioţi. In realitate (...), colaborau cu serviciile 
germane. Au semnaţpână şi state de plată ale trădării.” 

Inventarul complet nu s-a făcut şi, se pare, „zece tone de 
hârtie încă mai dorm undeva în apropierea Parisului, dintre care 
unele sunt absolut incriminatoare pentru nişte oameni importanţi”*. 
[Vezi Sam lzdats, Hitier contra luda, Editura SAMIZDAT, 1999 (n. 
tr.).] lar Marenches adaugă: „Nu ştiu dacă am avea ceva de câştigat 
din reglarea acestor conturi.” 

Este adevărat, există o datorie faţă de memorie şi un drept la 
uitare. Dar se poate deduce uşor că, dezvăluind existenţa acestor 
documente şi făcând o aluzie, fie şi vagă, la conţinutul lor, 
Alexandre de Marenches efectua în contul serviciului său o manevră 
care nu poate să nu amintească operaţiunea Weptun din 
Cehoslovacia. Practic, fie că există circa zece tone de documente 
compromiţătoare, fie că sunt numai câteva kilograme sau chiar nici 
unul, posibilităţile de manipulare care rezultă de aici, pentru oricine 
pretinde că le deţine, sunt aproape aceleaşi. 

Domnul de Marenches mi-a povestit că una dintre distracţiile 
sale favorite era aceea de a alege câte un domn important, la un 
dineu, pentru a-i şopti la ureche: 

- Ştiu totul. 

Sau, în zilele când avea mai puţin chef de glumă... 


Afacerea Daniel-Siniavsky 


CIA {Central Intelligence Agency, Agenţia Centrală de 
Informaţii a Statelor Unite) conţine un Directorate for Opera-tions 
calificat pentru a desfăşura toate acele special activities 
indispensabile unui serviciu secret modern, de la răpiri până la 
dezinformări, asasinatele fiindu-i de câtva timp interzise. La drept 
vorbind, operaţiunile americane de dezinformare pură au fost 
rarisime: nu au servit, în epoca pe care o evocăm în acest capitol, 
decât la pregătirea unor intervenţii paramilitare, ca aceea care l-a 
costat pe preşedintele Salvador Allende funcţia şi viata, în 1973. 

Este cazul să atribuim denumirea de  „dezinformare” 
operaţiunilor lungi şi laborioase întreprinse de CIA sub forma 
propagandei radiofonice (Radio Liberty, Radio Free Europe, Voice of 
America) şi sprijinului pe care „Compania” l-a adus multor publicaţii 
anticomuniste? N-am crede. Desigur, era vorba de manipularea 
opiniei publice în scopuri politice, nici unul dintre participanţii 
angajaţi nu era plătit oficial de CIA, iar informaţiile transmise 
ascultătorilor sau cititorilor erau orientate. Dar dacă de ce?-ul 
rămânea voalat, factorul contra cui? se vedea limpede: era clar 

pentru toata lumea că aceste publicaţii şi posturi de radio luptau 
deschis contra comunismului. Prin urmare, respectând concepţia 
mea asupra dezinformării, aici era vorba mai degrabă de o 
propagandă uşor voalată. 

În plus, CIA a fost acuzată de a le fi transmis sovieticilor 
indicaţiile necesare pentru arestarea scriitorilor disidenţi Daniel şi 
Siniavsky (1965), spre a deturna atenţia lumii întregi dinspre 
bombardamentele americane din Vietnam. Un fleac, după cum se 
vede. 

Mai savuros e episodul următor. 


Afacerea Sukarno 


Anul o mie nouă sute cincizeci şi şapte. Agentul însărcinat cu 
afacerea, Joseph B. Smith, povesteşte. 

Ahmed Sukarno, primul preşedinte al republicii Indonezia, nu 
este complet surd faţă de cântecul sirenelor comuniste şi tinde 
spre o „democraţie ghidată”, mai degrabă decât spre democraţia 
în stil american, numita scurt: democraţie. Un grup de colonei iau 
poziţie contra lui Sukarno. Se varsă sânge, dar nu prea mult. 
Sukarno îşi continuă politica de apropiere de comunism. 

Americanii se pregătesc să-i susţină pe colonei. Doresc ca 
partidul procomunist al lui Sukarno să piardă alegerile. Consideră că 
amorurile preşedintelui ar putea fi exploatate în acest sens. De fapt, 
în decursul unui voiaj făcut în U.R.S.S., * Sukarno a fost însoţit 
permanent de o frumoasă animatoare blondă, iar când preşedintele 
Voroşilov a vizitat Indonezia, aceeaşi tânără a fost văzută de mai 
multe ori în compania lui Sukarno. 

La modul ideal, ar trebui ca domnul Sukarno şi amanta lui să 
fie filmaţi în plină acţiune, dar nu există aproape nici o şansă de 
reuşită. Cuiva îi vine geniala idee de a găsi o sosie a domnului 
Sukarno şi o parteneră acceptabilă. În fond, filmele pornografice 
arată foarte puţin chipurile actorilor, iar un mexican chel, cu ten 
bronzat, ar putea juca satisfăcător rolul: poliţia din Los Angeles 
are cu duiumul. Perfecţionistă, CIA preferă să confecţioneze o 
mască reprezentând trăsăturile lui Sukarno, destinată actorului 
porno care urmează să-i joace rolul. 

Filmul este realizat, dar deodată se înţelege că nu va şoca 
pe nimeni în Indonezia, unde moravurile sunt foarte libere şi, din 
moment ce nu există nici o şansă de a-l şantaja sau a-l 
compromite pe domnul Sukarno, operaţiunea este abandonată, 
terminându-se în coadă de peşte. 

Atâta amatorism ne surprinde: KG.B.-ul n-ar fi efectuat un 
studiu al pieţei atât de jalnic, înainte de a consacra un asemenea 
buget şi eforturi unei maşinaţii care n-avea să vadă niciodată 
lumina zilei.* 

* O altă legendă cu privire la acelaşi subiect susţine 

următoarele: cu ocazia vizitei în U.R.S.S., lui Sukarno i s-au pus la 

dispoziţie numeroase dame de companie, iar înainte de plecare a 
fost „invitat” la o proiecţie cu filmul tuturor isprăvilor lui amoroase 
- în speranţa evidentă de a-l aduce astfel la discreţia ruşilor. La 
care, replica preşedintelui indonezian ar fi fost următoarea: „Dragi 
prieteni, nu mi-aţi putea da o copie a filmului s-o duc în ţară? 
Poporul meu ar fi atât de mândru de mine!” (n. tr). 


92 


Capitolul LX 
CINE A CÂŞTIGAT RĂZBOIUL RECE? 


În faţa inegalităţii de talente şi mijloace puse în acţiune de 
către comunism şi de Occident, se impune o întrebare legitimă: 
cine a câştigat Războiul Rece? 


Occidentul, ba bine ca nul 


La prima vedere, această întrebare iese din sfera noastră de 
interes şi am putea afirma mult şi bine fie că respectivul conflict a 
fost câştigat de îndârjirea preşedintelui Reagan şi cacealmaua cu 
Războiul Stelelor, fie că nu l-a câştigat nimeni, ci a fost pierdut din 
cauza caracterului aberant al economiei comuniste. Nimic din toate 
acestea nu este neadevărat, dar totuşi a existat şi un război al 
informaţiilor care ne interesează în primul rând. 

Asupra prăbuşirii Uniunii Sovietice nu mai încape nici o 
îndoială, iar studiile anilor care au precedat acestui fiasco, încă 
dinainte de perestroika, denotă o stupefiantă scădere de tonus a 
regimului. Lenin avusese dreptate să folosească teroarea ca mijloc 
de guvernare: uri regim atât de utopic cum era comunismul nu se 
putea menţine fără coerciţie. Or, în mod destul de curios, nici o 
teroare nu se poate prelungi la nesfârşit călăii înşişi sfârşesc prin a 
se moleşi, prin a nu mai „crede”. 

În acest sens, afacerea Soljeniţin reprezintă un exemplu tipic: 
ni-l putem imagina pe Stalin incapabil să găsească un mijloc 
expeditiv pentru a împiedica publicarea Arhipelagului gulag? 

La fel de tipică este încetinirea marilor acţiuni de 
dezinformare: în anii optzeci, nimic nu se mai compară cu Svastika 
sau Neptun. Sar putea ca acest lucru să se datoreze faptului că 
tehnicile de dezinformare au fost în sfârşit denunţate în Occident; 
cu siguranţă, este vorba şi de o lipsă de entuziasm din partea 
executanţilor. 

În plus, nu s-a putut ca libera circulaţie a informaţiilor, din ce 
în ce mai inevitabilă, să nu smulgă din izolare populaţia rusă. 
Delăsarea propagandei comuniste, proliferarea literaturii samizdat, 
emisiunile radio din lumea liberă îndreptate spre U.R.S.S. (fie cu 
scopuri politice, ca din partea americanilor, fie cu intenţii culturale, 
ca în cazul francezilor) şi, în sfârşit, construirea sateliților de 
retransmisie a emisiunilor occidentale de televiziune au deschis 
ochii publicului rus, atât asupra minciunilor comunismului, cât şi cu 
privire la prosperitatea materială a Occidentului. De asemenea, 

toate aceste fenomene l-au indus în eroare referitor la anumite 
aspecte: Occidentul i-a apărut ca inamicul fundamental al 
marxismului, când el însuşi era marxizat profund, dar ce contează: 
aceste dezvăluiri, exacte sau eronate, au acţionat în acelaşi sens. 
Publicul rus a înţeles că se putea trăi. şi altfel decât trăia el. 

In mod naiv, s-ar putea deci celebra victoria adevărului 
asupra minciunii şi sărbători triumful Occidentului asupra 
comunismului. 


Si dacă, totuşi, au învins 
comuniştii? 


Şi totuşi, la data scrierii acestor rânduri (1999), unde se află, 
în spiritul cetățeanului european mediu, imaginea comunismului? 

Comunismul, chiar şi pentru cei care îl condamnau, nu este 
decât un rău relativ pe lângă răul integral, absolut, care e 

nazismul. 

Ideea comunistă, se aude adesea, era generoasă în sine. Pur şi 
simplu, a fost aplicată prost de ruşi, ceea ce nu e deloc 
surprinzător, din moment ce ei nu au cunoscut niciodată 
democraţia. Stalin (despre a cărui „inimă iubitoare” vorbea, încă 
nu demult, Paul Eluard) a provocat avortul ideilor frumoase ale lui 
Lenin. Încercaţi să vă prezentaţi într-un salon sau într-un birou ca 
un nazist, fie şi pocăit: veţi vedea rezultatul. Dacă vă declaraţi 
comunist activ, aceasta depinde de mediu, unii vor îndrăzni poate 
să vă privească pieziş; ca fost comunist veţi fi primit bine oriunde - 
spun clar: oriunde. Nu demult, un prim-ministru francez şi-a 
omagiat în public colegii comunişti şi nimeni nu l-a scuipat în faţă. 

Comuniştii au reuşit să se facă să uite: * 

- că regimul comunist a costat viaţa a o sută de milioane de 
fiinţe omeneşti, cel puţin; 

- că a inventat lagărele de concentrare; 

- ca a deportat populaţii întregi; 

- că a reintrodus oficial tortura în interogatorii; 

- că a dus la falimentul economic al tuturor ţărilor unde a fost 
implantat; 

- căa sterilizat pe plan intelectual popoare întregi; 

- că le-a prejudiciat iremediabil băncile genetice; 

- că a violat independenţa mai multor ţări; 

- Că a recurs sistematic la teroare şi la minciună, ca mijloace 
de guvernare. 

Jos pălăria! 

Nazismul, care a făcut aproximativ de zece ori mai puţine 
victime decât comunismul, a fost definitiv şi pe bună dreptate 
veştejit de procesele de la Nurnberg şi supus unei eradicări totale, 
printr-o politică de denazificare aplicată ca cel mai eficient mod. 

Comunismul nu a făcut obiectul nici unei sancţiuni, în nici o 

ţară, şi continuă să apară în opinia multor oameni ca o mişcare 
politică onorabilă, alături de toate celelalte. 

Recunoaşteţi că aşa ceva e de-a dreptul incredibil şi este greu 
să nu o considerăm o victorie a dezinformării - nu mă refer la 
Departamentul A ca atare, ci la entitatea comunista în sine - în 
favoarea consimţământului patologic al Occidentului. 

Se regăsesc toate: manipulare mascată (comunismul se 
ascunde acum sub masca social-democraţiei sau, în Rusia, a 
naţionalismului); manevrare a opiniei publice pasive; informaţii 
deturnate, ignorate, filtrate savant, şi scopuri politice evidente: 

- în Rusia, reconstrucţia unei societăţi a privilegiilor cu 
tendinţe mafiote, gata să facă orice concesii Rusiei ortodoxe şi 
tradiţionale; 

- în Occident, distrugerea definitivă a tuturor valorilor 
moştenite de la creştinism şi constituirea unei societăţi fără alte 
structuri decât cele care se ivesc din corupţia ambianta. 

Da, avem toate motivele să ne întrebăm: cine a câştigat 
Războiul Rece? 

Capitolul X 


CUM SE CONCEPE? 


Înainte de a ne continua expozeul istoric şi a vorbi despre 
dezinformarea de astăzi şi de mâine, aş dori, pentru a fixa ideile, să 
analizăm o operaţiune de dezinformare tipică, recunoscând că toate 
se abat de la tipar într-un sens sau altul. 

Modul cel mai simplu de a expune o operaţiune de 
dezinformare constă în a o compara cu o operaţiune de publicitate, 
reţinând totodată următoarea diferenţă: publicitatea, după cum am 
văzut în cazul propagandei, se supune „predestinării simple” 
(anumiţi oameni sunt predestinaţi mântuirii: cutare detergent spală 
mai alb), câtă vreme operaţiunile de dezinformare se supun 
principiului „dublei predestinări” (anumiţi oameni sunt predestinaţi 
mântuirii, alţii, damnării: comunismul e binele, capitalismul e răul). 

Prin urmare, vom încerca să observăm în acest capitol cum se 
concepe o operaţiune de dezinformare; în capitolul următor, vom 
vedea cum funcționează. 


Clientul 


Cutare companie care fabrică un anumit produs, cutare stat 
care nutreşte anumite ambiţii, sunt clienţii obişnuiţi ai publicităţii şi 
ai dezinformării. Uneori, clientul reprezintă şi tema campaniei, de 
exemplu un candidat la un post ales care poate plăti un organism 
pentru a se vinde mai bine alegătorilor. La acest nivel, deosebirea 
dintre publicitate şi dezinformare devine subtilă şi se referă la 
scopurile politice. 

în perioada pe care am analizat-o, principalul client pe piaţa 
dezinformării era partidul comunist cu vocaţie internaţională, sub 
forma Politburo-ului din P.C.U.S. 

Clientul este acela care beneficiază de pe urma operaţiunii şi 
care achită nota de plată. Fie cu banii lui, fie cu banii unui 
protector mai bogat decât el, fie cu bani furaţi poporului sub formă 
de cotizaţii sau impozite. 


Agentul 


În publicitate, clientul se adresează unei agenţii specializate. 
O dată ce a fost acceptată de către client, agenţia răspunde pentru 
toată campania de publicitate. Jean Anouilh a lucrat pentru o 

agenţie de publicitate şi e posibil ca acolo să fi învăţat arta 
cuvântului care loveşte drept la ţintă - pe aceea a conciziei, în orice 
caz. 

In dezinformare, cea mai bună agenţie pe care am întâlnit-o 
până acum a fost Departamentul A din K.G.B. 

O agenţie de dezinformare foloseşte agenţi, numiţi în general 
agenţi de influenţă. 


Studiul de piaţa 


Nici un agent publicitar şi nici un dezinformator demni de 
numele lor nu se lansează în acţiune fără a fi studiat care „produs” 
va putea fi acceptat şi cum poate fi făcut să fie acceptat. Publicul 
este întotdeauna „luat la ochi”: un ruj de buze nu se vinde la fel ca 
un computer, nici măcar aceleiaşi femei de afaceri. Şi, de 
asemenea, nu se dezinformează intelectualitatea unei ţări 
occidentale la fel ca oamenii de pe stradă din Lumea a Treia. Acest 
studiu de piaţă determină obligatoriu alegerea suportului căruia i se 
vor ataşa transmiţătorii, ca vagoanele după o locomotivă. 


Suporturile 


În publicitate, suportul va avea în general un caracter 
anecdotic şi propriu mai degrabă să frapeze, să surprindă, să 
seducă, decât să convingă, pentru că publicul nu se lasă cu 
adevărat tras pe sfoară de tot ceea ce citeşte sau vede: el ştie bine 
că se doreşte să i se vândă un anumit produs, iar convingerea 
viitorului cumpărător se va obţine mai mult cu ajutorul interesului şi 
al repetării „spotului”, decât cu al probabilității sau chiar al 
verosimilităţii acestuia. Puțin contează dacă dumneavoastră credeţi 
sau nu că un anume detergent spală într-adevăr mai alb: e de ajuns 
să-l cumpăraţi şi să nu vă dezamăgească prea mult. Prin urmare, se 
va vedea o gospodină anti-margarină luând o anumită margarina 
specială drept unt de Normandia, sau un băiat pe care toate fetele 
frumoase încep dintr-o dată să-l sărute pentru că şi-a schimbat 
pasta de dinţi, în cele două exemple de mai sus, suporturile sunt 
gospodina şi margarina, fetele şi pasta de dinţi. 

În dezinformare, dimpotrivă, publicul trebuie să fie determinat 
nu numai să înfulece, ci şi să creadă. 

Prin urmare, suporturile vor fi fapte mărunte, adevărate sau 
pretinse ca fiind adevărate. Când Departamentul A scria, pe o coală 
cu antet american, o scrisoare presupusă a fi fost scrisă de un 
american şi urmărind în realitate să prejudicieze America, această 
scrisoare în sine încă nu era dezinformare: nu era decât un fals. 
Utilizarea ei, într-un anumit context, o transforma în suportul unei 
operaţiuni de dezinformare. 

Transmiţatorii 


O operațiune de publicitate este relativ simplă, iar 
transmiţătorii ei cei mai evidenţi sunt pur şi simplu mijloacele pe 
care le foloseşte: cuvântul şi imaginea transmise de presa scrisă, 
vorbită, filmată, televizată, informatizată. 

Totuşi, chiar şi aici, se impune noţiunea transmiţătorilor 
multipli: o anumită revistă de televiziune îi face reclamă unei 
anumite emisiuni de televiziune care face reclamă unui anume 
produs. De altfel, emisiunea de televiziune poate face publicitate şi 
pentru revista care îi face ei publicitate. Acţiunile tuturor acestor 
transmiţători multipli se adună şi, în cele mai bune cazuri, se 
înmulţesc. 

Există şi transmiţători mai puţin vizibili. Când un sportiv sau o 
actriţă cunoscută sunt angajaţi de o agenţie pentru a face 
publicitate unor indispensabili sau unui parfum, devin transmiţători 
de gradul doi. Nu voi cumpăra cutare parfum pentru că fabricantul 
sau agentul său (pe care îi evit) îmi spun că acel parfum e bun, ci 
pentru că mi-o spune, în numele lor, acea actriţă (pe care o admir). 

În publicitate, un transmiţător este util. În dezinformare, sunt 
indispensabili mai mulţi transmiţători, altfel s-ar reveni la cazul 
propagandei, veridică sau mincinoasă, nu contează. Moscova nu se 
poate indigna de crearea virusului HIV de către americani decât 
fiindcă s-au indignat mai întâi indienii. Dezinformatorul caută 
sistematic un complice, în general inconştient, care va putea deveni 
tapul ispăşitor al operaţiunii, dacă aceasta nu reuşeşte. 


Tema 


Agenţii publicitari o ştiu: orice campanie trebuie să aibă o 
temă cât mai simplă posibil. 

Se va spune că detergentul cutare spală mai alb, sau costă 
mai puţin decât altele, rareori amândouă în acelaşi timp. Niciodată 
firma Leclerc nu a pretins că produsele sale sunt mai bune decât 
altele; Guerlain nu a afirmat niciodată că ale sale erau mai ieftine. 

Apelul de la Stockholm, al cărui obiectiv final era acela de a 
face Occidentul să tindă către sistemul comunist, nu făcea nici un 
elogiu al acestui sistem: insista numai asupra dorințelor de pace ale 
Uniunii Sovietice şi dorințelor războinice ale Statelor Unite. 


Tratarea temei 


Pentru a-şi trata tema, publicitatea se limitează în general la 
a-şi repeta fără să obosească sloganurile şi imaginile: altceva nu 
are de oferit. 

Dezinformarea, din partea ei, îşi poate trata tema în mai multe 
moduri: fie nedifuzând o informaţie, fie difuzând o informaţie 
incompletă, tendenţioasă ori de-a dreptul falsă, fie saturând atenţia 
publicului printr-o suprainformaţie care face să se piardă sensul a 
tot ceea ce e important şi ce nu este, fie prin comentarii subiective. 

Aceste comentarii trebuie să fie exprimate într-un limbaj 
accesibil publicului şi, adeseori, într-un anumit cod. Publicitatea are 
ea însăşi codurile ei: am văzut că unele expresii, cum ar fi „Cu 
Carrefour, pozitivez”, sau „E Morgan după mine” nu înseamnă 
propriu-zis nimic, şi tocmai pentru că nu înseamnă mare lucru ele 
reuşesc să ajungă, fără a trece prin nivelul inteligenţei, la 
sensibilitatea viitorului cumpărător mulţumit că a înţeles, făcându-l 
să deschidă portofelul. La fel se întâmplă şi în cazul dezinformării. 
Dacă tema nu e complet raţională, are şanse mai mari să fie 
acceptată. 


Cutiile de rezonanța 


În publicitate, cutiile de rezonanţa sunt în primul rând 
mijloacele pe care le parcurg mesajele publicitare şi, în al doilea 
rând, dacă mesajul a fost bine recepționat, însuşi publicul care îl 
repetă, fie pentru a vorbi de bine un produs pe care l-a găsit pe 
gustul său, fie numai fiindcă mesajul i-a plăcut, în modul în care 
place un cântecel de copii. Se mai aud chiar şi în zilele noastre 
persoane vârstnice repetând Du beau, du bon, Dubonnet („Frumos, 
bun, Dubonnet”, logogrif fonetic: „Diibo, Dtibon, Dubone”) iar altele, 
Souriez Gibbs („Zămbiţi Gibbs”), din plăcerea de a reproduce o 
formulă familiară. Şi eu am îndrugat adesea: „Republicile trec, 
vopseaua Soudee rămâne”, fără de care aş fi uitat cu siguranţă 
existenţa acestei vopsele care, dacă nu mă înşel, a sfârşit prin a 
succeda Republicilor. Melodioarele publicitare pe care le auzeam în 
copilărie - Colgate, Col/gate..., Dop, Dop, Dop - continuă să mi se 
repete în memorie, deşi nu am folosit niciodată vreunul dintre 
aceste produse. Prin urmare sunt, în acest sens, o cutie de 
rezonanţă. Şi de câte ori n-aţi spus Un Ricard sau nimic, eventual 
înlocuind cuvântul Ricard cu altul? 

In dezinformare, situaţia e mult mai complexă. 

Tema, echipată cu suporturile ei, este în general încredinţată 
unui agent de influenţă, care va găsi calea pentru a o face să ajungă 
la public. Poate i-o va transmite unui prieten ziarist, ca pe o 
informaţie secretă, rugându-l să n-o divulge (urmarea se ghiceşte 
de la sine). Poate va vinde el însuşi informaţia, unei anumite 
organizaţii. Sau poate, dacă dispune de o scrisoare confidențială 
difuzată unor abonaţi - cum am văzut că a fost cazul lui Pierre- 
Charles Pathe - va putea afecta direct un anumit public, pentru 
început restrâns. 

Dar o singură cutie de rezonanţă nu este de ajuns pentru a 
duce o operaţiune la bun sfârşit. Trebuie ca tema simfoniei 

dezinformatoare să fie reluată de toată orchestra, ceea ce nu e atât 
de dificil pe cât s-ar crede, căci mijloacele de informare au tendinţa 
de a se copia unele pe altele, de a vorbi despre „ceea ce se 
vorbeşte” şi există, desigur, ziare sau emisiuni considerate ca fiind 
cele mai importante şi după care celelalte au tendinţa să-şi 
potrivească pasul. Prin urmare, va fi suficient să existe o relaţie în 
redacţia  „potrivită” de presă sau de televiziune, pentru ca 
orchestrarea temei să pornească pe calea cea „bună”. 

Agentul de influenţă angajat în mod direct de un serviciu 
special este în general plătit acest lucru permite să fie ţinut în _ 
mână mai uşor. Sau poate să fi fost „muiat” - compromis în 
prealabil. 

Prima cutie de rezonanţă poate acţiona de asemenea în 
schimbul unor sume de bani sau cedând unui şantaj, dar acest 
lucru nu e indispensabil: serviciile cerute sau prestate, 
returnarea unor datorii, simpatiile politice, favorurile acordate 
pot fi de ajuns: agentului îi rămâne să decidă. Dacă nu există o 
plată directă, cutia de rezonanţă va fi considerată un 
„corespondent onorabil”. 

Americanii declară că agenţii de informaţii se recrutează 
din patru motive. O pasiune pentru acronimele mnemotehnice - 
acesta fiind fonetic şi aproximativ - rezumă aceste patru motive 
prin cuvântul MICE („şoareci”): Money, Ideology, Sex, Ego 
(„bani, ideologie, sexualitate, orgoliu”). Aceleaşi considerente 
se aplică şi pentru agenţii de influenţa şi cutiile de rezonanţă 
care depind de ei. 


Tinta 


Ţinta este, prin definiţie, opinia publică a populației vizate. 
Conform teoriilor comandantului Coignet, despre care am vorbit 
mai sus, numai şapte la sută din membrii unei populații / date sunt 
complet refractari la publicitatea scrisă şi orală. E foarte posibil ca 
acest procentaj să fi scăzut drastic odată cu apariția televiziunii. 

Ţinta, care a făcut obiectul unui studiu de piaţă, trebuie să 
consimtă, a priori, mai mult sau mai puţin. Ar fi greu să li se 
vândă umbrele de ploaie tuaregilor (decât, eventual, 
prezentându-le ca umbrele de soare). Acelaşi lucru e valabil şi 
pentru dezinformare. 

Toleranţa  dezinformării este limitată. Ea e direct 
proporţională cu neştiinţa populaţiei asupra unui subiect dat. ŞI 
e invers proporţională cu prejudecățile defavorabile acţiunii de 
dezinformare. O acţiune de dezinformare constă adesea în a-i crea 
iniţial țintei prejudecăţi care vor fi favorabile pentru viitoarea 
campanie de dezinformare, urmând ca apoi să se lanseze 
respectiva campanie. 

De exemplu, dacă scopul campaniei este acela de a pregăti o 
acţiune ostilă, se va crea sau se va stimula ostilitatea pe care o 
anumită populaţie o poate simţi faţă de inamicul care se doreşte să 

i se atribuie. Mai întâi, se va încerca a-i face pe americani antipatici, 
iar apoi se va scrie Go home pe toate zidurile. Sau, se va începe prin 
a-l asemăna pe Sadam Hussein cu Hitler, după care se va pregăti 
opinia publică mondială pentru a-l bombarda până la moarte. Acest 
procedeu este denumit cu un termen nou, care figurează continuu 
în presă dar încă nu pare să-si fi croit drum în dicţionare: 


Satanizarea (sau 
diabolizarea - la alegere) 


Satanizarea nu ţine de domeniul propagandei, ci de acela al 
dezinformării, în măsura în care se bazează pe date trucate şi face 
parte dintr-un plan de ansamblu. Este practicata tot timpul, 
bineînţeles, dar simplul fapt că expresia a apărut spontan în limbajul 
scris şi vorbit arată că ea a început să fie folosită mai sistematic, din 
moment ce se simte brusc nevoia de a o defini. Constă, pur şi 
simplu, în a spune cât mai multe lucruri rele posibil despre inamicul 
potenţial, adesea într-un mod absolut gratuit, dar bazându-se pe 
suporturi ale dezinformării - informaţii false, declaraţii false, 
fotografii false. 

In publicitate, satanizarea nu se practică pe faţă. Denigrarea 
produsului unui concurent ar risca să atragă atenţia asupra 
acestuia. 


Maniheismul 


Aşa cum arătam mai sus, dezinformarea urmăreşte aproape 
întotdeauna să creeze două tabere, a celor buni şi a celor răi. Îmi 
amintesc că, în copilărie, învățând la şcoala comunală istoria 
Armagnacilor şi a Bourgignonilor, nu reuşeam să înţeleg care erau 
cei răi şi care cei buni. Or, nu mă îndoiam că, în orice conflict, 
trebuie să existe obligatoriu unii buni şi alţii răi. In cele din urmă, am 
hotărât să-i consider „buni” pe cei din tabăra familiei Armagnac, 
pentru că numele lor mi se părea mai frumos. 

Opinia publică e ca un copil mare şi procedează cam la fel, cu 
ajutorul unui sufleur: dezinformatorul. 


Psihoza 


O operaţiune de dezinformare reuşită creează, în rândurile 
publicului: 

- pe de o parte, o cvasiunanimitate a caracterului psihotic; 

- pe de altă parte, o stare iraţională care îl împinge să nu mai 
vadă decât ceea ce se întâmplă în sensul dezinformării, să o 
îmbogăţească, să se dezinformeze el însuşi, prin fenomenul 
vampirismului la care am făcut deja aluzie, dezinformatul devenind 

dezinformator. 

Aceste manifestări, care ţin de ceea ce se numeşte „zvonul 
public” şi au fost studiate din abundență de către sociologi, 
constituie materia asupra căreia acţionează dezinformatorul. Se 
poate spune că acesta a atins succesul deplin atunci când 
dezinformarea ajunge să se lipsească de contribuţia lui. Genul de 
prestigiu care a înconjurat şi încă mai înconjoară partidul comunist, 
în pofida crimelor sale recunoscute şi a eşecurilor patentate, ia 
parte la această fascinaţie îngăduitoare care începe prin consimţire 
şi se termină prin psihoza colectivă. 

Trebuie să se reţină clar că dezinformarea nu se adresează 
decât la suprafaţă inteligenţei publicului pe care pretinde că-l 
induce în eroare; în profunzime, ea se adresează sensibilităţii sale 
la toate nivelurile: al inimii, al viscerelor, al sexului, pasiunile fiind 
întotdeauna mai puternice în om decât convingerile. 

Capitolul XI 


CUM SE PRACTICĂ? 


Trebuie să examinăm acum care sunt trucajele posibile ale 
informaţiei sau, cel puţin, care sunt trucajele cunoscute la ora 
actuală. 

Se poate spune, simplificând, că un fapt poate fi prezentat în 
şapte moduri diferite: 

- afirmat; 

- negat; 

- trecut sub tăcere; 

- amplificat; 

- diminuat; 

- aprobat; 

- dezaprobat. 

Dar, în loc de a judeca în abstract, să ne propunem o misiune 
precisă de dezinformare şi să vedem cum am putea-o duce la bun 
sfârşit. 

Imaginăm următorul fapt: domnul Dupont a bătut-o pe 
doamna Dupont. Misiunea noastră este aceea de a-l exonera pe 
domnul Dupont în ochii opiniei publice. În mod stereotip, se disting 
douăsprezece moduri profesioniste de a o face. 


Negarea faptelor 


Dacă publicul nu are nici o cale de a-şi confirma ceea ce s-a 
întâmplat în realitate, putem pur şi simplu să negăm faptele: 
„Domnul Dupont”, vom spune noi, „nu a bătut-o pe doamna 
Dupont”. Totuşi, dacă ne-a fost încredinţată misiunea de a-l disculpa 
pe domnul Dupont, înseamnă că, probabil, publicul este deja la 
curent, într-un mod vag, cu o scenă de familie din casa Dupont. De 
exemplu, ar fi fost dificil să se nege cu desăvârşire samavolniciile lui 
Pol Pot din Cambodgia. 

Din acest motiv, în locul negării faptelor, dezinformatorul 
avizat va prefera: 


Inversarea faptelor 


Dacă aceasta este metoda pe care o alegem, vom declara pur 
şi simplu, susţinând sus şi tare, că „Doamna Dupont l-a bătut pe 
domnul Dupont”. Acest lucru justifică scena casnică despre care 

publicul a prins de veste, îl dezvinovăţeşte complet pe domnul 
Dupont şi, într-o epocă moralizatoare şi victi-mofilă, îl face cu atât 
mai simpatic, cu cât varianta respectivă inspiră antipatie faţă de 
doamna Dupont. 

Este foarte evident că manipulatorii nu recurg decât rareori la 
metode atât de extreme. Preferă amestecul între adevăr şi 
minciună. 

Amestecul între adevăr şi minciuna, cu diverse titluri 


Rămânând în perspectiva în care publicul este mai mult sau 
mai puţin la curent cu incidentele şi unde ar fi nechibzuit să-l 
minţim în proporţie de sută la sută, putem amesteca în mod savant 
realitatea cu falsul. De exemplu, nu vom nega că domnul Dupont a 
lovit-o pe doamna Dupont, dar vom spune că ea a început. 

Ceea ce ne aduce la tema agresiunii - foarte folosită în 
dezinformare. Cine pe cine a agresat? (Agresatul beneficiind, în 
concepţia actuală, de toate drepturile.) 

De remarcat că însăşi noţiunea de agresiune e extrem de 
ambiguă. Dacă dumneavoastră îmi faceţi un reproş relativ aspru, 
dacă eu vă insult, dacă-mi daţi o palmă, dacă vă dau un pumn, 
dacă scoateţi cuțitul, dacă eu scot pistolul, cine pe cine a agresat? 

Germania din timpul celui de-al Doilea Război Mondial ne 
apare ca agresoare la adresa Aliaților. Dar clauzele draconice şi 
umilitoare ale tratatului de la Versailles îi dădeau sentimentul că ea 
fusese cea agresată. Se va răspunde: tratatul de la Versailles a fost 
atât de draconic numai fiindcă Germania era deja agresoare în 
momentul Primului Război Mondial. lar Germania va răspunde că nu 
ea îl asasinase pe arhiducele Austriei. Sârbii, la rândul lor vor 
răspunde că, dacă Austria nu coloniza Serbia... 

Dar dezinformatorul nu are nevoie să cunoască toate 
aceste lucruri. Studiind bine societatea noastră, el are avantajul 
de a o face să plângă pentru soarta domnului Dupont bătut de 
soţia lui. (într-o altă societate, ar fi fost preferabil să declare: 
„Da, a bătut-o şi bine a făcut: chiar dacă el nu ştia de ce, ea, cu 
siguranţă, ştia/”) 

Unul dintre cele mai frecvente cazuri de amestec între adevăr 
şi minciună constă în inexactitatea numărului de victime anunţat, în 
care se pare că nu există nici o limită pentru exagerările sau 
diminuările abuzive. 


Modificarea motivului 


La prima vedere, dacă aflaţi că domnul Dupont a bătut-o pe 
doamna Dupont, veţi considera că a vrut s-o facă să sufere şi că e 
un om foarte rău. Dar dacă presupunem că a fost vorba de o 
flagelare erotică, iar doamna Dupont l-a rugat îndelung, înainte ca 
el să se hotărască s-o satisfacă? Totul se schimbă. Faptele rămân 
aceleaşi, fie, a bătut-o. Dar îl veţi învinui pentru asta? Dimpotrivă, 

dacă n-ar fi bătut-o, l-aţi fi putut acuza de sadism, de misoginie, de 
a nu fi destul de sensibilizat faţă de drepturile femeii. 

Contrar afirmațiilor lui Stalin, faptele nu sunt încăpăţânate. In 
mâinile unui bun dezinformator, devin maleabile aproape la 
nesfârşit 

Carrier, autorul masacrării vendeenilor, se lăuda: „Dintr-un 
principiu de umanitate, curăţ pământul libertăţii de aceşti monştri.” 
După cum credea Republica a Iil-a, colonizarea Asiei şi a Africii avea 
rolul de a le face să profite de binefacerile gazului curent în oraşe şi 
ale democraţiei. 


Modificarea circumstanțelor 


Având în vedere că raportul de forţe dintre domnul şi doamna 
Dupont nu este cunoscut, putem să declarăm că e un cuplu â la 
Dubout, doamna Dupont cântărind o sută de kilograme, domnul 
Dupont doar cincizeci, şi să tratăm incidentul pe un ton glumet. N- 
a izbucnit doamna Dupont cea dintâi în râs, când domnul Dupont 
i-a aruncat mănuşa? Această modificare a proporţiilor în forţele 
prezente e o formulă foarte curentă. Se poate ascunde, de 
exemplu, faptul că armata A este echipată mai modern decât 
armata B, dar insistând din greu asupra superiorității numerice - 
adevărată sau falsă - a armatei B. 

Toate celelalte împrejurări pot fi modificate de asemenea. 
Domnul Dupont are obiceiul de a-şi bate soţia, sau a cedat unui 
moment de tensiune pentru care ea era responsabilă? Nu cumva 
tocmai aflase, de exemplu, că-i pusese coarne? Sau era nervos 
pentru că în aceeaşi dimineaţă îşi pierduse slujba? Ori trebuie să-i 
iertăm totul, fiindcă a copilărit la orfelinat? 

La fel stau lucrurile şi în politică. Nu degeaba presa mondială 
a încercat să creeze impresia că Saddam Hussein ar avea „a patra 
armată din lume”, iar acum auzim spunându-se că a cincea îi 
aparţine Coreei de Nord. 


Estomparea 


Acest procedeu constă în a îneca faptul respectiv sub o masă 
de alte fapte fără nici o legătură cu el şi, dacă e posibil, mai apte de 
a suscita interesul publicului. Dacă domnul Dupont este campion la 
fotbal, de exemplu, sau dacă a traversat Atlanticul de unul singur, 
ori e un actor celebru, faptul că a bătut-o sau nu pe doamna Dupont 
are şanse să pălească mult în ochii publicului. 

De exemplu, atunci când un preşedinte de republică se 
pregăteşte pentru un război virtuos şi democratic, conflictele 
personale trec în planul secund. 

Suprainformarea deliberată este o formă de estompare. 

Camuflajul 


Camuflajul e o variantă a estompării. Se va povesti în cele mai 
mici detalii cearta dintre domnul şi doamna Dupont, atribuindu-i-se 
domnului Dupont rolul pozitiv, şi se va trece peste loviturile date cu 
formule de genul: „Nu e exclus ca în cele din urmă cei doi soţi să fi 
ajuns la păruială”, sau: „Discuţia a putut lua, într-un anumit 
moment, o formă fizică, dar atitudinea doamnei Dupont tot 
incalificabilă rămâne” etc. 

Aceasta tehnică a fost folosită mai ales în timpul războiului din 
Cecenia, când nu se punea accentul decât pe cruzimile ruşilor, 
câta vreme actele teroriste ale cecenilor erau camuflate. O 
metodă asemănătoare a acţionat în favoarea Statelor Unite, cu 
ocazia invaziei din Panama: activitățile  reprobabile ale 
preşedintelui Noriega au făcut să se dea uitării faptul că 
americanii  invadaseră, fără declarație de război, un stat 
independent, ucigând cinci sute şaisprezece panamezi (cifră 
oficială) sau vreo şapte mii (cifră neoficială). Aceeaşi tehnică, 
aplicată sârbilor şi kosovarilor în 1998, a făcut ca rebeliunea 
kosovară să fie trecută sub tăcere, iar represiunea sârbească, 
scoasă în evidenţă. 


Interpretarea 


Fără a fi negate, modificate, estompate sau camuflate, faptele 
se pot prezenta şi comenta într-un mod favorabil sau nefavorabil. 
Logomachia, îndeosebi, permite să se suscite emoţii pozitive sau 
negative, la alegere. Se poate pronunţa un rechizitoriu contra 
domnului Dupont, numindu-l brută; se poate pronunţa o pledoarie 
pentru el, declarându-l impulsiv. Se poate spune şi că, în cazul de 
faţă, acţiunea lui a fost aproape justificată, pentru că doamna 
Dupont făcuse o criză de nervi, aceea era singura cale de ao 
calma, iar domnul Dupont, cunoscut pentru firea lui blândă, a 
trebuit să-şi asume neplăcuta sarcină de a o lovi, fiind apoi chiar 
mai nefericit decât ea, după care şi-au prezentat cu siguranţă” 
scuzele unul altuia şi s-au împăcat unul în braţele celuilalt: a fi 
căsătorit înseamnă a şti să-ţi asumi responsabilitatea, oricât de 
dezagreabilă, pentru partenera de viaţă. 

Interpretarea evenimentelor sub formă de comentarii este 
rolul care le revine editorialiştilor din presa scrisă, vorbită sau 
televizată - iar aceştia, desigur, se avântă din tot sufletul să 
prezinte în lumina propriilor lor idei tot ceea ce se întâmplă în lume. 
E omeneşte. Un editorialist poate fi un dezinformator; cel mai 
adesea, este dezinformat dar, după ce a adoptat o poziţie asupra 
unei anumite conjuncturi, se va strădui în mod firesc să 
demonstreze că a avut dreptate, să nu dezvăluie decât incidentele 
care îi confirmă punctul de vedere şi să le comenteze în acest sens. 
Va ajunge cu uşurinţă la dezinformare, fără ca măcar să fi procedat 

cu rea voinţă. 


Generalizarea 


Unul dintre procedeele care permit să se diminueze 
responsabilitatea domnului Dupont constă în a demonstra că nu e 
singurul în acea situaţie, că există nenumărați bărbaţi care îşi bat 
nevestele, că în anumite civilizaţii acest lucru e considerat 
indispensabil, că femeile puţin cam primitive pot chiar să vadă în 
aceste rele tratamente o dovadă de dragoste. Ne biot nejaleet, 
„dacă nu mă bate, nu mă iubeşte”, spune un proverb rus. 

Astfel se întâmplă, de exemplu, ca într-un război civil să fie 
scuzate atrocitățile unei părţi beligerante - „E regretabil, dar aşa s-a 
procedat dintotdeauna” (condamnându-le, evident, pe ale celeilalte 
părţi, care vor fi prezentate ca fiind ieşite din comun). Acelaşi lucru 
e valabil şi pentru o invazie care se doreşte a fi scuzată („Chiar şi 
grecii...” sau „Chiar şi egiptenii...”) - câtă vreme, în cazul unei 
invazii căreia i se doreşte condamnarea, nu se va face referire nici 
la greci şi nici la egipteni, ci numai la „drepturile omului” sau la 
„drepturile popoarelor de a-şi hotărî singure soarta”. 


Ilustrarea 


Se poate trece de la particular (conduita domnului Dupont), la 
general (comportamentul multor soţi). Se mai poate porni, cu 
rezultate asemănătoare, de la general, pentru a ajunge la 
particular, considerat ca o ilustrare a unei reguli universale. În loc 
de a începe cu conduita domnului Dupont, se vor pronunţa mai întâi 
câteva generalităţi asupra conduitei soţilor pentru a ajunge la o 
ilustrare a acesteia: comportamentul domnului Dupont. De 
exemplu, se va profita de aceasta pentru a demonstra că, în 
comparaţie cu alţi soţi, domnul Dupont a dat dovadă de moderare: 
la urma urmei, doamna Dupont n-a murit, din câte ştim. 

De obicei, în cazul unei manifestații politice, se vor justifica 
vandalismele şi prădăciunile: „Aceste excese nu sunt decât o 
ilustrare destul de banală a ceea ce se poate întâmpla foarte uşor 
în asemenea împrejurări. De altfel, ar fi putut să fie şi mai rău: n- 
au făcut decât să jefuiască magazine şi să dea foc câtorva maşini, 
n-au omorât pe nimeni.” Sau „n-a murit decât un singur om”. Şi 
aşa mai departe. 


Parţi inegale 


Acuzaţiei la adresa domnului Dupont i se va acorda un minut 
de emisie televizată sau o notă într-o pagină de ziar, iar meritele lui 

vor fi proslăvite timp de o oră sau pe o pagină întreagă. 

Această inegalitate ajunge uneori până la proporţia de sută la 
sută. De exemplu, n-am observat ca presa să fi reprodus şi punctul 
de vedere al domnului Noriega, în conflictul americano-panamez. 

In paralel, apărătorii doamnei Dupont vor fi lăsaţi să se 
exprime cât mai pe scurt posibil. li se vor întrerupe intervenţiile, li 
se vor trunchia articolele, dar li se va menţine participarea la 
dezbatere, pentru a da senzaţia de imparţialitate. Dimpotrivă, se va 
face cât mai mult zgomot posibil în jurul domnului Dupont. În 
dezinformare, cantitatea joacă un rol esenţial. Să presupunem că 
un ziar publică scrisori ale cititorilor asupra problemei: poate să fi 
primit o mie de scrisori favorabile doamnei Dupont, nu va publica 
decât una; dacă a primit zece scrisori în sprijinul domnului Dupont, 
le va publica pe toate. 


Parţi egale 


Procedeul „părţilor egale” se practică mai ales în ultima fază a 
unei operaţiuni de dezinformare, când opinia publică a devenit deja 
majoritar favorabilă tezei dezinformatorului şi trebuie să se ia 
atitudine pentru a obţine o cvasiunanimitate, mizând pe instinctul 
gregar. 

Să reluăm exemplul cu corespondenţa din partea cititorilor. 
Dorindu-se „obiectiv”, ziarul va anunţa că rezervă acelaşi număr de 
rânduri atât acuzării, cât şi apărării. Va publica cele mai prost 
întocmite scrisori acuzatoare, cele mai pline de ură, provenind de la 
personaje care pot deveni antipatice în ochii publicului şi, 
dimpotrivă, cele mai convingătoare scrisori apărătoare, trimise de 
personaje simpatice. 


Variaţiuni pe aceeaşi tema 


lată lista diverselor procedee de dezinformare pe care 
obişnuiesc să le prezint în cuprinsul conferinţelor mele şi pe care am 
publicat-o, cu câteva mici deosebiri, în Montajul şi în Dezinformarea, 
arma de război. Pe parcursul unei călătorii, am avut plăcerea de a 
întâlni cititori care formaseră un grup de vigilenţă antidezinformare 
şi efectuau lucrări practice din care mi-au încredinţat unele 
eşantioane. Din nefericire, nu le-am notat numele şi nu le pot 
mulţumi aici aşa cum ar merita. Dacă citez aceste rânduri, vor 
vedea că am avut de câştigat de pe urma eforturilor lor. 

Faptul de la care porniseră era „câinele a mâncat friptura”, 
aveau misiunea de a dezvinovăţi câinele şi au conceput un anumit 
număr de prezentări dezinformatoare ale evenimentului: 

- De acord, e câinele, dar alaltăieri, era pisica. 

- Nu era decât o bucăţică de carne veche şi arsă, uitată în 
frigider. 


108 


- Friptura era pusă în farfuria câinelui, care n-a făcut decât s- 
o lingă, mai ales că nu mâncase de trei zile. 

- N-a mâncat-o, a oferit-o unei prietene. 

- Eunciobănesc german de cinci ani care, anul trecut, şi-a 
salvat stăpânul de la înec. Păzeşte casa, aduce ziarul în bot, latră şi 
mănâncă mult. 

-  Farfuria cu friptura era din faianţă albastră. Era o fleică de 
două kilograme. Câinele stătea închis în casă din cauza ploii. Vecina 
l-a lăsat să mănânce friptura. 

- Câinii sunt nefericiţi în apartamente, pentru că băncile nu 
acordă împrumuturi cu dobândă mică pentru a li se construi 
adăposturi lângă casă. 

- Hrana pentru câini Untel, cu apă caldă, permite să se evite 
asemenea probleme. 

- E scandalos ca nişte stăpâni să-şi înfometeze aşa câinele. 

-  Băieţelul afirmă că un câine vagabond a furat friptura. 

- A fost un reportaj la televizor în care se arăta că un câine 
nu e responsabil atunci când nu a primit o educaţie corectă. 

- Atenţie! Sa spus deja că a muşcat pe cineva, acum trei 
săptămâni, când de fapt fusese alt câine. Eraţi de faţă când a 
dispărut friptura? Nu? Atunci, găsiţi mai întâi friptura, înainte de a 
acuza acest biet câine, victimă a atâtor calomnii. 

- Câinele a murit: friptura era otrăvită. 

Cititorul va fi recunoscut un mare număr dintre procedeele 

enumerate mai sus. 


109 


Capitolul XII 


ACCESORII VERBALE 


Să observăm clar următoarele: dezinformarea nu este 
produsă întotdeauna de un dezinformator în solda unui serviciu 
specializat Adesea, ea e mărturia unei stări de spirit colective, care 
poate să fi fost cauzata iniţial de un dezinformator, sau pe care un 
dezinformator o poate deturna în folosul lui. 

Trebuie să fim conştienţi de faptul că majoritatea copiilor 
noştri sunt lăsaţi, aproape fără apărare, la discreţia unor profesori 
dintre care unii sunt îndoctrinaţi cu teorii subversive pe care 
încearcă să le propage sub efectul unui idealism probabil sincer şi 
cu atât mai nociv. 


Manualele 


Am observat deja rolul dezinformator jucat de manualele de 
istorie franceză sub Republicile a Ill-a şi a IV-a, dar de atunci s-au 
mai făcut multe. 

Spre anul 1984, manualele de ştiinţe umaniste folosite la 
cursul terminal prezentau „viaţa în U.RS.S.” şi „viaţa în S.U A” sub 
forma a două fotografii, pe pagini opuse: prima reprezenta un grup 
de studenţi de ambele sexe, râzând şi înghesuindu-se la ieşirea 
dintr-o universitate; a doua arăta nişte negri famelici pe treptele 
unei barăci. 

Editorul Hatier s-a angajat în lupta politică din Republica a V-a: 
„Intoleranţa”, proclamă el, „îşi găseşte sursele într-un spirit îngust şi 
intransigent. Unii cred că au întotdeauna dreptate, că deţin adevărul 
şi că le sunt superiori celorlalţi. Fanatismul religios, sectarismul 
politic, iau naştere din intoleranţă. Pot duce la ură şi la persecuții 
asupra altora”. Fanatismul religios e desemnat nominal, câtă vreme 
fanatismul antireligios rămâne trecut sub tăcere. 

Editorul Magnard reproduce aceste concepţii într-un manual 
destinat aceleiaşi clase: „Orice idee, orice credinţă este demnă de a 
fi luată în considerare; devine demnă de respect dacă este ea însăşi 
tolerantă.” Remarcaţi că, pentru Magnard, toleranța e singura 
virtute care merită automat respectul. ` 

În Practica vocabularului pentru clasele a VÎ-a şi a V-a, 
editată de Hatier, se găsesc tabele lexicale ca acesta: 

- a lichida pe cineva; 

- afi băgat în puşcărie; 

- aucide; 

- a face o caricatură; 

- animeri drept la ţintă; 

- a şti să-ţi ţii gura; 

- a denunța; 

- a lovi pe cineva; 

- a fi încarcerat 

Toate, cu o ilustrație însoţită de următorul text: „Un tip care 
aseară a luat-o pe cocoaşă!” 

Un manual de franceză pentru clasa a IV-a publicat de 
Hachette propune două texte spre a fi explicate sub titlul global De 
la constatare la revoltă. Primul e celebrul pasaj din La Bruyere 
despre ţăranii care „trăiesc cu pâine neagră, apă şi rădăcini”. 
Conform autorului manualului, este vorba de o „Constatare a 
nedreptăţii” şi, bineînţeles, acesta are grijă să se abţină de a 
menţiona că în secolul al XVII-lea cuvântul „rădăcină” nu însemna 
altceva decât „legumă”. Celălalt text, consacrat „revendicărilor în 
faţa nedreptăţii”, este un extras din monologul lui Figaro despre 
„pedeapsa de a te naşte”: în acest monolog, conform autorului 
manualului, Beaumarchais denunţă, „cu patru ani înainte de 
Revoluţia Franceză, prin vocea lui Figaro, valetul inteligent şi cu 
experienţă, nedreptăţile unei societăţi aflate în plină criză.” Ceea ce 
e un mod printre altele de a justifica Teroarea fără a o spune. 

Recunoaşteţi că imparţialitatea nu este punctul forte al 
anumitor pedagogi. 


Gramatica franceza şi 
impertinenta 


Un alt exemplu: cartea Grammăire frangaise et impertinente, 
apărut la Payot. 

„Impertinenta” nu este decât în aparenţă. Se pare că, 
dimpotrivă, îşi propune un plan absolut deliberat, judecând după 
exemplele care ilustrează regulile. lată câteva dintre ele, propuse 
atenţiei copiilor noştri: 

- îşi conduce cu respect fermecătoarea mamă bătrână şi 
neputincioasă la veterinar pentru a-i face o injecție. 

- Brutarul cel vesel a scuipat în varza tocată!. 

- Bernard a târât-o pe Genevieve în desiş şi i-a băgat mâna-n 
prăvălie. 

- Dramă la vânătoare: vânătorul îşi confundă tatăl cu un 
mistreţ şi îl împuşcă. Apoi, îl mănâncă. 

- „Pe lumea cealaltă există supermarketuri?” întrebă ea, 
neliniştită. 

- Frankenstein, Dracula, Landru, Pius al XIllea, Al Capone, 
sunt nume proprii?. 

- Bernard a spart toate vitraliile Catedralei din Chartres cu 
praştia lui?. 

- Pentru a-şi face câinele să tacă, meşteşugarul i-a pus 
botniţa“. 


- În cursa de landouri, s-au spart multe cauciucuri şi mulţi 
bebeluşi”. 

- Unui carmangiu din Lourdes, deosebit de cucernic, i-a venit 
ideea să vândă şiraguri de cârnaţi binecuvântate€. 

- Pasiunea pentru minore poate provoca Hecazuri”. 

- Bernard i-a dat foc bunicii sale înfigându-i un tăciune în coc. 

- Eu îmi urăsc mama, tu îţi urăşti tatăl, el îşi urăşte sora, noi 
ne urâm bunica, voi vă urâţi mătuşa, ei îşi urăsc fiii. 

- Urăşte-ţi aproapele, să ne urâm strămoşii, urâţi-vă semenii. 


Sinonimie: pate a choux. 1. varză tocată; 2. tartă umplută (n. tr.). 
Sinonimie intraductibilă - propre: 1. propriu; 2. curat (n. tr.). 
Sinonimie intraductibilă - fronde: 1. praştie; 2. frondă (n. tr.). 
Sinonimie intraductibilă - etau: 1. menghină; 2. botniţă (n. tr.). 
Sinonimie: /andeau - landou: 1. trăsură decapotabilă cu două 
banchete 
faţă în faţă; 2. cărucior pentru copii (n. tr.). 
6. Sinonimie - chapelet şirag 1. de cârnaţi (sau alte obiecte); 2. de 
mărgele 
sfinte, rozariu (n. tr.). 
7. Sinonim intraductibil - mineur. 1. minor; 2. miner (n. tr.). 

- Nici măcar sinuciderea maică-sii nu l-a putut face să 

râdă. 

- Scuzaţi-mă, sunt grăbit, trebuie să-mi asasinez mama. 

- Ei au dat foc degetelor de la picioarele bunicului lor. 

- Şoferul de camion i-a zâmbit tancului după ce l-a călcat. 

- De când a făcut un lisus, Sfintei Fecioare i s-a urcat la cap. 

- Puah! Dumneata ai făcut asta? o întrebă medicul pe 
tânăra mamă, arătându-i noul născut. 
- Ai habar, ştrengar mic, că tocmai ţi-ai omorât bunica? 


UBUNR 


Se va spune că aceste exemple gramaticale nu sunt decât 
nişte glume de un gust îndoielnic? Că nu conţin nici o informaţie 
deformată? Şi că, în lipsa unor scopuri politice, nu e vorba de 
dezinformare? În orice caz, tehnica e asemănătoare. În cazul de 
faţă, transmiţătorul este gramatica pe care se susţine că o învaţă 
elevii; agenţii: autorul şi graficianul; tema: distrugerea valorilor 
tradiţionale, a religiei, a familiei, a bunelor moravuri; psihoza dorită: 
nihilismul moral al tinerelor generaţii. lar preceptele lui Sun Ţi cu 
privire la sabotarea societăţii adverse par să fie aplicate perfect. 

Înseamnă oare că autorul şi ilustratorul trebuie să fie con- 
sideraţi agenţi ai Departamentului A? Mă îndoiesc. Teamă mi-e că 
nu sunt decât nişte dezinformaţi deveniți autodezinformatori, apoi 
dezinformatori ai celorlalţi. 

Din nou vampirismul. 

Substantivele proprii din Le 
Petit Robert 


Dicţionarele au servit şi ele mult la exprimarea sensibilităţii 
politice a autorilor lor. Ar merita un studiu aprofundat. În cazul de 
faţă, trebuie să ne mulţumim cu câteva exemple. 

Imi propun să atrag atenţia asupra mai multor ilustraţii din 
dicţionarul Le Petit Robert des nomspropres (1974), fără a mă 
ocupa nici de alegerea personajelor care obţin sau nu obţin 
ilustrație (această alegere reprezentând în sine un program întreg) 
şi nici, fără excepţie, de textul articolelor. 

La articolul Bismarck (Otto von), nu există un portret, ci o caricatură 
a Cancelarului împreună cu regele lui, Wilhelm |. 

La Candide, o gravură reprezentând un sclav cu un singur 
picior şi doi domni înarmaţi cu puşti; unul dintre ei îi spune celuilalt: 
„Cu acest preţ mâncaţi dumneavoastră zahăr în Europa”. 

La Chine (China), Marele Zid, instalaţii siderurgice, o recoltă 
de ceai, şi un grup de pionieri cu cravate în apropierea unui steag 
roşu. 

La Cho/okhov (Şolohov, Mihail Alexandrovici), cu portret, aflăm 
că a descris „poporul muncitor cu fineţe şi tandreţe” şi a apărat 
„fără concesii poziţiile oficiale ale realismului socialist”. Nicăieri nu 
se menţionează că, după toate probabilitățile, nu el este autorul 
principalei opere atribuite lui, Pe Donul liniştit 

La Communisme (comunism), are cuvântul ziarul L'Humanite, 
cu un afiş cât se poate de lizibil, care recomandă: „Faceţi ca ei”. 

La Diaz (Porfirio), nici un portret, ci un tablou intitulat 
Revoluția contra dictaturii lui Porfirio Diaz. 

La Dollfuss (Engelbert), o caricatură: „Dollfuss imitându-i pe 
Mussolini şi Hitier”. 

La £Effel Qean), o caricatură a generalului de Gaulle cu 
Marianne. 

La Ensor Qames), un tablou mare, reprezentând „Intrarea lui 
Christos în Bruxelles”, sub o banderolă roşie proclamând Vive la 
Sociale. 

Pe contrapagină, un bronz solemn reprezentându-i pe Engels 
şi Marx, la articolul Engels (Friedrich). 

La France (Franţa), numeroase ilustraţii, printre care şi o 
„manifestaţie la Paris, în luna mai a anului 1968”, cu două drapele 
roşii. 

La Grece (Grecia), între alte ilustraţii, o fotografie cu luptători 
veseli de gherilă din ELAS (mişcarea comunistă). 

La Hitler nici o ilustrație. 

La Ho Chi Minh (Ho Şi Min), cu portret, aflăm că a luptat 
„pentru libertatea poporului său”, că s-a opus „vitejeşte politicii 
americane” şi că „numeroasele sale poezii sunt caracterizate 
printr-o gândire foarte elevată”. 

La articolul Lenine (Lenin - Ulianov, Vladimir Ilici), în locul 
portretului propriu-zis, figurează un tablou reprezentân-du-l în timp 
ce ţine un discurs la Congresul al Il-lea al Sovietelor, încadrat de 
steaguri roşii. 


La Maiakovski (Maiakovski, Vladimir Vladimirovici), cu portret, 
regimul comunist este exonerat de moartea poetului: acesta s-a 
sinucis „dezamăgit, fără îndoială, de evoluţia lentă a revoluţiei, 
epuizat de dificultăţile personale şi de ostilitatea anumitor cercuri 
literare şi politice faţă de futurism”*.* În legătură cu moartea lui 
Maiakovski se spune că ultimele sale cuvinte, înainte de a se 
sinucide, au fost: „Nu trageţi, tovarăşi!” (n. tr.). 

La Mussolini (Benito), fără portret, o caricatură şi o planşă 
reprezentând „incendierea ziarului AvanW de către fascişti. 

La Rouge (Roşie, Piaţa), Piaţa Roşie, plină de drapele roşii. 

La Terreur (Teroare), nici o ilustrație, dar la Teroarea Albă, o 
stampă reprezentând „Asasinarea mareşalului Brune de către 
regalişti”. 

La Volga, o fotografie în care se vede o întindere de apă peste 
care flutură steagul roşu. 

Pe aceeaşi pagină, la articolul Volgograd, se vede o colonadă 
maiestuoasă, iar legenda nu omite să precizeze că ne aflăm în Piaţa 
Lenin. 

Uitasem: la Thorez, Maurice Thorez înconjurat de clovnii 
circului din Moscova. O scăpare din neatenţie, fără îndoială. 

Una peste alta, nenumărate drapele roşii şi caricaturi cu 
orientare politică. lar dovada intenţiei politice se găseşte în ediţia 
din 1996 care, întrucât comunismul căzuse, militează vizibil mai 
puţin în favoarea lui. La Candide nu mai e nici o gravură. In China au 
dispărut pionierii. La Comunism, afişul ziarului L'Humanite a fost 
înlocuit cu un afiş al Comunei. Do//Aiss nu mai are caricatură. Nici 
Engels nu mai apare sculptat în bronz. Gata cu steagurile roşii în 
Franța: doar o sărbătorire a bicentenarului Revoluţiei din 1789. S-a 
zis şi cu gherilerii veseli din Grecia. Nici un drapel roşu la Roşie şi 
Volga, aceste cuvinte nemaifiind ilustrate în nici un mod. Lenin nu 
mai e menţionat la Volgograd. Imaginea cu Thorez şi clovnii a 
dispărut 


Dicţionarul sinonimelor, 
Larousse, 1977 


La un dicţionar de sinonime ne putem gândi ca la o culegere 
de informaţii lingvistice, cât de obiectivă posibil. Lucrurile nu stau 
întotdeauna astfel. De exemplu, să luăm Dictionnaire des 
synonymes publicat de Larousse în 1977. Cuvintele sunt însoţite de 

fraze destinate să le ilustreze semnificaţia Aces-tea nu sunt citate, 
ci expresii originale, compuse de autori anume pentru scopul 
respectiv. 

Se înţelege că simpatiile lor politice apar în legătură cu unii 
termeni deja încărcaţi de sens politic, ca „nobil” sau „socialist”, 
dar ne cam mirăm să vedem cuvinte neutre, ca /ong, lourd, 
maigre, raide, sec şi chiar pour*, folosite pentru a infiltra în spiritul 
cititorului o anumită atitudine politică. Să ni se ierte citatul puţin 
cam lung: ceea ce căutăm să arătăm se va distinge numai prin 
acumularea exemplelor. [* „Lung”, „greu”, „slab”, „ţeapăn”, „sec” 
şi, respectiv, „pentru” (n. tr.)] 

Adherer (adera, a):,Aderă la partidul socialist”. 

AfSrmer (afirma,  a):,Afirm că toţi aceşti acuzaţi sunt 

nevinovaţi”. 

Affranchir (elibera, a): „Sa eliberat de valorile tradiţionale”. 

Agissements (acţiuni): „Vom mai suporta mult timp acţiunile 

directorului?” 


Attaquer (ataca, a): „Opoziția a atacat guvernul în termeni 
foarte violenţi”. 

Auditoire (auditoriu): „Ministrul căuta să impresioneze 
auditoriul cu ajutorul unor mari efecte oratorice”. 

Avancer (avansa, a): „Manifestă opinii avansate”. 

Batard (bastard): „Regii Franţei au avut mulţi bastarzi”. 

Batire (bate, a): „Eu zic că un tată care îşi bate copilul nu e un 
bun pedagog”. 

Bourgeois (burghez): „Duceau, în casa lor călduţă, o viaţă 
dintre cele mai burgheze”, „poezia nu avea nici un efect asupra 
acelui spirit burghez”, „fusese crescut după principiile celei mai 
burgheze morale”. 

Condamner (condamna, a): „A condamna un nevinovat”. 

Conforme  (conform/ă): „Se supunea regulilor celei mai 
conformiste morale”, „urăşte conformistii”. 

Confus (confuz): „Comunicatul şefului Statului a semănat 
confuzia”. 

Contester (contesta, a): „Vă contest dreptul de a mă pune 
în arest la domiciliu”. 

Courage (curaj): „Trebuie să ai curaj pentru a face grevă 
când ştii că-ţi pui situaţia în joc”. 

Ciitigue (critică): „Deciziile guvernamentale au fost sever 
criticate de opoziţie”. 

Debrouiller (descurca, a): „încă din copilărie, a trebuit să 
înveţe să se descurce singur”. a 

Decevoir (decepţiona, a): „în timpul carierei sale militare, a 
trecut prin multe decepţii”. 

Declarer (declara, a): „Reprezentanţii sindicali le-au declarat 
ziariştilor că greva avea să continue”. 

Defense (apărare): „Credeţi că arma nucleară este într- 
adevăr o apărare eficace?” 

Degommer (destitui, a): „Directorul l-a destituit: iată-l şo- 


115 


mer”. 
Dejouer (dejuca, a): „Opoziția a dejucat manevrele 
guvernului”. 
Deleguer (delega, a): „Un delegat sindical refuză să voteze o 
chestiune pentru care nu a fost mandatat de sindicatul său”. 
Desaccord (dezacord): „Diferent, conflict care opune 
sindicatele şi patronatul”. 
Dominer (domina, a): „Despuierea urnelor de referendum nu 
s-a terminat, dar pentru moment domina «nu»-urile”. 
Enregimenter (înregimenta, a): „Sa lăsat înregimentat într-un 
grupuscul de extrema dreaptă”. 
Famine (foamete): „Salariu de foamete (de mizerie)”. | 
Gloire (glorie): „Generalii vii uzurpă gloria soldaţilor morţi”. 
Imprevu (neprevăzut): „Succesul stângii a fost complet 
Neprevăzut”. 
Lent (lent): „Lentorile administraţiei provoacă verva 
cupletiştilor”. 
Limite (limită): „Guvernul îşi folosea puterea fără limite”. 
Uvrer (livra, a; deda, a se): „Poliţia s-a dedat la un 
interogatoriu violent al suspectului”. 
Loi (lege): „În acest diferend, legea era de partea ţăranilor”; 
„Nobilii se prefăceau că respectau legile onoarei”. 
Long (lung): „Lungimea negocierilor îi exaspera pe muncitori”. 
Lourd (greu): „Impozite grele loveau veniturile mici”. 
Machiner (maşina, a; manevra, a; manipula): „Militarii 
maşinaseră  (manevraseră, manipulaseră) căderea guvernului 
legal”. 
Maigre (slab): „Munca la câmp e grea, iar salariul slab”. 
Majorer (majora, a): „Preţul laptelui s-a majorat”, „salariile au 
fost majorate foarte puţin”. 
Mecontent (nemulţumit): „Politica socială a guvernului a 
provocat nemulţumirea generală”. 
Meler (amesteca, a): „Poliţia l-a amestecat într-o afacere de 
moravuri”. 
Menace (ameninţare): „„Ameninţările directorului nu au avut 
nici un efect asupra liceenilor”. 
Mensonge (minciună): „Afirmația că oamenii sunt egali în faţa 
legii este o minciună”. 
Ministere (minister; pastorat): „Preotul-muncitor îşi exercita 
pastoratul la uzină”. 
Miserable (mizerabil; neînsemnat): „Tribunalul l-a condamnat 
pentru un neînsemnat furt din buzunare”. 
Monarque (monarh): „Monarhiştii francezi nu au nici o 
influentă”. 
Monde (lume): „Revoluţionarii vor să transforme lumea”. 
Montrer (arăta, a): „Romancierul arată mizeria în care trăiesc 
muncitorii”. 
Mutin (revoltat, rebel): „Revolta prizonierilor a fost provocată 
de relele tratamente”. 

Noble (nobil): „Mai demult, nobilii aveau drepturi exorbitante”. 

Opprimer (oprima, a): „Armata oprima libertatea”. 

Optimisme (optimism): „Afirmațiile optimiste ale preşedintelui 
nu convinseseră pe nimeni”. 

Orateur (orator): „Termenul de «tribun» i se potriveşte în 
primul rând unui orator care apără interesele păturilor sociale 
exploatate”. 

Ordre (ordine): „Ministrul pretindea că grevele tulburau ordinea 
publică”. 

Ouvrier (muncitor): „Muncitorii nu vor vota cu acest candidat 
de dreapta”. 

Petit (mic): „Cei mici trag întotdeauna ponoasele”. 

Porter (purta, a): „Veteranul îşi purta ostentativ decoraţiile”. 

Pom (pentru): „Alegătorii s-au pronunţat pentru candidatul 
stângii”. 

Pourrir (putrezi, a; împuţi, a se; descompune, a se): „Guvernul 
a lăsat situaţia socială să se împută”; „descompunerea situaţiei 
sociale e neliniştitoare”. 

Present (prezent): „Dificultățile prezente ale economiei 
noastre erau previzibile”. 

Primordial (primordial): „Rolul armatei a fost primordial în 
pregătirea loviturii de stat”. 

Prison (închisoare): „A fost aruncat în închisoare pentru un 
fleac”. 

Professer (profesa, a): „Partidul monarhist îşi profesează 
opoziţia faţă de democraţie”. 

Promulguer (promulga, a): „In pofida opoziţiilor, legea pentru 
ajutorul de şomaj a fost promulgată”. 

Provenir (proveni, a): „Regii pretind adesea că autoritatea lor 
provine de la Dumnezeu”. 

Punir (pedepsi, a): „Copilul era pedepsit pentru cea mai mică 
poznă”. 

Race (rasă): „Rasa Capeţinilor s-a stins”. (?) 

Raide (ţeapăn): „Tonul ţeapăn al contramaistrului îi exaspera 
pe muncitori”. 

Reactionnaire (reacţionar): „Partidul regalist afişa un program 
reacţionar”. 

Recevoir (primi, a): „Muncitorii făceau grevă pentru a primi o 
primă de periculozitate”. 

Resoudre (rezolva, a): „întreprinderea şi-a rezolvat 
problemele concediind muncitori”. 

Retribution  (retribuţie): „Retribuţia era cam mică pentru 
munca solicitată”. 

Salaire (salariu): „Salariile nu au crescut cu aceeaşi viteză ca 
prețurile”. 

Satisfaire (satisface, a): „Patronul a trebuit să satisfacă revendicările 
muncitorilor”. 

Scandale (scandal): „Guvernul trebuie să revină asupra 
acestei decizii scandaloase”. 


Sec (uscat, sec): „Şeful serviciului avea relaţii seci cu 
subalternii”. 

Socialisme (socialism): „Istoria socialismului încă nu s-a 
terminat”. 

Tourment (chin): „Contesa îşi chinuieşte camerista”. 

Triomphe (triumf: „Triumful ideilor noastre este asigurat”. 

Usine (uzină): „închiderea uzinei a lăsat fără locuri de muncă 
peste o sută de muncitori”. 

Vaurien (canalie): „Există mai multe canalii în cercurile de 
afaceri decât printre scursorile societăţii”. 

Vice (viciu): „înaltele personalităţi ale regimului trăiau în 
viciu”. 


Din fericire, există şi cuvântul orienter (a orienta): „Ziarele de 
informare sunt la fel de orientate ca şi publicaţiile unui partid 
politic.” Fără îndoială. lar despre dicţionare, ce să mai vorbim! Dacă 
veţi consulta ediţia din 1996 a Noului dicționar de sinonime, veţi 
constata că toate exemplele citate mai sus au rămas prezente, cu o 
variantă: nu mai scrie „ader la partid socialist” ci „am aderat. ”. 

Întrebare. Un apel atât de sistematic la ura de clasă merită 
denumirea de dezinformare? 

În cazul de faţă, cred că da. Să reluăm definiţia care trebuie 
să ne servească drept piatră de temelie: Dezinformarea este o 
manipulare a opiniei publice, în scopuri politice, folosind informații 
tratate cu mijloace deturnate. 


- Există într-adevăr un tratament aplicat informaţiei, în cazul 

de faţă, lingvistic. 

- Există într-adevăr o tentativă de manipulare a opiniei - 

altfel, de ce această insistenţă şi convergenţă? 

- Această tentativă urmăreşte într-adevăr un scop politic: 

lupta de clasă. 

Foloseşte într-adevăr mijloace deturnate, din moment ce se exprimă 
sub forma unui dicţionar şi cu referire la cuvinte proprii să 
vehiculeze sensuri politice. 

Fără îndoială, operaţiunea nu recurge la minciuni ca atare: au 
existat, cu siguranţă, contese care-şi chinuiau cameristele şi înalte 
personalităţi care duceau o viaţă de vicii. 

Dar există o temă: chemarea la lupta de clasă şi refuzul 
oricărei autorităţi tradiţionale. Există un suport: dicţionarul însuşi. 
Există o cutie de rezonanţă: editorul, mai întâi, urmat de mulţi alţii: 
toţi ziariştii care vor vorbi despre acest dicţionar, toţi profesorii care 
îl vor folosi la cursuri, toţi elevii care vor repeta ceea ce au învăţat, 
toţi cei care vor repeta concluziile. Există o ţintă: oricine va folosi 
acest dicţionar sau va cădea sub influenţa cuiva care îl va fi folosit. 
Există un maniheism: toţi sindicaliştii şi toţi muncitorii sunt 
presupuşi a fi buni, toţi patronii, militarii, poliţiştii, guvernele, taţii ~ 
răi. Psihoza pluteşte în aer. Există agenţi de influenţă? Da, cei trei 
autori! Care fac parte din Universitatea Franşois-Rabelais (săracul 
Rabelais! Cât i-ar mai fi detestat pe aceşti scribălăi!) 

Există un client? 

Aha! Acum ajungem la delicatul punct al autodezinformării. 

Ar fi o naivitate să presupunem că Departamentul A din K.G.B. 
a recrutat trei profesori ai Universităţii Franţois-Rabelais, dându-le 
bacşişuri pentru a săpa bazele societăţii franceze. Ar fi mai puţin 
naiv să ne imaginăm că partidul comunist i-a luat în braţe pe cei trei 
universitari ai noştri, plătindu-le salariul pentru colaborare... Dar, la 
drept vorbind, cred că nici Departamentul A şi nici partidul comunist 
nu au băgat mâna în buzunar: cei trei pioni nefericiţi au fost 
victimele unei dezinformări care-i depăşea de foarte departe. N-au 
făcut decât să-şi dea curs viselor rebele, într-un mod simplu şi 
prostesc... gândindu-se, din când în când, şi la cariera lor, căci pe 
parcursul anilor şaptezeci şi optzeci, în cercurile de învăţământ, nu 
era deloc dezavantajos, cu siguranţă, să instigi cu ferocitate la lupta 
de clasă. 


Logomachia 


Logomachia - „lupta cu cuvintele” - începe de la invective. 
Omul caută în mod spontan să-şi exprime ura prin vocabule care 
încearcă să înjosească duşmanul, să-l ridiculizeze, să-l facă şi mai 
odios. 

De remarcat că insulta e cu atât mai gravă dacă se adresează 
unei colectivităţi sau unei familii, decât unui individ. Gândiţi-vă la 
toate cuvintele dispreţuitoare cu semnificaţia de „evreu” sau 
„arab”. In timpul războiului, pentru francezi, germanii nu mai erau 
germani, ci Boches, Fritz, Frises, Frido-lins şi, mai curios, Chleuhs, 
când Ch/euhs-ii sunt berberi din Munţii Atlas. Britanicii, din partea 
lor, având un simţ de orientare mai bun, deşi aproximativ încă, îi 
numeau pe germani „huni”. Nici o înjurătură ad hominem nu este 
atât de dureroasă pentru auz ca o injurie ad familiam. Insultei i se 
adaugă un venin deosebit de puternic dacă se aduce în discuţie 
virtutea mamei (tradiţie latină), agresiunile sexuale propuse a fi 
săvârşite asupra respectivei mame (tradiție slavă), sau relaţiile 
incestuoase atribuite adversarului cu mama sa (tradiție afro- 
americană şi, nu de mult timp, franceză). 

Imediat ce s-a depăşit stadiul invectivelor, iar insulta 
presupune o judecată de valoare, nu doar o simplă reacţie de 
antipatie, nu mai e mult până la dezinformare: nu fără intenţie, 
germanii îi numeau pe luptătorii din Rezistență „terorişti”, pentru 
că luptau fără uniformă şi atacau pe la spate oameni uneori 
dezarmaţi. 

In timpul războiului din Algeria, veteranii din Indochina i-au 
botezat Viets pe luptătorii de gherilă pe care alţii îi desemnau în 
general cu denumirea de fe//aghas, ceea ce înseamnă „cei care 
taie drumurile”, semnificaţie ignorată de cei mai mulţi. Prescurtau 
adesea cuvântul fellagha sub formele fell sau fel/louze, care aveau 
o sonoritate dispreţuitoare. Populaţia musulmană nu a recurs 

niciodată la termenul fe//laghas. Dacă era favorabilă rebeliunii, 
vorbea despre moudjahidine  (mujahedini), adică „luptătorii 
credinţei”; dacă era, ca în majoritatea cazurilor, neutră, îi numea 
„cei din pădure”; iar dacă era favorabilă prezenţei franceze, îi 
declara, pur şi simplu, /es sa/loparas („ticăloşii”, „bandiţii”). 

Se întâmpla ca un ofiţer francez să folosească termenul 
moudjahidine, ceea ce era, desigur, regretabil, căci atunci avea 
aerul de a-i absolvi sau chiar a-i glorifica pe „cei care taie drumurile” 
(şi capetele). În rest, luptătorii sunt întotdeauna partizanii sau 
mujahedinii cuiva, şi teroriştii sau fe//laghas-ii altora. 

Astfel, Franţoise Thom comentează că, atunci când sovieticii 
vorbeau despre propriii lor ofiţerii de informaţii, aceştia erau 
întotdeauna razveaciki (cercetaşi), câtă vreme ofiţerii de informaţii 
străini nu puteau fi decât spioni; (spioni). De asemenea, sovieticii au 
pretins că „eliberau” ţările baltice, Polonia, Cehoslovacia, Ungaria, 
România, Bulgaria, ale căror popoare se simțeau mai degrabă 
„cucerite” de ei. 

Anumite expresii logomahice au avut naşteri cât se poate de 
fericite. De exemplu, „duşman al poporului” a apărut în timpul 
Revoluţiei Franceze. A numi pe cineva „duşman al poporului” 
înseamnă a face apel la solidaritatea întregului popor contra unui 
singur om, deci a-l transforma pe acel om în tap ispăşitor pe care 
toţi ceilalţi sunt gata să-l lapideze. 

„Burghez” nu este nici el un termen negativ în sine, deşi 
reprezenta un termen dispreţuitor în vocabularul nobiliar şi, în 
consecinţă, nimeni nu voia să fie „burghez”, nici privit de sus în jos, 
nici de jos în sus. „Burghez” a primit diminutivul dispreţuitor 
bourge, după cum şi de la „aristocrat” s-a ajuns la aristo, acesta din 
urmă reluat adesea într-un sens non-peio-rativ de cei care 
consideră că au dreptul la un asemenea apelativ: am auzit adesea 
expresia Nous, les aristos, dar niciodată Nous, les bourges (,„Noi, 
aristocraţii»“ şi, respectiv, „Noi, burjuii”). 

Lui Jean Ferre îi place să comenteze scamatoria logomachică 
realizata în legătură cu cuvintele „aristocrat” şi „democrat”, care 
erau antonime perfect simetrice, unul însemnând „partizan al 
guvernării elitelor”, iar celălalt, „partizan al guvernării poporului”. 
Când „aristocrat” a ajuns să însemne „nobil”, „democrat” a rămas 
fără nici un antonim, ceea ce e foarte practic pentru democrati, dar 
dezastruos pentru o gândire politică lipsită de dialectica 
indispensabilă luptei contrariilor. Conceptului de democraţie nu i se 
mai găseşte alt opus decât cel al dictaturii, ceea ce de altfel e cu 
atât mai regretabil şi deconcertant, cu cât dictaturile, de la Caesar 
până la Hitler, sunt cel mai adesea de origine şi chiar de vocaţie, 
democratică, adică populară. De unde se ajunge la o confuzie care 
s-ar putea să nu fie întru totul inocentă. 

Un exemplu elegant de logomachie este expresia „vânătoare 
de vrăjitoare”, folosită pentru prima oară, se pare, în legătură cu 
anchetele întreprinse de senatorul McCarthy asupra personalităţilor 
americane suspectate de activităţi comuniste. Această expresie, 

ilustrată de piesa lui Arthur Miller Vrăjitoarele din Salem, este 
deosebit de adecvat aleasă, pentru că se adresează unui public 
care nu crede în vrăjitorie. Prin urmare, vânătoarea de vrăjitoare 
fiind în spiritul lui un exerciţiu pe cât de absurd, pe atât de inuman, 
publicul e condus spre a gândi că la fel de absurd şi inuman e ca 
autorităţile să fie alarmate de pericolul comunist. Bine jucat. 

Evident, numai adversarii noştri practică „vânătoarea de 
vrăjitoare”. Când e vorba de noi înşine, găsim alţi termeni pentru a 
desemna aceeaşi activitate. 


D'ANOUVILE (putin întristat): - Maiestatea Voastră se 
gândeşte să facă o epurare? 

NAPOLEON (frapat): - Să epurez! lată un cuvânt la care nu m- 
aş fi gândit. (// priveşte lung pe d'Anouvile.) Nu-ţi lipseşte talentul, 
micuţule. Păcat că eşti cu capul în nori, te-aş fi angajat! Până acum, 
s-a vorbit numai de represiune. Era prea direct. (Articulează 
cuvântul degustându-l cu încântare): -„Epurarea”. Are un aer uşor 
igienic. Interesantă descoperire! Ai nişte tăblițe? (D'Anouwvi/le i le 
întinde.) Notez cuvântul. (Repetă, savuros): - „Epurarea”. (Îi vine o 
idee): - Şi eliminare, eventual? Nu, sună murdar, a colici. (Repetă, 
satisfăcut): -„Epurarea”. 

(2) 

NAPOLEON: - Îmi scriu lista pentru epurare. Am nevoie 
de dumneata. 

MAREŞALUL (surprins): - Epurare? 

NAPOLEON (încântat): - Da. E un cuvânt nou, pe care l-am 
găsit şi-mi place. Represiunea nu mai intră în noua mea 
linie. 

Jean Anouilh, La Foire d'empoigne 
„Anticomunismul primar” sau „anticomunismul visceral” sunt două 
expresii logomachice inspirate, pentru că iau act de o anumită 
atitudine a interlocutorului şi îi atribuie cauze umilitoare, pe care 
interlocutorul e obligat să le nege, ceea ce îl destabilizează. De 
altfel, comuniştii, urmaţi în această direcţie de partidul M/adoros-ilor 
(Tinerii ruşi), elaboraseră o întreagă metodă de destabilizare a 
interlocutorului, numită po/itgrammata, pe care ar fi interesant s-o 
studiem în voie. 

Logomachia este cu atât mai eficace, cu cât recurge la rime, 
pentru că atunci beneficiază de un impact non-intelectual şi 
pătrunde până la acel nivel irațional şi cu atât mai eficient pe care 
trebuie să-l vizeze întotdeauna dezinformarea. Am semnalat deja 
principiul beserrotals tot în lipsa rimelor, ritmul rezolvă uneori el 
problema: Make love not war („Faceţi dragoste, nu război”). 
Piciorul metric din trei silabe urmate de două A/-ge-rie Fran-gaise 
(„Al-ge-ri(a) fran-cez(ă)”) era presupus a avea o putere de 
incantaţie. lar celebra „arie a lampioanelor” este tot o formă de 
logomachie. 

Când nu există nici ritm, nici rimă, se poate folosi o metaforă, 
mai ales dacă e incoerentă. Sefton Delmer lansase dictonul 

defetist: L/jeberein heiler Kreuz als ein eiserner, care s-ar putea 
traduce prin Mai bine o sănătate de Ser, decât o Cruce de Fier. 

În timp ce ţineam o conferinţă despre logomachie în faţa unui 
auditoriu de ofiţeri ai jandarmeriei, unul dintre aceştia mi-a atras 
atenţia că omisesem să semnalez o expresie. 


- Care, domnule colonel? 
-  Bavure (Bavură; (aici) abuz - al forţelor de ordine). 


Într-adevăr, termenul bavure e bine găsit Nu numai că are o 
rezonanţă respingătoare, dar destabilizează forţele de ordine, care 
sunt singurele susceptibile de a comite abuzuri, faptele 
asemănătoare cu cele săvârşite de elementele din afara legii, 
manifestanți sau terorişti nefiind decât o aplicare justificata a 
programului lor revoluţionar. 


Mic vocabular logomachie 


Anti-independantistes  (anti-independentişti):  loialişti sau 
fideli, când vorbiţi de pe o poziţie contrară lor. 

Assassiner (a asasina): a ucide, atunci când făptaşii sunt duşmanii 
dumneavoastră. 

Bavure (abuz): nu se aplică decât forţelor de ordine, niciodată 
forţelor subversive. 

Charnier (în engleză, mass-grave): groapă comună în care 
inamicii v-au îngropat prietenii. 

Chasse aux sorcieres (vânătoare de vrăjitoare): practicată de 
un inamic superstiţios şi naiv, dar crud. Expresia are avantajul de a- 
| ridiculiza, pe lângă că-l face să pară odios. 

Criminel de guerre (criminal de război): cel care a luptat în 
tabăra adversă. Termen folosit frecvent (şi perfid) de către 
dezinformatori, pentru a desemna o persoană inculpată dar încă 
nerecunoscută ca.vinovată de crime de război. 

Ennemi du peuple (duşman al poporului): adică, al 
dumneavoastră. 

Extreme droite (extrema dreaptă): oricine se află mai la 
dreapta decât dumneavoastră. 

Fasciste (fascist): insultă pe care trebuie s-o pronunţaţi 
primul, pentru că se poate aplica nu numai inamicului, ci şi 
dumneavoastră. Puțin cam demodată. 

Integriste (integrist): oricine are opinii ferme pe care nu le 
împărtăşiţi. 

LV.G.: termen din logomachia defensivă, cu sensul de 
„avortare”, dacă sunteţi pentru. 

Legitimiste (legitimist): denumire pe care şi-o atribuiau 
regaliştii francezi partizani ai aripii mai vârstnice pentru a da de 
înţeles că partizanii aripii tinere nu deţineau nici o legitimitate, pe 
când partizanii aripii tinere aveau o legitimitate bazată pe alte 
considerente. 

Negationniste (negaţionist): vezi revisionniste. 

Orleans. nume atribuit în Franţa de către regaliştii francezi 
partizani ai aripii vârstnice moştenitorilor proveniţi din aripa tânără. 
Deosebit de eficace în opoziţia igs Bowbons et les Orleans 
(„Bourbonsii şi Orleansii”), pentru a ascunde faptul că şi unii şi 
ceilalţi erau Bourboni. 

Primaire (primar): se aplică „anticomunismului”, dar ar putea 
face carieră şi cu „anticorect-politiceşte”, de exemplu. 

Raciste (rasist): insultă aplicabilă oricui face o deosebire între 
popoare, religii, naţionalişti, sexe, vârste. Americanii, mereu în 
frunte, au format pornind de la acest model cuvintele sexist (adept 
al discriminării sexuale) şi agist (adept al discriminării pe bază de 
vârstă), care permit ca invectiva respectivă să fie orientată mai 
precis. 

Revisionniste (revizionist): insultă cu atât mai eficace, cu cât 
e foarte vagă. Pare să se poată aplica oricui pune la îndoială istoria 
aşa cum este predată, mai ales aceea a celui de-al Doilea Război 

Mondial. De fapt, e o insultă care, în discuţii, sună mai „de bon ton” 
decât fascist 

Sans-papiers (fără acte): termen al logomachiei defensive, 
care tinde să disculpe orice emigrant clandestin sugerând ideea că, 
dacă nu are acte în regulă, nu e vina lui, ci a administraţiei tării în 
care s-a instalat fără autorizaţie. 

Terroriste (terorist): oricine recurge la forţă, dacă nu e de 
partea dumneavoastră. 

Touchepas amonpote (nu te-atinge de pretenaru' meu): 
expresie remarcabilă, rezultată dintr-un brain storming reuşit Are 
avantajul nu numai de a reda o expresie foarte populară, atât prin 
suprimarea negaţiei, cât şi prin folosirea unui termen familiar, ci şi 
de a face apel la unul dintre cele mai nobile sentimente: fidelitatea 
în prietenie. Reluată sub diverse forme C,nu te-atinge de familie”, 
„nu te-atinge de copii”), de către mişcări cu orientări diverse, la fel 
cum regaliştii compuseseră versurile unei „Marseieze albe” pentru 
a beneficia de acordurile mobilizatoare ale lui Rouget de Lisle. Pe 
aceeaşi arie, carmelitele de la Compiegne care kveau să fie 
ghilotinate în timpul Terorii aplicaseră un text de inspiraţie 
religioasă. In general, aceste tentative de uzurpare nu sunt 
încununate de succes. 

P Visceral (visceral): vezi primaire. 

Acest scurt eşantion este departe de a fi exhaustiv. Cititorul e 

invitat să-l completeze ad /ibitum, ca o temă de lucrări 

practice. 

Capitolul XIII 


ACCESORII SENZORIALE 


Moda se schimbă. În anii cincizeci, se credea în eficacitatea 
mijloacelor subliminale; acum, părerile sunt împărţite, iar mie îmi 
lipseşte competenţa pentru a-i departaja pe experţi, mai mult decât 
remarcând în trecere că diavolului îi prinde bine oricând să dea de 
crezut că nu există. Totuşi, să încercăm o analiză mai atentă a 
subiectului. 

Un stimul trebuie să posede anumite caracteristici, pentru a 
provoca o senzaţie conştientă. Dacă aceste caracteristici nu ating 
un anumit prag, subiectul nu e conştient de perceperea stimulilor, 
care atunci se numesc „subliminali”. Nu sunt cu nimic mai puţin 
prezenţi şi pot produce anumite efecte asupra subiectului. 

Un abuz de limbaj a făcut ca unii să folosească termenul de 
subliminal pentru a desemna nu numai mesajele clandestine 
vizuale, ci şi pe cele auditive. Mesajele clandestine auditive există şi 
pot fi eficiente. După cum vom vedea în continuare, întrucât 
sunetele se transmit mult mai lent decât imaginile, ele nu se 
situează literalmente dedesubtul pragului perceptiv şi, deci, nu 
trebuie să fie numite subliminale. 


Imagini subliminale 


Percepția subliminală a fost descoperită în 1917, la Viena, de 
către Otto Poetzl. 

Poetzl le prezenta subiecţilor săi o imagine complexă - o scenă din 
Far West, cu personaje, cai, căruţe - timp de câteva sute de 
milisecunde, apoi îi întreba ce văzuseră. Nu-şi aminteau nimic - sau, 
aproape nimic. După ce-i lăsa să se odihnească sau să dormiteze, le 
punea din nou aceeaşi întrebare: subiecţii răspundeau cu o 
descriere mult mai completă a scenei, în anii şaizeci, acelaşi test a 
fost repetat cu stimuli care înlocuiau somnolenţa, pentru a se obţine 
un rezultat la fel de frapant. 

Elementul subliminal clasic este celebra a douăzeci şi 
cincea fotogramă pe secundă, introdusă într-un film şi care se 
derulează prea rapid pentru ca ochiul s-o poată transmite 
conştiinţei, astfel încât se presupune că ajunge direct în 
subconştient. 

Insuşi principiul cinematografului se bazează pe faptul că ochiul 
nu percepe intervalele de timp care despart imaginile fotografiate 
succesiv, de unde şi iluzia gestului continuu sau a desfacerii unei 
flori. In consecinţă, apare o tentaţie puternică de a introduce o 
imagine suplimentară în fluxul lor, imagine care conţine un 

„mesaj” diferit de al celorlalte şi e percepută de spectator fără ca 
acesta să ştie că a perceput-o. Încă din 1896, psihologul ruso- 
american Boris Sidis a confirmat faptul că anumite mesaje 
subliminale permit spectatorilor să ghicească literele sau cifrele 
care le-au fost prezentate fără cunoştinţa lor. La data de 8 
octombrie 1998, Le Quotidien du medecin continua să descrie 
experienţele reuşite întreprinse de un laborator afiliat C.N.R.S. 

Problema este aceea de a şti dacă toate acestea au vreo 
utilitate din punct de vedere al publicităţii şi al dezinformării. 
Răspunsul rămâne deschis discuţiilor. 

În 1957, Vance Packard, bazându-se pe experienţele - sau 
pseudoexperienţele, cum afirmă acum unii - ale lui James . Vicary, 
avea o credinţă de neclintit în persvasiunea clandestina. Vicary 
însuşi afirma că profitase de o vizionare cinematografică pentru a 
proiecta, la fiecare cinci secunde, mesaje Drink Coca-Cola şi 
Hungry? Eat popcorn „Beţi Coca-Cola” şi „Vă e foame? Mâncaţi 
popcorn”). Vânzările acelei băuturi vulgare şi ale acelui aliment 
greţos (pentru mine, în orice caz) au crescut respectiv cu 57,7% şi 
cu 18,1%. 

Impostură? Adevăr? Profesorul Weiner a făcut experienţe cu 
cuvântul „vită” transmis la nivel subliminal şi efectul acestuia 
asupra vânzării de sandvişuri cu carne de vită. Profesorul Dixon 
afirmă că stimulii subliminali există într-adevăr, dar că nu pot 
modifica nici atitudinea, nici comportamentul. Profesorul Horst 
Brand vorbeşte despre „legenda mesajelor secrete”. Profesorul Key, 
autor al unui best-seller asupra problemei (vândut într-un tiraj de 
două milioane de exemplare), afirmă că, dimpotrivă, toate agenţiile 
de publicitate practică „inserarea”, adică folosirea subliminalelor, 
mai ales în mesajele cu un caracter sexual accentuat. Radio-Canada 
a făcut în acest sens unele experienţe „neconcludente”. 

Oricum ar sta lucrurile, Wationa/ Association ofBroadcasters - 
Asociaţia Naţională a Profesioniştilor de Radio şi Televiziune din 
Statele Unite, Consiliul Radio-Televiziunii Canadiene şi /nstitute of 
Practitioners in Advertising - Institutul pentru Practica Publicitară din 
Marea Britanie au interzis toate trei folosirea mesajelor subliminale 
în publicitate. Avem motive să credem că nu sunt atât de inocente 
pe cât ar dori să ne dea de crezut anumiţi specialişti contemporani. 
Un caz particular: cel al mesajelor subliminale fabricate în folosul 
preşedintelui Mitterrand. 


Mesajele subliminale şi 
preşedintele Mitterrand 


Faptele sunt simple şi nimeni nu le-a contestat vreodată 
serios, nici postul de televiziune Antenne 2, nici Palatul Elysee. De 
altfel, Palatul Elysee nici n-a avut nimic de contestat, din moment 
ce, printr-o repulsie ereditară la adresa crimei de lezmajestate, 
nimeni nu a îndrăznit să implice preşedinţia în această afacere, 

ceea ce s-ar fi întâmplat imediat în alte ţări democratice. 

În timpul campaniei electorale din 1988, genericul de ştiri al 
postului Antenne 2 a transmis de 2 949 de ori o imagine a 
preşedintelui Mitterfand, candidat, imagine care nu era vizibilă cu 
ochiul liber, decât dacă se încetinea proiecția, în care caz imaginea 
devenea evidentă şi putea fi chiar fotografiată. 

Direcţia postului Antenne 2 a căutat şi a găsit tot felul de 
scuze contradictorii: ba că nu ştia despre existenţa acelei imagini în 
generic, ba că imaginea fusese inserata alături de cele ale lui 
Ronald Reagan, ale Papei, ale TG.V.-ului şi a lui Georges Marchais 
scoțând limba, ba că era complet invizibilă, ba că „fusese impusă”, 
întrucât Franşois Mitterrand era preşedinte al Republicii (uitând că 
era şi candidat). Simpla idee că ar fi putut exista o intenţie politică 
era prezentată ca fiind „ridicolă şi grotescă”. 

C.N.C.L, studiind problema, s-a pronunţat contra „utilizăm 
imaginilor imperceptibile, oricare ar fi acestea, în genericul unui 
jurnal de actualități”, sub pretextul că ar putea „să aducă atingere 
principiului general conform căruia telespectatorii au dreptul de a 
cunoaşte genul de mesaj care le este propus”. Să remarcăm în 
treacăt că nimic nu e mai vag decât termenii „să aducă atingere”, 
„principiu general”, „au dreptul”, „genul de mesaj” şi că adevărata 
problemă - şi anume, dacă „preşedintele Republicii a practicat sau a 
permis să se practice un procedeu de dezinformare, la adresa 
poporului suveran” - nici măcar nu a fost formulată. Niciodată. Nici 
măcar de ziaristul vigilent care depistase escrocheria, sau de 
preşedinta Comisiei de „Etică şi Drepturile Omului” a Clubului 89, 
care cerea anularea scrutinului prezidenţial. 

Preşedintele Mitterrand a continuat ca şi cum nu s-ar fi 
întâmplat nimic, ca şi cum n-ar fi fost prins cu mâţa-n sac. Mă 
aşteptam, cu naivitate, la o sinucidere sau cel puţin la o demisie. 
Nnt! A candidat pentru realegere şi a fost reales. 

Şi totuşi, un ziar bine informat publicase un nume care, chiar 
fără să-i aducă atingere preşedintelui, într-o primă fază, ar fi putut 
suscita investigaţii: specialistul responsabil cu operaţiunea (care, 
neputându-i nega existenţa, îi nega anvergura) era un personaj 
suspect, care trăia sub un pseudonim de naţionalitate străină, 
după ce crease în Franţa, apoi şi în Statele Unite, două filiale ale 
unei societăţi consacrate „filmărilor de înaltă definiţie”. Se găsise o 
pistă. Au avut grijă să se abţină de a o urmări. 

Căci, dincolo de o manevră evident de dezinformare şi 
prezumtiv eficace - altfel, de ce ar fi fost încercată? - reacţiile 
presei şi cele ale publicului au consternat printr-o orbire deliberată. 
Nu există om mai surd decât cel care nu vrea să audă. 

În Statele Unite, de exemplu, s-ar fi reclamat pe loc măsuri de 
impeachment, atâta vreme cât nevinovăția preşedintelui candidat la 
realegere nu era confirmată în mod formal: e adevărat că 
americanii au un simţ al cinstei mult mai exigent în materie de 
informaţii. 

În Franţa, cu câteva rare excepţii, mass-media şi publicul s-au 

înverşunat să dezvinovăţească, împotriva tuturor dovezilor, atât 
postul de televiziune, cât şi omul politic, al cărui trecut îmi favoriza, 
totuşi, o încredere oarbă. 

Să nu mai vorbim despre realizatorul care nu inserase în 
generic un portret al lui Franţois Mitterrand decât spre „a crea un 
efect de oglindă pentru sigla Antenne2”, pentru care „nu a avut loc 
nici o manipulare”, conform căruia „nici un studiu nu a putut 
măsura efectele publicităţii subliminale” şi care consideră că 
interdicţia C.N.C.L constituie „un veritabil atentat la adresa libertăţii 
de creaţie”. Să nu mai vorbim nici despre directorul redacţiei, care 
s-a debarasat de toată afacerea declarând-o „ridicolă şi grotescă”. 
E de înţeles că vinovaţii caută să se disculpe. Dar în acest caz, 
pentru limitarea pagubelor s-a repezit toată presa, cea de dreapta 
sărind în ajutorul celei de stânga. 

Exemple: 

Imaginea preşedintelui este „foarte neclară”. Afacerea nu e 
gravă decât „dacă îi dăm crezare ziaristului Jean Montaldo, un fost 
angajat la Minute care a «divulgat complotul»“ (termenul „complot” 
trebuit să fie luat într-un sens profund ironic, evident), „Este 
portretul lui Mitterrand o imagine subliminală? Răspuns: nu, fiindcă 
poate fi observat cu ochiul liber” (da, se poate, dar numai derulând 
imaginile cu încetinitorul). „Istoria «experienţei» citată de Le 
Quotidien aparține mitologiei populare.” „Cifrele citate? O 
fantasmagorie.” De altfel, „imaginile subliminale nu determină nici 
o modificare de comportament, sau prea puţine. In caz extrem, nu îi 
influenţează decât pe cei care sunt deja convinşi. lar «impresia 
directă asupra subconştientului» ar fi o fabulă.” (Să remarcăm în 
trecere ghilimelele şi condiţionalurile atât de dragi unei anumite 
părţi a presei.) 

Unii comentatori, este adevărat, sunt mai lucizi: „Ne putem 
întreba totuşi. În mod legitim asupra motivelor care au determinat 
postul Antenne 2 şi pe realizatorul David Niles să aleagă, tocmai cu 
şapte luni înaintea unor alegeri prezidenţiale, portretul lui Franţois 
Mitterrand pentru un generic difuzat de patru sau cinci ori pe zi”, a 
scris unul dintre ei. Gu toate acestea, respectivul nu vrea să mai 
audă vorbindu-se despre întreaga poveste: „Ne vom opri aici cu 
polemica: impactul imaginilor subliminale este încă imperfect 
cunoscut, inclusiv de către oamenii de ştiinţă.” Dar nu impactul 
imaginilor subliminale e în joc, bunule domn, ci deontologia unui om 
de stat! 

Pe un ton glumet, un alt comentariu, intitulat Sub/hninale-ment 
votre („Subliminal, al dvs.”, aluzie la formulele gen „Cu respect, al 
dvs.” etc.) ne cufundă şi mai mult în ceaţă. Aflăm că efectul 
subliminal există într-adevăr dar, aşa cum se precizează într-un 
chenar negru gros, numai pentru durata de o sută de milisecunde. 
Pe scurt, ceea ce n-a existat, n-a existat, şi chiar dacă ar fi existat, 
nu a avut nici o importanţă. In toate acestea, bineînţeles, asupra 
preşedintelui nu planează nici o bănuială: toată lumea e gata să-şi 
facă jocul favorit, acela al întreruperii circuitelor. Directorul 

campaniei electorale a lui Jacques Chirac merge până la a declara: 
„în cazul acestui gen de imagine, profesioniştii publicităţii îşi cunosc 
bine puterea de persuasiune clandestină...”, ajungând chiar să 
insinueze: „Nu vreau să cred că acţiunea a fost orchestrată, dar...” 
şi are mare grijă să lase în suspensie acest „dar”! In clasa politică 
franceză, există lucruri care nu se fac, nici măcar între concurenţi. 

Singurele comentarii de bun-simţ pe această temă au 
aparţinut unui mare specialist în publicitate: „Este genul de 
metodă care se pretează prin excelenţă manipulărilor (...). Cu 
ocazia celei de-a doua campanii electorale a lui Ronald Reagan, 
cercetătorii de la Universitatea Berkeley vizionaseră tot ansamblul 
filmelor publicitare pentru a verifica dacă în spoturile preşedintelui 
fuseseră strecurate sau nu imagini subliminale (...). In Franţa, pare 
să se considere că totul este anodin (...). Tot ce vă pot spune e că 
persoana care transmite aceste imagini nu poate susţine că nu ştie 
că ele apelează la subconştient” 

Foarte bine. Dar unde este explozia de furie a poporului 
suveran de care şi-au bătut joc? lar acum, după zece ani şi mai 
bine, unde e amintirea colectivă a acestei afaceri? Majoritatea au 
făcut aşa încât s-o uite şi, dacă aveţi prostul gust de a le-o aminti, 
vă vor răspunde: „A, da! Am auzit vorbindu-se vag de aşa ceva în 
perioada aceea, dar e clar că n-a schimbat cu nimic rezultatele.” în 
urma unor cercetări făcute asupra colecţiilor mai multor ziare 
diverse, se pare că Le Monde nici măcar nu a menţionat afacerea. 

Năucitor? Elementar! 


„Ceva despre care nu vorbesc, nu există.” Una dintre primele 
axiome ale dezinformării. 

Dacă analizăm incidentul din punct de vedere tehnic, vom 
obţine, în ordine, următoarele momente: 

1. prima operaţiune de dezinformare subliminală pentru a 
ajuta la realegerea lui Franţois Mitterrand. Client Franţois 
Mitterrand sau comanditarii lui; 

2. punerea în aplicare de către un agent, autorul „inserţiei” 
fotografiei în generic; 

3. transmiţător (prezumat inocent): postul Antenne 2; 

4. operaţiunea este denunţată de presă, nu poate fi 
dezminţită pentru că există dovezi şi, în consecinţă, trebuie să fie 
întreruptă; 

5. se lansează o a doua operaţiune (presupusă spontană), 
destinată să disimuleze existenţa celei dintâi sau cel puţin să 
diminueze impactul negativ pe care l-ar fi putut avea dezvăluirea 
acesteia; 

6. consimţământul publicului francez, care detestă atât de 
tare să fie victima farsei, încât preferă politica struţului. 


Evaluări: 
- prima operaţiune. Întrerupta în plină desfăşurare. 
Eficacitate imposibil de evaluat. In orice caz, Franşois Mitterrand a 

fost reales; 


- a doua operaţiune. Reuşită completă a camuflajului, 
mergând până la a şterge amintirea primei operaţiuni. 


Mesaje clandestine auditive 


Mesajele clandestine auditive se bazează pe tehnici diferite. 
Este vorba de strecurarea unor solicitări în înregistrări, de obicei 
muzicale. Nu sunt percepute, dar se recepționează totuşi la nivelul 
subconştientului. Este cam ca şi cum subconştientul nostru ar auzi 
sunetele fluierului pentru câini fără ca stratul conştient să-şi dea şi 
el seama. 

Pentru imprimarea mesajului subliminal se folosesc cinci 
tehnici: 

- frecvenţa modulată; 
frecvențele foarte joase (între paisprezece şi douăzeci de cicli pe 
secundă); 


- frecvențele înalte (între şaptesprezece mii şi douăzeci de 
mii de cicli pe secundă); 

- viteza variabilă (audibilă numai cu ajutorul unui aparat 
specializat anume în acest scop); 

- mesajul înregistrat invers, neavând nici un sens aşa cum 
este auzit, dar având unul, de preferinţă subversiv, în ordinea 
inversă a fonemelor (a nu se confunda cu palindromurile gen Ele fac 
cafele care, în ceea ce le priveşte, se adresează inteligenţei). 


Conform diverselor studii care s-au întreprins asupra acestui 
subiect, se pare că „atunci când creierul e stimulat în mod prelungit 
de un anume semnal ultrasonic, se produce o reacţie biochimică 
echivalentă cu o injecție de morfină, după cum indică însuşi numele: 
endomorfina (morfina naturală). Reacţia produce un dublu efect o 
stranie senzaţie de bine şi o activare a proceselor mintale. Este ca şi 
cum hiperactivitatea creierului i-ar permite acestuia să înţeleagă cu 
mai multă luciditate mesajul subliminal. Se amorsează un cerc 
vicios.” (Regimbal). În virtutea acestei reacţii endocrine, se pot 
adresa mesaje clandestine unui ascultător cu atât mai receptiv, cu 
cât este inconştient. 

Formaţiile rock'n'roll nu se sfiiesc să exploateze această 
posibilitate: între altele, Alice Cooper, The Beatles, Black Sabbath, 
Elvis Presley, KISS, Led Zeppelin, Rolling Stones, TheWho. 

Exemple de mesaje inversate: în cântecul Beatles-ilor Re- 
volution Number 9 se aude de zece ori o serie de sunete 
asemănătoare cu Number nine, number nine (Numărul nouă, 
numărul nouă), dar care, de la coadă la cap, devin Turn me on, 
dead man (Excită-mă, mortule) - mortul respectiv părând să fie 
lisus Christos. Melodia When Electricity comes to Arkansas a 
formaţiei Black Oak Arkansas e şi mai explicită: ascultate invers, 

cuvintele inteligibile proferate de interpreţi rezultă în Satan, Satan, 
he is god, he is god (Satan, Satan, este Dumnezeu, este 
Dumnezeu). 
Se va obiecta că aceste mesaje nu sunt de ordin politic. Şi totuşi: 

- elogiază perversiunile sexuale sub toate formele; 

- fac apologia sinuciderii; 

- incita la violenta şi omor; 

- recomandă convertirea la satanism. 

Toate aceste solicitări s-ar înscrie perfect într-o campanie gen 
Sun Tî - dar, în acelaşi timp: 


- cheamă la revoltă contra ordinii stabilite, ca interpreţii 
americani de rap al căror refren preferat este, după cum se ştie, 
KU1 a pig*, care nu mai e chiar atât de departe de politică. [Pig= 
porc, dar în argoul american înseamnă poliţist (n. tr.).] 


Revista Rolling Stones declară deschis: „Rock-ul e mai mult 
decât muzică, este centrul energetic al unei noi culturi şi al unui 
tineret în plină revoluţie.” În best-seller-ul său Do It „Faceţi-o”), 
anarhistul Jerry Ruhin scrie: „Elvis ne-a deşteptat trupurile, 
schimbându-le în întregime. Hard rock-ul animal al cărui secret se 
ascunde în beat-n/ energic pătrundea cu căldură în interiorul 
corpului nostru; ritmul antrenant făcea să năvălească toate 
pasiunile care fuseseră refulate, reţinute. Bancheta din spate a unui 
automobil era teatrul revoluţiei sexuale... câtă vreme radioul maşinii 
servea drept mijlocitor al acelei subversiuni. Muzica rock a marcat 
începutul revoluţiei. Am fuzionat o nouă viaţă politică, având un stil 
de viaţă psihedelic. Modul nostru de a trăi, acidul nostru, hainele 
noastre freaky, muzica noastră rock, aceasta e adevărata 
revoluţie!” 

Se observă că pentru anumiţi adepţi ai rock-ului, politica nu 
mai e chiar atât de departe. 

In orice caz, statul Arkansas, urmat de celelalte State 
americane, a demonstrat că situaţia era luată în serios, interzicând 
vânzarea oricărui material audiovizual care conţinea un mesaj a 
cărui prezenţă nu era semnalată pe ambalaj. 

Şi, dimpotrivă, dacă se doreşte, psihologia industrială 
întrebuinţează curent mesajele clandestine amestecând cu muzica 
difuzată în supermarketuri un glas inaudibil care recomandă 
insistent să nu se fure din rafturi. Specialiştii au constatat, în Statele 
Unite, o reducere a furturilor, atingând, se pare, proporţia de optzeci 
la sută. 

Capitolul XIV 
CUTIILE DE REZONANTĂ 


Mijloacele de informare: 
cutii de rezonanţa 


Ceea ce, văzut din exterior, deosebeşte dezinformarea 
adresată opiniei publice de intoxicarea care vizează „factorii de 
decizie” este faptul că cea dintâi nu se poate concepe fără cutii de 
rezonanţă. 

În lumea modernă, se găsesc toate, cel puţin la un nivel 
potenţial: sunt mijloacele de informare, despre care, de altfel, se 
spun mai multe lucruri rele decât ar trebui. În realitate, mass- 
media nu stau decât rareori la originea operaţiunilor de 
dezinformare, chiar dacă constrângerile meseriei le determină să 
facă totul pentru a le facilita. 

Mijloacele de informare sunt predispuse la dezinformare prin 
însăşi funcţia lor, care constă în a vinde o informaţie susceptibilă 
de a seduce, de a interesa, de a şoca, de a gâdila, de a speria în 
mod agreabil înainte de a linişti blând, pe scurt, informaţia cea mai 
plăcută posibil. Or, dezinformatorului îi este uşor să facă ficţiunea 
mai atrăgătoare decât adevărul, fie şi - lucru esenţial - făcând-o 
mai uşor de înţeles şi de asimilat. 

să nu uităm şi că adevăratele scopuri ale dezinformatorului şi 
ale ziaristului se întâlnesc într-un anume punct. Chiar dacă, la un 
nivel fundamental, ziaristul este însărcinat să informeze, iar 
dezinformatorul să  dezinformeze, în realitate amândoi sunt 
determinaţi să creeze o emoție: pentru dezinformator, emoția este 
aceea care antrenează acţiunile dorite de el; pentru ziarist, emoția 
se vinde mai bine decât informaţia. 

Principiul cutiei de rezonanţă mediatice se studiază cel mai 
uşor pornind de la modelul sovietic. 

La un capăt, se găseşte propaganda, sub forma ei cea mai 
crudă. 

Departamentul D, de exemplu, a tipărit în 1964 o serie de 
broşuri antiamericane cu titluri ca America a colonizat douăzeci de 
milioane de negri sau Americanii, cei mai buni prieteni. 


Este adevărat, de exemplu, că Le Monde diplomatiquea 
îndrăznit să compare criticile la adresa dezinformării cu denunţările 
evreilor în timpul Ocupaţiei. Era o acuzaţie delirantă, care a fost 
sancţionată de tribunale. Dar înseamnă aceasta că ziaristul care a 
scris o asemenea frază absurdă era agent sovietic, înverşunat să-i 
dezonoreze pe cei ce-i atacau modul de a-si câştiga existenţa? Intr- 
un sens, aş prefera această variantă, căci astfel s-ar limita numărul 
indivizilor capabili să scrie orice. Dar mă tem că, în aserţiunile de 

acest soi, e mai multă răutate pur şi simplu, prostie, delăsare 
morală şi intelectuală, retorică găunoasă, decât angajament politic, 
plătit sau nu. Totuşi, rămâne o alegaţie dezinformatoare. 

Acestea fiind zise, „totul se întâmplă ca şi cum”, cu anumite 
ocazii, dacă e să-l credem pe domnul Jacques Legris, Le Monde ar fi 
îndeplinit într-adevăr rolul cutiei de rezonanţă, în mod conştient sau 
nu. 

Mai întâi, Jacques Legris deosebeşte „obiectivitatea de 
intenţie”, care „îşi propune în primul rând să cunoască 
evenimentele, faptele, oamenii, ideile, şi abia apoi pronunţă o 
judecată asupra lor, de „obiectivitatea de aparenţă”, care implică „o 
judecată stabilită dinainte, dar se fereşte s-o dea de ştire”. Ne aflăm 
în miezul problemei. Informăm pentru a informa, sau pentru a 
converti? 

Domnul Legris nu-şi face nici o iluzie cu privire la „intenţia de 
obiectivitate în materie de presă”, care „întâmpină numeroase 
obstacole”. Aceasta constă, după cum indică el, în „a practica 
trierea şi amputările inevitabile fără a falsifica prea mult nici 
perspectiva şi nici proporţiile, a căuta să se umple golurile şi să se 
lumineze zonele obscure, cu prudenţă şi rigoare”. Ţinând seama de 
rezervele pe care ni le-am exprimat, chiar la începutul acestui eseu, 
cu privire la imposibilitatea de a transmite o informaţie absolut 
obiectivă, nu putem decât să fim de acord cu această definiţie. 

În schimb, „obiectivitatea de aparenţă are efectul de a 
influenţa clandestin conştiinţa cititorilor”. Demontând pas cu pas 
sistemele care trec prin „cenzura deliberată” şi ajung până la 
„autocenzura instinctivă”, domnul Legris arată că este vorba de „a 
programa, în mod deturnat, selecţia pe care cititorul va fi 
determinat s-o opereze în cadrul seriei de informaţii care îi sunt 
transmise zilnic, din moment ce n-ar putea nici să citească, nici să 
reţină totul.” 

Procedeele sunt variabile: „în stil, se va aplica uneori 
introducerea unei simple propoziții subordonate, aproape 
incidentale, care va fi de ajuns pentru a colora tot articolul - de 
altfel, într-o nuanţă senină şi moderată. Mai poate fi folosirea unui 
cuvânt ambiguu, a unei formule cu dublu sens” şi, adăugăm noi, a 
ghilimelelor care, după cum spune ziaristul Partick Besson, sunt în 
Le Monde ceea ce e french cancan-ul la „Mou-linRouge”. 

Paginaţia oferă alte resurse: o mică notă în chenar sau o 
caricatură alăturată unui articol lung îi poate distruge efectul. 
Punctele de suspensie care indică o întrerupere pot frustra cititorul 
de elementul esenţial. Sau, „se raportează fapte exacte, dar alături 
figurează şi versiunea lor trucată (favorabilă părţii care se doreşte 
sprijinită), situată aproape pe acelaşi plan”. Ori, cele „şase rânduri” 
care, pe un ton profesoral şi cu litere groase, prezintă opinia 
redacţiei, schimbă convingerea cititorului fără voia acestuia. 

Textul în sine se pretează, evident, la toate manipulările: 
„False simetrii, argumente specioase prezentate ca nişte dovezi; 
uitarea trecutului unora, reamintirea trecutului altora (...) sau, şi 

mai comod, umpluturi stufoase la sfârşitul cărora cititorul se va 
repezi cu nesaţ asupra frazei finale, care va avea meritul de a fi 
clară şi de a decreta concluzia ce se dorea a fi impusă. 

Toate acestea, bineînţeles, converg în aceeaşi direcţie, altfel 
nu ar folosi la nimic: aceste efecte-şoc apar cu regularitate în 
serviciul aceloraşi cauze, al aceloraşi idei, al aceloraşi oameni.” 
Observaţi această convergență, această repetare, această 
modalitate de a pune punctul pe i care reprezintă simpto-mele clare 
ale unei operaţiuni de dezinformare în plină acţiune. 


Khmerii roşii 


Exemplele de manifestări ale „obiectivităţii aparente” abundă 
şi este firesc să fie astfel, mai ales în ziarul care se laudă cu cea 
mai mare obiectivitate: Le Monde. La limită, n-ar trebui să existe 
într-un ziar înfeudat pe faţă unui partid, ca L'Huma-nite. Michel 
Legris, care şi-a făcut cursurile la Le Monde, demontează ca un om 
în cunoştinţă de cauză procedeele folosite de acest ziar când a 
relatat evenimentele din Cambodgia, în 1975. 

Pe prima pagină, cu caractere italice în chenar, apărea mai 
întâi o scrisoare descriind „entuziasmul” populaţiei din Phnom Penh 
„eliberată” de „khmerii revoluționari”. 

După care, khmerii roşii i-au închis pe toţi străinii şi i-au 
expulzat din oraş pe cei două milioane de locuitori ai acestuia. Le 
Monde: „Primul şi cel mai spectaculos gest al revoluţionarilor 
khmeri după victoria lor din 17 aprilie a fost acela de a goli oraşul 
Phnom Penh de locuitori - dintre care trei sferturi erau refugiaţi care 
se repliaseră în capitală de la începutul războiului - şi de a aplica 
aceeaşi măsură tuturor oraşelor rămase până în ultimul minut sub 
control republican.” 

Nu numai că nu se observă nici o urmă de indignare în faţa 
acestui act barbar, nu numai că redactorul îi găseşte chiar şi o scuză 
(cele trei sferturi de expulzați nu aveau nici o treabă acolo), dar 
două trucaje îi permit să dezamorseze situaţia: această decizie 
monstruoasă nu e decât o „măsură” care se va aplica şi în alte 
locuri, deci pare deja normală şi constituie un „gest spectaculos”, 
fără ca substantivul „gest” şi adjectivul „spectaculos” să aibă vreo 
conotaţie negativă. 

În continuare, redactorul formulează un comentariu: această 
„mMăsură” nu i se pare deloc inumană, ci doar „neaşteptată”. Ne-aş- 
tep-ta-tă! (Sincer vorbind, atributul „neaşteptată” valorează cât 
propria sa greutate în nuoc-mam*.= Sos vietnamez condimentat, pe 
bază de peşte fermentat (n. tr.).) 

Mai departe, descrierea situaţiei: „Pe drumuri, zeci de mii de 
refugiaţi...” (De ce zeci? Rămăseserăm la două milioane, adică la 
douăzeci de sute de mii.) 

„Anumiți militari cereau o plecare rapidă” („O plecare rapidă!” 
Oho, ce de cuvinte galante! Cum se spune /os, los, schnell, schnell 
în cambodgiană?). „Alţii s-au arătat mai îngăduitori” („îngăduitori”, 

ce drăguţ). „Oamenii, în dezordine” (puţină demnitate, ce naiba!) 
„obțineau de la un grup o amânare, pentru ca într-o oră să fie rugaţi 
să plece de către un alt grup, apărut între timp. Bogaţii nu mai ştiau 
cu ce să-şi umple maşinile. Pentru săraci, alegerea era uşoară.” 

Împachetat, vândut: iată-i pe khmerii roşii exoneraţi definitiv 
pe seama celor care, într-o anumită parte a presei, sunt 
întotdeauna de vină: bogaţii. 

Cupletul nu s-a terminat. Categoric, khmerii roşii jefuiesc, „dar 
pentru aceşti oameni banii nu valorează nimic. Fără îndoială, 
consideră că nu fură, ci doar se servesc de la bogaţi sau le ard 
bunurile”. Redactorul se fereşte să declare că aprobă această 
„considerare”, dar nici nu o condamnă. Soldaţii khmeri, nu neagă 
nimeni, „par să aibă un anume gust pentru aparatele de radio”, dar 
l-au cruțat pe cel al trimisului special de la Le Monde. Deci, totul 
merge spre mai bine în cea mai bună Lume posibilă*. Joc de 
cuvinte: Le Monde - Lumea (n. tr.). 

E adevărat că anumite mărturii sunt mai puţin tolerante, dar 
autorul articolului are grijă să le dezamorseze pe măsură ce scrie: 
nu sunt exacte, se contrazic, se schimbă de la o zi la alta, „emoția, 
revolta au putut împinge la exagerări”. Unii martori vorbesc despre 
„fapte îngrozitoare”, dar aceştia sunt cei care nu ştiu să piardă şi au 
înţeles „că nu se poate trata cu noul regim la fel cum se făcea cu 
cel vechi”. Culmea bucuriei (şi a neverosimilului): „Nimeni n-a văzut 
pe cineva ucis în faţa sa.” (Sigur, asta schimbă totul!) E adevărat că 
se vorbeşte despre „mii de cadavre putrezind în soare la porţile 
oraşelor”, dar nimeni nu le-a văzut „cu ochii lui”. 

In orice caz, după părerea redactorului, acţiunea e justificată: 
„Această evacuare fusese considerată indispensabilă, ţinând seama 
de experienţele similare din trecut, pentru a «reorganiza oraşul». 
Trebuia să se «revoluţionarizeze» orăşenii, să fie «purificaţi», 
trimiţându-i să lucreze la ţară. La fel cum de atâtea ori, în Asia, 
căderea unei dinastii a fost însoţită de abandonarea capitalei, 
ţăranii khmeri au dorit şi ei să distrugă oraşul pe care îl considerau 
un satelit al străinilor, mai 


întâi francezi, apoi americani, acest oraş care fusese clădit din 
sudoarea muncii lor fără a le aduce nimic în schimb.” 

Această expulzare nu este decât o „evacuare”, justificată de 
altfel printr-o lungă tradiţie, prin două ocupaţii străine, prin 
utilitatea de a-i pune la muncă pe burghezi („trebuia”!) şi, evident, 
prin acea faimoasă „sudoare” a poporului pe care toţi îl exploatează 
în propriul lor profit, redactorii de la Le Monde la fel ca şi ceilalţi 
zbiri. 

Şi n-am terminat. 

Redactorul declară că nu înţelege evacuarea totală a 
spitalelor care adăposteau cam douăzeci şi cinci de mii de răniţi şi 
bolnavi. Dar, pe de o parte, condiţiile sanitare din spitale erau 
deplorabile („Uneori, pacienţii îşi împărțeau patul cu cadavrul câte 
unei femei moarte de câteva zile” - de ce mereu o femeie?), iar pe 
de altă parte, când mulţi dintre cei care au „plecat pe patul cu rotile 

sau pe targa” aveau să moară pe drum, „câţi ar fi murit oricum în 
mizerie?” Pe scurt, iertarea e dăruită din toată inima. 

În rest, în toată această afacere, Le Monde e foarte pornit pe 
închiderea ochilor. 

Khmerii roşii impunându-le tuturor locuitorilor o nouă identitate, un 
membru din anturajul prinţului Sihanouk a renunţat să se întoarcă în 
Cambodgia, unde n-ar mai fi putut niciodată să-şi regăsească cei 
doisprezece copii care nu-i mai purtau numele. Le Monde are 
răspuns la toate: „În Africa neagră”, compară redactorul, „mai multe 
guverne au constrâns locuitorii să-şi abandoneze prenumele 
creştine şi, în anumite cazuri, patronimele, atunci când erau de 
origine străină”. Şi citează exemple care, bineînţeles, nu au nici o 
legătură cu familiile cambodgiene dezmembrate prin impunerea 
pseudonimelor: astfel, aflăm că generalul Joseph-Desire Mobutu se 
numeşte acum Mobutu Şese Seko Kuku Ngbendu Wazabanga, că 
domnul Tombalbaye a renunţat la prenumele său Franţois pentru a 
se numi Ngarta, iar generalul Gnassingbe Eyadema se numise 
odinioară Etienne. Familiile cambodgiene au numai motiv de 
bucurie: dezrădăcinarea, spolierea supremă, aceea a numelui, a 
primit binecuvântarea celui mai obiectiv cotidian din toate. 

Întrucât ziarul VAurore se declarase şocat, în 15 mai 1975, că 
Le Monde a „participat la o campanie destinată să dea de crezut 
opiniei publice că exodul a peste două milioane de cambodgieni 
este în fond un fenomen cât se poate de firesc”, şi-a atras un 
răspuns răsunător, în care redactorul merge până la a recunoaşte 
că „«dogmatismul anonim» al khmerilor roşii riscă să-i facă să 
piardă importantul capital de simpatie pe care îl acumulaseră pe 
parcursul a cinci ani de luptă curajoasă”. 

Scamatoria este executată cu o mână de maestru: autorii 
masacrelor şi ai  expulzărilor nu sunt vinovaţi decât de 
„dogmatism”,, iar cititorului i se lasă totuşi la dispoziţie noţiunile de 
simpatie şi curaj. 

Eu unul îi admir. 


„Onagrele” 


Jacques Vindex şi Gabriel Veraldi au publicat o carte despre 
„agenţii de influenţă sovietici, de la Lemn la Gorbaciov”. Autorii au 
atins esenţialul mai ales în studiul cutiilor de rezonanţă occidentale. 
Pentru a le desemna, au ales cuvântul onagre, care li s-a părut cel 
mai indicat, din moment ce dicționarele îi dau următoarea definiţie: 


ONAGRE: substantiv masculin - 1. specie de măgar de talie 
înaltă; 2. maşină de luptă folosită la distrugerea fortificațiilor. 


Autorii observau că, din 1988, „U.R.S.S. simte nevoia de a-şi 
curaţi psiho-strategia, la fel cum Mafia îşi spală banii murdari. 
Retragerea tactică a celor nouăzeci de partide comuniste a împins 
deci în linia întâi organizaţiile de faţadă”. Analiza lor nu a fost 

contestată şi ar fi interesant să prezentăm aici lista pe care au 
prezentat-o cu trei ani înainte de căderea regimului comunist, 
întrebându-se oare cu ce s-or fi ocupând acum aceste organizaţii. 


1. Consiliul Mondial al Păcii (Helsinki): 
2. Federaţia Mondială a Sindicatelor (Praga); 
3. Organizaţia de Solidaritate a Popoarelor Afro-Asiatice 
(Cairo); 
Federaţia Mondială a Tineretului Democratic (Budaesta) ; 
Uniunea Internaţională a Studenţilor (Praga); 
Institutul Internaţional al Păcii (Stockholm); 
Organizaţia Internaţională a Ziariştilor (Praga); 
Conferinţa Creştină pentru Pace (Praga); 
. Federaţia Internaţională Democratică a Femeilor (Berlinul 
de Est); 
10. Federaţia Internaţională a Avocaţilor Democraţi 
(Bruxelles); 
11. Conferinţa Asiatică şi Budistă pentru Pace (Ulan Bator, 
Mongolia); 
12. Organizaţia Solidarităţii Popoarelor din Africa, Asia şi 
America - faimoasa „Tricontinentală” (Havana); 

13. Federaţia Mondială a Cercetătorilor Ştiinţifici (Londra). 


oounu e 


Autorii noştri îl citează pe finlandezul Otto Kuusinen, 
considerat mentorul spiritual al lui Andropov în materie de 
dezinformare şi de măsuri active: „Trebuie să creăm un soi de 
sistem solar complet al micilor organizaţii care gravitează în jurul 
Partidului şi acţionează în câmpul lui de influenţă.” îl mai citează, 
de asemenea, pe Willi Munzenberg, care repetă că intelectualii 
non-comunişti îşi împrumută adesea numele şi sprijinul pentru o 
cauză comunistă, cu condiţia ca promotorii acesteia să nu le 
afişeze afilierea, şi fabricând pe bandă rulantă celebrele „Cluburi 
ale inocenților”. 

Guide de la France des lutteS - „Ghidul Franţei luptătoare”, 
se spune în prezentarea cărţii, trece în revistă sute de organizaţii şi 
grupări care acoperă toate sectoarele mişcărilor de masă: 
Dictionnaire de l'extreme-gauche de 1945 a nos jours - „Dicţionarul 
extremei stângi, din 1945 până în zilele noastre” urmăreşte clar 
această mişcare constanta a curenților receptivi faţă de o 
dezinformare provenită dinspre stânga stângii. Indexul numelor de 
persoană arată, în plus, cum îşi înmulţesc participările cei mai 
activi aderenţi: astfel, Jean-Paul Sar-tre avea legături cu şapte 
organizaţii, de  /afaccuse la Secours rouge („Acuz” şi, 
respectiv,,Ajutorul roşu**). 

Toate aceste grupuri i-au furnizat comunismului mondial 
„onagre”. lar la ora scrierii acestor rânduri, „onagrele” respective, 
care au deprins obiceiul zăbalei şi al hamului, umblă fără îndoială 
în căutarea unor noi cărăuşi. 


Ghicitori 

De unde sunt extrase textele următoare? 


1. „Când săracii îşi însuşesc unele lucruri, fapta se numeşte 
furt. Când şi le însuşesc bogatii, se numeşte profit.” 

2. „Societăţile multinaționale reprezintă una dintre structurile 
puterii care provoacă cele mai mari frustrări şi exercită cele mai 
nefaste efecte asupra dezvoltării popoarelor.” 

3. „Principalii vinovaţi de dependenţa economică a ţărilor 
noastre sunt puterile inspirate de o dorinţă de câştig necontrolată, 
care duce la dictatură economică şi la imperialismul banului.” 

4. „Subdezvoltarea ţărilor sărace apare în general ca o 
realitate socială care este produsul secundar al dezvoltării altor ţări. 
Dinamismul economiei capitaliste duce la stabilirea unui centru şi a 
unei periferii, care generează simultan bogăţia unora şi sărăcia 
multora.” 


Răspunsurile oferite de Vindex şi Veraldi: 1. un ziar religios 
american; 2. Consiliul Ecumenic al Bisericilor; 3. o declaraţie in 
corpore, la Medellin, a episcopilor sud-americani; 4. un postulat 
fundamental al „teologiei eliberării”, într-o carte publicată sub 
acest titlu de părintele Gustavo Gutierez. 

Nu înseamnă că aceste declaraţii ar fi neapărat false: la 
unele, as subscrie şi eu. Dar la fel de evident este că anumite 
Biserici au servit cu deliberare drept cutii de rezonanţă pentru 
unele campanii de inspiraţie marxistă. 


Morala 


În acest punct, se ridică o problemă morală. 
Desigur, problema nu s-ar pune dacă am fi convinşi că, de exemplu, 
redactorul ziarului Le Monde a fost plătit de khmerii roşii sau de un 
colaborator de-al lor pentru a le face apologia. Cauza s-ar face 
înţeleasă curând. Dar să presupunem că acest redactor era sincer. 
Să zicem că e convins de faptul că deţine adevărul, iar acest adevăr 
e următorul: „Orice ar face, khmerii roşii au dreptate.” În acel 
moment, ajungem la problema morală, care este destul de 
complexă: „Am dreptul să te mint pentru a te face să crezi în 
adevăr?” 

Sunt mulţi cei care au răspuns afirmativ la această întrebare, 
începând cu oracolii care râdeau între ei dar se arătau serioşi în faţa 
poporului, nu numai pentru a-şi păstra avantajele funcţiilor, ci şi, 
sperăm, deoarece, crezând că posedau adevărurile esenţiale, se 
considerau autorizaţi să mintă la nivelul amănuntelor - pentru a 
face să transpară mai bine adevărul de fond. Un răspuns 
asemănător autorizează toate relicvele false, toate miracolele 
imaginare, toate  stahanovismele fanteziste, toate victoriile 
autoatribuite, toate normele aşa-zis depăşite, toate planurile 
cincinale realizate, chipurile, în patru ani şi jumătate, toate aceste 
deformări, poate bine intenţionate, ale informaţiilor. 

Suntem de părere că, dacă propagandiştii care se declară ca 
atare pot avea dreptul de a truca statisticile şi de a susţine 
neadevăruri verificabile, publicul are şi el drepturile lui, printre care 
acela de a accede la informaţii nedenaturate. Sau, găsind că e mai 
clar să se vorbească în termenii datoriilor decât în cei ai drepturilor, 
ne gândim că profesioniştii informaţiei au datoria de a interpreta 
vizibil, nu „prin mijloace deturnate”. 

„Obiectivitatea de aparenţă” este întotdeauna o prezumție de 
dezinformare, voluntară sau nu. Recent, un post de radio a pus să 
se lipească prin Paris afişe care proclamau că „prea multă pasiune 
dăunează informaţiei”. Este o declaraţie cât se poate de agreabilă, 
dar care trebuie să inspire o suspiciune spontană. Pasiunile stau în 
firea omului şi, chiar dacă trebuie, poate, să încercăm să ne 
deprindem cu ele, nu trebuie niciodată să încercăm a-i da cuiva de 
crezut, şi mai ales nouă înşine, că am reuşit. Oricine declară „Sunt 
obiectiv” este sau naiv sau mincinos. 

Atâta vreme cât nu s-a găsit mijlocul de a-i aplica informaţiei criterii 
ştiinţifice (iar suprainformarea contemporană ne interzice până şi să 
visăm la o asemenea aplicare), ar fi preferabil să ne informăm cu 
privire la persoanele care îşi mărturisesc deschis prejudecățile. 

Imi amintesc o perioadă când, însărcinat să realizez o revistă a 
presei pariziene pentru un mic ziar din Martinica, ajunsesem să nu 
mai conspectez decât L'Humanite şi Aspects de la France, pentru că 
nici una şi nici cealaltă dintre aceste publicaţii nu pretindeau, cel 
puţin, o obiectivitate rămasă întotdeauna intangibilă. Mai adăugam 
Combat, fiindcă acest ziar binecuvântat le dădea voie redactorilor 
săi să se contrazică între ei. Ce lux! şi ce deosebire de acest sfârşit 
de secol în care a apărut noţiunea totalitară a „corectitudinii 
politice” care le interzice nu numai redactorilor unui acelaşi ziar, ci 
şi organelor de presă însele, să se contrazică între ele altfel decât 
asupra detaliilor! 

Capitolul XV 


E ADEVĂRAT FIINDCĂ AM VĂZUT 


Superioritatea imaginii în materie de dezinformare 


Tot ceea ce am asimilat până acum nu e decât un mizilic în 
comparaţie cu dezinformarea prin imagine. Principiul „este 
adevărat pentru că am citit” al strămoşilor noştri e o nimica toată 
pe lângă „e adevărat fiindcă am văzut” al contemporanilor 
noştri. 

Avantajele imaginii în materie de dezinformare sunt 
multiple. 

În primul rând, este literalmente incontestabilă. 

Replica Madamei Pernelle: „L-am văzut, cu ochii mei l-am 
văzut, ceea ce se cheamă văzut” e mai valabilă ca oricând şi nu 
facem cu adevărat deosebirea între ceea ce am văzut „cu ochii 
noştri” şi ce am văzut într-o fotografie, într-un film, la televizor. 
Ştim bine că există trucaje, sau pur şi simplu prezentări parţiale, 
dar ceva din noi repetă continuu că trebuie să „ne 
credem ochilor”. Sfântul Toma şi existenţialiştii, căzând de acord 
măcar în acest caz, aveau dreptate să nu creadă decât în simţul 
tactil, dar noi nu avem înţelepciunea lor. 

În al doilea rând, informaţia vizuală nu are nevoie să treacă 

prin creier pentru a ne afecta, după caz, inima sau viscerele. 

Creierul este din fire suspicios; din fire, inima şi viscerele 
sunt emotive şi e adevărat că încărcătura emoţională a unei 
imagini, mai ales în culori, mai ales animată, este mai puternică 
decât expresia verbală corespondentă. Dacă citiţi „fetiţa e plină 
de sânge”, nu sunteţi la fel de emoţionaţi ca atunci când vedeţi o 
fetiţă plină de sânge. 

În al treilea rând, imaginea, prin însăşi natura ei, se pretează la 
toate manipulările: selecţie, încadratură, unghi de filmare, eventuală 
animaţie, toate îi stau la dispoziţie pentru a orienta atenţia 
spectatorului într-acolo unde se doreşte şi pentru a-i şopti 
interpretarea pe care acesta trebuie să i-o atribuie. 

În al patrulea rând, imaginea se adresează maselor într-o mai 
mare măsură decât cuvântul: este uşor de perceput, uşor de 
reprodus şi devine imediat subiect de conversaţie. Articolul trebuie 
să fie citit, ceea ce durează cel puţin câteva minute; afişul sau 
imaginea de televiziune au un efect instantaneu; prin urmare, 
articolul pe care îl citiţi dumneavoastră nu este întru totul acelaşi cu 
cel pe care îl citesc eu, câtă vreme imaginea li se impune, aceeaşi 
şi simultan, unor spectatori nenumărați, şi contribuie imediat la 
masificarea acestora, ceea ce îi lipseşte pe loc de mijloacele lor 
naturale de apărare contra iluziei. 

O dezinformare involuntara: 
Crucişatorul Potemkin 


Se povesteşte că, în timpul turnării filmului Crucișătorul 
Potemkin (1926), Eisenstein stabilise cu amiralul escadrei sovietice 
pusă la dispoziţia echipei de filmare ca navele să apară imediat ce 
regizorul făcea un anumit gest cu braţul, pe cheu. Un asistent a 
schiţat un gest pe care amiralul l-a luat drept semnal. Şi toate 
navele au pornit, când aparatul nici măcar nu era încărcat. 

Nu aveau cum să întoarcă escadra din drum şi ar fi costat 
prea scump ca să reia manevra în altă zi, aşa că Eisenstein s-a 
mulţumit să insereze în film imagini documentare de arhivă: astfel, 
la proiecția filmului, pe ecrane a apărut o adevărată escadră a 
Marinei Imperiale, mult mai numeroasă decât o permitea starea 
flotei sovietice. 

în marinele occidentale s-a răspândit panica: „Serviciile 
noastre de informaţii nu ne-au ţinut la curent: flota rusească s-a 
reconstituit, am văzut-o cu ochii noştri!” Nelinişte în rândurile 
guvernelor. Credite deblocate pentru înarmări ale flotelor, mult mai 
considerabile decât se prevăzuse. 


Efectele speciale 


Lev Kuleşov (1899-1970) a realizat următoarea experienţă. Un actor 
(Georges Bigot) priveşte în aparat, fără nici o expresie pe faţă. In 
film sunt inserate trei imagini, reprezentând o farfurie cu ciorbă 
aburindă, o fetită culcată într-un sicriu şi o femeie brunetă, lascivă. 
Toţi spectatorii „văd” chipul lui Bigot exprimând pe rând foamea, 
tristeţea şi dorinţa. 

În Statele Unite, anumite emisiuni televizate explica 
mecanismul mesajelor publicitare. De exemplu, unei familii i se 
prezintă un spot în care se aude cântând un cocoș. Întrebaţi ce au 
văzut, mai mulţi membri ai familiei îşi amintesc de nişte peisaje 
rurale care nici n-au fost transmise. 

Câtorva indivizi li se difuzează un film în care un actor 
vorbeşte pe fondul unor zgomote de război. Mulţi spectatori rețin 
că actorul se comporta agresiv. 

Acelaşi spectacol erotic este prezentat în faţa a două grupuri: 
unuia, în realitate; celuilalt, pe ecranul televizorului. Indicatorii de 
sensibilitate (ritm cardiac, transpiraţie, tensiune) cresc mai mult în 
cazul telespectatorilor decât într-al spectatorilor care văd acţiunea 
desfăşurându-se în faţa lor. 


Fotomontajele 


Fotomontajele dezinformatoare sunt la fel de vechi ca 

fotografia însăşi. 

Astfel, în plin secol al XBC-lea, s-a putut vedea trupul 
neînsufleţit al prinţului imperial, fiul lui Napoleon al Ill-lea, cu 
obrazul ras, când de fapt avea barbă; Lecomte şi Thomas împuşcaţi 
regulamentar de comunarzi, când în realitate au fost sfâşiaţi în 
bucăţi de mulţime; ostaticii din La Roquette, dominicanii de la 
Arcueil, martirii de pe rue Haxo, exterminați în condiţii fanteziste - 
şi, de altfel, periculoase pentru presupusul fotograf, din moment ce, 
în anumite fotografii, puştile stau îndreptate direct spre el. 

Un anume Appert era specialist în asemenea trucaje. 

llustrul Hansi şi-a pus talentele asemănătoare în serviciul 
propagandei de război dintre anii 1914-1918. În timp ce germanii 
prezentau fotografii ale luptelor de stradă din Verdun (!), francezii 
publicau o falsă Gazette des Ardennes ilustrată, imitând-o perfect 
pe cea reală, care era un organ de propagandă german. S-a 
dezlănţuit o gherilă a cărţilor poştale patriotice, urmărind să 
desconsidere inamicul şi să-i glorifice pe aliaţi. S-au văzut atacuri 
de cavalerie sau de infanterie transformate în debandade, ofiţeri 
germani prezentaţi ca nişte tâlhari fiindcă înainte de război 
pozaseră cu trofeele câştigate la concursurile hipice, cadavre ale 
ruşilor asasinați în 1905 la Odessa care erau date drept victime ale 
atrocităților germane la Varşovia. Un ziar cu titlul predestinat J'ai vu 
- „Am văzut” s-a pretat la multe asemenea contrafaceri. După 
Primul Război Mondial, dorinţa de a-i judeca pe Kaiserul Wilhelm, pe 
Kronprinz, pe Ludendorff şi pe Hindenburg ca pe nişte criminali de 
război a fost atât de puternică, încât nu s-a ezitat să fie fotografiaţi 
într-o boxă a acuzaților imaginară. 

Intr-o perioadă când fotografiile de presă nu ajungeau în 
câteva secunde până în paginile revistelor, în Franţa a apărut 
obiceiul de a se lipi capetele noilor preşedinţi ai republicii pe 
trupurile celor vechi, pentru ca din costumul prezidenţial să nu 
lipsească nimic. 

Desigur, comuniştii s-au vădit deosebit de pricepuţi la 
mişculaţiile de acest gen, aşa că Troţky, Stalin, Radek, Buharin, 
Zinoviev, au fost văzuţi apărând şi dispărând la cerere din aceleaşi 
fotografii istorice, în funcţie de împrejurări. 

Al Doilea Război Mondial a dat naştere tuturor acrobaţiilor 
posibile în acelaşi spirit. Germanii au fotografiat în Bretania o 
cucerire fictivă a Moscovei şi, cu ajutorul unei bucle de montaj, 
britanicii au folosit filmul armistiţiului de la Rethondes pentru a 
arăta un Hitler demonic care dansa o giga, când el nu făcuse mai 
mult decât să bată o singură dată cu piciorul în pământ. 
întrevederea de la Montoire (1940) între mareşalul Petain şi 
cancelarul Hitler a fost filmată conştiincios, dar operatorul a pierdut 
momentul esenţial: strângerea mâinilor. Aceasta a fost adăugată a 
posteriori, într-un plan fix. Celebrele fotografii cu  înfigerea 
drapelului la Iwo Jima şi cucerirea Reichstagului sunt aranjate. In 
Les Ecrans de Yombre („Ecranele umbrei”), Sylvie lindeperg, care 
afirmă că „arhivelor li se poate face orice”, povesteşte că diverse 

montaje ale filmelor cu eliberarea Parisului l-au putut prezenta pe 
generalul de Gaulle fie aclamat, fie huiduit, în funcţie de 
preferinţele politice ale indivizilor responsabili de montajele 
respective. În fotografia cu scheletele vii de la Mauthausen, 
cadavrele au fost adăugate ulterior. Însărcinat să filmeze eliberarea 
deportaților de la Bergen-Belsen, Sidney Bernstein i-a cerut sfaturi 
lui Alfred Hitchcock şi a folosit toate resursele studiourilor de la 
Hollywood. Sovieticii doreau să realizeze un film despre eliberarea 
de la Auschwitz şi, negăsind destui deportaţi vii, au recrutat 
localnici germani din satul vecin, pe care i-au pus să-i aclame. 

Perioada postbelică a fost la fel de fertilă în fotomontaje. 
Imagini cu colaboraţionişti executaţi de luptătorii din Rezistenţa au 
fost prezentate drept imagini cu luptători din Rezistență executaţi 
de colaboraţionişti, iar o celebră fotografie reprezentând razia 
contra evreilor din Vel d'Hiv*, în luna iulie a anului 1942, este în 
realitate, conform prefeţei lui Jean-Franţois Revel la cartea lui 
Gerard Le Maree, fotografia unei alte razii: cea împotriva 
colaboraţioniştilor, în momentul eliberării Parisului. Pe pagina de 
ziar care anunţa punerea sub urmărire a lui Tito şi Mihailovici, 
fotografia lui Mihailovici a dispărut, pentru ca Tito să rămână 
singurul comandant al partizanilor. 

Pentru a protesta contra brutalităţilor poliţieneşti, un ziar 
francez a transformat în manifestant un poliţist trântit la pământ; 
altul, nereuşind să obţină o fotografie mortuară a regelui George al 
VI-lea, s-a mulţumit să culce pe orizontală un clişeu cu regele în 
picioare,  închizându-i artificial pleoapele. Domnul Bidault, 
preşedintele Consiliului Naţional al Rezistenței, fusese fotografiat 
alături de generalul de Gaulle, în timpul celebrei treceri pe 
Champs-Elysees. Ulterior, Bidault a adoptat o atitudine favorabilă 
Algeriei franceze şi când cunoscuta fotografie, mărită considerabil, 
a început să împodobească pereţii metroului cu ocazia diverselor 
aniversări ale victoriei, domnul Bidaut nu mai apărea în cadrul ei. 

Exemplele unor asemenea procedee sunt nenumărate. In 
timpul războiului din Algeria, armata franceză a trebuit chiar să 
publice un manual despre Metode de trucaj folosite de propaganda 
F.LN. 


Televiziunea 


Dacă imaginea este ambianța naturală a dezinformatorului, 
televiziunea este paradisul lui, dar un paradis înconjurat cu ziduri, 
de unde nu există nici o cale de a-l izgoni. Televiziunea prezintă, 
efectiv, o întreagă serie de facilitaţi care devin foarte uşor 
constrângeri. 

Ştirile din lumea întreagă sosesc rapid, iar directorii de 
programe au impus regula de a plasa pe primul loc în jurnalul de 
actualități ultima  „informaţie-bombă” şi, prin însăşi această 
prioritate, să-i confere o importanţă pe care poate să nu o deţină 
neapărat în sine. Un eveniment are loc la orele 19:30: va apărea în 
deschiderea telejurnalului de la orele 20:00; are loc la orele 23:00; 


142 


s-ar putea să nu se vorbească despre el nici măcar mâine. Această 
deformare este multiplicată de proliferarea telejurnalelor: acum 
douăzeci de ani, în Franţa, jurnalul de actualități de la orele 20:00 
părea să fie de ajuns; acum, se transmit trei dimineaţa, o ediţie 
principală la orele 13:00, o alta la orele 20:00 şi o ediţie medie în 
jurul miezului nopţii. 

Scurtimea intervențiilor împiedică în mod firesc orice 
aprofundare a informaţiei. lată duratele maximale ale intervențiilor- 


tip: 


- comentariu de specialist: 50 secunde; 
- eveniment extern: 75 secunde; 
- reportaj: 120 secunde. 


Presupun că am avut un aer comic când, novice fiind într-ale 
interviurilor la televiziune, mi s-a cerut să vorbesc despre romanul 
meu Montajul în timp de un minut Am refuzat. Greşeam. Jacques 
Merlino povesteşte că se dusese să-l intervieveze pe cel mai mare 
scriitor de limbă sârbă, care în acel moment era şi preşedintele 
Republicii lugoslave, Dobriţa Ciosici. l-a pus trei întrebări. Cele trei 
răspunsuri au totalizat cincisprezece minute. A ieşit „un interviu 
reuşit”, dar „cvasineexploatabil la televiziune”. lar Jacques Merlino, 
un om care nu umblă cu ocolişuri, recunoaşte: „Orice gând care are 
nevoie de peste un minut ca să se dezvolte este exclus” într-un 
telejurnal. Ajutor, Socrate! Săriţi, Spinoza, Bergson, Schopenhauer! 
Dar audimatul*( Indice pentru măsurarea audienței posturilor de 
televiziune (n. tr.).) e implacabil, iar reacţiile publicului, urmărite 
minut cu minut Omul cu telecomanda e cel ce trebuie împuşcat, sau 
mai bine zis capturat - deci, captivat. „Trebuie să schimbăm 
subiectul înainte ca telespectatorul să schimbe canalul” este deviza 
producătorilor din zilele noastre. Or, telespectatorul va schimba 
canalul dacă, în afara marilor confruntări politice, se vede obligat să 
suporte orice dezbatere asemănătoare cu un raţionament. Emoţia, 
sentimentală sau senzuală, e singura capabilă de a-i reţine cât de 
cât atenţia. Numai posturile pornografice îşi pot permite să-şi 
desfăşoare programele cu încetineală. Jacques Merlino îşi aminteşte 
o comandă primită prin interfon la orele unsprezece dimineaţa, 
pentru o emisiune care urma să se transmită la orele treisprezece: 


- la spune-mi, Jacques, n-ai putea să ne faci o explicaţie a 
Coranului în cincizeci de secunde? 


În televiziune se creează un vârtej de informaţii care interzice 
orice dialectică. Jocurile sunt deja făcute, opinia publică încălzită 
până la incandescenţă, oricât de bun şi cinstit ar fi reporterul, nu 
mai poate decât să caute imagini care corespund informaţiilor deja 
difuzate”, scrie domnul Merlino. Această caracteristică ar putea fi 
cea mai periculoasă dintre toate.  Contradicţia nu este 
telegenică.*Acumularea, da. 

Or, reporterii de televiziune sunt bine plătiţi şi ţin la situaţia 

lor: deci, nu au nici un interes să culeagă imagini care nu le vor 
plăcea autorităţilor pentru că nu se înscriu în curentul general 
admis. Anumite subiecte nu sunt populare şi dacă, de exemplu, 
ajutorul umanitar acordat unei ţări X este acaparat de profitori, sau 
dacă se instalează mortiere în curţile spitalelor din ţara Y în scopuri 
provocatoare, televiziunea nu va arăta decât împărțiri idilice de saci 
cu orez sau revoltătoare bombardamente asupra bolnavilor din 
paturi. În rest, oricât de bine plătiţi ar fi, reporterii nu-şi primesc 
banii ca să moară la datorie şi e firesc să-şi ia măsuri de prevedere 
pentru a nu suferi represalii: în consecinţă, îşi interzic singuri 
anumite anchete, în special cele referitoare la organizaţiile cele mai 
agresive. 

Piaţa imaginilor este o facilitate care se transformă în 
catastrofă. Agenţia W.T.N. vinde imagini tuturor televiziunilor din 
lume. Dacă oferă imagini obiective, realiste, acestea par terne: nu 
se cumpără decât senzaţionalul, deci dihatomicul, care este 
transmis imediat prin satelit. O echipă care se deplasează la faţa 
locului şi realizează un reportaj mai conform cu realitatea nu are 
nici o şansă de a difuza faptele pe care le-a văzut: „se ştie de mult 
că e aproape imposibil să se mai corecteze o informaţie 
deformată”. Ceea ce se aplica dezminţirii verbale este şi mai valabil 
pentru dezminţirea care s-ar dori adusă unei imagini ancorate deja 
în subconştientul spectatorului. 

Există şi o bursă a imaginilor: de cinci ori pe zi, marile reţele 
de televiziune fac schimb de imagini; astfel, TF1 sau France 2 
primesc circa două sute de minute de imagini. E uşor de ghicit după 
ce criterii sunt alese. Nu costă mult. Nu există timp pentru a le 
verifica. Şi, evident, nu sunt semnate. lresponsabilitatea atinge 
culmea. Dar efectul este cu atât mai zdrobitor asupra publicului cu 
cât, atât din lene cât şi din cauza gustului pentru senzaţional, toate 
reţelele din lume ajung în cele din urmă să difuzeze aceeaşi 
imagine, care se regăseşte pe toate ecranele şi al cărei impact 
creşte dincolo de orice proporţie nu atât datorită interesului pe care 
îl prezintă, când ca efect al repetării. 

Se observă că, fie şi în cele mai inocente situaţii, se reunesc 
toate elementele pentru a induce telespectatorul în eroare. Plasaţi 
la originea informaţiei un grup de influenţă care are interesul de a 
dezinforma opinia publică asupra unui anumit punct, iar sabatul 
vrăjitoarelor mediatice se va dezlănţui fără ca ulterior să se mai 
poată aduce nici o corecție utilă, fără ca nici o mărturie, oricât de 
competentă ar fi, să se mai poată face auzită. 

Vom cita numai două exemple, care nu au avut consecinţe 
grave, dar care demonstrează uşurinţa şi firescul cu care se 
dezinformează la televiziune. 

Emisiunea Arret sur image a prezentat, între alte câteva sute, 
următorul incident în cursul reluării transmisiunii unei intervenţii în 
Camera Deputaţilor de către un parlamentar ostil guvernului, o 
emisiune de televiziune a arătat mimica expresivă a primului- 
ministru, domnul Lionel Jospin. Informaţiile ulterioare au dezvăluit 

că acele expresii fuseseră filmate în alte împrejurări şi inserate în 
banda video a reluării. Dar toţi telespectatorii au continuat să 
spună: „Dacă am văzut cu ochii mei...!” 

In timpul unei emisiuni televizate, preşedintele Elțîn a părut să 
aibă un debit verbal ciudat de lent: s-a tras concluzia cam pripită că 
i se împleticea limba, pentru că băuse prea mult. Or, adevărul era 
că inginerul de sunet, nefăcând parte dintre simpatizanţii săi politici, 
încetinise cu deliberare banda. Omul a sfârşit prin a recunoaşte dar, 
bineînţeles, era prea târziu: telespectatorul îl „văzuse” pe 
preşedinte beat. Nu şi-a schimbat părerea, cum nu şi-au schimbat-o 
nici toţi cei care se distrează să perpetueze legenda numai pentru 
că le convine, îmi imaginez că cititorul acestor rânduri râde pe sub 
mustață, murmurând: „Zică Volkoff ce-o vrea, ştiu” bine că Elțîn e 
un beţiv”, fără a avea nici cea mai mică dovadă. 

Totuşi, la fel de adevărat este că anumite mituri, prost ticluite, 
nu „prind”. 

Se organizase o operaţiune de dezinformare pentru a 
răspândi în lume convingerea că la Timişoara se găsiseră gropi 
comune. In realitate, se fotografiaseră doar cadavrele dintr-o 
morgă, iar minciuna a avut picioare scurte. 

De asemenea, campania de „satanizare” a Irakului a tras şi ea 
câteva rateuri. O kuweitiancă de cincisprezece ani a declarat în faţa 
Congresului american că văzuse soldaţi irakieni tăind alimentarea 
cu oxigen a incubatoarelor, făcând să moară zeci de sugari. 
Această mărturie a fost citata de opt ori de către preşedintele 
George Bush în emisiunile televizate unde apărea, declanşând o 
emoție enormă în acea naţiune unde curg râuri de lapte al tandreţei 
omeneşti. In realitate, tânăra era fiica ambasadorului” kuweitian la 
6.N.U. şi nu mai fusese în ţara ei de câţiva ani. Întrucât afacerea nu 
se petrecea în Franţa, C.B.S. a îndrăznit s-o demaşte. 

Să-i salutăm în trecere pe profesioniştii de calitate care 
salvează onoarea meseriei, apărând o informaţie cât mai conformă 
posibil cu realitatea. 

Capitolul XVI 
UN STUDIU DE CAZ 


Un caz recent de dezinformare merită să fie studiat în detaliu, 
pentru că reuneşte aproape toate elementele unei operaţiuni 
exemplare. Din acest motiv, îi vom consacra câteva pagini. Este 
vorba de operaţiunea „Bosnia”, care ar putea prefigura altele de 
acelaşi gen. Să reluăm structura pe care am definit-o puţin mai 
devreme. 


Clientul 


O declaraţie a agenţiei private de relaţii cu publicul Ruder Finn 
Global Public Affafrs, citată de Jacques Merlino în cartea sa Les 
verites yougoslaves ne sontpas toutes bonnes a dire -„Nu e bine ca 
toate adevărurile iugoslave să fie cunoscute”, arată că, între lunile 
august 1991 şi iunie 1992, clientul acestei afaceri a fost republica 
Croaţia; din luna mai a anului 1992 până în decembrie a aceluiaşi 
an, clientul a fost republica Bosnia-Herţegovina (mai exact, 
fracțiunea musulmană a acestei republici); iar după octombrie 1992, 
a fost regiunea autonomă Kosovo. 

Or, se întâmplă ca, parcă accidental, comunitatea mediatică 
să fi sărit în ajutorul croaților, al musulmanilor bosniaci şi al 
kosovarilor, mereu contra aceluiaşi inamic: Serbia. 

Totuşi, nu e prea verosimil să presupunem că aceste două 
republici nou-născute şi cea de-a treia - care, la ora când scriu 
aceste rânduri, încă nu are o existenţă legală - au putut achita 
notele de plată ale agenţiei Ruder Finn. Dincolo de aceste 
ectoplasme, se văd profilându-se clienţi mai serioşi. 

Adevărul este că mizele jocurilor geopolitice din Balcani sunt 
considerabile. 

1. Balcanii controlează drumurile petrolului şi gazelor, nu numai pe 
cele ale Arabiei, Irakului şi Kuweitului, ci şi, potenţial, pe cele din 
Marea Caspică şi Kazahstan. 

2. Prăbuşirea comunismului ridică problema dominaţiei 
asupra Europei de Est, care debordează de materii prime şi mână de 
lucru ieftină şi în curând va primi cu braţele deschise toate 
exporturile occidentale. 

3. Pentru mai multe puteri, printre care Statele Unite şi 
Germania mai ales, e foarte important să încercuiască Rusia, 
înconjurând-o cu o „centură verde” (islamică), să-i submineze 
prestigiul, s-o paralizeze cât de mult posibil. 


146 


4. NAT.O., care este chemat să devină jandarmul lumii, are 
nevoie să se antreneze şi să-şi experimenteze materialele (de 
preferinţă, pe un teren devotat vendettei universale). 

5. Lumea germanică nu a renunţat la ideea de a-şi deschide o 
ieşire la Marea Mediterană. 

6. Islamul arde de nerăbdare să înceapă o „cruciadă pe 
invers” şi dispune de mijloacele fabuloase pe care i le oferă petrolul 
arab. 

7. Ţările islamice vor forma o piaţă cu şapte sute de milioane 
de cumpărători - nu peste mult, un miliard - oferind şi ele o mână de 
lucru ieftină. 

8. Vaticanul, care a permis să se construiască o moschee la 
Roma fără a cere o acţiune reciprocă în ţările musulmane, preferă 
să sprijine prezenţa islamică decât prezenţa ortodoxă pe teritoriile 
pe care în realitate ar dori să le vadă intrate complet sub influenţa 
lui. 

9. Dunărea este calea naturală care uneşte Estul şi Vestul 
Europei. 

10. Statele Unite doresc ca Europa să se unifice, pentru a 
slăbi naţiunile europene, dar sub o formă dezavantajoasă şi, de 
preferinţă, împotriva Rusiei. 

Toate aceste puncte sunt piese componente ale unui joc de puzzle. 
Ca atare, ele nu permit să se conchidă cine este adevăratul c/ient, 
unul sau mai mulţi, care se ascunde în spatele croaților, al 
musulmanilor bosniaci şi al kosovarilor. Se poate presupune că 
respectivul nu-şi va lăsa masca să cadă prea curând. 


Agentul 


În domeniul dezinformării, anii nouăzeci au adus trei mutații 
principale: 

- prăbuşirea clientului principal (comunismul); 

- triumful imaginii; 

- vulgarizarea metodelor. Practic, în zilele noastre, la fel cum 
este suficient să se consulte Internetul pentru a şti să se 
construiască, cel puţin în teorie, o bombă atomică, tehnica 
dezinformării, de altfel destul de simplă, stă la îndemâna ori cui are 
mijloacele de a o pune în aplicare. 

Rezultat privatizarea dezinformării, care aduce profit, pentru 
moment, mai multor societăţi americane ce-şi asumă, fără mustrări 
de conştiinţă, manipularea maselor, contra unor sume de bani 
sunători şi zornăitori, împodobiţi, de preferinţă, cu declaraţia /n God 
we trust 

Două dintre aceste societăţi sunt cunoscute publicului, sau ar 
putea fi, dacă publicul s-ar preocupa de lucrurile de acest gen: 
agenţia HU/ and Knowlton, care a întreprins operaţiunea de 
dezinformare despre Irak într-un mod cam bâlbâit, şi agenţia 

RuderFinn, care a executat un „parcurs ireproşabil” în afacerea 
bosniacă. 

Jacques Merlino l-a interviewat pe directorul agenţiei 
RuderFinn, în biroul său de pe M Street, la Washington D.C., şi 
împrumutăm de la el confidenţele acestui personaj, numit James 
Harff. 

Societatea, spune el, acţionează cu ajutorul unui fişier, al unui 
computer şi al unui fax. 

Fişierul conţine câteva sute de nume: ziarişti, oameni politici, 
reprezentanţi ai asociaţiilor umanitare, universitari. Computerul 
triază acest fişier conform unor teme încrucişate, pentru a găsi 
teme eficiente. Faxul trimite informaţii precise tuturor țintelor 
selecţionate. 

„Meseria noastră”, spune James Harff, „este aceea de a disemina 
informaţii (...). Viteza reprezintă un element esenţial. Imediat ce o 
informaţie devine bună pentru noi, trebuie să o ancorăm imediat în 
opinia publică. Căci ştim perfect că prima afirmaţie e aceea care 
contează. Dezminţirile nu au nici o eficacitate.” 

Între lunile iunie şi septembrie ale anului 1992, în folosul 
musulmanilor bosniaci, agenţia a: 

- avut treizeci de întâlniri cu principalele grupuri de presă; 

- difuzat treisprezece informaţii în exclusivitate; 

- transmis treizeci şi şapte de faxuri de ultim minut; 

- expediat şaptesprezece scrisori oficiale; 

- înaintat opt rapoarte oficiale; 

- dat patruzeci şi opt de telefoane unor membri ai Casei Albe; 

- purtat douăzeci de convorbiri telefonice cu senatori; 

- lansat aproape o sută de apeluri unor personalităţi din 
mass-media. 

Profesionişti, ascultaţi-mă pe mine. 


Stadiul pieţei 


Agenţia Rader Finn a studiat piaţa, adică starea de spirit 
mondială în privinţa Serbiei. Situaţia se prezenta foarte prost, de pe 
urma mai multor factori: 

- sârbii luptaseră eroic alături de Aliați, în timpul ambelor 
războaie mondiale; 

-  naziştii înfiinţaseră un stat croat, pe care croații din prezent 
îl revendicau fără pudoare; 

- unii musulmani luptaseră alături de germani în timpul celui 
de-al Doilea Război Mondial, furnizându-le chiar şi o divizie SS: 
Hanaschar Division, cunoscută pentru silniciile ei; 

- _ustasii croaţi şi musulmanii din solda naziştilor săvârşiseră 
un genocid contra populațiilor sârbeşti, evreieşti şi ţigăneşti din 
lugoslavia. Numărul victimelor diferă în funcţie de surse (de la trei 
sute de mii la şapte sute cincizeci de mii), dar faptul în sine nu este 
contestat; 

- domnul Franjo Tudjman, preşedintele Croaţiei, publicase în 
1989 o carte care poate fi considerată antisemită, Deruta adevărului 
istoric, şi nu-si ascundea deloc admiraţia faţă de Ante Pavelici, 
dictatorul nazist al Croaţiei; 

- domnul Alja Izetbegovici, liderul musulmanilor bosniaci, 
publicase şi el, în 1970, o Declaratie islamică în care lua atitudine în 
favoarea unui stat islamist întins din Maroc până în Indonezia. De 
asemenea, se pretindea că în fiecare zi îi mulțumea lui Dumnezeu 
că nu avea de soţie o sârboaică sau o evreică. 

Dezinformatorii de la Ruder Finn au apreciat situaţia şi au 
început să aştepte cu vigilenţă ocazia pentru a o răsturna. 

Trebuie să spunem, pentru a le reduce întrucâtva meritele, că 
ignoranţa opiniei publice mondiale (şi îndeosebi a celei americane) 
asupra situaţiei din lugoslavia era stupefiantă, mărturie fiind acest 
dialog dintre Warren Christopher, Secretarul de Stat al Statelor 
Unite, şi David Owen, mediatorul britanic, citat de Michel Collon: 


CHRISTOPHER: - Dumneavoastră, europenii, sunteţi de vină că i-aţi 
lăsat pe sârbi să invadeze Bosnia. OWEN: - Dar acolo locuiau. 
CHRISTOPHER: - De mult? OWEN: - Dintotdeauna. 


Primul suport 


Primul suport de care s-a folosit agenţia a fost publicarea în 
ziarul New York Newsday a unor articole despre lagărele de 
prizonieri unde erau închişi musulmani. Să-i  omagiem 
perspicacitatea căci, în fond, ce altceva dovedeşte un lagăr de 
prizonieri, decât că nu toţi sunt omorâţi? Dar pretextul se găsise, 
iar Ruder Finn, care-şi înfipsese colții în el ca un buldog, n-avea să-i 
mai dea drumul. 


Transmiţatorul 


Ideea de geniu a agenţiei Ruder Finn a fost, conform propriei 
sale mărturisiri, aceea de a-şi asigura un transmiţător evreiesc. 
Cuvântul „lagăr” fiind suficient, după cum lesne se poate înţelege, 
pentru a pune pe jăratic acea comunitate, Ruder Finn a abordat 
imediat trei mari organizaţii: B'nai B'rith Anti-Defa-mation League, 
American Jewish Committee şi American Jewish Congress. „Le-am 
propus să publice o notă în New York Times şi să organizeze o 
manifestaţie de protest în faţa sediului Naţiunilor Unite”, declară 
James Harff, fără nici un echivoc. Acest mod de a specula 
holocaustul nu îl şochează cu nimic. „A reuşit formidabil de bine; 
intrarea în joc a organizaţiilor evreieşti alături de [musulmanii] 
bosniaci a fost o lovitură de poker extraordinară.” 

Este cât se poate de adevărat, căci dificultăţile dintre Israel şi 

lumea arabă sunt cunoscute, câta vreme, în Serbia, evreii au 
convieţuit întotdeauna în termeni buni cu populaţia autohtonă, iar 

în timpul celui de-al Doilea Război Mondial au suferit aceleaşi 
măsuri de discriminare, sub opresiunea croato-nazistă: evreii 
purtau steaua, iar ortodocşii, brasarda. 

Dar jocurile erau deja făcute. „Am reuşit să facem ca, în 
opinia publică, sârbii să coincidă cu naziştii”, declară James Harff, 
mulţumit de sine însuşi pe bună dreptate. Da, a fost o lovitură de 
maestru. De-acum încolo, „puteam prezenta o afacere simplă, o 
istorie cu personaje pozitive şi negative”. Maniheism. O arie 
cunoscută. 

lar James Harff se felicită cu căldură: „Am ochit într-adevăr 
bine, alegând ţinta potrivită, ţinta evreiască. Imediat, s-a observat 
o schimbare de limbaj foarte netă în presă, cu folosirea unor 
termeni de mare putere emotivă, cum ar fi: purificare etnică, 
lagăre de concentrare, etc., totul amintind Germania nazistă, 
camerele de gazare şi [lagărul de la] Auschwitz. Încărcătura 
emotivă era atât de puternică, încât nimeni nu se putea pune 
contra, riscând acuzaţia de revizionism. ” 

În toate acestea există şi un detaliu savuros, şi anume, for- 
mula „riscând acuzația de revizionism”. Practic, sârbii nici măcar 
nu sunt bănuiţi de a fi folosit camere de gazare, dar e de ajuns să 
se pună la îndoială anumite atrocități care le sunt atribuite, pentru 
a fi asimilat pe loc celor care se îndoiesc de existenţa lagărelor 
morţii din Germania - amalgamul fiind unul dintre reflexele 
spontane ale dezinformatorului. 

Se pune problema moralei în afacerile de acest gen? Jacques 
Merlino i-a atras atenţia lui James Harff că nu avea nici o dovadă a 
realităţii celor afirmate în Newsday. 

„Sarcina noastră nu este aceea de a verifica informaţiile. Nu 
suntem echipați pentru aşa ceva. Activitatea noastră (...) i constă în 
a accelera circulaţia informaţiilor care ne sunt favo-rabile (...). Nu 
am afirmat că în Bosnia existau lagăre ale morţii, ci doar am 
anunţat că aşa afirma WNewsday” Procedeul transmiţătorilor 
funcţionează din plin. „lar acum”, conchide 
onorabilul domn Harff, „dacă vreţi să dovediţi că sârbii sunt nişte 
biete victime, n-aveţi decât, veţi fi singur singurel.” 

In cazul de faţă, pronumele „noi” şi „noastră” sunt foarte 
interesante. Sunt un „noi” şi un „noastră” avocăţeşti. Domnul Harff 
vorbeşte în numele clientului său. Dacă sârbii ar fi avut inteligenţa 
(şi mijloacele) de a-l plăti, ar fi fost un fidel şi abil purtător de 
cuvânt al sârbilor, ar fi angajat comunitatea evreiască alături de 
sârbi, opinia publică mondială ar fi basculat de partea sârbilor şi toţi 
asasinii, violatorii şi mâncătorii de copii mici ar fi devenit 
musulmani sau croaţi - la alegere. 

- Nu, n-a fost deloc atât de simplu: e cât se poate de evident că 
interesele americane şi germane, de exemplu, nu coincideau cu 
interesele sârbeşti, că domnul Harff nu a muncit degeaba şi că a 
beneficiat fără îndoială de binecuvântarea sau de ochii închişi ai 
guvernului său. Dezinformarea nu poate reuşi cu vântul din prova. 
Concluzia rămâne aceea că poate efectua nişte manevre foarte 

abile, iar realitatea faptelor e ultima dintre grijile ei. 


Tema 


Tema operaţiunii a constat, după cum am văzut, în a-i 
echivala pe sârbi cu naziştii. 

Incongruitatea acestei teme nu a avut nici o importanţă: sârbii 
sunt un popor, nu un partid, au luptat contra naziştilor mai bine ca 
oricine, au suferit mai multe pierderi, proporţional, decât oricare, 
sunt comunişti, sunt ortodocşi, deci în nici un caz nazişti, au fost de 
partea evreilor în timpul războiului, nu au purtat un război de 
cucerire ci de apărare a moştenirii lor, au luptat contra 
musulmanilor, care sunt prin tradiţie aliaţii germanilor: toate 
acestea nu au avut - şi nu au - nici o importanţă. Asimilarea a fost 
realizată de către mijloacele de informare care s-au aruncat asupra 
acestei teme ca peştii piranha spre o ciosvârtă de carne. Era 
iremediabilă. 

Două elemente au acţionat în favoarea temei. Pe de o parte, 
oroarea legitimă a lagărelor de exterminare naziste. Pe de altă 
parte, vestigiile marxismului, chiar înfrânt, chiar şi demascat. 
Această ideologie ne-a penetrat cercurile aşa-zis gânditoare până la 
o asemenea profunzime, încât orice asimilare cu nazismul ne face 
să ne pierdem toate reperele bunului simţ, din motive care au la fel 
de multe în comun atât cu detestabilul pact Molotov-Ribbentrop, cât 
şi cu „soluţia finală”. 

Prin urmare, tema era aleasă perfect. Trebuia să fie bine 
primită în mai multe grupuri influente: 


- grupurile israelite, din cauza sensibilităţii lor uşor de înţeles 
faţă de tema exterminării unei minorităţi; 

- grupurile postmarxiste, din cauza urii lor la adresa unui val 
care ar fi putut să fie fericit; 

- grupurile umanitare de toate facturile, atinse de 
„victimofilie” şi având tendinţa de a simpatiza cu primele victime 
scoase la rampă, victimele sosite mai târziu interesându-le mai 
puţin şi fiind excluse din rândul vedetelor; 

- grupurile de intelectuali nostalgici după bolşevism şi 
ataşaţi, prin compensație, de imaginea de forţă pe care o 
proiectează Islamul militant. 


Restul opiniei publice le-a urmat din două motive principale: 


- influenţa preponderentă exercitată asupra mijloacelor de 
informare pe care le-am enumerat; 

- dreptul la proeminenţă al primului căruia i se dă dreptul de 
a spune „sufăr”. În mentalitatea simplistă impusă de televiziune, 
dacă B a spus cel dintâi că suferea, A nu mai are dreptul să sufere. 


Tema „sârbi = nazişti” a fost energizată de nenumărate ori, 

câteodată cu o remarcabilă eleganţă profesională. Exemplu: două 
afişe. Pe unul se vedeau două fotografii, una a lui Adolf Hitler, 
cealaltă a lui Slobodan Miloşevici, cu următoarea întrebare 
dedesubt: „Discursurile despre purificarea etnică nu vă amintesc de 
nimic?” Celălalt afiş prezenta tot două fotografii, din două lagăre de 
concentrare: una data din al Doilea Război Mondial, cealaltă fusese 
făcută recent în Croaţia. Şi aici, tot o întrebare: „Un lagăr unde se 
purifică etniile nu vă aminteşte de nimic?” 
Ce superbă economie de mijloace! 


Tratarea temei: alte suporturi 


Şapte suporturi principale au servit la operaţiunea de 
dezinformare  „Bosnia”, axată pe tema „sârbi = nazişti”: 
distrugerile, purificarea etnică, lagărele, violurile, gazele, gropile 
comune, masacrele de la Sarajevo. 


a) Distrugerile 

Astfel, numărul din 28 noiembrie 1991 al revistei Paris Match 
titra: „Dubrovnik, oraşul martir - Bijuteria medievală a Croaţiei 
zdrobită de focul armatei iugoslave”. De fapt, vechiul oraş 
Dubrovnik nu a fost lovit nici un moment de focul armatei 
iugoslave, rămânând practic intact Dar până şi cei care se 
deplasează la faţa locului, turiştii, vor uita să facă asocierea de idei. 

Actuel, în luna decembrie a anului 1993, publica fotografia 
unui pod, cu următorul text: „Punct strategic de eliminat pentru 
sârbi, podul din Vukovar era o splendoare a patrimoniului 
arhitectural şi istoric al oraşului croat De la începutul războiului, 
aproape cinci sute de biserici, fortărețe, muzee şi alte monumente 
istorice din fosta lugoslavie au fost laminate de artileria sârbă şi 
transformate în grămezi de moloz.” Cititorul varsă o lacrimă” pentru 
frumosul pod din Vukovar, fără să se îndoiască de faptul că şi 
acesta a fost laminat şi eliminat, cum insinuează parşivul imperfect 
era. Or, la Vukovar nu există nici un pod. Podul fotografiat se afla la 
Mostar şi a fost distrus... de croaţi! Actuel si-a recunoscut eroarea şi 
s-a scuzat pentru confuzia dintre cele două oraşe, dar care e ideea 
care rămâne în spiritul cititorului? Distrugerile sârbilor. 

L'Evenement du jeudi (12 septembrie 1991), reproducând 
ziarul Glas Slavonije, a descris atrocitățile săvârşite de sârbi în satul 
Cetekovak - nasuri tăiate, urechi smulse, răniţi arşi de vii, trupuri 
decapitate - după care satul a fost ras de pe suprafaţa pământului. 
Cetekovakul e la locul lui, dar cine va merge să verifice? 

Toate acestea nu înseamnă că nu au existat distrugeri, nici că 
sârbii nu au comis partea lor. Dar înseamnă că dezinformarea nu 
are nevoie de distrugeri reale pentru a-i inspira publicului ideea de 
distrugere. 

b) Purificarea etnică 

In cazul de faţă, „purificare etnică” este o sintagmă care 
decurge mai mult din logomachie decât din realitate, din moment 
ce toţi iugoslavii sunt asemănători din punct de vedere etnic. Mai 
exact ar fi să se vorbească despre o repartizare dificilă a teritoriilor 

între nişte grupuri diferite pe plan religios şi cultural. „Purificarea” 
a fost practicată din abundentă de cele trei grupări prezente dar, în 
măsura în care ecuaţia „sârbi= nazişti” fusese deja acreditată, era 
uşor să se creeze impresia, prin asimilare, că numai sârbii se 
făcuseră vinovaţi de aşa ceva. 

C) Lagărele 

O presă onestă a încercat să demonstreze că termenul 
„lagăr” nu are nimic înspăimântător în sine şi că, fără a mai Vorbi 
de taberele de cercetaşi, trebuie să se facă deosebirea între 
lagărele de exterminare, lagărele de concentrare, lagărele de 
internare, lagărele de triere şi lagărele de refugiaţi. Dar coşmarul 
lagărelor hitleriste e atât de definitiv consacrat, încât nu mai este 
nimic de făcut: manevrat convenabil, cititorul vede peste tot lagăre 
ale morţii, în pofida unor mărturii avizate ca ale doamnei Simone 
Weil şi ale domnilor Elie Wiesel şi Simon Wiesenthal, care au 
declarat totuşi sus şi tare că lagărele sârbeşti (de prizonieri) nu 
aveau nimic în comun cu lagărele naziste (de concentrare). 

In rest, o altă parte a presei a mers mult mai departe. 

Anumiți cititori îşi amintesc fotografia unui om emaciat stând 
în spatele sârmei ghimpate, care a făcut turul lumii, întărind 
campania de satanizare a sârbilor. A fost nevoie de vigilenţa unei 
nemţoaice de bună credinţă, care a remarcat că sârma ghimpata 
era prinsă în cealaltă parte a stâlpilor, pentru ca soţul ei, un ziarist 
scrupulos, să se deplaseze la faţa locului spre a efectua o anchetă 
aprofundată, care a dezvăluit că: 

- în fotografia originală, omul emaciat era înconjurat de alţi 
oameni, care nu erau deloc emaciaţi; 

- omul emaciat, pe nume Fikret Alici, nu era prizonier, ci 
refugiat; 

- refugiații se aflau în afara gardului de sârmă ghimpată, iar 
fotograful, înăuntru; sârma ghimpată nu înconjura un lagăr, ci o 
păşune! 

Ziaristul Thomas Deichmann a ajuns deci la concluzia că 
imaginile, fotografiate cu aprobarea republicii sârbe, fuseseră 
manipulate deliberat pentru a crea iluzia unui lagăr de concentrare. 
De aici au urmat polemici şi procese, în care au fost implicate 
publicaţii diverse ca Novo, Die Weltwoche, The Guardian şi Uving 
Marxism, pentru a nu cita decât câteva. 


La nivel absolut, adevărul s-a restabilit, dar cine o ştie? Falsa 
impresie creată de imaginea cu omul emaciat dincolo de sârma 
ghimpată e mult mai convingătoare decât toate dezminţirile, oricât 
de solid argumentate. 

d) Violurile 

Ideea „lagărelor de violuri” - încă o lovitură de poker, cum ar 
spune, probabil, james Harff - a fost de-a dreptul genială. Publicului i 
s-a creat impresia că sârbii aveau un „plan sistematic” de violuri. La 
Libre Belgique (22 ianuarie 1993) scria: „Violarea femeilor în 
arsenalul terorii sârbeşti.” Le Nouvel Observateur (nr. 1471, ianuarie 

1993) adăuga: „Nu mai încape nici o îndoială asupra caracterului 
sistematic al acestei practici în cadrul planului de «purificare 
etnică».” La Gauche (10 februarie 1993) nu se lasă nici ea mai 
prejos: „Se pare că extremiştii sârbi folosesc violul ca armă de 
război în cadrul politicii lor de epurare etnică.” 

Oroarea era generală. Ziarele titrau: Râpe by Order, Râpe 
Horror, Râpe Camps, A Pattern of Râpe, Viols en Bosnie, VEurope 
face a Ihorreur*,Viol la ordin”, „Oroarea violurilor”, „Lagărele de 
violuri”, „Violuri sistematice”, „Violuri în Bosnia”, „Europa faţă în 
faţa cu oroarea” (n. tr.). şi nimeni nu se îndoieşte că femei 
musulmane, croate şi sârboaice erau violate ocazional dar, sincer 
vorbind, nu suntem atât de siguri că pentru asta era nevoie de 
ordine şi ne întrebăm cum ar fi putut servi acest amestec fiziologic 
de grupuri culturale la „purificarea” lor. Totuşi, întrebarea nu este 
aceasta. 

Statisticile sunt mai mult decât îndoielnice. Jacques Merii-no 
relatează că, la cincizeci de kilometri de lagărul din Tuzla, se vorbea 
despre patru mii de femei violate; la douăzeci de kilometri, nu mai 
erau decât patru sute. La zece kilometri, rămăseseră patruzeci, 
ceea ce înseamnă mult, nu contest. In total, se vorbise cu dărnicie 
despre douăzeci sau şaizeci de mii de femei musulmane violate. 
Comisia Naţiunilor Unite avea să estimeze numărul victimelor la 
două mii patru sute (din toate cele trei comunităţi laolaltă), pe baza 
a o sută nouăsprezece cazuri cunoscute, iar Comisia Consiliului de 
Securitate a interogat două sute douăzeci şi trei de victime care au 
evocat cam patru mii cinci sute de cazuri (încă o dată, din toate cele 
trei comunităţi la un loc). Dar ce a reţinut publicul? Că sârbii au 
violat sistematic - nu episodic - un mare număr de femei 
musulmane. 

Toate acestea sunt ilustrate cu o cantitate minimă de 
fotografii, revistele L'Express şi Paris Match reproducând-o chiar pe 
aceeaşi. 

Este adevărat că a existat şi scrisoarea Luciei Vetruse, o 
călugăriţă bosniacă presupusă a fi fost violată împreună cu alte 
două surori de membrii milițiilor sârbeşti. Lucia Vetruse i-a scris 
maicii superioare pentru a-i spune că trăise „o experienţă atroce, 
inexprimabilă” şi pentru a o ruga s-o ajute „să accept această 
maternitate nedorită”. Scrisoarea a fost publicată în revista Notizie 
dei gesuiti dltalia şi reprodusă de diverse organe de presă, printre 
care La Libre Belgique şi La Croix, care a prezentat documentul pe 
prima pagină. In data de 14 ianuarie 1996, La L/bre Belgique a 
dezminţit onest: „Responsabilii au aflat - cu oarecare întârziere, din 
păcate - că această scrisoare era un fals, că fusese redactată 
(poate pornind de la fapte reale) de un preot din Bosnia, cu scopul 
de a sensibiliza comunitatea internaţională.” 


e) Gazele 

Unul dintre modurile de a face un adversar să pară deosebit 
de odios, după cum am văzut deja, este, acela de a afirma că 
foloseşte o armă care nu e fair play. Gazele, în special, au o presă 

proastă, pe de o parte din cauza utilizării lor de către germani în 
timpul Primului Război Mondial, iar pe de altă parte din cauza 
camerelor de gazare din al Doilea Război Mondial. 

Bineînţeles, şi acest procedeu a fost pus în aplicare contra 
sârbilor. 


Ziarul Le Soir din 10 aprilie 1995, a scris: „Se pare că sârbii au 
folosit gaze. Surse bosniace şi occidentale i-au acuzat pe sârbi de 
folosirea gazelor.” Este adevărat că Le Soir precizează ulterior că 
acestea sunt „gaze iritante (în genul celor folosite pentru 
menţinerea ordinii)”. Dar Die Welt din aceeaşi dată de 10 aprilie 
1995 anunţă fără echivoc: „Sârbii au folosit gaze.” lar W.B.C. 
Handelsblad din 28 iulie 1995 declară: „Purtătorii de cuvânt 
americani au stabilit că, la Zepa, sârbii au folosit arme chimice.” 


f) Gropile comune 

S-a folosit din plin sintagma groapă comună, care are ceva 
înspăimântător, deşi nu înseamnă nimic mai mult decât ceea ce 
este: o groapă comună. Nu contează că, în cele din urmă, aceste 
gropi comune s-au dezvăluit ca fiind o nimica toată, sau că până în 
ziua de azi nu s-au găsit în ele nici femei şi nici copii, că un război 
este înainte de toate un măcel şi produce cadavre care trebuie 
totuşi să fie îngropate, iar trei mii de musulmani declaraţi a fi ajuns 
pe fundul „gropii comune” de la Srebrenica s-au dovedit a fi, în luna 
septembrie a anului 1996, destul de vii ca să voteze. Ceea ce 
contează este că ajunge să se arate la televiziune o parcelă de 
pământ răscolit proaspăt şi să se anunţe că dedesubt s-ar putea să 
existe un număr de X cadavre, determinat arbitrar, iar ceea ce va 
rămâne în spiritul telespectatorului nu este „s-ar putea “-ui ci 
numărul X, care de altfel va avea tendinţa să crească atunci când 
telespectatorul le va vorbi prietenilor săi despre emisiune. 


9) Masacrele de la Sarajevo 

Să reamintim faptele: se afirmă că, în datele de 27 mai 1992, 
5 februarie 1994 şi 25 august 1995, sârbii au bombardat populaţia 
civilă (musulmană) de la Sarajevo. Pierderile au fost considerabile, 
prima oară în faţa unei brutării, celelalte două daţi într-o piaţă 
comercială. Sârbii neagă că ei au tras. 

Investigaţiile au demonstrat că, în toate cele trei cazuri, 
ipoteza unui tir sârbesc nu era verosimilă. Studiul balistic arată că 
mortierele sârbilor nu puteau atinge locurile lovite. Pe de o parte, 
nu există gropi în formă de pâlnie, cum creează întotdeauna 
obuzele de mortiere. Pe de altă parte, victimele nu prezintă răni la 
cap şi la piept, ci numai în părţile inferioare ale trupului, ca în urma 
unei bombe cu explozie la sol. Observatorii militari ai O.N.U. „care 
au anchetat imediat după [ultima] catastrofă au indicat.că era 
posibil ca [obuzul] să fi fost lansat de musulmani” (Te/emoustique, 
30 noiembrie 1995). De Standaard (3 august 1995) afirmă că, 
potrivit soldaţilor francezi din trupele O.N.U., „un anumit număr de 
trăgători de elită musulmani acționau pentru a-şi dobori cu 
deliberare propriii civili.” Personalităţi militare importante, fără a 

mai pune la socoteală publicaţii ca Die We/twoche, Foreign Policy, 
The Nation, Deferise and Foreign Affats Strategic Policy, The Times, 
The Sunday Times, The Independent London, The Toronto Star, 
puneau insistent la îndoială atacurile sârbești, iar lordul Owen 
însuşi a declarat la B.B.C., în 30 octombrie 1995, că masacrul din 4 
februarie 1994 nu putea să fi fost opera sârbilor. 

Toate acestea nu au împiedicat isteria celorlalte organe de 
presă să se dezlănţuie: „Azi, pe strada principală din Sarajevo, 
curgeau valuri de sânge (...). Ploua cu obuze peste civilii din 
capitala Bosniei” (C.B.S. 27 mai, 1992). „Nebunia sârbească a ucis 
din nou. Carnagiu la Sarajevo” (La Derniere Heure, 29 mai 1992). 
Sau, scurt şi cuprinzător: „Serbia e agresoarea” (De Standaard, 30 
mai 1992). 

Aceste manifestări de indignare, atât de slab documentate, se 
finalizează bineînţeles cu apeluri la represiune şi răzbunare. , 
Atrocităţile comise în direct de sârbi cer să li se acorde ajutor 
extern celor din Bosnia care nu mai au nici o speranţă” (C.B.S, 27 
mai 1992). „Se pare că a fost nevoie de imaginile dramatice ale 
bombardamentului din centrul oraşului Sarajevo comis de armata 
sârbă, pentru a convinge Comunitatea să ridice tonul” (Le Monde, 
29 mai 1992 - observați importanţa imaginii). „Oroarea de la 
Sarajevo zguduie în sfârşit lumea. În fine, Belgradul e sancţionat” 
(Le Sot, 30 mai 1992). „Ultimul masacru a făcut să devină 
inevitabilă o reacţie a marilor puteri” (Le Nouvel Observateur, 10 
februarie 1994). 

Practic, reacţiile comunităţii internaţionale au fost din ce în ce 
mai brutale. Au început cu ameninţări la adresa sârbilor şi cu livrări 
de armament din partea Statelor Unite pentru musulmani, şi s-au 
terminat cu trei mii de misiuni ale avioanelor NAT.O. care au 
bombardat ţinte sârbeşti, militare şi civile, când nici una dintre 
ţările membre NAT.O. nu era în război cu Serbia. Unii au fost 
acuzaţi de crime de război pentru mult mai puţin. 

Deosebit de interesantă, din punct de vedere al dezinformării, 
este atitudinea domnului Jean Daniel, care descrie în Le Nouvel 
Observateur din 31 august 1995 o întrevedere pe care a avut-o cu 
primul-ministru Alain Juppe. Cei doi cad de acord pentru a 
recunoaşte că măcelul de la Sarajevo este, după toate 
probabilitățile, o provocare musulmană:, Au fost în stare să 
provoace un carnagiu printre ai lor! am observat eu cu emoție”, 
consemnează domnul Daniel. Şi; imediat, se pun de acord şi să 
aprobe atât provocarea, cât şi rezultatul acesteia: „Au făcut NATO. 
să se trezească din amorţire”, remarcă primul-ministru; „Pentru 
mine, acest lucru nu schimbă cu nimic cauza bosniacă”, conchide 
ziaristul, care se declară a fi un suflet sensibil. 

În cazul de faţă, ceea ce retine atenţia este înlănţuirea 
intenţiilor: 


- scopul este acela de a lovi o anumită parte din conflict; 
- pentru aceasta, trebuie ca opinia publică să ceară lovirea 

acelei părţi; 

- drept care, acea parte trebuie să fie antipatizată de opinia 
publică; 

- deci, trebuie să comită atrocități spectaculare; dacă nu 
comite atrocități care să se poată filma şi exploata cu uşurinţă: 

- pe deo parte, se vor inventa; 

- pe de altă parte, vor fi comise de alţii şi puse în seama ei. 


Altfel spus, suportul operaţiunii de dezinformare va fi, de 
această dată, fabricat de la început şi până la sfârşit: 


- în consecinţă, partea vizată e lovită; 

- dartrebuie să se justifice, a posteriori, aceste lovituri care 
ies din uzanţele ţărilor civilizate: atunci, dezinformarea îşi dublează 
intensitatea; 

- şi aşa mai departe. 

Falsificari 

Dezinformarea şi-a lăsat frâu liber în legătură cu Bosnia, iar 
lucrul care trebuie reţinut e că numărul de ocazii când a fost 
surprinsă în flagrant delict nu schimbă cu nimic opinia publică. 

Să cităm doar câteva exemple, împrumutate din diverse 

publicaţii: 

- fotografia unei mame prezentată ca fiind croată, la 
picioarele crucii de pe mormântul fiului ei. Pe cruce e scris numele 
fiului, cu caractere chirilice - deci, e vorba de un sârb. 

- fotografia unui torturat. Ni se spune că e vorba de un 
musulman căruia i s-au tăiat trei degete pentru a nu mai putea face 
semnul V al victoriei. Poartă pe inelarul mâinii drepte o verighetă: 
deci, e un ortodox; 

- ţărănci sârboaice care par să venereze nişte latrine. 
Adevărul e că latrinele au fost construite în locul unei biserici 
distruse; 

- oţărancă, înarmată cu o puşcă, urmată de un copil mic. 

Ni se spune că sunt musulmani refugiaţi, dar copilul are pe capo 
ceaikaşa (un soi de caschetă militară), tipic sârbească; 

- milițieni înarmaţi, deosebit de patibulari, prezentaţi ca 
sârbi. Insignele lor reprezintă eşichierul croat. (Asupra acestui 
subiect, Le Nouvel Observateur a publicat erate în numerele 1470 şi 
1473); 

- alte ziare publică dezvăluirile micuţei Anisa, care i-a văzut 
pe sârbi tăind nasuri şi urechi la Tuzla. Tuzla nu a căzut niciodată în 
mâinile sârbilor; 

- Amnesty International le atribuie sârbilor coşul cu ochi scoşi 
a cărui poveste a spus-o deja Malaparte, în legătură cu Ante 
Pavelici, în timpul celui He-al Doilea Război Mondial; 

- Agenţia Reuter semnalează, la data de 20 iulie 1998, că 
Muntenegru este o mică republică iugoslavă „populată în majoritate 

de musulmani”: sunt în proporţie de 18%; 

- imagini cu străzile distruse din Vukovar au fost folosite ca 
decoruri ale luptelor de stradă din Dubrovnik, unde nu au avut loc 
lupte de stradă; 

-  musulmanul prizonier într-un lagăr de concentrare sârbesc, 
filmat de B.B.C. În 1992, era Branko Veleci, un ofiţer sârb, prizonier 
într-un lagăr musulman; 

- nişte copii omorâţi într-un autobuz sunt prezentaţi ca fiind 
musulmani. Ritualul funerar care apare apoi e ortodox; 

- o fotografie prezintă o femeie croată plângându-şi fiul ucis 
la Posusje, într-un atac sârbesc. Sârbii nu au atacat niciodată satul 
croat Posusje care, în schimb, a pierdut treizeci şi patru de oameni 
omorâţi de musulmani. 


Uşurătatea din modul de prezentare a informaţiilor bosniace 
atinge punctul culminant cu acea reacţie a unui caricaturist 
american care, la data de 19 aprilie 1993, a refuzat să-i trimită 
redactorului său şef un desen umoristic referitor la verdictul 
pronunţat în afacerea Rodney King (negrul american bătut bestial 
de poliţişti): „Date fiind complexităţile rasiale şi juridice ale acestui 
proces, am decis că ar fi preferabil să nu abordăm o asemenea 
problemă cu limbajul sumar al unei caricaturi de actualitate. Vă voi 
trimite, în schimb, un desen despre războiul din Bosnia” (citat de 
Peter Brook, Foreign Policy, iarna 1993-1994). 

Şi sârbii au operat falsificări. Excedat de căutarea violatorilor 
sârbi, scriitorul Nebojsa Jevrici i-a făcut pe anchetatorii americani să 
creadă că cel mai mare violator din toţi era un anume Gruban Malic. 
Gruban Malic este eroul unui roman al lui Bulatovici. Tribunalul 
penal internaţional s-a grăbit să-l inculpe pe cel mai mare violator... 
până în momentul când s-a descoperit păcăleala. 

Dacă dorim să studiem serios dezinformarea, trebuie să 
revenim la profunda intuiţie a marilor înaintaşi, Lenin şi Goebbels: 
în psihocraţie, adevărul nu contează, la limită nici măcar nu există, 
exista numai ceea ce sunt făcuţi oamenii să creadă sau, şi mai bine, 
ceea ce sunt făcuţi să creadă că cred. 


Logomachia 


Războiul din Bosnia a dat naştere unei logomachii de 
circumstanţă. 

Am discutat deja despre cuvintele /agăr, groapă comună, 
purificare etnică. Termenii a elibera şi a ocupa au fost şi ei de mare 
folos. Am auzit vorbindu-se despre Krajina „eliberata” de croaţi şi 
despre Bosnia „ocupata” de sârbi, lucruri de care ar râde şi curcile, 
dacă ar şti istorie: dar iată că publicul n-o cunoaşte, iar neştiinţa 
țintei este una dintre marile puteri ale dezinformatorului. 

Răuvoitorul joc de cuvinte sârbo/şevic este apanajul unui 
gazetar care l-a inventat, găsindu-l foarte comic. Mai există şi 

sârbo-valeţi care, cel puţin, nu are pretenţii de umor. 

Mai interesantă mi se pare expresia autoproclamată, care i se 
aplică pe un ton reprobator Republicii Sârbe, de parcă nu s-ar fi 
proclamat singure toate republicile din lume, începând cu cea 
franceză şi cea americană. La fel de semnificativă este şi folosirea 
sistematică a expresiei criminal de război pentru nişte persoane 
inculpate pentru crime de război dar încă necondamnate şi, deci, 
trebuind să beneficieze de prezumția de nevinovăție. Toată lumea 
a putut auzi la radio că, în timpul luptelor dintre sârbi şi adversarii 
lor croaţi sau musulmani, sârbii erau întotdeauna doar uciși, câtă 
vreme oponenții lor nu erau decât asasinati, ceea ce dă mult mai 
bine într-o epocă a victi-mofiliei. 


Manualele şcolare şi dicționarele au luat şi ele parte la joc, 
atribuind operaţiunile de purificare aşa-zisă etnică numai sârbilor, 
când croații şi musulmanii le-au practicat şi ei. Am dori, pentru 
exemplificare, să cităm in extenso un text apărut în /nfos junior din 
23-29 septembrie 1995. Această publicaţie pentru tineret a ales 
cuvintele „Bosnia - Mărturia de la Fatima” ca text de copertă. 


„Cum a început războiul? După căderea comunismului, 
lugoslavia s-a spart în bucăţi. Croaţia, în 1991, apoi şi Bosnia, în 
1992, s-au pronunţat «prin referendum» pentru independenţă. 
Sârbii nu recunosc aceste două republici, în care sunt minoritari. 
Vor să domine regiunea, obţinând maximum din teritoriu. Prin 
urmare, atacă cele două ţări.” 

(Această relatare istorică e ipocrita. Dacă referendumul era 
acceptabil în provinciile Croaţia şi Bosnia, atunci de ce nu a fost 
valabil şi în Bosnia sârbească? Faptul că sârbii bosniaci au refuzat 
să participe la referendumul organizat de musulmani nu e relatat. 
Se întreţine cu bună ştiinţă confuzia dintre sârbii din republica 
Serbia şi sârbii din Republica sârbească.) 

„Ce s-a întâmplat la Sarajevo? în luna aprilie a anului 1992, 
sârbii încep să asedieze şi să bombardeze capitala Bosniei. Sarajevo 
simbolizează ceea ce urăsc sârbii «ultranaţionalişti»: un oraş unde 
trăiesc împreună musulmani, croaţi şi chiar sârbi. li acuză pe 
musulmanii bosniaci că vor să clădească o «republică islamică» 
după modelul iranian. Ceea ce e fals, căci aceştia sunt europeni, iar 
cultura şi modul lor de viaţă seamănă cu ale noastre.” 

(„Capitala Bosniei” presupune o ţară independentă atacată de 
străini, pe când sârbii care atacă oraşul Sarajevo sunt la fel de 
bosniaci şi „sarajevieni” ca şi musulmanii. Nu prea putem înţelege 
cum ar uri un oraş pe care îl consideră capitala lor. Şi cunoaştem 
destul de bine Declaratia islamică a domnului Izetbegovici pentru a 
şti că ceea ce doreşte el să construiască este într-adevăr o 
„republică islamică”. E de ajuns să călătorim în regiunile 
musulmane din Iugoslavia, pentru a constata că viaţa şi cultura 

locuitorilor baricadaţi în gospodăriile lor închise nu seamănă deloc 
cu viaţa şi cultura occidentală.) 

„Cum trăieşte un copil din Sarajevo? De trei ani, micii 
sarajevieni locuiesc într-o imensă închisoare. Nu pot ieşi din oraşul 
înconjurat de sârbi. Nu-şi părăsesc cartierul, căci deplasările sunt 
periculoase, din cauza obuzelor. Apa şi curentul electric se întrerup 
foarte des, iar şcolile sunt închise. La ce visează copiii? La pace, 
bineînţeles, şi să revadă marea.” 

(Pasaj sentimental, destinat să aducă lacrima în ochii copiilor 
de şcoală. E un război just. Se omite numai să se menţioneze că în 
Sarajevo trăiesc şi sârbi şi, pe deasupra, un tunel aflat în mâinile 
musulmanilor leagă oraşul şi exteriorul. Să revadă marea?... Viziune 
sentimentală a unui oraş asediat dur. Dar iată că urmează 
esenţialul: chemarea sângelui, atât de caracteristică pentru 
intelectualii care nu au trăit niciodată un război.) 

„Ce trebuie să se facă pentru a reveni pacea? 
Bombardamentele avioanelor NAT.O. şi ale Forţei de Reacţie Rapidă 
(F.R.R.) asupra poziţiilor sârbeşti din jurul oraşelor Sarajevo, 
Gdrazde şi Tuzla pot readuce pacea. Pentru prima oară, de fapt, 
sârbii au fost «pedepsiţi» şi, fără îndoială, vor fi obligaţi să se aşeze 
la o masă a tratativelor, altfel riscând să se expună unor noi 
represalii.” 


Din partea unui text destinat să instruiască tineretul, ne-am fi 
putut aştepta la mai multă imparţialitate şi moderație, dar la drept 
vorbind ne-am fi înşelat. Dezinformarea penetrează la toate 
nivelurile, îmbibă toate terenurile, dacă nu urmăreşte un scop 
universal rămâne egală cu zero. 


Războiul prin imagine 


Imaginea a fost folosită mult în timpul operaţiunii de 
dezinformare „Bosnia”. Dacă, într-o fotografie sau la televiziune, se 
vedeau soldaţi trăgând cu armele, eram aproape siguri că erau 
sârbi, sau cel puţin că aveau să fie prezentaţi ca sârbi. Dacă 
apăreau copii plângând sau familii în doliu, nu ne îndoiam că erau 
copii şi familii croate sau musulmane. Dacă se arătau copii sârbi, 
aceştia se jucau de-a războiul, „în timp ce fraţii lor mai mari 
devastează deja cartierele musulmane şi croate”, preciza textul. 
Unele fotografii erau corijate: de exemplu, lagărului din Fikret Aii i 
s-au adăugat foişoare. 

Verva caricaturiştilor s-a consumat şi ea mult pe cheltuiala 
sârbilor. Cuvântul Serbia era scris cu un S în formă de zvastikă. 
Radovan Karadjici era reprezentat cu coadă şi furcă. Sârbii 
prezentau întotdeauna o asemănare vizibilă cu maimuţele. 

întrucât trebuia să se creeze impresia că sârbii începuseră 
războiul şi, deci, să se facă tabula rasa din tot ceea ce precedase 
evenimentele cele mai recente, o caricatură reprezenta trei sârbi cu 
un aer feroce, printre care şi un copil, iar legenda spunea: „Miliţian 

răzbunându-şi cumnatul omorât în 1917, soldat răzbunându-şi 
verişoara violată în 1944, bebeluş gândindu-se să-şi răzbune tatăl 
în 2023.” 

De vreme ce o campanie de dezinformare, când e dusă până 
la capăt, ajunge obligatoriu la o formă de nebunie, o altă caricatură 
reprezenta „Crăciunul la Sarajevo”. Doi soldaţi sârbi tocmai 
crucificaseră un copil, iar unul dintre ei îi spunea celuilalt: „Doar nu 
era să aşteptăm treizeci şi trei de ani ca să facem treaba asta”. 


Situaţia era rezumată foarte clar de o caricatură arătând un 
specialist în relaţii cu publicul spunând la telefon: / can do you a 
dead baby on a cross or Tve got some nice gouged eyes! C,Vă pot 
face rost de un copil mort pe o cruce sau am nişte ochi scoşi foarte 
reuşiţi.”) Cum să facă rost de aşa ceva? Găsea el. lar dacă nu găsea, 
îi comanda. Dacă nu comanda, realiza fotomontaje. In cel mai rău 
caz, răspândea zvonuri, de care sigur avea să se agate cineva. Să 
nu uităm: dacă piaţa e favorabilă, suportul nu are absolut nici o 
nevoie să fie real. 


Psihoza 


Un eşantion al formulelor ne va forma o idee asupra stării de 
psihoză în care s-au afundat mijloacele de informare în voie, apropo 
de Bosnia: 

„Oroarea cotidiană... Nebunia criminală a comandanților 
sârbi... Atrocităţi fără egal în Europa de cel puţin o jumătate de 
secol... Violuri de o bestialitate aparte... Există, în tabăra sârbilor, 
criminali de război... Cumplita mărturisire a atrocităților comise de 
un tânăr sârb... Latura întunecată care există în fiecare om [...) e 
aici, în toată oroarea ei sângeroasă... Un viol este într-adevăr o 
crimă împotriva umanităţii... Ruşinea din Bosnia... O piatră pe inimă, 
un copil în burta, povestesc unii, suspinând... Totul indică o dorinţă 
deliberată de umilire, de anihilare a fiinţelor, ai cărei principali 
protagonişti au fost sârbii... Sârbii au creat un infern... Cetnik în 
toată regula: violuri şi omoruri cu repetiţie... Sârbii au depăşit o 
nouă limită în oroarea războiului... Damnaţii Europei... La limita 
urii... linişte, se ucide... Întoarcere spre infern... Lagărele ruşinii... 
Măcelarii lui Mlădiei... Psihiatrul nebun... Militarismul sârbesc... Cea 
mai terifiantă acţiune la care au luat vreodată parte Naţiunile 
Unite... Cea mai mare trădare de care s-a făcut responsabilă 
O.N.U... Ultimul stadiu al unei politici aberante, devorată de propria 
ei logică... Nici chiar Diavolul însuşi n-ar fi putut concepe un ultragiu 
atât de crud... Un monstru din filmele de groază care se credea 
mort şi tăiat în bucăţi, al cărui fiecare tentacul se umflă, prinzând o 
viaţă autonomă...” 

Climatul a devenit de aşa natură, încât au ajuns să se 
răspândească şi să fie crezute cele mai absurde fabule. Exemple: 

Trăgătorii de elită sârbi primesc câte trei sute de dolari 
pentru fiecare copil omorât. 

„Comunitatea sârbească din Elveţia este acuzată de a-şi 
petrece concediile de odihnă masacrându-şi foştii compatrioți din 
Bosnia, mitraliind, spintecând, violând. Aceşti oameni se alătură 
mitologiei sângeroase a lui Barbă-Albastră, Landru şi alţi Jack 
Spintecători,” (24 Heures de Lausanne şi La Tribune de Geneve din 
12 iunie 1993, cu inspiratul titlu: „Oroarea în bocanci”). 

„O persoană a declarat, în faţa comisiei bosniace pentru 
crimele de război din Brcko, că a văzut camioane care duceau 
cadavre spre fabrica de carne a oraşului. Un alt martor, refugiat în 
Croaţia, spune că a văzut, în interiorul uzinei, cum se debarasau 
sârbii de cadavrele incomode.” (Remarcaţi că Le Monde din 11 mai 
1994 nu-şi formulează acuzaţia: o insinuează.) 

Laurii acestei afaceri îi revin, după părerea mea, unui ziar 
canadian, Weekly Word News, care a anunţat, sub titlul de Vampire 
Hunted as War Criminal in Bosnia („Vampir urmărit în Bosnia 
pentru crime de război”) că numitul Stanislav Bajici, sârb bosniac, 
era căutat pentru că băuse sângele a cinci mii de victime. 
Informaţia e atribuită unor funcţionari ai O.N.U. şi decorată cu un 
superb portret robot al „demonului băutor de sânge”, cu tot cu 
colții de vampir. 

Literatura de voiaj n-a întârziat să apară. Am citit recent un 
roman a cărui acţiune se desfăşura în Bosnia şi unde toţi torţionarii 
specializaţi în tăierea sânilor femeilor purtau la gât o cruce 
ortodoxă mare. In paralel, o bandă desenată publicată a făcut pe 
faţă elogiul unei „noi politici de fermitate care îi va constrânge în 
sfârşit pe sârbi să respecte acordurile de încetare a focului prea 
mult timp călcate în picioare”. 


Chemarea sângelui 


Psihoza provoacă în mod firesc chemarea la vărsare de 

sânge. Se poate presupune că acesta era scopul urmărit. 

Mijloacele de informare îi reproşează blocului NAT.O. că a 
rămas „cu arma la picior”. Ziarele americane titrează: Time to Use 
Force („E timpul să se folosească forţa”) după care se felicită: 
Getting Tough at Last („în sfârşit, măsuri dure”). În Le Point, un scrib 
le reproşează occidentalilor că „îi atacă pe sârbi fără să-i distrugă”. 
În L'Evenement dujeudi, altul tună şi fulgeră: „A sosit timpul să i se 
aplice Serbiei o serie de atacuri aeriene”. În aceeaşi publicaţie, un al 
treilea declară că sârbii sunt o „adunătură de laşi, de beţivi şi de 
bestii” şi, în consecinţa, trebuie „să se distrugă ţara {fsic), să se 
bombardeze oraşele Pale şi Belgrad”. Foarte creştinul Pre-sent 
preconizează soluţii staliniste: sârbii „trebuie să-şi ia clicile şi 
clăcile”*(In orig.) prendre leurs cliques et leurs claques = „să se 
ducă de unde-au ieşit” /, la origini” / „să dispară” (n. tr.). 

Le Monde se burzuluieste şi el: „Ce să mai spunem, altceva 
decât să urlăm de revoltă?... Nu s-a încercat nici măcar un 
bombardament mic, acolo...” 

In această atmosferă, nu e de mirare că, după atentatul de la 


162 


R.E.R., Ministerul de Interne a încercat să sugereze publicului că se 
descoperise o „pistă sârbească” şi că, în pofida părerii militarilor de 
grad superior care se găseau la faţa locului şi repetau continuu că 
nu exista nici o soluţie militară pentru problema bosniacă, sondajele 
relevau (Le Monde, 1 ianuarie 1993) că şaptezeci şi şase la sută din 
francezi erau favorabili folosirii forţei armate în Bosnia. E adevărat 
că scopul era „protejarea ajutoarelor umanitare”, dar se ştie bine că 
forţa nu se poate folosi atât de limitat Când pocneşti, apoi pocneşti. 
lar când în sfârşit s-a folosit forţa, acest lucru nu s-a făcut nici un 
moment „pentru a proteja ajutoarele umanitare”, ci împotriva 
sârbilor din Pale, şi totuşi, a trezit o satisfacţie generală. 


Câteva rateuri 


Strălucita operaţiune de dezinformare Bosnia, oricât de 
admirabil a fost orchestrată, a dat naştere totuşi mai multor 
nepotriviri. 

Unii militari competenţi, care acţionaseră la faţa locului, au 
făcut să se audă câteva falseturi. Personalităţi ca domnul Jean 
Dutourd, de la Academia Franceză, domnul Jacques Laurent, de la 
Academia Franceză, generalul Pierre-Marie Gallois, părintele forţei 
de şoc franceze, domnul Alain Griotte-ray, au refuzat să urle într-un 
glas cu şacalii. Revistele Le Point, Le Canard enchaine, L'Evenement 
du jeudi, au publicat uneori şi articole imparţiale. Le Courrier 
internațional a semnalat, în legătură cu „tragedia de la Gorazde”, că 
„autorităţile bosniace mențineau o fabrică de armament la Gorazde, 
încălcând însăşi noţiunea de zonă de securitate” şi că „numărul de 
pierderi de la Gorazde a fost exagerat cu deliberare prin 
transmisiunile radio ale amatorilor despre care se credea că 
emiteau din oraş, dar în realitate proveneau din afară”. 

Câţiva oameni lucizi au devenit conştienţi, cel puţin parţial, că 
erau supuşi unei operaţiuni de dezinformare. 

Astfel, The New Statesman (31 iulie 1992), dezvăluind 
încasările agenţiei RuderFinn (optsprezece mii de dolari pe lună, 
sumă realmente rezonabilă, date fiind rezultatele obţinute), 
comenta că dacă, fie şi în privinţa armelor, Croaţia nu era supusă 
embargoului impus sârbilor, probabil că acest lucru era due to 
better PR - „datorat unor relaţii cu publicul mai bune”. 

Le Point din 13 martie 1993 nu se situa nici el foarte departe 
de adevăr când constata: „Totul se întâmplă ca şi cum mass-media 
- televiziunile în special - ar avea nevoie să îngreuneze bilanţurile 
pentru a atinge cât mai sigur pragul de declanşare a emotivităţii 
spectatorului sau a cititorului”. 

lar Max Clos, în Le Figaro din 30 aprilie 1994, conchidea fără 
ocolişuri: „In total, mass-media occidentale s-au lăsat intoxicate 
pasiv, fără a se întreba nici un moment dacă versiunea furnizată lor 
era măcar veridică. De ce? Pentru că, în acest conflict, este «corect 
politiceşte» să se ţină partea musulmanilor bosniaci contra sârbilor 
ortodocşi.” 

Nici nu s-ar fi putut spune mai bine. 

Dar trebuia mai mult decât atât pentru a le deschide ochii 
dezinformaţilor-dezinformatori. Pentru ei, tot ceea ce mergea în 
contra direcţiei pe care şi-o stabiliseră trecea drept „dezinformare 
sârbească”, pe când sârbii s-au dezvăluit absolut incapabili nu 
numai să dezinformeze, ci şi să informeze pe cineva. 

Dacă generalul Morillon făcea declaraţii contrare curentului, se 
vorbea despre „strania toleranţă a colonelului Morillon”; dacă 
generalul Rose nu urma nici el direcţia, era „naiv [sau prost] ca un 
miel care se pregăteşte să fie fătat”. Ce? Îndrăznea el să recunoască 
„bunăvoința sârbilor bosniaci” dovedită de întâlnirile cotidiene cu 
Radovan Karadjici?! „Avem motive de nelinişte”, comentează fin un 
ziarist. „Bunăvoinţa psihopatului de Karadjici? Până şi bravul general 
Morillon a înţeles până la urmă”. De asemenea, dacă sârbii discutau 
un ultimatum, erau nişte criminali, dacă i se supuneau, erau laşi, iar 
dacă lordul Carrington făcea un gest de pace, „reîncepea 
mascarada acordurilor de încetare a focului încălcate înainte de a se 
fi uscat cerneala pe hârtie”. 

Publicul accepta această simfonie maniheistă, în pofida 
“tuturor nepotrivirilor. 
Una peste alta, putem deci spune că operaţiunea Bosnia fost 
executată cu o mână de maestru. 
Felicitări. 

Capitolul XVII 


RĂZBOIUL INFORMAŢIILOR 


Războiul informaţiilor este un concept relativ nou şi atât de 
vast, încât nu îl putem trata aici. Dar nu putem nici să-l trecem sub 
tăcere. Prin urmare, ne vom mulţumi să-i acordăm acestui subiect 
câteva idei generale, pornind de la premisa că, dintr-un anumit 
punct de vedere, dezinformarea modernă în sine nu este decât 
unul dintre aspectele acestui război a/ informațiilor. 


Generalități 


Devenind conştienţi de faptul că, în lumea modernă, totul se 
traduce în informaţii, americanii au stabilit primii teoria războiului 
informaţiilor. In Statele Unite proliferează instituţiile, militare şi 
civile, care se ocupă de acest subiect. „Tehnologia face să apară în 
fiecare zi noi aplicaţii, iar societatea americană s-a adaptat cu atât 
mai repede, cu cât împărţirea informaţiilor este un instrument al 
puterii economice şi politice. Din această revoluţie a luat naştere 
concepţia de dominație informațională, „conform căreia este posibil 
să se stăpânească mediul ambiant prin stăpânirea informaţiilor”, 
scrie David Bouden. 

„Războiul informaţiilor constă în utilizarea ofensivă şi 
defensivă a informaţiilor şi a sistemelor de informare pentru a 
exploata, corupe şi distruge informaţiile şi sistemele de informare 
ale adversarului, protejându-ne totodată propriile noastre informaţii 
şi sisteme”, sună definiţia propusă de /nstitute for Advanced 
Studies on Information Warfare, conform tezei lui Jean-Frangois 
Tacheau (încă nepublicată, până în momentul de faţă) Guerre 
economique et Guerre de Yinformation -„Războiul economic şi 
Războiul informaţiilor”. Practic, cercetătorii disting în acest război 
trei aspecte: 

- a şti tu însuti; 

- a-l împiedica pe celălalt să ştie; 

- a-l face să deţină cunoştinţe deformate. 

A 

In acest al treilea aspect se înscriu dezinformarea şi influenta. 


Din partea sa, Intelco (filială a Defense Cound!/ International) 
distinge: 

- războiul pentru informaţie; 

- războiul prin informaţie; 

- războiul contra informaţiei. 


Alvin şi Heidi Toffler, care şi-au făcut o mare reputaţie în 

domeniu, au creat noţiunea de „doctor Spin”*( To spin = a depăna, 
a toarce, a (se) roti (n. tr.)].: acesta este elementul care creează 
efectul dorit al informaţiei, maniera de a o prezenta. Soții Toffler 
găsesc şase mijloace de „înşelare a spiritelor”: 

1. acuzația de atrocități; 

2. dilatarea hiperbolică a mizelor; 

3. satanizarea sau dezumanizarea adversarului; 

4. polarizarea: „cine nu e cu noi e împotriva noastră”; 

5. invocarea unei sancţiuni divine: „Dumnezeu ocroteşte 
America!”; 
metapropaganda, adică arta de a discredita propaganda adversă, 
de a arunca suspiciunea asupra a tot ceea ce provine dintr-acolo: 
„dezinformarea sârbească”, „Sadam Hussein exercită un control 
total asupra presei sale, deci tot ceea ce e comunicat de ea nu 
poate fi decât fals”**.( Alvin şi Heidi Toffler, Război şi anti-război, 
Bucureşti, Editura ANTET, 1995 (n.tr.). 

Fără îndoială, cititorul a regăsit deja în propria lui memorie 
numeroase exemple ale întrebuinţării acestor tehnici: rând pe rând, 
forţele de ocupaţie germane din Franţa şi cele sovietice din 
Afghanistan au fost acuzate că minau jucăriile pentru copii; armata 
lui Sadam Hussein a fost prezentată ca fiind mult mai periculoasă 
decât era de fapt; vendeenii au fost şi dezumanizaţi, şi diabolizaţi; 
marxismul a acuzat întotdeauna pe oricine nu era comunist că ar fi 
„duşman de clasă” sau „ticălos” (conform vocabularului sartrian), 
hărăzit unei damnări sociale: „lada de gunoi a istoriei”. 

lar aceste tehnici au fost puse în aplicare, cu tot tacâmul, în 
operaţiunea Bosnia: acuzaţii de atrocități, hiperbole, 
dezumanizare, polarizare şi propagandă, după cum am văzut. A 
fost agitată până şi sancţiunea divină: Islamul, bineînţeles, a văzut 
în conflictul din Bosnia un război sfânt; prelaţii Bisericii romano- 
catolice au vorbit despre un „război drept”; iar preşedintele 
Jacques Chirac, repetând sistematic formula „fără lege nici 
credinţă” cu referire la sârbi, urmărea clar să facă din ei nişte 
proscrişi total. 

Aplicațiile acestor concepte sunt numeroase. La prima 
vedere, descoperim trei principii: războiul economic sub toate 
formele sale, care ies complet din subiectul nostru de studiu, 
conflictele de ordin militar, despre care avem de spus câteva 
cuvinte, şi războiul cibernetic, asupra căruia vom face unele 
constatări. 


Aspectul militar 


Militarii francezi au înţeles că dezinformarea putea fi folosită 
în scopuri războinice şi, mai ales, că războiul care este a/, prin, 
pentru şi contra informațiilor devenise deja o strategie 
indispensabilă. Revista L'Armement consacră acestor probleme un 
număr întreg. Rapoarte mai mult sau mai puţin confidenţiale arată 

că o operaţiune militară modernă nu se poate concepe fără un 
înveliş  „informaţional”, după cum nu se concepe nici fără 
„acoperire aeriană”. In trecut, nimeni nu pleca la război fără a se 
informa el însuşi; astăzi, trebuie să se informeze şi opinia publică, 
privitor la motivele şi rezultatele războiului, în L'Armement, David 
Bouden scrie că „informaţia este considerată de-acum a cincea 
dimensiune a bătăliei, alături de dimensiunile pământ, mare, aer şi 
spaţiu”. 

Colonelul Molinier precizează: „Noutatea este posibilitatea de 
a manipula conţinutul sistemelor de informare - informaţiile care 
se vehiculează - şi suportul fizic - instrumentele necesare pentru a 
contura şi transmite acele informaţii. Este posibilitatea de a 
controla, prin intermediul unei supremaţii a ofertei în domeniul 
reţelelor, al computerelor şi al programelor software aplicative, 
suportul informaţiei şi informaţia însăşi. Făcând o paralelă cu al 
Doilea Război Mondial, s-ar putea compara situaţia existentă cu 
aceea care ar fi domnit dacă germanii stăpâneau în acelaşi timp 
manevrele operative ale tancurilor dar şi calitatea tancurilor 
inamice. 

O asemenea concepţie ţine de domeniul visului. Dar trebuie 
să recunoaştem că Războiul din Golf, de exemplu, a reprezentat 
mai mult triumful informaţiei decât al armamentului, al strategiei 
sau al moralului trupelor: mijloacele tehnice foarte dezvoltate ale 
americanilor şi folosirea sateliților care permiteau să se exploateze 
informaţiile „în timp real”, adică imediat, au făcut ca Aliaţii să ştie 
tot ce făcea Irakul, în timp ce irakienii orbecăiau. 


Dacă televiziunea este Paradisul dezinformării, cibernetica i-a 
devenit Olimpul, Walhalla, Câmpiile Elizee, de când s-a inventat 
modemul şi a intrat în funcţiune Internetul, această descoperire a 
militarilor americani care, la început, nu avea altă intenţie decât 
aceea de a descentraliza posturile de comandă informatice. 
Depăşindu-şi pe departe vocaţia militară, Internetul a devenit prin 
excelenţă terenul unde războiul informaţiilor îşi poate da frâu liber. 
Incă din 1989, Cliff Stoll, în The Cuckoo's Egg („Oul de cuc”), relata 
duelurile pe care le practică, prin computere interpuse, utilizatorii 
legitimi ai băncilor de date şi hackerii care se infiltrează fraudulos, 
pradă resursele şi lasă uneori viruşi sau... ouă de cuc. 

Desigur, marile societăţi folosesc Internetul pentru a se 
informa, dar şi pentru a-şi dezinforma concurenţii. „în sectoarele 
concurente”, comentează Thierry Regnier, „culegerea profilurilor de 
cercetare ale adversarilor prezintă un interes evident, în mod firesc, 
supravegherea nu se poate exercita decât asupra aspectelor pe 
care le lasă actorii să transpară. Prin urmare, este limitată, nefiind 
exhaustivă, dar stă la dispoziţia tuturor. La acest nivel, se pot folosi 
unele măsuri de protecţie: împrumutarea de identități multiple, 
efectuarea numai de cereri foarte mari, punerea de întrebări 

îndepărtate de domeniile sale reale de interes pentru a «îneca» 
preocupările de moment etc. Există, bineînţeles, contramăsuri ca 
generalizarea folosirii «fursecurilor»* (în orig.) cookies (n. tr.). (mici 
succesiuni de caractere care permit să se ţină urma utilizatorului), 
tratamente de masă sistematice în scopuri de regrupare, sau 
tratamente mai «fine» ale informaţiei cu ajutorul unor instrumente 
de producţie a informaţiilor elaborate.” 

Asemenea unui teren propriu-zis, terenul cibernetic îi aparţine 
cui îl acaparează. „Stăpânirea canalelor de circulaţie a informaţiilor, 
difuzarea cât mai amplu posibil a propriilor puncte de vedere 
pentru a le impune, adaptarea continuă a metodelor şi a 
instrumentelor de tratare a informaţiei sunt deci tot atâtea 
elemente care trebuie să fie stăpânite pentru a deţine controlul 
asupra unuia dintre teatrele principale ale războiului informaţiilor: 
Internetul” (Thierry Regnier). 

Internetul este în curs de a deveni, la fel ca limba lui Esop, cel 
mai bun lucru din lume şi totodată cel mai rău, căci utilizatorul care 
se informează cu ajutorul displayului său îşi închipuie în mod firesc 
că informaţiile pe care le primeşte sunt „obiective”. Nici pomeneală: 
„Difuzarea pe scară largă a unui punct de vedere parţial, fiind 
naţional, îi face complet dependenţi pe cei care îl utilizează în mod 
sistematic. Majoritatea surferilor sunt dirijaţi întotdeauna spre 
aceleaşi site-uri, aceleaşi soluţii, aceleaşi întreprinderi, dincolo de 
care nu fac decât rareori efortul să mai caute.” Thierry Regnier are 
dreptate, cu siguranţă, când ne pune în gardă contra „impactului 
economic şi cultural care rezultă de aici”, dar trebuie să precizăm că 
nu toate parţialitătile sunt naţionale: există şi părtiniri religioase, 
politice, sociale, profesionale, sau altele care provin pur şi simplu 
din zona modei, şi toate devin periculoase atunci când nu sunt 
mărturisite. După cum scrie Franşois Gere, „Internetul se bazează 
mai puţin pe calitatea informaţiilor şi mai mult pe capacitatea de 
cristalizare a unor opinii difuze. Astfel, se formează comunități de 
credință pe reţea. Prin urmare, cea mai importantă este fidelizarea 
prin site şi în cadrul acestuia.” Pericolele sar în ochi. 

Dacă tot veni vorba, pe Internet s-au lansat deja veritabile 
acţiuni de dezinformare. 

Unele au un caracter economic. „Inteligența economică,” scrie 
L Le Pivain, „înseamnă şi a şti să te înarmezi împotriva campaniilor 
de denigrare, fie programate, ca aceea care susţine că elicopterul 
Tigre este puţin fiabil şi că a avut un accident în momentul când 
americanii încercau să vândă modelul Apache olandezilor, fie 
oportuniste, atunci când, după accidentul din luna octombrie a 
anului 1994 al unui A.T.R. [avion de transport regional], reţeaua 
Internet a văzut înflorind fişe tehnice foarte documentate, dar 
eronate, despre erorile de concepţie a aparatului A.T.R. Aceste 
acţiuni de dezinformare, cu un cost de operare minim, prezintă un 
risc cu atât mai mic pentru iniţiator, cu cât acesta în general nu 
acţionează direct, ci prin intermediul unei agenţii private. 
Dezvoltarea informației şi pregătirea pentru confruntarea 

concurenţială duc la înmulţirea afacerilor de acest gen, creând o 
veritabilă piaţa a dezinformării, cu constituirea de dosare a priori şi 
eliminarea comanditarilor potenţiali.” 

Alte operaţiuni afectează mediul ambiant, iar mediul nu se află 
niciodată prea departe de economie şi de politică. In 1995, mişcarea 
Greenpeace a lansat o campanie contra activităţilor „poluante” ale 
companiei Shell în Marea Nordului. Rapoartele Greenpeace erau 
pline de erori, ceea ce organizaţia a sfârşit prin a recunoaşte. Dar 
rapoartele Shell, bazate pe o contra-expertiză corectă, nu au reuşit 
să se impună niciodată opiniei generale. 

Manevra de dezinformare a mişcării zapatiste din Mexic a fost 
declarat politică. La data de 11 februarie 1995, organizaţia a reuşit 
„să mobilizeze presa din Statele Unite, apoi opinia publică 
internaţională, lansând pe Internet o chemare în ajutor contra 
ofensivei guvernului mexican, care pomenea despre masacre în 
satele regiunii Morelia-Gamacha. Ziariştii care au alergat la faţa 
locului câteva zile mai târziu au putut constata că nu se întâmplase 
nimic. Dai” efectul se obținuse, orice acţiune a armatei mexicane în 
zonă devenind imposibilă. În plus, popularitatea subcomandantului 
Marcos avea să crească neîncetat, printr-o acţiune psihologică 
organizată cu grijă, care recurgea în mare măsură la posibilităţile 
Internetului” (Franşois Gere). 

Din punct de vedere tehnic, posibilităţile de dezinformare 
prin metode cibernetice sunt nelimitate, mai ales în domeniul 
imaginii. Programul software Photoshop permite trucaje infinite. 

Fundaţia pentru Studii ale Apărării a publicat documentaţia 
colocviului său din 1995 sub titlul de Les Manipulations de l'image 
et du son, demonstrând că ar putea fi necesar să ne revedem 
concepţia asupra realului. „Este posibil ca, de-acum înainte, să se 
creeze orice efect dorit, pornind de la imagini şi sunete. leri, 
pentru a crea o imagine care să respecte realitatea, era necesară 
o cameră de luat vederi. Astăzi, un computer şi un program 
adecvat sunt de ajuns pentru a crea o imagine calculată în plan 
virtual. Se ştie, de exemplu, că ar fi posibil să se facă «o Isabelle 
Adjani virtuală» să evolueze într-o lume virtuală?” 

Aceste posibilităţi sunt în mare parte exploatate în domeniul 
publicităţii, unde se văd, de exemplu, câştigătorii unei curse de 
ciclism trecând linia de sosire sub banderole care fac reclamă 
unor mărci de bere diferite, în funcţie de tara unde e proiectată 
emisiunea. Efectul este asigurat printr-un procedeu numit EPSIS, 
pus la punct de Matra. 

Procedeul FLAME permite să se grefeze faţa unei 
personalităţi pe trupul altcuiva. In ambele cazuri, se pot înţelege 
efectele politice pe care le-ar avea o utilizare abuzivă. Domnul 
Todd Leventhal a mărturisit că are în posesia lui o fotografie falsă 
care îl reprezintă primind felicitările preşedintelui Clin-ton, 
fotografie cumpărată cu douăzeci şi cinci de franci. 

Valori şi produse 


Unele dintre acţiunile sale sunt desfăşurate într-o ordine 
dispersată, spre folosul celor mai diversificate interese. Dar 
există şi constante deloc de neglijat, iar Jean-Frangois Tacheau 
ne oferă o analiză destul de neliniştitoare. 

„Ideea este simplă”, scrie el; „dacă îmi promovez valorile, 
export modelul meu de consum şi îmi vând produsele.” 

Această înlănţuire valori-produse, care acţionează şi în sens 
invers, explică în parte insistența cu care Statele Unite exportă The 
American way oflife - Modul de viaţă american într-o Europă care nu 
stă mult pe gânduri şi se grăbeşte să aprindă lumânări în dovleci 
goliţi de miez sau să-şi instaleze grătare în grădinile din cartierele 
rezidenţiale. Sar putea să nu existe o relaţie cauză-efect directă 
între Noua Ordine Mondială şi consumul de Coca-Cola, dar e cert că 
dominația informațională duce la beneficii substanţiale şi că cineva 
are de câştigat de pe urma acestui întreg dumping cultural. „Care 
consumator nu ar cumpăra mărfuri americane, când Statele Unite 
sunt farul lumii?” se întreabă domnul Tacheau. „Pentru ele, nu se 
pune problema să plece într-o cruciadă, ci numai să-şi extindă sfera 
de influenţă” (clientela, adică), „rămânând cu conştiinţa împăcată.” 

Această conştiinţă curată conferă operaţiunilor de genul 
respectiv aroma de dezinformare, căci: 

- există într-adevăr o manipulare a opiniei publice, cu ajutorul 
unei informaţii care laudă valorile şi produsele; 

- scopurile sunt parţial comerciale, dar şi parţial politice, 
cele două domenii fiind de-acum întrepătrunse indisolubil; 

- mijloacele sunt deturnate prin definiţie, întrucât nimeni 
nu are sentimentul de a jura credinţă Statelor Unite atunci 
când intră să mănânce la McDonald's. 

Şi totuşi. 

Capitolul XVIII 


UN MOD DE A TRĂI 


Practic necunoscută acum douăzeci de ani, dezinformarea a 
devenit, la acest sfârşit de secol, o modalitate de a trăi. 


Acțiunea psihologică, o activitate naturală? 


În revista L'Armement, Franşois Gere prezintă următoarea 
analiză a situaţiei: 

- societatea hipermediatică acordă o atenţie sporită acţiunii 
psihologice; 

- noilor tehnici electro-informatice li se adaugă modurile de 
comunicare anterioare pentru a produce efecte psihologice 
puternice în intervaluri foarte scurte; 

- la fel de posibil este să se producă efecte psihologice 
puternice şi cu alte mijloace. Este suficient să fie finalizate 
psihologic, dar aceasta presupune capacitatea de a le transmite 
eficient; 

- întârzierea Franţei în acest domeniu nu tine atât de tehnică 
- dispunem de un savot-fate onorabil - ci se explică printr-o lipsă de 
echilibru între puterile civile, militare şi mediatice; 

- acţiunea psihologică trebuie deci să devină o activitate 
naturală, care să se folosească de descoperirile tehnice ale epocii 
noastre şi să dispună de mijloacele necesare. 

Nu cumva, autorului îi cam scapă enormitatea ipotezelor pe 
care le avansează? Acţiunea psihologică, o activitate naturală? Aş 
spune mai degrabă, din partea mea, că în orice psihocraţie şi-a 
vârât coada Mefistofel, fie şi dacă e folosită în slujba celor mai 
nobile cauze şi, în ultimă instanţă, chiar justificată. Este adevărat că 
Francois Gere continuă prin a spune: „în acest scop, trebuie totuşi 
să ne impunem o regulă de aur, imuabilă şi tiranică, într-o societate 
democratică, pluralista şi, deci, în continuă schimbare politică: 
acţiunea psihologică trebuie să constea în a spune adevărul sub 
toate formele sale, în toate modurile, folosind la maximum vectorii 
disponibili.” 

În acest punct, devine mai dificil să ne alăturăm optimismului 
său. Însuşi scopul acţiunii psihologice este acela de a comunica 
informaţii preocupându-se exclusiv de utilitatea lor şi, oricât de 
nobilă ar fi ambiția de a-şi folosi tehnicile în slujba adevărului se 
pare că dezinformarea profesionistă inerentă psihocraţiei face să 
devină aleatorii posibilităţile de a realiza, chiar şi aplicând „o regulă 
de aur, imuabilă şi tiranică”, un proiect atât de himeric. 

Nu peste mult, psihocraţii vor continua să utilizeze „vectorii 
disponibili” pentru a ne face să luăm negrul drept alb, ori de câte 
ori îi va avantaja acest lucru. 

Se cuvine să precizăm că exemplele sosesc de sus în jos. 


Comunitatea Europeana a 
Carbunelui şi a Oțelului 


Le Monde diplomatique semnala în numărul din luna iunie a 
anului 1996 că, pentru scopurile presei, Comunitatea Europeană a 
Cărbunelui şi a Oţelului investeşte sume mereu crescânde: cheltuieli 
de călătorie, indemnizaţii cotidiene, onorarii pentru reportaje, 
comandând să se facă propagandă pentru unificarea europeană în 
articole ocazionale sau cu apariţie regulată, care le permit să 
dubleze sau să tripleze salariile. Misiunea acestora este de „a 
influenţa opinia în momentele critice, a combate prejudecățile şi 
chiar a transforma sentimentele de suspiciune într-un curent de 
simpatie”. In schimb, accesul aleşilor la informaţie e restrâns: dacă 
parlamentarii ar dori să urmărească lucrările interne ale înaltei 
Autorităţi, acest lucru „le-ar putea trezi dorinţa de a interveni mai 
mult decât e de dorit”. „Serviciul de informaţii trebuie să 
urmărească o acţiune de ansamblu asigurând formarea şi 
dezvoltarea unui climat de opinie favorabil şi a unei adevărate 
educaţii a publicului (...) recurgând la toate mijloacele moderne de 
expresie.” Un grup de purtători de cuvânt „va avea 
responsabilitatea oportunității [de a informa] şi monopolul 
ortodoxismului”, în pofida tuturor eforturilor depuse spre a asigura 
bunăstarea ziariştilor, inclusiv fotolii comode pentru somn în timpul 
conferinţelor de presă, „experienţa dovedeşte-că se impune o 
prudenţă deosebită în contactele cu gazetarii care nu sunt acreditaţi 
la Bruxelles şi care nu sunt cunoscuţi personal.” 

Grupul de studiu numit de Comisie a conchis că „opinia 
publică nu are nevoie de mai multe informaţii (...). Probabil că 
dispune de prea multe informaţii (...). Oamenii au nevoie (...) de mai 
multă comunicare: mesaje stimulatoare, excitante, care . li 
motivează şi îi emoţionează; stimuli care să le modifice atitudinea.” 

Se impun două ţinte: cei mai tineri, fiindcă este „judicios pe 
plan strategic să se acţioneze acolo unde există cea mai slabă 
rezistenţă”, şi femeile, pentru că ele sunt „mai înclinate să 
recunoască mai intuitiv şi mai rapid decât bărbaţii avantajele 
unui viitor mai bun”. Prin urmare, Comisia va trebui să dispună 
de o „panoplie a mijloacelor performante din punct de vedere 
tehnic”: „reviste, dezbateri, interviuri, spoturi”. 

Presupusa transparenţă a acestor lucrări rămâne literă 
moartă: The Guardian, care dorea să se informeze asupra 
dezbaterilor, a fost refuzat, sub pretextul că e esenţial ca poziţiile 
miniştrilor din diversele ţări să rămână confidenţiale, mai ales 
dacă aceştia sunt constrânşi să se îndepărteze de poziţiile 
naţionale, „ajungând, uneori, până la a nu mai respecta 
instrucţiunile pe care le-au primit la nivel naţional asupra câte 
unui aspect anume”. 

Decizia a fost confirmata de Curtea de Justiţie din 
Luxemburg, sub pretextul că „puterea de organizare internă a 
instituţiilor comunitare le permite să reglementeze dreptul de 
acces al publicului la documentele pe care le deţin.” 

Trăiască libera circulaţie a informaţiilor! 


Vacile nebune 


Ţinând o conferinţă despre dezinformare în fata Asociaţiei 
filosofilor creştini, am fost întrebat ce părere aveam despre 
afacerea cu vacile nebune. Nu aveam nici o părere şi am recurs 
la o piruetă, considerând că oamenii deveniseră paranoici şi 
vedeau peste tot dezinformare, la fel cum de-a lungul timpurilor 
toţi au căutat sub pat, în funcţie de preferinţe, câte un iezuit, un 
francmason sau un agent KG.B. Dar, vorba americanilor, faptul 
de a fi paranoic nu te scuteşte de a fi persecutat. 

Nu peste mult, pe biroul meu a ajuns textul pe care îl citez 
mai jos şi a cărui origine nu pare să fi fost dezminţită niciodată. 
Numărul din 2 iulie 1996 al ziarului Le Monde face aluzie şi îl 
citează pe domnul Jacques Delors care, chestionat asupra 
acestui subiect de Le Journal du dimanche, declarase pur şi 
simplu că „nu a avut niciodată cunoştinţă despre această nota". 
Totuşi, nu i-a negat nici autenticitatea şi nici, ceea ce e mult mai 
grav, verosimilitatea. 


„Comisia Comunităţilor Europene Serviciul 
politic al consumatorilor Bruxelles, 12 
octombrie 1990 barat /af/N/169 


Notă succintă de dosar asupra B.S.E. Obiect: Declaraţii ale 
Comitetului Veterinar Permanent din datele de 9 şi 10 octombrie 
1990 


|. Deschiderea reuniunii 
Declaraţia reprezentantului Comisiei cu privire la B.S.E.: 


Trebuie să se manifeste o atitudine de răceală, pentru a nu 
provoca reacții defavorabile pe piață. Să nu se mai vorbească 
despre B.S.E. Acest punct nu trebuia să figureze pe ordinea de zi. 


II. Pe parcursul reuniunii 


Vom cere oficial Regatului Unit să nu mai publice rezultatele 
cercetărilor. 


III. Declaraţia delegaţiei din Republica Irlanda 
Trebuie să se modifice decizia comisiei cu privire la carcasele 
expertizate, altfel Irlanda va avea de pierdut. 
Element nou: Africa de Nord şi alte ţări terţe cer expertizarea 
carcaselor, atât a celor provenite din Regatul Unit, cât şi a celor din 
Irlanda. 

Patruzeci la sută din exporturile irlandeze sunt destinate 
Africii de Nord. 


Concluzii: 


1. Din motive comerciale, Irlanda se alătură celorlalte state 
membre care cer această modificare. 

Pe plan general, trebuie ca această afacere B.S.E. să fie 
minimalizată, prin practicarea dezinformării. E mai bine să 
se spună că presa are tendinţa de a exagera.” 

Presa are un spate solid, iar organele guvernamentale se 
pretează la dezinformare cu cel mai mare cinism. 


Articolul 24 bis 


Circulara din 21 martie 1991 a Ministerului de Interne, 
„privitoare la lupta contra rasismului, antisemitismului şi a 
resurgenţelor nazismului” se referă, printre altele, la legea din 29 
iulie 1881, precizând că: 

„Articolul 24 bis, adăugat prin legea din 13 iulie 1990, 
sancţionează contestarea existentei uneia sau mai multor crime 
contra umanităţii pasibile de aceleaşi pedepse cu cele prevăzute la 
articolul 24, aliniatul 6” (pedepse cu închisoarea de la o lună la un 
an şi amenzi între două mii şi trei sute de mii de franci). „Această 
nouă incriminare trebuie să permită mai ales reprimarea tezelor 
pretinşilor istorici care se autointitulează în mod abuziv revizionişti 
şi a căror activitate urmăreşte să nege existenţa lagărelor morţii şi 
a acţiunii de exterminare a unor grupuri de oameni din cauza 
originilor şi a religiei lor.” 

Desigur, e excelent să se lupte „contra rasismului, 
antisemitismului şi a resurgenţelor nazismului” - din partea mea, 
aş fi adăugat cu dragă inimă pe listă şi comunismul - dar este tipic 
faptul că guvernul ar prefera s-o facă reducând la tăcere sursele de 
informaţii contradictorii, ceea ce echivalează cu a viola spiritul în 
care au fost concepute libertatea gândirii, a cuvântului şi a presei, 
singurele care fundamentează libertatea de opinie. Căci, în fine, e 
dificil să se facă deosebirea între „adevăraţii” şi „pretinşii” istorici, 
dacă nu li se dă voie tuturor să se exprime, şi pare curios că un 
guvern republican îşi propune să impună publicului o anumită 
viziune asupra istoriei şi să-i întemniţeze pe oamenii care propun 
alta. 

Există aici o confuzie ce pare periculoasă, între libertatea de 
a afirma sau a nega şi libertatea de a lăuda sau de a condamna. 

Se înţelege clar că un guvern îşi exercită legitim funcţiile 
atunci când interzice să se facă apologia unei crime, a unui viciu, a 
unui drog. E mai greu de înţeles de ce interzice să se discute 
despre existenţa acelei crime, a acelui viciu sau a acelui drog: cu 
cât e mai absurdă o teză care le neagă, cu atât va fi mai uşor 
recunoscută ca atare şi se va descalifica de la sine. Interzicerea 
unei informaţii, fie şi mincinoase, înseamnă a da impresia că se 

doreşte să se ascundă ceva, fără a mai pune la socoteală faptul că 
o asemenea măsură nu pare deloc conformă cu Declaraţia 
Drepturilor Omului şi ale Cetăţeanului pe care se bazează. 
Constituţia. 

În mod vizibil, manipularea informaţiei a devenit o procedură 
firească în spiritul puterilor publice. S-ar zice că am revenit în 
vremurile când Inchiziția dădea foc cărţilor cărora nu le aproba 
conţinutul. 

În plus, asemenea manevre n-ar fi acceptate în nici o 
democraţie dacă ele nu ar corespunde cu o anumită stare de spirit, 
despre care doresc să spun în continuare câteva cuvinte. 


Soljeniţin 


să revenim la discursul lui Soljeniţin de la Harvard (1978). 

Dintr-o privire, marele scriitor fus observase, la sosirea sa în 
Occident, boala de care suferă mijloacele noastre de informare, şi 
denunţase cu curaj „interesele de grup”, „limitele general admise 
în judecăţile care se pot pronunţa” şi faptul că „toate acestea 
acţionează nu în concurentă, ci în reducerea la unitate”. Pe scurt, 
descoperise „gândirea unică”, înainte chiar ca sistemul care 
decurge de aici să se fi generalizat: „Există o libertate neînfrânată 
a presei însăşi, dar nu şi a cititorilor: ziarele nu exprimă cu forţă şi 
reliefare suficientă decât opiniile care nu le contrazic nici pe ale lor, 
nici această tendinţă.” 

Vom vedea mai departe că, la Harvard, Soljeniţin încă îşi mai 
făcea unele iluzii asupra libertăţii de care se bucură presa, dar nu se 
înşela cu privire la sclavia intelectuală a cititorilor: „Fără să se aplice 
nici o cenzură”, continuă marele apostol al libertăţii, „Occidentul 
desparte scrupulos ideile la modă de cele care nu corespund modei, 
iar acestea din urmă, fără a fi interzise de cineva anume, nu pot fi 
exprimate cu adevărat nici în presa periodică, nici în cărţi, nici de la 
catedrele universitare.” Şi nici la televiziune, am adăuga noi, ceea 
ce multiplică boala proporţional cu toată audiența de care 
beneficiază acest mijloc de informare în masă, cel mai apt de 
dezinformare din toate. 


„Nu prin constrângere directă, ca în Orient, ci prin 
necesitatea de a se supune standardelor de masă, personalităţile 
care reflectează cu cea mai mare independenţă sunt puse în 
imposibilitatea de a-şi aduce cota de participare la viaţa societăţii. 
Apar trăsături periculoase ale unui instinct gregar care interzice o 
dezvoltare eficientă.” 

In momentul când vorbea, Soljeniţin, care se afla atunci pe 
culmile gloriei, nu ştia că în curând aceste instincte gregare aveau 
să se înhăiteze împotriva lui, că urma să fie ridiculizat tocmai 
pentru că era o personalitate care. reflecta „cu cea mai mare 
independenţa” şi fiindcă era important să fie pus „în imposibilitatea 
de a-şi aduce cota de participare la viaţa societăţii”. 

Să mai amintim că ceea ce occidentalii numesc „disident” - 
cuvânt cu implicaţii politice - se numeşte în rusă, mult mai adecvat, 
„altfel-gânditor” (inakomisliaşci). Soljeniţin este însăşi întruchiparea 
altfel-gânditorului. 


Alice Baumann 


Aş dori să amintesc un editorial recent despre ilustrul discurs 
de la Harvard, apărut în Revue suisse, sub semnătura lui Alice 
Baumann. Fie-mi îngăduit să-l citez pe larg. 

„Primul meu redactor şef era în acelaşi timp şi editor (...). 
Când era vorba de scrierea câte unui editorial referitor la alegeri 
sau voturi, îşi impunea opinia, chiar şi împotriva tuturor. Noi, tinerii 
din redacţie, găseam scandalos acest lucru.” (Evenimentele 
relatate de doamna Baumann se întâmplau în anul 1981). 
„Şaptesprezece ani mai târziu, nimeni nu se mai formalizează faţă 
de o asemenea concentrare a puterii. Astăzi, auto-cenzura intervine 
chiar înaintea discuţiei. Redactorul meu şef, acum pensionat, ar fi 
actualmente pus în minoritate nu de către membrii redacţiei, ci de 
autorii anunţurilor.” 

Doamna Baumann a pus degetul pe unul dintre aspectele bolii 
de care suferim: „Majoritatea mijloacelor de informare aparţin unor 
grupuri economice; câţiva strategi în marketing determină poziţia 
multor redacţii. Scopul lor constă în mărirea la maximum a 
beneficiilor.” Şi este o greşeală să credem, ca Montesquieu, în 
„Spiritul inofensiv şi inocent al comerţului”, opus „idealului războinic 
şi aristocratic”: „oriunde există moravuri blânde, există comerţ; şi 
oriunde există comerţ, există moravuri blânde (...). Efectul 
comerţului este acela de a aduce pacea”, scria marele teoretician 
din secolul al XVIII-lea, care nu prevăzuse multinaţionalele. 

Alice Baumann nu este de aceeaşi părere: „Când comerţul 
triumfă, poporul trage ponoasele.” Ne putem gândi la acele pagini 
din stânga ale ziarelor care laudă meritele politice ale Germaniei, în 
timp ce paginile din dreapta fac reclamă la Mercedes şi Volkswagen: 
„Cine plăteşte, comandă,” a scris doamna Baumann; „tot mai mulţi 
autori de anunţuri vor să aibă dreptul la cuvânt cu privire la 
conţinutul ziarului înainte de apariţie şi folosesc ameninţarea cu 
boicotul. Nu vor să-şi vadă publicitatea alături de informaţii 
deprimante (!). Această goană după mana publicitară şi pieţele de 
cititori este însoţită de uniformizarea informaţiei: tot mai multe 
mijloace de informare relatează aceleaşi lucruri. Punctele de vedere 
originale, semitonurile şi analizele dispar din coloane şi emisiuni.” 
Cum să nu ne amintim de Leon Daudet care, imediat după Primul 
Război Mondial, constata deja: „Pretinsa libertate a presei nu va fi 
servit decât la legarea cu lanţuri a ziarelor de mânuitorii arginţilor”? 

Da, explică ziarista elveţiană, „absorbirea celor mici de către 
cei mari, normală în lumea economică, dăunează enorm calităţii din 
mijloacele de informare. Dispariţia concurenţei antrenează după 
sine dispariţia emulaţiei între redacţii; ziarele îşi pierd identitatea şi 

devin plicticoase. Monopolurile din domeniile presei şi mijloacelor de 
informare electronice lasă urme în spiritul ziariştilor: autonome la 
nivel formal, dar nu independente, şi-au pierdut pasiunea şi s-au 
cufundat în resemnare.” 

La drept vorbind, mie această resemnare mi se pare a fi cel 
mai grav simptom al marasmului contemporan în care a ajuns 
informaţia. 


Tradarea clericilor 


Ar fi într-adevăr prea uşor să aruncăm toată vina în seama 
negustorilor de sclavi: sclavia intelectuală rămâne liber-consimţită. 

În Occident exista o clasă de „semi-apţi”, cum ar fi spus 
Pascal, gata oricând să-şi dea  consimţămintele cele mai 
îngăduitoare. Din rândurile acestei clase se recrutau hamalii şi 
tovarăşii de drum; tot din această clasă a luat naştere şi mitul 
„corectitudinii politice”, această clasă este cea care, odinioară 
fascinată de monstrul roşu, astăzi îşi acordă sufragiile monstrului 
verde islamic; această clasă, atinsă de victimofilie, urmăreşte 
astuparea tuturor văilor şi nivelarea tuturor munţilor. 

Or, această clasă intelectuală, această elită a ruşinii, căreia 
pe nedrept i se laudă bunăvoința atunci când nu face decât să se 
preteze la toate toleranţele, constituie prin excelenţă prada 
dezinformatorului. 

Să facem o precizare. Nu trebuie să ne imaginăm o 
conspirație, fie trilaterală, fie a //uminaților sau a vânzătorilor de 
Coca-Cola, care ar fi angajat ca mercenari un anumit număr de 
intelectuali însărcinaţi să distrugă diferenţele care protejează 
individul în sânul colectivităţilor sale naturale. Trădarea clericilor, 
pentru a relua inspirata expresie a lui Julien Benda, este spontană, 
face parte dintr-o dezinformare profesionistă căreia îi sucombă fără 
greş toţi cei mai puţin înzestrați dintre psihocraţi şi care practică 
întotdeauna jocul celui mai puternic. 

Entropia şi aria vremurilor 


Clericii de la Universitatea din Paris sunt cei care au ars-o pe 
loana d'Arc pe rug. Urmașii lor spirituali şi-au jucat piesele la Paris 
sub Ocupaţie, au făcut apel la dezertare în timpul războiului din 
Algeria, au servit drept onagre comunismului; tot ei găsesc că e 
„politiceşte corect” să fii pro-musulman în Bosnia şi Kosovo, dar 
Cauchon n-ar fi putut să aprindă rugul din Rouen fără complicitatea 
rouenezilor din acele vremuri. 

Este vorba de aceeaşi complicitate între raţiunile fizice şi 
cele, metafizice. 


În Le Complexe de Procuste („Complexul lui Procust”), (1981), 
denunţam deja entropia* (* Autorul se referă la entropia socială (n. 
tr.) care nu poate duce decât la „nivelarea termodinamică finală”. 

Fără îndoială,dar faptul de a şti că vei muri nu îiiseamnă că nu 
trebuie să te îngrijeşti când eşti bolnav. Or, lumea modernă 
întâmpină entropia nu numai fără s-o combată, ci şi cu o resemnare 
care ajunge până la entuziasm şi nu poate, bineînţeles, decât să 
faciliteze sarcina dezinformării. Coca-Cola, heroină, prezervative, 
ideologii şi teme de dezinformare, toate acestea se vând cel mai 


bine popoarelor dezrădăcinate. 

Îmi amintesc că Pierre Doris relata în anii şaizeci povestea 
unui picnic „european”, unde spaniolii aduseseră paella, italienii 
macaroane, englezii pudding, germanii varză murată, iar francezii... 
cabanoşi. Întâmplarea aproape că nu mai este comică, pentru că 
azi ar fi adus cu toţii hamburgeri. 

Meterezele culturale cad unele după altele, ca zidurile 
lerihonului în sunetul trâmbiţelor multinaționale, iar individul, lipsit 
de mijloacele defensive fireşti ale familiei, tribului, artizanatului, 
naţiunii, religiei, limbii, ale stării pe care eu o numesc noi în opoziţie 
cu eu, se prăbuşeşte în se*-ul (în orig.) nous;/e; respectiv on (n. tr.). 
amorf al unei omeniri nediferenţiate: sub pretextul deschiderii spre 
lume, rămâne singur şi fără apărare în faţa televizorului său, 
aceasta universală pâlnie a dezinformării. 


Toleranţa 


Toate acestea se situează sub un pretext ipocrit pe care a 
sosit momentul să-l analizăm, cu riscul de a-i şoca pe unii. 

în epoca noastră, nici o virtute nu e atât de lăudată ca 
toleranța. Le este predată sistematic copiilor. „Toleranţa, o 
modalitate inteligenta şi armonioasă de a trăi” (Nathan, 5). 
„Cunoaşterea altor credinţe, a altor opinii, a altor moduri de viaţă şi 
de gândire duce la o îmbogăţire culturală, la o deschidere a 
spiritului, la o mai bună înţelegere internaţională. Toleranţa începe 
cu dorinţa de cunoaştere şi de deschidere spre ceilalţi” (Nathan, 5). 
„Intoleranţa îşi află sursa într-un spirit îngust şi intransigent. Unii 
cred că au întotdeauna dreptate, că deţin adevărul şi că le sunt 
superiori celorlalţi. Fanatismul religios, sectarismul politic, iau 
naştere din intoleranţă. Nu pot duce decât la ură şi la persecutarea 
celorlalţi” (Hatier, 5). 

Cum să nu subscrii la toate aceste declaraţii, cel puţin prin 
ceea ce exprimă? Cum să le respingi, fără a apărea în ochii lumii, şi 
poate şi în ai tăi proprii, ca un spirit „fanatic” şi „sectar”? 

Totuşi, să încercăm să vedem puţin mai departe decât vârful 
nasului. 

Mai întâi, să recunoaştem că, oricât de agreabilă ar fi ideea, 
cuvântul „toleranţă” e neinspirat ales. Din partea mea, nu doresc 
deloc să fiu „tolerat”. Doresc ca persoana mea, familia, obiceiurile, 
opiniile, credinţa mea, să fie „respectate”, nu „tolerate”. Nu doresc 
să insult pe nimeni „tolerându-l”. Voi merge până la a spune că 

ceea ce nu merită respect nu trebuie, probabil, să fie nici tolerat. 
Mi-a fost foarte greu să-i explic acest punct de vedere 
fermecătoarei foste soţii a unui pseudofilo-sof foarte la modă, şi 
am ajuns, în plin cocktail parizian, să ne aruncăm în cap cu 
dicționarele (la figurat), când în sfârşit mi-a venit în minte 
următoarea întrebare: 

- Să presupunem, doamnă, că am onoarea de a vă scrie. Sar 
cuveni să-mi închei scrisoarea cu rugămintea de a primi omagiile 
mele cele mai tolerante? 

Practic, sensul verbului a tolera a suferit o translație („A lăsa 
să se producă sau să subziste - un lucru care avem dreptul sau 
posibilitatea de a-l împiedica”, Robert) spre substantivul tolerantă 
(„Atitudine care constă în a admite la altcineva un mod de a gândi 
sau de a acţiona diferit de cel pe care îl adoptăm noi înşine” - 
Robert). 

Şi, desigur, deplângând originile cuvântului tolerantă (chiar şi 
fără a face pe seama lui glumele obscene ale lui Paul Claudel), nu 
putem decât să subscriem la ideea de a le permite altora „un mod 
de a gândi sau de a acţiona diferit” de al nostru. 

Dar toleranța, cel puţin aşa cum e concepută azi, merge mult 
mai departe. Ajunge adesea până la /into/eranță. 

Căci nu mai este vorba de a admite diferenţele, ci de a le 
suprima afirmând că „Orice idee, orice credinţă, este demnă de a fi 
luată în considerare” (Magnard, 5), pe scurt, că nu pot decât să 
facă obiectul unei preferinţe, la drept vorbind fără semnificaţii 
majore. What is your Church preference? - „Ce religie preferaţi?” - 
este o întrebare civilizată din Statele Unite, orice idee de adevăr 
absolut sau măcar relativ fiind evacuată, ceea ce reprezintă, teamă 
mi-e, adevăratul scop al operaţiunii Toleranta. lar în V.S.D. găsesc 
această frază de-a dreptul con-sternantă: „Contrar marii majorităţi 
a catolicilor din Franţa, integriştii nu cred că toate religiile sunt 
valabile”. Dar dacă, în Franţa, catolicii ar crede că „toate religiile 
sunt valabile”, atunci eu unul nu cred că-şi mai pot atribui numele 
de catolici. lar dacă toate religiile sunt la fel de valabile, atunci la 
ce dracu' , mai folosesc? 


Manualul lui Magnard din care am citat lasă să cadă masca, 
din neglijenţă, ducându-şi gândul până la capăt: „Orice idee, orice 
credinţă, este demnă de a fi luată în considerare: devine demnă de 
respect dacă este ea însăşi tolerantă”. 

Dar dacă această idee, această credinţă, îndrăzneşte să se 
impună ca un adevăr, ca singurul adevăr adevărat, ceea ce, în 
fond, reprezintă pretenţia tuturor religiilor, fără excepţie? 

Atunci, cred că merită să fie înăbuşită expeditiv. 

Să dăm câteva exemple. Un spirit catolic, ortodox sau roman, 
concepe ecuaţia: baptişti = metodişti = prezbiterieni = adventişti = 
martori ai lui lehova = etc. = cele vreo trei sute de „denumiri” 
protestante care îşi împart Statele Unite. Dar acest lucru provine în 
primul rând din necunoaşterea noastră asupra lumii protestante, 
căci aceste Biserici, dintre care fiecare e convinsă că deţine mai 

mult adevăr decât concurentele sale, sunt despărțite prin deosebiri, 
oricât ar fi de mărunte, şi pentru orice credincios, fie evreu, fie 
creştin, fie musulman, e evident că ecuaţia 


iudaism = creştinism = islamism 


nu poate fi decât un neadevăr patentat: numai un agnostic ar 
putea susţine că cele trei credinţe deţin adevărul în părţi egale. 


În 1994, am publicat în colaborare cu Jacqueline Dauxois un 
roman de ficţiune politică intitulat A/exandra. Ne imaginaserăm 
că pe Pământ domnea o nouă religie, pe care o numiserăm 
dieutoulmondisme*. (Aprox.) „zeuatotlumism” (n. tr.). 
Dieutoulmondiştii recitau cu regularitate catehismul următor: 


„Eu sunt Dumnezeu, tu eşti Dumnezeu, dar eu nu sunt 
Dumnezeu fără tine şi tu nu eşti Dumnezeu fără mine. Dumnezeu e 
toată lumea. Toată lumea e Dumnezeu. Amin.” 

Cred că n-am exagerat decât puţin marasmul spiritual în care 
trăiesc mulţi dintre contemporanii noştri, cărora însuşi 
ateismul li s-ar părea excesiv, dezonorant, într-un cuvânt, 
„intolerant”. 

De unde provine acest egalitarism încrâncenat, reducţio-nist 
şi, în ultimă instanţă, sinucigaş, care se doreşte să ne fie inculcat 
sub denumirea mincinoasă de „toleranţă”? 

Nu putem decât să formulăm ipoteze. Îmi vin în minte trei. 

In primul rând, cu scopul de a evita o revoluţie a populaţiei lor 
de origine africană, Statele Unite, pornite cu hotărâre pe calea 
integrării, au considerat că e util să li se dea de crezut negrilor, ca 
şi albilor, că egalitatea lor ca fiinţe omeneşti se aplică şi civilizaţiilor 
respective, ceea ce ar măguli vanitatea unora şi le-ar da peste nas 
celorlalţi: de aici, o conlocuire ameliorată şi o posibilă integrare. 
Planul a reuşit, iar acum cuprinde întreaga omenire. „Sunt egal cu 
voi şi în consecinţă ceea ce gândesc eu e egal cu ceea ce gândiţi 
voi.” De acord? 

In al doilea rând, popoarele occidentale se căiesc atât de mult 
că au colonizat alte popoare, încât au tendinţa de a le idealiza 
excesiv, iar această idealizare a popoarelor colonizate se extinde 
până asupra tuturor umiliţilor şi obidiţilor de pe pământ, indiferent 
de meritele lor sau de absenţa oricăror merite. 

In al treilea rând, la ora actuală se manifestă o tendinţă 
decadentă care se manifestă în a nega existenţa unui adevăr, 
pentru că recunoaşterea acestuia ar impune anumite obligaţii şi, în 
primul rând, aceea de a vâsli, la nevoie, împotriva curentului. Ceea 
ce e foarte obositor pentru nişte firi secătuite ca ale noastre. 

In orice caz, e foarte dificil să te faci ascultat într-un colocviu 
sau un salon, dacă afirmi că toate civilizațiile, toate religiile, toate 
cutumele, toate teoriile, nu sunt egale. Uneori, ajung să adopt 
punctul de vedere al adversarului şi să cer drepturi egale pentru 

antropofagi, ceea ce măcar are avantajul unui duş rece. 

S-ar putea ca mania actuală pentru tehnică şi sport să fie doar 
un mod de a compensa prin nişte certitudini măsurabile talmeş- 
balmeşul în care ne face să trăim „toleranţa” culturală. 

Ne-am îndepărtat de subiect? Nu. Intenţionăm să arătăm că în 
faţa dezinformării se deschid domenii tot mai vaste, fără să mai 
rămână nici o barieră naturală pentru a ne proteja. 


Drepturile omului smul 


Religia drepturilor omului acţionează tocmai în acest sens. 
Are avantajul de a se baza pe două abstracții şi, în 
consecinţă, de a nu trebui să răspundă în faţa nici unei realităţi. 

Noţiunea de drept nu se aplică decât într-o anumită 
societate, în anumite circumstanţe istorice, geografice şi etnice, 
din moment ce un drept este obligatoriu acordat, sau cel puţin 
recunoscut, de cineva. Definiţia din Robert lămureşte chestiunea: 
„Ceea ce poate fi pretins, ceea ce este permis, într-o colectivitate 
omenească.” în afara unei colectivităţi date, noţiunea de drept îşi 
pierde sensul. Să ne amintim că declaraţia marilor înaintaşi înşişi 
se numeşte „Declaraţia drepturilor omului şi a/e cetățeanului. 

Noţiunea de om este şi ea abstractă. Pe Pământ nu există nici 
un om care să nu se fi născut din anumiţi părinţi, care să nu 
aparţină unei anumite rase, unui anumit climat, unei anumite 
culturi. Un aborigen australian din secolul XX nu este totuna cu un 
grec din secolul lui Pericle. O, cât de bine se vede grandoarea ideii 
potrivit căreia aborigenii din Australia şi atenienii din secolul al V-lea 
au ceva în comun: natura umană - noi, creştinii, am spune: 
asemănarea cu Dumnezeu. Aş îndrăzni chiar să spun că nu e numai 
o simplă idee, ci o dovadă. şi se observă de asemenea măreţia 
celeilalte idei conform căreia orice om trebuie să fie tratat într-un 
mod pe care îl vom califica, pentru a nune complica, uman. Dar 
aceasta este o datorie a omului: datoria de a-şi trata semenii aşa 
cum se cuvine! A face din ea un drept, înseamnă a pune căruţa 
înaintea boilor. Când ajung la un semafor pe roşu, am datoria de a 
mă opri. Ar fi ridicol să spun că cel care soseşte din stânga, unde 
semaforul e pe verde, are dreptul să mă vadă oprindu-mă la 
culoarea roşie a semaforului din sensul meu. 

Dar să nu uităm că generalizarea, adică extinderea la nivelul 
întregii lumi, a unei religii universale bazată pe abstracții prezintă 
avantaje evidente pentru producătorul de bunuri de consum 
destinate atât bretonilor, cât şi localnicilor din Aleutine, şi cu atât 
mai mult pentru  dezinformatorul avid să-şi răspândească 
balivernele în lumea întreagă. 

Câinii de pază 

Într-o scurtă carte intitulată Les Nouveaux Chiens de garde - 
„Noii câini de pază”, o formulare nu prea binevoitoare la adresa 
câinilor, Serge Halimi denunţă nu dezinformarea căreia îi suntem 
victime, ci condiţiile care o fac posibilă în Franţa. 

Pe de o parte, ziariştii sunt, după părerea lui, mult prea 
apropiaţi de putere: „Franţa este, în fond, o ţară unde ideea ca 
preşedintele Republicii să fie interogat de două ziariste care sunt şi 
soţii de miniştri nu a părut deloc extravagantă”, câtă vreme o 
asemenea practică ar fi fost imposibilă în altă ţară: „în Franţa, 
ziariştii se află adesea mult prea aproape de cei despre care scriu”, 
critică ziarul The Guardian. 

Pe de altă parte, gazetarii stau la discreţia proprietarilor de 
ziare care-i pun să scrie ceea ce vor ei să audă şi, întrucât aceşti 
proprietari nu sunt numeroşi, rareori se beneficiază de mai multe 
note ale diapazonului. Trebuie să precizăm că, din anul 1946 şi 
până în 1995, numărul cotidianelor franceze s-a redus de la două 
sute trei la şaizeci şi şapte şi că, de exemplu, prin intermediul filialei 
sale C.E.P. Communication, primul editor francez, Havas, 
controlează periodicele: L'/nformatique, Le Courrier internațional, 
LEntreprise, L'Expansion, LExpress, La France agricole, Gault & 
Millau, La Gazette des communes, Lire, Maison franțaise, Le 
Moniteur du B.T.R, VOrdinateur individuel, Le Point, La Vie franţaise, 
LVsine nouvelle, Windows Plus şi, de asemenea, editurile Belfond, 
Bordas, Armând Colin, Dalloz, Dunod, Gauthier-Villars, Harrap, 
Robert Laffont, Larousse, Masson, Nathan, Perrin, Pion, Pocket, 
Presses de la Cite, Retz, Le Robert, Solar, Julliard, 10 x 18. 

In asemenea condiţii, nu este de mirare că mass-media, de 
dreapta sau de stânga, sunt în cea mai mare parte a timpului 
aproape unanime: „Războiul din Golf, Tratatul de la Maastricht, 
acordurile G.ATT: asupra tuturor acestor subiecte care presupuneau 
o confruntare veritabilă a punctelor de vedere şi care angajau 
viitorul ţării, cvasitotalitatea cotidianelor, a hebdomadarelor, a 
posturilor de radio şi televiziune au bătut, de fiecare dată, aceeaşi 
tobă, cu aceleaşi argumente.” 

lar unanimitatea, care simplifică totul, nu poate duce, din 
nou, decât la maniheism: or, „prin sita maniheismului, informaţia 
internaţională trece greu”. „Publicul nostru va trebui să se 
mulţumească, cel mai adesea, cu gânduri de gata, cu imagini 
dramatice, cu limba de lemn a capetelor de afiş din politică şi 
economie”, scriu Marcel Trillat şi Yannick Letranchant, în Le 
Monde, câtă vreme Patrick Poivre d'Arvor mărturiseşte: „Ne aflăm 
aici pentru a prezenta o imagine netedă a lumii”. 

Pentru Serge Halimi, independenţa mijloacelor de informare 
din democraţia franceză nu este aşadar o iluzie, iar autorul 
constată că profesionistul informaţiei îşi datorează „cel mai adesea 
notorietatea mai degrabă vizibilităţii care i se oferă, decât 
talentelor pe care le cultivă”. 

De unde ia naştere, bineînţeles, o considerabilă scădere a 
înseşi calității informaţiei. „R.T.L. nu numără decât patru 
corespondenţi permanenţi în afara Europei, dintre care nici unul în 
Africa, nici unul în Asia şi nici unul în America Latină.” lar critica de 
carte la televiziune nu numai că dă naştere la schimburi 
împăciuitoare de favoruri între concurenţi, ca şi între patronii şi 
salariaţii presei, dar gazetarii-oracoli recunosc că au „citit aproape 
totul” sau au „început doar” lectura unor lucrări pe care le 
recomandă sutelor de mii de telespectatori. 

Practic, totul ţine de conivenţă. Regis Debray îi denunța deja 
pe cei „Patruzeci de mediocraţi (...) care au putere de viaţă sau de 
moarte asupra celor patruzeci de mii de autori”, iar Serge Halimi 
face procesul acestor mediocraţi, cărora le reduce numărul la 
treizeci: „Nu se poate vorbi mult timp despre ziaristica franceză, 
fără a cita numele trustului celor circa treizeci de asociaţi care îşi 
împart jetoanele prezenţei în consiliul său de administraţie, care 
supraviețuiesc tuturor alternanţelor politice şi industriale. Nu se 
poate spune că personalitatea sau talentul lor ar fi de neînlocuit. 
Treizeci de alte persoane ar rezolva treaba, efectiv, la fel de bine. 
Dar, pentru a înţelege dacă nu arhitectura unui sistem, cel puţin 
funcţionarea mediului, trebuie să-i cunoaştem şi pe aceşti treizeci. 
Aceşti treizeci care, departe de a-şi face concurenţă, nu încetează 
să facă schimb de complicităţi, adăugând constrângerilor evocate 
anterior pe cea pe care conivenţele lor o fac în mod 
egoist să apese asupra unei întregi profesiuni, cu principii şi 
scutierii săi. Un mediu de idei uniforme şi de decodori identici. 
Ziarişti «intelectuali» sunt abia treizeci, volubili în mod inevitabil 
(...). Se întâlnesc, se frecventează, se apreciază, se citează 
reciproc, sunt de acord în aproape toate privinţele.” „Mulţi ştiu, 
arată Philippe Meyer, că puterea lor, ca de altfel şi notorietatea, nu 
are legitimitate. Nu se datorează decât frecvenţei apariţiilor, nu 
muncii, nici cunoştinţelor sau competenţei lor profesionale”, iar 
unul dintre ei, de altfel, o recunoaşte implicit „Sistemul mediatic 
secretă o concentrare a puterii pe lângă care acumularea primitivă 
de capital, atât de dragă lui Marx, nu e decât un mizilic. S-a 
efectuat un triaj care nu a adus de câştigat decât unui mic grup de 
intelectuali” (Alain Mine). 

„Dar cine triază?” se întreabă Serge Halimi. 

Numele acestor treizeci sunt prezente în mintea tuturor şi ar fi 
inutil să le facem aici procesul, dar am putea evoca fără nici un 
dram de compasiune viaţa epuizantă pe care fără îndoială că o 
trăiesc. judecaţi după un singur exemplu: „Alain Duhamel a 
intervenit de cel puţin şapte ori pe undele naţionale, între datele de 
sâmbătă 7 ianuarie 1995, orele 22:30, şi marţi 10 ianuarie, la 
aceeaşi oră. Sâmbătă seară, a avut o lungă participare la emisiunea 
literară a postului France 3. Duminica dimineaţă, la orele 08:40, pe 
Europe 1, a participat la întâlnirea săptămânală Face-â-face cu 
Serge July. La amiază, l-a chestionat pe Nicolas Sarko2y, în 
emisiunea UHeure de verite (France 2). Luni, la orele 07:25, a 

prezentat un editorial pe Europe 1, înainte de a modera, la orele 
19:00, Le Club de la presse, avându-l ca invitat pe Robert Hue. 
Imediat ce această emisiune a luat sfârşit, la orele 20:00, s-a repezit 
în studiourile France 2 pentru a-l interviewa pe Jacques Chirac, 
începând de la orele 22:03. Marţi, la orele 19:00, a fost invitat al 
emisiunii lui Guillaume Durând, pe LC.I. Cu câteva ore mai devreme, 
cronica sa cotidiană de pe Europe 1 avusese tema Omniprezentul 
Jacques Chirac. Omniprezentul nu e mai degrabă domnul 
Duhamel?” 
Rezultatul acestui sistem este că „duminică, 19 ianuarie 1997, la 
orele 14:46, mânuitorii telecomenzilor îl puteau descoperi astfel pe 
Alain Finkilkraut simultan pe LC.I. şi pe La Cinguieme”, iar „în 9 
martie 1997, spre orele amiezei, telespectatorii avizi după analizele 
economice ultraliberale - dar de stânga [(...)- ale lui Elie Cohen, se 
confruntau la rândul lor cu o dilemă corneilliană: sau îl ascultau pe 
Elie Cohen pe France 2 (...), sau îl urmăreau «dezbătând» pe LC.I.” 
lar Serge Halimi încheie cu o formulă necruțătoare: „Mijloace 
de informare în masă din ce în ce mai prezente, ziarişti din ce în ce 
mai docili, o informaţie din ce în ce mai mediocră.” 


Suprimarea informaţiei 


Această informaţie, oricât ar fi de mediocră, rămâne totuşi 
informaţie. Dar, în măsura în care contemporanii noştri iau 
cunoştinţă de importanţa informaţiei ca a atare, în măsura în care 
înţeleg că nu au deloc de-a face cu „fapte care sunt încăpăţânate” 
ci cu idei, ei devin în mod firesc îndemnați să răspândească 
informaţiile care le sunt favorabile şi să le disimuleze pe cele 
defavorabile. Deşi animat uneori de cele mai bune intenţii, acest 
exemplu este totuşi periculos de urmat. 

Nu demult, bibliotecara liceului Edmond-Rostand din Saint- 
Ouen-rAumone a hotărât să retragă din circulaţie cărţile care i se 
păreau susceptibile de a exercita o influenţă negativă asupra 
tineretului. Nu era vorba de scrieri pornografice sau incitatoare la 
violenţă, ci de lucrări în care erau exprimate idei politice diferite de 
cele ale bibliotecarei. Am avut onoarea de a-mi vedea cărţile 
afectate de această măsură, în acelaşi timp cu ale lui Soljeniţin, pe 
care vigilenta persoană îl „suspecta” de antisovietism! 

Cel mai curios lucru e că acrobaţiile totalitare ale celor de 
această speţă se fac în numele democraţiei care, bineînţeles, e 
egală cu zero fără libera circulaţie a informaţiilor. 


Manipulari diverse 


Zidurile orăşelului de unde îmi fac cumpărăturile sunt acoperite, la 
ora scrierii acestor rânduri, cu afişe vesele, ilustrate de un calambur 
neinspirat: „Sunt franc, m-am convertit la euro”. Care oficină psiho- 

publicitară a emis acest slogan? 

Un om politic apărut într-o emisiune de televiziune 
înregistrată declară: „Nu spun că nu au existat camere de gazare.” 
Un incident tehnic involuntar face ca la reluare să se audă numai 
cuvintele: „nu au existat camere de gazare.” 

Un om politic îl citează pe preşedintele Mitterrand cu 

cuvintele: „Franţa nu ştie, dar suntem în război cu America.” 
Ziarul Le Monde consacră un articol acestui discurs şi scrie că omul 
politic ar fi afirmat: „Franţa e în război cu Statele Unite” (31 mai 
1997). Raymond Aron trebuia să fie conştient de aceste practici, din 
moment ce într-un articol apărut în numărul din 23 iunie 1975 al 
cotidianului Le Figaro acuza Le Monde că „forţează minciuna, prin 
insinuare sau prin omisiune, dincolo de limitele tolerabile pentru un 
ziar care se doreşte respectabil.” 

In cartea lor Les Onagres, Vindex şi Veraldi prezintă lista 
şcolilor americane unde se predă manipularea mulțimilor: 

Centerfor Third World Organizing, Citizen Involvement 
Training Project College for Hunian Services, Environmen-tal 
Conservation Education Program Federation of Southern 
Cooperatives, Rural Training and Research Center, Industrial Arts 
Foundation, Institute for Social Justice, National Congress of 
Neighbourhood Women, New School for Democratic Management, 
New School for Social Research, Graduate School of Management 
and Urban Professionals, Organize Training Center, School of Social 
Development*. 


Avem, în Franţa, un emul al americanilor: Pierre Raynaud, care 
a creat efectiv o metodă numită Communication directive, pe care o 
nune în slujba comunicaţiilor de întreprindere. 


De asemenea, a mai înfiinţat o şcoală în care îşi predă doctrina şi a 
publicat mai multe lucrări, printre care şi L'Art de manipuler - „Arta 
de a manipula”, a cărei structură este revelatoare: 


- Capitolul l: Absența manipulării e imposibilă 

- Capitolul II: Or, suntem deja manipulaţi 

- Capitolul III: Atunci, să învăţăm să manipulăm 

- Capitolul IV: Programul nostru 
S-ar putea ca, într-adevăr, aceasta să fie soluţia. Şi totuşi, există în 
noi o anumită naivitate şi inocenţă care ar prefera să restrângă pe 
cât posibil domeniul manipulărilor. 
* Centrul de Organizare pentru Lumea a Treia, Proiectul de Instruire 
pentru Implicarea Cetăţenească, Colegiul de Servicii Umane, 
Programul Educativ pentru Conservarea Mediului, Federaţia 
Cooperativelor din Sud, Centrul de Instrucție şi Cercetări Rurale, 
Fundaţia Artelor Industriale, Institutul pentru Justiţie Socială, 
Congresul Naţional al Gospodinelor, Şcoala Nouă de Administraţie 
Democratică, Şcoala Nouă de Studii Sociale, Şcoala Postliceală de 
Administraţie şi Profesiuni Urbane, Centrul de instructaj pentru 
Organizatori, Şcoala de Dezvoltare Socială (n. tr.). 

Capitolul XIX 


CE E DE FĂCUT? 


Să nu ne amăgim: perspectivele nu sunt deloc optimiste. 

Este adevărat că Departamentul A al K.G.B.-ului nu mai 
activează pe scena internaţională, pentru că ambițiile mondiale ale 
comunismului nu mai au nici o rațiune de a exista. Specialiştii în 
„măsuri active” se mulţumesc în cea mai mare parte a timpului să 
torpileze diverşi oameni politici din C.S.I., acuzându-i de corupţie, 
uneori în modurile cele mai fanteziste: astfel au fost eliminaţi din 
politică domnul Kravciuk, fostul preşedinte al Ucrainei, şi domnul 
Sobceak, fostul primar al oraşului Sankt Petersburg. Fleacuri şi 
nimic mai mult. 

Dar tehnicile de dezinformare au devenit accesibile tuturor, 
oficinele specializate proliferează, statele declarate ca fiind cele mai 
democratice intră în joc, opinia publică este receptivă, iar 
mijloacelor clasice ale dezinformării - relaţia gură-ureche, tiparul, 
radioul, filmul, televiziunea - li se adaugă un altul, mult mai insidios: 
computerul, deosebit de periculos sub forma Internetului. şi măcar 
dacă am şti unde se ascunde inamicul Dar nu ştim nici măcar cine 
e. Bunul Sun ŢI, cu mijloacele sale subtile, lupta pentru seniorul său, 
pentru ţara lui, contra unei alte ţări, contra altui senior. În epoca 
noastră, multinaţionalele apatride nu mai au chip şi, combinându-se 
între ele la nesfârşit, nici măcar nu mai sunt perceptibile. Nu 
degeaba specialiştii preferă să le numească „transnaţionale”, în loc 
de „mulţi”. Şi toate debitează dezinformări. 

Acestui val seismic nu i se poate împotrivi nici un stăvilar tradiţional, 
bun sau rău: nici instinctul familial, săpat sistematic atât de 
educaţia naţională, cât şi de comerţul cu produsele sale concepute 
anume pentru consumatorii tineri; nici tradiţiile naţionale, 
contracarate atât prin propaganda antixenofobă, cât şi prin 
facilităţile mondializării; nici chiar o anumită virtute a neştiinţei care 
i-a caracterizat pe strămoşii noştri: astăzi, e de bon ton să fii 
„preocupat” sau chiar „implicat” în ceea ce se întâmplă la antipozi. 

Mucchielli înţelesese bine că „apartenenţa la grupuri în 
strânsă coeziune serveşte drept bastion contra propagandei (prin 
rezistenţa sistemului de opinii individuale, atunci când e susţinut de 
securitatea apartenenței şi supus, graţie schimburilor socio- 
afective, unei întăriri permanente)”. Dar aceste „grupuri în strânsă 
coeziune” au fost eliminate unele după altele, distrugându-se 
sistematic castele, triburile, breslele meseriilor, partidele, familiile, 
toate ordinile preexistente liberului arbitru, şi ne străduim să îi 
punem într-o lumină proastă până şi pe puţinii indivizi care încă şi-l 
mai revendică. In acest moment, moda este aceea de a nivela cât 

mai mult posibil, până la diferenţele de sexe, prin apologia 
homosexualității, a transsexualitătii şi a unisexualitătii. 

Pe scurt, s-a pus în mişcare o epidemie a uniformizării cum 
nu s-a mai văzut niciodată, toate mijloacele noastre fireşti de 
apărare fiind anihilate. Ce putem face, în faţa acestei situaţii 
„disperate, dacă nu chiar grave”, cum spun englezii? 


Sirenele lui Ulise 


Porniserăm de la mitul Calului Troian; vom încheia cu mitul 
sirenelor lui Ulise - căci grecii prevăzusem totul: şi dezinformarea, 
şi antidezinformarea. 

Corabia lui Ulise trebuie să treacă prin strâmtorile frecventate de 
Sirene: „Acestea îi farmecă pe toţi muritorii care se apropie de ele. 
Dar vai de cel ce se opreşte să le asculte cântecele! Niciodată, în 
căminul său, nevasta şi copiii nu-i vor mai sărbători reîntoarcerea: 
căci, cu vocile lor ademenitoare, Sirenele îl vrăjesc, iar limanul, 
sălaşul lor, e mărginit cu o plajă înălbită de-a binelea de oase şi 
rămăşiţe omeneşti, pe care putrezeşte carnea”. Astfel prevenit de 
Circe, vicleanul Ulise nu are încredere nici în tovarășii săi de drum, 
nici chiar în el însuşi, pentru a le rezista seducătoarelor Sirene. Când 
se apropie de locurile periculoase, iată ce face: „Cu pumnalul meu 
de bronz, împart o turtă mare de ceară: cu mâinile, rup şi frământ 
bucăţile. Nu peste mult, ceara se înmoaie între degetele mele 
puternice. De o parte şi de alta a corăbiei, le voi astupa 


urechile; apoi ei, în corabie, îmi vor lega braţele şi picioarele şi mă 
vor prinde de catarg, în picioare pe punte.” Dacă le porunceşte să 
desfacă nodurile, va trebui ca ei să le strângă 

şi mai tare! 

Ulise şi însoțitorii lui nu au spus: „Toţi se lasă dezinformaţi, 
numai noi suntem lucizi.” S-au pus în poziţie de apărare. Această 
apărare este posibilă datorită „coeziunii grupului”, ca să reluăm 
termenii lui Mucchielli. Funcţiile se repartizează: vâslaşii vâslesc 
pentru că nu aud nimic, căpitanul aude, dar a fost legat de vâăslaşi 
şi deci nu poate răspunde chemării frumoaselor malefice. 

Sirenele încep să cânte: „Vino încoace! Vino la noi!... 
Opreşte-ţi corabia: vino să ne asculţi vocile! Nici o corabie neagră 
nu a trecut vreodată de insula noastră fără a asculta 
fermecătoarele cântece care se înalţă de pe buzele noastre; vei 
pleca mai departe mulţumit şi mai bogat în cunoştinţe.” 

Ulise, singurul care nu are urechile astupate cu ceară, s-ar 
supune bucuros acestor voci admirabile care îi „umplu inima cu 
dorinţa de a asculta”, ar dori să fie „mai bogat în cunoştinţe”. Se 
încruntă, dându-le poruncă oamenilor lui să-l elibereze. Dar, în 
timp ce majoritatea trag la rame, doi se ridică pentru a-i „strânge 
şi mai tare” legăturile. Stratagema reuşeşte: „Trecem şi, curând, 
nu se mai aud nici strigătele, nici cântecele Sirenelor. Vitejii mei se 
grăbesc atunci să scoată ceara pe care le-o înfundasem în urechi şi 

să mă dezlege.” 

Această izbândă presupune luciditate, umilinţă, încredere 
reciprocă şi asceză faţă de consumul informaţiei în interiorul unui 
grup dat. Suntem şi noi capabili de aceste virtuţi? 


Consumatorul 


Cu toţii suntem consumatori de informaţii si, ca atare, trebuie 
să ne protejăm. 

- Să nu ne lăsăm sufocaţi de suprainformaţia ambiantă. 

- Să nu ne formăm opinii decât asupra subiectelor de spre 
care putem avea acces la mai multe surse de informare. 
(Vreau să spun: cu adevărat mai multe surse; amarnic se mai 
amăgea acel director de ziar care afirma că era bine informat, 
fiindcă se abonase la două agenţii de presă care spuneau exact 
acelaşi lucru!). 

- Să învăţăm să depistăm simptomele unei campanii de 
dezinformare: obligatoriu, exista ceva necurat la mijloc când două 
ziare din tabere opuse cad de acord aproape până la nivelul 
detaliilor. 

- Să practicăm spiritul de contradicţie, fără de care nu e 
posibilă nici o virtute, conform domnului Jean Dutourd. 

- Să ne interesăm de „observatorii dezinformării”. În acest 
spirit, semnalăm: 

- Institutul de Studii asupra Dezinformării, care publică un 
buletin, din păcate politizat şi, uneori, el însuşi dezinformator; 

- buletinul Ba/kans-/nfo care s-a specializat în problemele 
iugoslave şi prezintă originalitatea de a număra colaboratori 
proveniţi de pe orizonturi politice foarte diversificate, uniţi prin 
dorinţa de a readuce la lumină adevărul asupra unui subiect atât de 
maltratat; 

- Radio Courtoisie, a cărui linie politică mărturisită - este 
„deschis tuturor dreptelor” - reprezintă o primă garanţie de 
antidezinformare; 


- şi toate ziarele care se declară public ca organe ale unor 
partide politice. 

- Să fim atenţi la rarele scrieri care denunţă dezinformarea, 
în acest sens, să remarcăm că anumiţi cineaşti de dincolo de 
Atlantic încep să devină conştienţi de manipularea sistematică a 
opiniei publice. Concluzia acelui film surprinzător care se intitulează 
The Last Supper- „Cina cea de taină” este aceea că o naţiune 
sănătoasă are nevoie de extremişti opuşi pe cele două maluri ale 
mocirlei mediene incapabile de a produce nici o diferenţă de 
potenţial şi condamnată să zacă în mediocritate. In The Tai/Wags 
the Dog- „Coada dă din câine”, îl vedem pe preşedintele Statelor 
Unite inventând un război virtuos pentru a deturna atenţia dinspre 
isprăvile lui personale, orice asemănare cu evenimente reale 
neputând fi, bineînţeles, decât întâmplătoare... 

- Să fim atenţi la studiile pe care le fac tehnicienii asupra 
metodelor de dezinformare. Ne gândim, de exemplu, la „întâlnirile 
Mediatop” care au permis să se studieze deschis arta subliminalului, 
sau la întâlnirile Internaţionale Media-Defense, precum şi la 
publicaţiile militare pe acest subiect. 


- Să încercăm să ne formăm opinii, în loc de a le cumpăra 
gata fabricate. 

- Să refuzăm, mai presus de orice, practicarea autocenzurii. 
S-o refuzăm sistematic, feroce, inteligent Acest refuz de pinde de 
fiecare dintre noi. 

E cam puţin ca să le ţinem piept Sirenelor, ştiu. 


Profesionistul 


De obicei, rarele persoane care sunt conştiente de pericolele 
dezinformării se  înverşunează să denunțe  matrapazlâcurile 
mijloacelor de informare, fără să greşească prea mult este 
adevărat că neglijenţa şi delăsarea multor ziarişti nu acţionează în 
favoarea unei informări de calitate. De fapt, însă, problema e alta. 
După cum problema criminalităţii nu se rezolvă prin interzicerea 
armelor, nici aceea a dezinformării nu se rezolvă făcându-i 
răspunzători pe nişte gazetari care, la drept vorbind, nu sunt decât 
nişte instrumente. Sursele se află în altă parte si, cel mai adesea, 
sunt ascunse: statele şi acele superstate în care constau 
multinaţionalele, anumiţi imperialişti şi poate anumite religii, 
nodurile de interese care se exercită, prin intermediul mijloacelor 
de informare în masă, asupra unui public pe care toată „cultura” 
modernă îl condiţionează să consimtă în cea mai mare parte. 

Prin urmare, ar fi bine ca, în loc să atacăm aceste mijloace de 
informare, să le ajutăm să devină conştiente de responsabilitatea 
lor, care se agravează de la o zi la alta. 

Ziaristul manevrează un material extrem de sensibil. Ar trebui să fie 
considerat, ar trebui să se considere el însuşi, un om de încredere, 
la fel ca medicul care se îngrijeşte de sănătatea noastră, ca savantul 
care manipulează încărcăturile nucleare, ca soldatul sau polițistul 
autorizat să poarte arme. Actualele statute deontologice nu folosesc 
la mare lucru, pentru că nu conţin nici o sancţiune pentru cazurile 
de încălcare a deontologiei profesionale. Nu ştiu de ce se supără 
ziariştii când li se spune că ar trebui, urmând exemplul medicilor 
sau al avocaţilor, să îşi constituie un consiliu sau colegiu de ordine, 
să depună un jurământ, să se declare ei înşişi pasibili de pedepse în 
caz că încalcă deontologia propriei lor profesiuni. 


O asemenea organizaţie nu ar proteja numai adevărul ca 
atare şi publicul care îl merită: i-ar apăra şi pe gazetari înşişi, atât 
împotriva confraţilor lipsiţi de scrupule cât şi contra patronilor care 
le pretind articole senzaţionale, rapide, aproximative, complezente, 
când nu e vorba de falsuri sfruntate. Inşişi corifeii ar fi constrânşi să- 

şi modereze exigenţele, dacă ar avea de-a face cu o breaslă unită şi 
respectată. 

Dar înţeleg bine că toate acestea nu se pot scrie decât la 
modul condiţional. Cine îi va da profesiunii impulsul virtuţii, în era 
corectitudinii politice? 


Statul 


Statul care îşi arogă dreptul de a percepe impozite are şi 
datoria de a-mi garanta securitatea. Securitatea mea faţă de 
străinătate - acesta este rolul apărării naţionale. Securitatea faţă de 
delincventă - este rolul poliţiei. Securitatea în faţa vecinilor - e rolul 
justiţiei. De ce nu-mi asigură statul protecţia şi în faţa dezinformării, 
când pretinde că îmi asigură alimente sănătoase şi o farmacopee 
non-toxică? 

Din păcate, relaţiile dintre informaţie şi stat nu au fost 
întotdeauna foarte fericite. 

Dintotdeauna au existat cenzuri pe cât de ineficiente, pe atât 
de odioase, şi manipulări mai mult sau mai puţin ratate. Au avut loc 
confiscări absolute din partea regimurilor totalitare, comuniste sau 
naziste. Au existat orientări savante din partea regimurilor 
autoritare (îmi amintesc că, în timpul războiului din Algeria, eram 
obligaţi să ascultăm Radio Sottens pentru a scăpa cât de cât de 
propaganda posturilor de radio franceze). Astăzi, în francez, se 
remarcă o acaparare tacită din partea forţelor pretinse de stânga 
asupra mijloacelor de informare ale statului, chiar dacă statul este 
aşa-zis de dreapta. În Statele Unite se practică liberalismul absolut 
al informaţiei, adică o libertate deplină acordată terorismului 
intelectual. Şi astfel cădem, după cum a înţeles atât de bine 
Soljeniţin, în degradanta autocenzură în care ne împotmolim zilnic. 
Chiar şi în Franţa, fosta patrie a libertăţii, am impresia că am 
constatat, de douăzeci de ani încoace, o înmulţire a subiectelor care 
nu se mai abordează în public fără a cobori glasul. 

S-o spunem direct: în materie de dezinformare, activitatea 
statului este aproape întotdeauna nocivă. lar inactivitatea lui, de 
asemenea. Şi-atunci? 

Am putea cel mult să ne imaginăm, în anumite cazuri, 
posibilitatea de a aplica o ştampilă pe informaţiile livrate publicului: 
asumarea responsabilităţii asupra unora, neasumarea ei în cazul 
altora. Se poate chiar consemna, cum fac militarii, calitatea surselor 
cu litere, de la A la F, iar verosimilitatea informaţiilor, cu cifre de la 
1 la 6. Astfel, ar exista informaţii F.G.G. (Fără garanţie 
guvernamentală), ŞI informaţii C.G.G. (Cu garanţie 
guvernamentală). 

Toate acestea, recunosc, nu rezolvă mare lucru. 

Sfântul Chivot 


La drept vorbind, nu cred că există nici cea mai mică şansă de 
a lupta cu succes deplin, sau măcar cu un succes considerabil, 
contra dezinformării, atâta vreme cât nu se va învăţa să se ia în 
serios adevărul informaţiei, atâta vreme cât publicul în întregime nu 
va fi dobândit - dar de unde să-l dobândească? - sentimentul că 
adevărul e un lucru sacru, intangibil, cel mai preţios bun al nostru, 
poate că, dacă îl avem în mâini pentru a-l comunica altora, trebuie 
să-l tratăm cu o venerație religioasă, ca pe Sfântul Chivot, şi că 
orice atentat la puritatea lui se pedepseşte prin căderea pe loc, ca 
fulgerat. 

Aşa ceva nu se va realiza cu una cu două. 

Un sfânt, capturat şi jefuit de tâlhari, le-a cerut să-l lase să 
plece pentru că nu mai avea la el nici un ban. l-au dat drumul. 
Indepărtându-se, a găsit în fundul buzunarului un gologan. Atunci, s- 
a întors în fugă pentru a i-l da, pentru că nu suporta ca de pe buzele 
lui să se fi răspândit o informaţie falsă. 

lată cum ar cere decenta să fie tratat adevărul. 

Mai avem mult până acolo. 


Nu v-a plăcut lectura acestui capitol? 
Inchipuiţi-vă că nici mie nu mi-a plăcut să-l scriu. 


lar eu, ca să mă consolez, îmi spun că diagnosticarea bolii nu 
e totuna cu vindecarea ei, dar rareori o boală poate fi vindecată fără 
a-i fi stabilit diagnosticul. 

MULTUMIRI 


Multe persoane mi-au adus un ajutor prețios pentru 
redactarea acestei lucrări. Aş dori să le mulțumesc în special 
prințesei Andronikof, doamnelor de Baudus, Helly, Mattei, Winckler, 
abatelui Wartelle, domnilor Adeline, Branca; Brancourt, Combaz, 
Dalmas, De Gaeghere, Despot, Fedorovsky, Galliez, Gresse, Martin, 


Reydi, Scordia. 

NOTA AUTORULUI 


Din dorinţa ca aceasta carte să se poată citi cât mai uşor, mi- 
am interzis s-o încarc cu note şi referinţe, cu excepţia cazurilor când 
acestea mi s-au părut indispensabile. De asemenea, am evitat să 
citez numele proprii, atunci când folosirea lor putea să pară fie 
dăunătoare, fie publicitară. Aceasta nu înseamnă că dosarul nu e 
perfect documentat, şi îmi este posibil să restitui, la cerere, aparatul 
documentar cu care am hotărât să nu îngreunez textul. 


V.V. 

Prof. loan Hapca mulţumeşte lui Dumnezeu că a 
încercat să corecteze această carte, care va fi distribuită 
gratuit pentru iniţierea cititorilor de pretutindeni. 

Doamne lisuse Hristoase, Fiul lui Dumnezeu, ajută-le 
celor care vor citi, înţelege şi interpreta această carte! 

Amin! 

